
PREFACE 


This is the first Evangelical commentary in the Lithuanian 
language. The material has been gathered mainly from 
English and German sources. This work is not a Biblical 
critigue, but a positive exposition of the Holy Seriptures. It 
also includes relevant historical, geographic, and anthro- 
pological material. 


ŠVENTOJO RAšŠTO KOMENTARAI — 
AIšKINIMAI 


Biblija, arba Šventasis Raštas, yra Dievo įkvėptas Žodis. 
Kiekvienas Jos rašytojas — autorius rašė taip, kaip jis per- 
gyveno įkvėpimą. Biblija nėra įstatymų kodeksas, arba 
dogmų rinkinys, bet Dievo apsireiškimas žmogui. Geriausias 
Biblijos aiškinimas yra pati Biblija, susiieškant kitas Biblijos 
vietas, kurios kalba ta pačia tema, arba tuo pačiu reikalu. 
Taip galvojant, galima susidaryti išvadą, kad Biblijos aiški- 
nimas yra nereikalingas. Jei taip, tai ir visi pamokslai būtų 
nereikalingi, juk jie visi yra tam tikras Biblijos aiškinimas. 

Kartą vienas žmogus man pasakojo, kaip jis pradėjo dirbti 
cukraus fabrike. Jis labai išvargo ir matė, kad negalės dirbti, 
jei jam niekas nepaaiškins, kaip dirbti. Jis prašė vieno darbi- 
ninko jam paaiškinti. Tas atsakė: “Juk matai, kaip mes dir- 
bame, taip dirbk ir tu". Jis atsakė: “Nors aš ir matau, bet 
daug ko negaliu pastebėti". Kai jam paaiškino, kaip dirbti, 
tada jam darbas sekėsi lengvai ir gerai. Jei jau darbe neįma- 
noma pastebėti visko, tai ką kalbėti apie mintis. Skaitydami 
Bibliją daug ko nepastebime. Bet jei kas mums primena ir 
pasako ką, tada viskas tampa daug aiškiau. Be to, yra daug 
istorinių, geografinių ir kitų dalykų, kurie būtini paaiški- 
nimo. 

Paaiškinimų — komentarų yra įvairių. Vieni aiškintojai 
siekia tam tikras savo dogmas įpiršti, kiti siekia Biblijos 
aiškumo ir Jos supratimo. Vieni aiškina labai moksliškai ir 
sausai, kad eilinis skaitytojas nieko nesupranta ir dvasinio 
peno negauna, kiti — labai paprastai ir suprantamai. Taigi, 
aiškinimų gali būti ir yra įvairių. 

Anglų ir vokiečių kalboje yra labai daug ir įvairių Biblijos 
aiškinimų. Jų yra ir kai kuriose kitose kalbose, nors ir ne tiek 
daug. Lietuvių kalba katalikų Biblijos vertimai turi paaiški- 
nimų; toks yra arkivyskupo Skvirecko ir naujasis vertimas, 
išleistas okupuotoje Lietuvoje 1972 metais. Tie paaiškinimai 
yra trumpi. Jų yra daug gerų, bet kai kurie.yra vienašališki 
ir nori įpiršti Romos katalikų bažnyčios dogmas. Lietuvių 
evangelikų Biblijos vertimai spausdinami be paaiškinimų. 
Kiek žinau, iš vokiečių kalbos į lietuvių kalbą buvo išverstas 

tik kun. Rambako paaiškinimas apie Kristaus kentėjimus. Jis 
buvo geras ir bešališkas. 

Šie Biblijos komentarai — aiškinimai lietuvių kalba yra 
pirmi. Pradžia visada yra sunki. Gerai suprantu, kad bus 
daug trūkumų. Už patarimus ir kritiką būsiu labai dėkingas. 
Šie aiškinimai yra labai suglausti, trumpi. Plačiau rašant 
būtų įmanoma daug dalykų tiksliau paaiškinti, deja, tam ne- 
turiu laiko nei galimybių. 

Aš pats, skaitydamas trumpus Biblijos paaiškinimus, daug 
geriau Bibliją supratau, ir Ji man tapo artesnė, supranta- 
mesnė, vertingesnė. Šio darbo imtis mane ragina vidujinis 
jausmas. Suprantu savo menką pasiruošimą šiam darbui ir 
nujaučiu, numatau trūkumus, bet tikiu, kad ir šiais paaiški- 
nimais bus kai kam patarnauta. 

Aiškinimuose savo minčių labai mažai pridėsiu. Daugiausia 
imsiu iš kitų komentarų; vokiečių ir anglų kalbų. 

Pažymiu, kad Šventąjį Raštą laikau Dievo įkvėptu Žodžiu 
ir tikiu Dievą. Kuris netiki Dievą ir ieškos tik mokslinių 
žinių, kai kuo bus nepatenkintas. Bet kuris tiki Dievą ir ieško 
dvasinio peno, tikiu, ras šiuose paaiškinimuose daug naudos. 

Pabrėžiu tikinčio ir netikinčio Dievą, mano supratimu. 
Visų sričių mokslininkų buvo ir yra tikinčių ir netikinčių. 
Man atrodo, kad tikinčių mokslininkų veikalai, tyrinėjimai ir 
darbai yra nuosaikesni, negu netikinčių. Tikinčiu suprantu 
tą, kuris tikėdamas Dievą, vykdo gyvenime Šventojo Rašto 
reikalavimus. Jis nevartoja svaigalų ir tabako. Nenaudojant 
šių nuodų, jo mintys yra daug aiškesnės. Jis deda pastangas 
nemeluoti ir neapgaudinėti, taip jis gyvenime išvengia daug 
įvairių nemalonumų ir yra ramesnis už netikintį. Jis sugeba 
savo mintis reikšti ir darbus atlikti tiksliau. Kuris tiki Dievą 
ir gyvenime nededa pastangų siekti Šventojo Rašto reikala- 
vimų, tas yra netikįs, veidmainys. Netikįs Dievą, nors ir labai 
doras ir išmintingas žmogus, tiki, kad tvėrimas ir visa dąbar- 
tinė visatos eiga rieda pagal tam tikrus gamtos dėsnius, 
mums žinomus ir dar nežinomus. Tikįs Dievą, laiko Jį viso 
priežastimi — Tvėrėju ir Išlaikytoju, kuris viską valdo ir 

tvarko Jo duotos gamtos dėsniais. Gamtos dėsniai yra Jo 
a oti nuostatai. Bet Jis kartais apsireiškia ir asmeniškai 

ums nežinomais dėsniais. Netikįs laiko tikintį naiviu, nesie- 
kiančiu ir nededančiu pastangų viską išsiaiškinti. Jis, tikėda- 
mas Dievą, neturi savarankiškumo, rimtai neišvysto 
pastangų, sumenksta, dažnai tampa veidmainiu. Mano su- 

pratimu, remiantis Šventuoju Raštu, tik tas tiki Dievą, kuris 
atgimsta, pergyvena Dievo apsireiškimą, turi su Juo asme- 
nišką patirtį. Ta patirtis įgalina jį rimtai siekti ir laikytis 
Šventojo Rašto reikalavimų. 


BIBLIJA 


Pradedant rašyti aiškinimus, tenka pasakyti kelis žodžius 
apie Bibliją. 

VARDAS. Biblija dažnai vadinama Šventuoju Raštu: 
Biblijos pirminė reikšmė graikų kalba buvo: knygos — raštai. 
Ta pati reikšmė yra ir lotynų kalba. Tik žymiai vėliau pra- 
dėta vartoti vienaskaitoje — Biblija. Taip Ji yra suprantama 
ir mūsų laikais. 


SENASIS TESTAMENTAS HEBRAJŲ KALBA. Senasis 
Testamentas hebrajų kalba sutvarkytas kitokia eile, negu 
mūsų dabartinė Biblija. Joje yra mažiau knygų negu mūsų 
ST. Bet visa ST apimtis, savo turiniu, yra ta pati. Hebrajai 
sujungia kai kurias knygas į vieną knygą. Pav. Samuelio, 
Karalių, Ezro, Nehemijo knygos yra sujungtos į vieną knygą. 


RANKRAščIAI. Biblijos rankraščiai buvo rašomi papyre 
(tam tikrų augalų lapai), pergamente arba odoje. 13 šimtme- 
tyje pradėta vartoti popierius. Senojo Testamento seniausi 
rankraščiai yra išlikę iš 9 šimtmečio mūsų eros, Naujojo 
Testamento — siekia 4 šimtmetį. Atrodo keistai, kad Naujojo 
Testamento rankraščiai yra žymiai senesni už Senojo Testa- 
mento rankraščius, net 500 metų. Tą galima paaiškinti tuo, 
kad ST žydai ir krikščionys labai gerbė ir senų, susidėvėju- 
sių; net nenaudotinų rankraščių nenumesdavo, bet juos su- 
rinkdavo ir sudėdavo sinagogoje. Kai jų surinkdavo dides- 
nius kiekius, juos palaidodavo kapinėse arba sudegindavo, 
sunaikindavo. Priešingai NT rankraščiai; pirmaisiais amžiais 
nebuvo tiek vertinami, kiek ST, todėl nebenaudojamus nesu- 
naikindavo. Taip jų daug kur išsilaikė. 

ST seniausias, vienintelis priešmasoretinis, tekstas yra 
išlikęs iš 1 ar 2 šimtmečio. Jame yra suraš 10 įsakymų, 
2M20,2-1Tir 5 M6, 445 siap a Kan 22 

1947 metais surasta daug ST ir kitų raštų rankraščių prie 
Mirties jūros. Jie yra iš maždaug 225 metų prieš Kr. — 60 
metų po Kr. Mošės ben Ašero Kodeksas yra Kaire iš 895 m. 
Jame yra pranašų knygos. Arono ben Mošės ben Ašero 
kodeksas Aleppe yra iš 10 šimtmečio. Jame yra visa Biblija. 
Kiti rankraščiai yra vėlesnių laikų. NT rankraščiai yra iš 4 
šimtmečio, kai kurios dalys — iš 2 šimtmečio. 

Iki spaudos išradimo visos knygos buvo perrašomos ranka, 
taip ir Biblija. Kyla klausimas: ar Biblija buvo visą laiką tiks- 
liai perrašyta ir, ar mes Ją tebeturime tokią, kokia Ji buvo 
pradžioje? Į tą galima atsakyti, kad Ją turime tokią, be esmi- 
nių pakeitimų. Vertingas knygas, tarp jų ir Bibliją, perrašy- 
davo profesionalai. Buvo daroma taip: tam tikrame kamba- 
ryje sėdėdavo būrys raštininkų, vienas diktuodavo, o visi kiti 
rašydavo. Tokios tada buvo "spaustuvės". Taip perrašytos 
Biblijos būdavo tikrinamos ir, jei rasdavo nors vieną klaidą, 
Jų nepriimdavo į sinagogą, Jas galėdavo skaityti tik priva- 
čiai, namuose. 


ŠVENTOJO RAšTO PADALINIMAS. Senieji rankraščiai 
yra rašyti be jokio padalinimo: be skyrių, skirsnelių, be ski- 
riamųjų ženklų. Kiek žinoma, skyriais padalinimą įvedė arki- 
vyskupas Steponas Langtonas, miręs 1228 metais. Eilučių 
numeraciją pradėjo Paryžiaus spaustuvininkas Robertas 
Etiene 1551 metais. 


KALBA. ST rašytas hebrajų kalba, dalis yra rašyta vadi- 
namąja aramėjų kalba, tai Ezro 4, 6-8. 18; 7, 12-16; Dan 2, 
4b - 7.28. NT rašytas graikų kalba. 


LAIKAS. Biblija rašyta nuo Mozės iki apaštalų laikų, maž- 
daug 13 šimtmečių: apytikriai nuo 1200 m. prieš Kr. iki 100 
po Kr. Pradžioje Bibliją sudarė tik 5 Mozės knygos. Iki mūsų 
laikų Ją tokią tebeturi samariečiai. Vėlesnė Biblija yra iš 
dabartinio Senojo Testamento. Ją tokią pripažįsta žydai. Mes 
krikščionys turime tokią, kokia Ji yra, Senąjį ir Naująjį Tes- 
tamentą. ST yra 39 knygos, NT 27 knygos, viso — 66 knygos. 
Jos yra sudėtos į vieną knygą — Bibliją. Visos bažnyčios yra 
priėmusios ir pripažinusios Bibliją, kaip Dievo apreikštą ir 
neklystantį Žodį. Biblijos Raštai yra įkvėpti ir parašyti per 
Šventąją Dvasią, todėl Jos autorius yra Dievas. 

KANONIZAVIMAS. Biblijos ST kanonizavimas vyko pa- 
laipsniui. Dėl atskirų knygų vyko ilgi pasitarimai. Jamnijos 
suvažiavime 100 po Kr. visos knygos buvo patikrintos ir pri- 
imtos. Nuo to laiko ST kanonizavimas yra užbaigtas. NT 
buvo daug vadinamų apaštalų ir bažnyčios tėvų raštų. 4 
šimtmečio pradžioje jie visi buvo peržiūrėti ir atrinkti; pri- 
imti — kanonizuoti. Kai kuriuose Biblijos vertimuose dar yra 
vadinamų apokrifų. Apokrifas — reiškia paslėptas, neaiškus; 
gal dėl ginčijamos dieviškos kilmės, gal dėl jų nežinomų 
autorių? Šių knygų, kaip šventų, Dievo įkvėptų, lygių su 
kitomis Biblijos knygomis, niekada nepripažino nei žydai, nei 
krikščionys. Žydai ir krikščionys laiko jas geromis, naudin- 
gomis knygomis, bet ne Biblijos kanonizuotomis knygomis. 
Tiktai Romos katalikų bažnyčia savo visuotiniame suvažia- 
vime 1545 - 1563 m. Trente, apokrifų knygas pripažino Dievo 
įkvėptomis ir priėmė jas į Bibliją. Iki minėto laiko nei Romos 
katalikų bažnyčia, nei žydai, nei kiti krikščionys nebuvo jų 
pripažinę Biblijos knygomis, ir dabar jų niekas tokiomis ne- 
pripažįsta, išskyrus Romos katalikų bažnyčios. 


VERTIMAI. Paskutiniais šimtmečiais prieš Kristų žydai 
kalbėjo vadinamąja aramėjų kalba. Todėl sinagogose Biblijos 
skaitomas tekstas buvo verčiamas iš hebrajų kalbos į aramė- 
jų kalbą; aiškinimai bei pamokslai taip pat buvo sakomi ta 
kalba. Žydai išsisklaidę po graikų pasaulį, daug kur pradėjo 
kalbėti graikiškai. Todėl buvo reikalingas Biblijos vertimas 
graikų kalba. Toks vertimas buvo padarytas apie 300 metų 
prieš Kr. Jis vadinamas Septuaginta. Šį vertimą naudojo 
krikščionys. Tas žydams nepatiko. Jie 2-me šimtmetyje po 
Kr. pasigamino naują vertimą. Krikščionys išvertė Bibliją į 
sirų, lotynų, koptų ir kitas kalbas. Labai pagarsėjo lotynų 
veP'timas — Volgata. Jį atliko Jeronimas. Tai puikus verti- 
mas. Romos katalikų bažnyčia laikė jį pagrindiniu ŠR ver- 
timu iki mūsų laikų. Tik iš jo darydavo vertimus į kitas kal- 
bas. Paskutiniais metais katalikai pradėjo daryti vertimus iš - 
hebrajų ir graikų kalbų. Vakarų Europos kalbomis buvo pa- 
daryta apie 14 vertimų prieš Liuterio vertimą. Liuterio ver- 
timas yra vienas svarbiausių vokiečių vertimų. Jis buvo at- 
liktas 1522 - 1534 m. 


BIBLIJOS VERTIMAI LIETUVIŲ KALBA. Skelbiant 
krikščionybę mūsų tautai, dauguma Lietuvos katalikų ku- 
nigų nekalbėjo lietuviškai ir nomokė žmonių lietuvių kalbos. 

Kaip žinome, krikščionybė lietuvių tautai buvo primesta 
kardu ir ugnimi, o ne liudijimu. Taipgi nedėta pastangų tautą 
sup pažindinti su Šventuoju Raštu. Katalikų lenkiški kunigai 

kino lietuvių kalbą, kaip pagonišką ir netinkamą pamal- 
«doms laikyti. Tik po reformacijos, pradėjus veikti Lietuvoje 
evangelikams, ir katalikai buvo priversti kiek susirūpinti 
lietuvių kalba. 

Yra žinoma. kad katalikų kunigas Mikalojus Daukša iš- 
vertė dalį Biblijos. Juozapas A. Giedraitis išvertė Naująjį 
Testamentą. Jis buvo atspausdintas 1816 m. Visos Biblijos 
vertimą padarė arkivyskupas Juozas Skvireckas. Nuo 
1901 m. iki 1935 m. buvo išleista visa Biblija atskirais tomais. 
Tai yra pirmoji Biblija katalikų išleista lietuvių kalba. Jos 
vertimas buvo daromas iš Vulgatos, lotynų vertimo, savaime 
suprantama, jis negali būti tikslus, nes vertimas darytas iš 
vertimo. 1972 metais katalikai išleido NT okupuotoje Lietu- 
voje ir jį perspausdino JAV. Vertimas yra geras, paprasta, 
sklandi kalba. Vertimas darytas iš graikų kalbos. 

Evangelikai dėjo pastangas supažindinti lietuvių tautą su 
Biblija. Kiek žinoma, pirmi lietuvių evangelikų nepilni Bibli- 
jos vertimai siekia 1545 metus. 1579 m. buvo išspausdintos 
Baltramiejaus Vilento evangelijos. Visą Bibliją išvertė Jonas 
Bretkūnas apie 1590 m. Šis vertimas nebuvo atspausdintas. 
Šio vertimo foto kopija buvo Vytauto Didžiojo Universiteto 
Bibliotekoje iki 2-jo Pasaulinio karo. Reformatas Boguslavas 
Chylinskis išvertė visą Bibliją 1659 m. Jos tik dalis buvo at- 
spausdinta. Samuelis Bitneris išvertė ir paruošė spaudai NT. 
Jis buvo atspausdintas 1701 metais. Visa Biblija atspausdinta 
1735 metais Karaliaučiuje. Prie Jos vertimo dirbo 17 kunigų. 
Šiai laidai išsisėmus, naują vertimą darė teol. prof. dr. 
Ludvikas G. Rėza. Jam padėjo šį darbą atlikti 5 kunigai. Šis 
Biblijos vertimas buvo atspausdintas Karaliaučiuje 1816 
metais. Jis buvos kelis kartus taisytas ir pakartotinai at- 
spausdintas. 1898 metais visą Biblijos vertimą pagrindinai 
peržiūrėjo kun. Jonas Pipiras ir mokytojas Adolfas Eynaras. ' 
Šis peržiūrėtas vertimas buvo atspausdintas: 1900, 1908, 
1946, 1960 metais. 

Paskutiniu laiku lietuvių kalba pergyveno didelį pasikei- 
timą. 1900 metų kalba labai atsilikus. Lietuvos Nepriklauso- 
mybės metu nesuspėta padaryti naujo Biblijos vertimo. Tuo 
reikalu buvo kai kas daroma, tariamasi. Kun. prof. dr. P. 
Jakubėnas išvertė evangelijas ir jos buvo atspausdintos. 

Kun. J. Inkenas išvertė Petro laiškus, jie buvo išleisti. 
Tremtyje lietuviai evangelikai išleido NT 1961 metais, ir dar 
teberuošia ST vertimą. 

Biblija buvo rašyta įvairiausiose aplinkybėse. Vieni Ją rašė 
rūmuose, kiti kalėjimuose, dykumose, urvuose, dar kiti ant 
upės kranto, jūrų pakraščiuose, tremtyje, savo namų židi- 
nyje, pralaimėjime ir laimėjime, kada kurį Dievas pašaukė. 
Tą knygą rašė Šventosios Dvasios įkvėpti žmonės: mergai- 
tės, moterys, karaliai, kaimiečiai, kunigai, žvejai, kariškiai, 
avių kerdžiai, muitininkai, daktarai, valdovai, mokslininkai. 

Biblijoje yra beveik visos žinomos literatūrinės formos: 
proza, poezija, dialogas, įstatymas, dekretas, palyginimai, 
alegorijos, satyros, pamokslai, laiškai, pranašystės. Ji apima 
visa tai, kas liečia žmogų: pasaulio tvėrimą, gyvybės pradžią, 
nuodėmę, mirtį, dangų, pragarą, tautas ir jų valdžias, žmo- 
gaus elgesį šeimyniniame ir socialiniame gyvenime, higienos 
principus, astronomiją, geografiją, istoriją, zoologiją, bota- 
niką ir kitką. 

Nežiūrint Biblijos vertingumo, nė viena kita knyga nebuvo 
taip puolama, kaip Ji. Tūkstančiai Jos egzempliorių buvo 
sudeginti. Daug buvo kankinių dėl Jos rašymo ir vertimo, 
spausdinimo ir platinimo. Nesuskaitomai daug kritikos ir 
paniekos Ji susilaukė iš barbarų ir skeptikų mokslininkų. 
Nežiūrint to, Ji lieka garbinga ir naudinga. 

Biblija nepretenduoja būti moksliška knyga, tačiau Ji daug 
kur yra tiksli. Biblija mini daug senovės tautų, istorikai apie 
jas mažai ką arba visai nieko nežino, tačiau archeologiniai 
tyrinėjimai patvirtina Biblijos pasakojimus. 

Biblija, kaip dieviškos kilmės knyga, dieviškai ir kalba į 
žmones. Dievas visais laikais apsireiškė ir apsireiškia Bibli- 
joje ir per Bibliją. Tai yra, skaitant Bibliją arba klausantis 
Jos aiškinimų, pamokslų, žmonių širdys tampa paveiktos 
dieviškosios galios, jos sušildomos, atgimdomos. Milijonus ir 
milijonus žmonių Biblija atgimdė ir atgimdo naujam, dvasi- 
niam gyvenimui. Ji tampa gyva: kai Ji dieviška galia apsi- 
reiškia žmogaus širdyje ir žmogų atnaujina, tada žmogus 
randa Joje dvasinį peną. 

Biblija yra pamatas krikščioniškoms bažnyčioms. Jei ne- 
būtų Biblijos, nebūtų ir krikščioniškų bažnyčių. Nė jokia kita 
knyga nepaveikė žmonijos jos istorijos bėgyje taip teigiamai, 
kaip Biblija; ir galima tvirtinti, kad Ji ir toliau taip darys, nes 
Biblija pasiekia visą žmogų: protą ir jausmus, kūną, sielą ir 
dvasią. 

Senajame Testamente svarbiausias dalykas yra Dievo 
pažadai žmogui jį išgelbėti. Jie susieina Mesijo pažadėjime. 
NT pažadėtasis Mesijas yra Jėzus iš Nazareto. Apie Jį kalba 
evangelijos ir moko apaštalų laiškai. Jėzuje yra išpildyti pra- 
našavimai ir įstatymas. Per Jį atidarytas kelias į Tėvą. 

Apie Jėzų, Išgelbėtoją, liudijo apaštalai žodžiu. Plintant 
krikščionybei, jie nebegalėjo visur nuvykti liudyti. Be to, 
apaštalai vienas po kito mirė. Radosi reikalas Jėzaus darbus 
užrašyti. NT visi raštai yra baigti rašyti iki pirmojo šimtme- 
čio pabaigos. NT pirmosios knygos yra evangelijos. Jos vadi- 
namos evangelija pagal — Kodėl pagal? Viena: evangelija 
(džiugi naujiena) yra tik viena, Jėzaus Kristaus evangelija. 
Ją rašė atskiri žmonės ir pagal jų vardus ji pavadinta — 
evangelija pagal... Antra: evangelijas parašė atskiri žmonės 
skirtingai. Surinkimuose jos buvo skaitomos. Surinkimo 
žmonės žinojo apie rašytojus ir pradėjo evangelijas vadinti 
pagal jų vardus. Šis terminas įsigyveno ir yra mūsų priimtas. 

Pirmoji ir ketvirtoji evangelija rašyta Jėzaus mokinių, 
apaštalų. Pirmoji — Mato, ketvirtoji — Jono. Antroji ir tre- 
čioji rašyta apaštalų palydovų, Morkaus ir Luko. 

Pirmosios trys evangelijos vadinamos sinoptinėmis 
(sinopse — apžvalga), tai yra dėl jų didelio panašumo. Visų 
trijų evangelijų daug pasakojimų žodis žodin atitinka. Tik 
viena trečioji viso turinio yra skirtinga. 

Evangelijose aprašytas Jėzaus asmuo ir Jo darbai. Po 
evangelijų seka apaštalų darbai. Čia aprašomi kai kurie 
apaštalų darbai ir veiksmai. Toliau eina apaštalų laiškai. 
Juose apaštalai moko surinkimus ir atskirus žmones, juos 
guodžia, duoda patarimų. NT baigiamas apreiškimu Jonui. 
Tai yra pranašystės knyga. 


SUTRUMPINIMŲ SARAŠAS 
šR — Šventasis Raštas 
ST — Senasis Testamentas 
NT  — Naujasis Testamentas 


šD  — Šventoji Dvasia 


13 
SENOJO TESTAMENTO KNYGOS 


1M  — Pirmoji Mozės knyga 
2M  — Antroji Mozės knyga 
3M  — Trečioji Mozės knyga 
4M  — Ketvirtoji Mozės knyga 
5M  — Penktoji Mozės knyga 
Joz  — Jozuvo knyga 

Teis — Teisėjų knyga 

Ri — Rūtos knyga 


1Sam — Pirmoji Samuelio knyga 
2Sam — Antroji Samuelio knyga 
1Kar — Pirmoji karalių knyga 
2Kar — Antroji karalių knyga 
1Ch  — Pirmoji chronikų knyga 
2Ch  — Antroji chronikų knyga 


Ezr  — Ezro knyga 

Neh  — Nehemijo knyga 

Est — Esterės knyga 

Job  — Jobo knyga 

Ps — Psalmių knyga 

Pat — Patarlių knyga 

Pam  — Pamokslininko knyga 
Gies  — Giesmių knyga 

Iz — Izaijo knyga 

Jer  — Jeremijo knyga 

Jer R. — Jeremijo raudų knyga 
Ez — Ezakielio knyga 

Dan  — Danieliaus knyga 

0z — Ozėjo knyga 

Joel — Joelio knyga 

Am — Amoso knyga 

Obd  — Obadjo knyga 

Jon — Jonos knyga 


Mik  — Miko knyga 
Naum — Naumo knyga 
Abak — Abakuko knyga 


Soft — Sofanjo knyga 
Ag — Agėjo knyga 
Zak — Zakarijo knyga 


Mal  — Malachijo knyga 

NAUJOJO TESTAMENTO KNYGOS 


Mt — Evangelija pagal Matą 

Mk  — Evangelija pagal Morkų 

Lk — Evangelija pagal Luką 

Jn — Evangelija pagal Joną 

Apd  — Apaštalų darbai 

Rom  — Laiškas Romiečiams 

1Kor — Pirmasis laiškas Korintiečiams 
2Kor — Antrasis laiškas Korintiečiams 
Gal  — Laiškas Galatams 

Ei — Laiškas Efeziečiams 

Fil — Laiškas Filipiečiams 

Kol  — Laiškas Kolosiečiams 

1Tes — Pirmasis laiškas Tesalonikiečiams 
2Tes — Antrasis laiškas Tesalonikiečiams 


1Tim — Pirmasis laiškas Timotiejui 
2Tim — Antrasis laiškas Timotiejui 
Tit  — Laiškas Titui 

Fm — Laiškas Filemonui 

Žyd  — Laiškas Žydams 

Jok  — Jokūbo laiškas 


1Pt  — Pirmasis Petro laiškas 
2Pt  — Antrasis Petro laiškas 
1Jn  — Pirmasis Jono laiškas 
2Jn  — Antrasis Jono laiškas 
8Jn  — Trečiasis Jono laiškas 
Jud  — Judo laiškas 

Apr — Apreiškimas Jonui 


* KOMENTARŲ LEIDIMO REIKALU 


Tremtyje lietuvių kalba knygų ir bendrai spaudos leidimas 
yra nuostolingas. Daugiausia spaudos darbuotojai dirba tik iš 
pasišventimo, be jokio materialinio atlyginimo. Parduotu- 
vėse savininkai sako, kad iš knygų pardavimo jie nieko neuž- 
dirba. Jei taip yra bendrai su literatūra, tai ką bekalbėti apie 
tikybinę spaudą ir dar evangelišką. Ji išsilaiko tik remiama 
įvairių draugijų bei-pavienių asmenų. 


>-———20pr—— E 

Komentarus rašyti ir leisti esu pasiryžęs raginamas vidu- 
jinio balso. Naujojo Testamento komentarų knygų, dydžio 
kaip ši, bus apie šešis tomus. Senojo Testamento jų bus 
žymiai daugiau. Šitokios knygos, dviejų tūkstančių egzemp- 
liorių, spausdinimas, įrišimas ir išsiuntinėjimas kainuoja apie 
šešis tūkstančius dolerių. Patirtis rodo, kad pavieniai asme- 
nys pirkdami ir remdami tokių knygų leidimą, sudeda apie 
tris tūkstančius dolerių; taigi apie pusę išlaidų. Kas tokią 
spaudą mylite ir norite ją platinti, malonėkite ją paremti. Gal 
kas norėtų ir galėtų vienos knygos išlaidas padengti? 

Jei didesnių rėmėjų neatsiras, knygos vis viena bus lei- 
džiamos. Tada turėsiu jas leisti paprastesniu, pigesniu būdu. 

Šioje knygoje yra įdėtas vokas. Malonėkite jį grąžinti. 
Būtų labai malonu gauti nors ir visai trumpą laiškutį. Kam 
rašyti yra sunku, grąžinkite tuščią voką. Ant voko užrašykite 
savo adresą. Kas voko negrąžins, neatsiradus pakankamų 
piniginių išteklių, knygos nebus siuntinėjamos. 

APAŠTALŲ DARBAI 


Apaštalų darbai yra tąsa Luko evangelijos. Jėzus siuntė 
savo mokinius skelbti evangeliją visam pasauliui. Tą 
skelbimą planavo ir paruošė ne apaštalai, bet Jėzus per 
Šventąją Dvasią. Čia neaprašomi kiekvieno apaštalo darbai 
(veikla), bet evangelijos skelbimas pradedant Jeruzale, 
Judėja, Samarija, Antiochija, Mažąja Azija, Makedonija, 
Graikija ir kitur, iki Romos. 

Apaštalų darbų veikalo autorius yra dr. Lukas. Dėl to 
nekelia' abejonių kritikai. Lukas, dauguma mano, buvo 
graikas, kilęs iš Antiochijos. Jis gerai mokėjo graikų. ir 
aramėjų (hebrajų) kalbas, gydytojas, apaštalo Povilo palydo- 
vas bei pagelbininkas, vienintelis ne žydas, rašęs Šventąjį 
Raštą. Šis veikalas, kaip ir evangelija, skirtas Teofiliui, 
žymiam romėnui. 

Pabaigoje šio veikalo kalbama apie Povilo kalinimą 
Romoje. Tas galėjo būti apie 61 metus. Taigi, veikalas galėjo 
būti anksčiausiai parašytas 62 metais. Daug kas mano, jog jis 
rašytas 69—72 m. 

16,10 autorius rašo „mes“ ir toliau tą dažnai kartoja, 
20,5; 21,1; 27,1. Iš to „mes“ galima spręsti, kuriose vietose 
Lukas dirbo drauge su Povilu. Lukas vedė kelionių ir misijų 
dienyną. Daug kas yra labai smulkmeniškai aprašyta. Be 
dienyno jis to nebūtų galėjęs atsiminti. Iki 15 skyriaus 
medžiagą bus rinkęs iš kitų raštų arba pasakojimų. Lukas 
turėjo daug galimybių susitikti su krikščioniškais veikėjais 
Jeruzalėje ir kitur. Daug dalykų Lukas visai nutyli, tą 
matome iš Povilo laiškų, Kol 4,14; 2 Tim 4,11. Kai ką jis tik 
pamini, o kitus įvykius plačiai atpasakoja. Luko tikslas 
nebuvo rašyti išsamią surinkimo (bažnyčios) istoriją, bet 
supažindinti Teofilių su evangelijos skelbimu po Jėzaus 
dangun žengimo. 

Kai kurias datas yra įdomu žinoti. Jos bendrai laikomos 
apytikriomis. 

Kai kurias datas yra įdomu žinoti. Jos laikomos 


apytikriomis. 
1-2 skyrius - Surinkimas Jeruzalėje 30 metai 
7-8 skyrius - Stepono nužudymas ir surinkimo išsklaidymas 

31-32 metai 
9 skyrius - Povilo atsivertimas 31-32 metai 
9 skyrius - Pirmasis Povilo atsilankymas Jeruzalėje 

34-35 metai 
10 skyrius - Kornelijaus atsivertimas 35-40 metai 
11 skyrius - Surinkimo pradžia Antiochijoje 42 metai 
11 skyrius - Antrasis Povilo atsilankymas Jeruzalėje 44 metai 
13-14 skyrius - Pirmoji misijos kelionė 45-48 metai 
15 skyrius - Apaštalų pasitarimas Jeruzalėje 50 metai 
16-18 skyrius - Antroji misijos kelionė 50-53 metai 
19-20 skyrius - Trečioji misijos kelionė 54-57 metai 
20 skyrius - Povilo kelionė į Jeruzalę 58 metai 
24-26 skyrius - Povilo kalinimas Cezarėjoje 60 metai 
27-28 skyrius - Povilo kelionė į Romą 60-61 metai 
28 skyrius - Povilas Romoje 61-63 metai 


ĮVADAS, Apd I,1-3 

1 Pirmoje knygoje, Teofiliau, papasakojau apie viską, ką 
Jėzus nuo pat pradžių darė ir mokė, Lk 1,1-3; Apd 3,23, 2 
iki tos dienos, kurią buvo paimtas į dangų, pirmiau per 
Šventąją Dvasią davęs išrinktiesiems apaštalams įsakymų, 
Mt 28,19-20, Lk 24,49-51; Jn 20,21-22; 1 Tim 3,16. 3 Po 
savo kentėjimo Jis jiems pateikė daugelį įrodymų, kad yra 
"gyvas, per keturiasdešimt dienų jiems rodydamasis ir 
aiškindamas apie Dievo karalystę, Jn 20,19-30; 1 Kor 15,4-8. 


Apie savo evangelijos veikalą Lukas sako, kad daugelis 
rašė apie Jėzų, ir jis (Lukas), viską ištyręs rašo. Jis nieko 
nesako, kas jį paskatino rašyti apie apaštalų darbus, nemini, 
kad apie tai būtų buvę kokių raštų. Lukas sako, kad šis jo 

veikalas yra tąsa pirmojo. Jis dedikuoja ir šį veikalą Teofiliui. 
Krinta į akis, kad čia nėra Teofiliui titulo, kaip evangelijoje, 
Lk 1,3. Dėl to galimi du paaiškinimai. Teofilius suartėjo su 
Luku, gal tapo krikščionis? Todėl Lukas nebeprideda jam 
titulo. Jis yra brolis Viešpatyje. Antras paaiškinimas. 
Pirmiau Teofilius ėjo aukštas pareigas valstybėje. Dabar jis 
pasitraukęs iš jų, nebeturėjo užimamos vietos ir titulo. 

Lukas nieko neaiškina, bet tik aprašo, kaip viskas vyko. 
Bendrai Naujojo Testamento tikslas yra neaiškinti dieviškas 
paslaptis, bet liudyti, kaip jos buvo apreikštos tikintiesiems. 
Nė vienas negali išaiškinti dieviškų paslapčių, bet kiekvienas 
gali papasakoti, liudyti, kaip jas pergyveno. 

Svarbu yra, kad pirmiau minimi Jėzaus darbai ir tik po to 
mokymas. Kiekvieno krikščionies veikimas (gyvenimas) 
privalo būti pirmoje vietoje. Gyvenimas turi remti mokymą, 
būti mokymo pavyzdžiu. Jėzaus ir kitų gražiausias mokymas 
apie dangų ir tikėjimą mažai mums ką padėtų, jei nebūtų 
paremtas gyvenimo pavyzdžiais. Evangelija nėra „išaiškini- 
mas“, bet Dievo gelbianti galia. Jėzus per tikėjimą pašalina 
mūsų kaltes, gydo ligas, išlaisvina iš nuodėmės, atnaujina 
(atgimdo). Per savo kryžiaus mirtį Jis atnešė pilną i išganymą. 
Tai darė Jėzus ir vis dar daro. į 

Garsiausių žmonių gyvenimas baigiasi mirtimi. Jėzaus 
gyvenimas nesibaigė mirtimi. Jis prisikėlė ir yra gyvas. Po 
prisikėlimo Jis nebegyveno su mokiniais, kaip prieš mirtį. Bet 
Jis pasirodė jiems kelis kartus. Naujajame Testamente 
minimi 10 (kai kas randa 11) Jėzaus pasirodymai: Jis kalbėjo 
su apaštalais, per Šventąją Dvasią atvėrė jiems supratimą 
apie Dievo karalystę ir evangelijos skelbimą. Jis neaiškino 
mokiniams savo prisikėlimo, bet Jis įtikino juos, kad Jis 
gyvas! Jis rodėsi jiems 40 parų laikotarpy. 


LIUDIJIMAS IKI ŽEMĖS 

PAKRAŠČIŲ, Apd 1,4-8 
4 Kartą bevalgant, Jis liepė jiems nepasišalinti iš 
Jeruzalės, bet laukti Tėvo pažado, — „apie kurį, — tarė Jis, 
— esate girdėję iš manęs, Mk 16,19; Jn 14,16. 5 Jonas 

krikštijo vandeniu, o jūs, po kelių dienų, būsite pakrikštyti 
Šventąja Dvasia", Apd 2,4; 11,15-17. 6 Susirinkusieji 
paklausė Jį: „Viešpatie, gal Tu šiuo metu, atkursi Izaraelio 
karalystę?" Mt 6,10; Lk 19,11; Mt 17,11-12. 7 Jis atsakė: 
„Ne jūsų reikalas žinoti laiką ir metą, kuriuos Tėvas nustatė 
savo valia, Mt 24,36-37; Mk 13,32; 5 M 29,28. 8 Kai ant jūsų 
nužengs Šventoji Dvasia, jūs gausite Jos galybės ir tapsite 
mano liudytojai Jeruzalėje ir visoje Judėjoje bei Samarijoje ir 
lig pat žemės pakraščių", Apd 28,32; 8,5; 10,39; Lk 24,47. 


Senajame ir Naujajame Testamente stalo draugystė buvo 
didelis dalykas, tuo buvo išreiškiamas visiškas pasitikėjimas, 
kuris nebuvo laužomas. Krikščionių agapė — meilės puota, 
buvo šventa. Po tokios subuvimo draugystės, Jėzus įsakė 
savo mokiniams likti Jeruzalėje ir laukti Tėvo pažado, apie 
kurį Jis — Jėzus kalbėjo ir kurį Jonas Krikštytojas minėjo — 
Šventosios Dvasios krikštą — išliejimą. Mokiniai matė 
prisikėlusį Viešpatį. Mirtis buvo nugalėta, nuodėmė palaužta, 
šėtonui galia atimta. Ar neturėjo sekti Viešpaties viešpatavi- 
mas, Izraelio karalystės atsteigimas? Tad nenuostabu, kad jie 
klausė: „Ar dabar atkursi Izraelio valstybę?" Ak, žmonės visą 
laiką norėjo žinoti ateitį! Daug ateities dalykų pasilaikė sau 
Tėvas. Ką gi žmogui padėtų, jei jis žinotų, kada jis mirs, kada 
jis sutiks laimę ar nelaimę, didžiuosius pasikeitimų įvykius, 
pasaulio pabaigą. Žmogui, Jėzaus sekėjui, yra daug kartų 
svarbiau gauti Šventosios Dvasios galios, Tą Tėvo ir Sūnaus 
pažadą. Ta galia yra reikalinga būti Jo liudininku. Graikų 
kalboje būti liudininku — reiškia būti kankiniu dėl Jėzaus. 
Tokiu, koks buvo Steponas. Teisme liudininkas gali sakyti 
tik tą, ką jis mato, ką tikrai žino. Jis neturi teisės pridėti savo 
aiškinimų. Jėzaus mokinių liudijimas buvo galimas, veikian- 
tis. Jis turėjo pirma pasireikšti Jeruzalėje, Judėjoje, Samari- 
joje ir iki pasaulio pakraščių. Kaip Jėzus sakė, taip įvyko. 

JĖZAUS DANGUN 
ŽENGIMAS, Apd 1,9-11 
9 Tai pasakęs, jiems bežiūrint, Jėzus pakilo aukštyn, ir 
debesis Jį paslėpė nuo jų akių, Mk 16,19; Jn 6,62. 10 Kai jie, 
akių nenuleisdami, žiūrėjo į žengiantį dangun, štai prie jų 
atsirado du vyrai baltais drabužiais, Lk 24,4; 1 Pt 3,22, 11 ir 
prabilo: ,,Vyrai galilėjiečiai, ko stovite, žiūrėdami į dangų? 
Tas Jėzus, paimtas nuo jūsų į dangų, sugrįš taip pat, kaip Jį 
matėte žengiant į dangų", Mt 26,64-65; | Tes 4,16; Apr 1,7. 


Kaip paprastai Lukas aprašo Jėzaus dangun žengimą! 
Jėzus kyla aukštyn, dabesis pridengia Jį. Mokinių žvilgsniai 
seka Jį. Angelai pažįsta mokinius, moka jų kalbą, žino Jėzaus 
atėjimą. Taip paprasta, kad daugelis modernių žmonių tuo 
apršymu yra nepatenkinti. Kas nepažįsta Šventosios Dvasios 
galios veikimo, tam viskas yra tik fantazija ir svajonės. 

* Lukas ir Povilas gerai žinojo, kad žemė apvali ir nekabo ant 
nieko, bet laikosi erdvėje, Job 26,7. Graikai buvo žemės dydį 
apskaičiavę, nors ir kiek klaidingai. Jie nežinojo tiek apie 
visatą (erdvę), kiek mes žinome. 21-me amžiuje žmonės žinos 
daug daugiau apie tai, negu mes žinome šiandien. Jau 
Saliamono laikais žmonės žinojo, kad Dievo buvimo vieta 
nėra fizinė. Dievo netalpina dangų dangūs. Biblija žino ir ne 
vandens garų debesis, 2 M 16,10. Tas žinojimas, paprastais 
išsireiškimais, nekenkė Luko ir Teofilio tikėjimui. Tas 
paprastumas nekenkia tikėti ir šių dienų mokslininkams, 
kurie yra išganyti per Jėzaus auką ir pažįsta Jėzaus kraujo 
galią bei Šventosios Dvasios veikimą. 


JĖZAUS MOKINIŲ 

BŪRYS, Apd I,12-14 
12 Tada jie sugrįžo į Jeruzalę iš vadinamojo Alyvų kalno, 
buvusio netoliese — kiek leidžiama nueiti šeštadienį, Lk 
24,52. 13 Parėję jie susirinko aukštutiniame kambaryje, kur 
buvo apsistoję. Ten buvo Petras ir Jonas, Jokūbas ir 
Andriejus, Pilypas ir Tomas, Baltramiejus ir Matas, Alfiejaus 
sūnus Jokūbas, Simonas Uolusis ir Judas, Jokūbo brolis, Mt 

10,24. 14 Jie visi ištvermingai ir vieningai atsidėjo maldai 
kartu su moterimis ir Jėzaus motina Marija bei Jo broliais, 
Apd 2,1; Lk 8,20-. 


Taigi, Jėzaus dangun žengimas įvyko nuo Alyvų kalno. 
Šeštadienio kelias, 2 M 16,29, buvo apie vieną kilometrą. Jie 
susirinko į aukštutinį kambarį. 1ai buvo tikra salė, kurioje 
tilpo 120 asmenų. Kur ta salė buvo, nėra tikrai žinoma. Čia 
buvo apsistoję visi vienuolika apaštalų, jų žmonos, reikia 
manyti ir kitos moterys, Lk 8,2-. Marija, Jėzaus motina, čia 
minima paskutinį kartą. Jėzaus broliai, Mk 3,31-35, netikėjo 
Jėzų, kaip Išganytoją. Jn 7,3-8 jie mokė Jėzų, kaip Jis turėtų 
elgtis. 1 Kor 15,7 Jėzus pasirodė savo broliui Jokūbui. Jis 
įtikėjo. Čia visi Jėzaus broliai ir Marija yra apaštalų tarpe. 
Romos katalikų bažnyčia nekreipia dėmesio į paprastą 
Šventojo Rašto pasakojimą. Ji moko, kad Marija pagimdė 
tik vieną Jėzų, o kiti broliai buvę tolimesni Jėzaus 
giminaičiai. Ši pažiūra nėra randama Šventajame Rašte. 
Evangelikai laiko Mariją „šventą moterimi, tiki, kaip 
evangelijose rašyta, kad kiti Jėzaus broliai buvo Marijos 
vaikai. 

Visas būrys vieningai ir ištvermingai meldėsi ir laukė 
pažado išpildymo. Tai buvo nemažas būrys, 120 asmenų. Tas 
surinkimas neturėjo jokios politinės ar ekonominės reikšmės. 
Bet Dievo Dvasiai veikiant, jis tapo reikšmingas visam 
pasauliui. Jo reikšmę jaučiame ir mes. Ji nustos veikti tik 
amžinybėje. 


MOTIEJAUS IŠRINKIMAS 

APAŠTALU, Apd 1,15-26 
15 Vieną dieną, atsistojęs brolių tarpe, — ten buvo 
susirinkę apie šimtą dvidešimt asmenų, - Petras tarė: 16 
„Broliai, turėjo išsipildyti Rašto žodžiai, kuriuos Šventoji 
Dvasia pranašingai ištarė Dovydo lūpomis (burna) apie 
Judą, tapusį Jėzaus suėmėjų vadovu, Ps 41,10; 55,13-14; Jn 
13,18. 17 Jis juk buvo mūsų skaičiuje ir turėjo dalį šioje 

tarnystėje. 18 Bet jis niekšybės kaina įsigijo sklypą, paskui 
stačia galva puolė žemyn, perplyšc pusiau, ir visi jo viduriai 
išėjo, Mt 27,3-10; 2 Pt 2,15. 19 Tai tapo žinoma visiems 
Jeruzalės gyventojams. Anas sklypas jų kalba buvo pavadin- 
tas Hakeldamach, — tai reiškia: „Kraujo Sklypas", Apd 2,14. 
20 Beja, Psalmių knygoje parašyta: „Jo kiemas tepasidaro 
tuščias, ir tegul niekas tenai nebegyvena', ir „Tegul kitas 
perima jo tarnystę", Ps 69,26; 109,8; Mt 23,38. 

21 Taigi vienam iš vyrų, kurie drauge su mumis vaikščiojo 
visą laiką, kol Viešpats Jėzus buvojo tarp mūsų, Jn 15,27; 
Apd 4,33, 22 pradedant Jono krikštu ir baigiant Jėzaus 
paėmimu, reikia kartu su mumis tapti Jo prisikėlimo 
liudytoju", Apd 2,32; 3,15; 5,32; 13,31. 

23 Ir jie pasiūlė du: Juozapą, vadinamą Barsabu, 
pravarde Justas, ir Motiejų. 24 Po to meldėsi: „Viešpatie, 
visų širdžių žinove, parodyk, katrą iš šių dviejų pasirenki, Jn 
2,24-25; Apd 15,8; Lk 16,15; 1 Sam 16,7, 25 kad užimtų tą 
apaštalo tarnystės vietą, nuo kurios pasitraukė Judas, 
pasukdamas savo keliu". 26 Tada metė burtus, ir burtas krito 
Motiejui; ir jis buvo priskaitytas prie vienuolikos apaštalų, 
Mt 28,16; Patr 16,22. 


Kur yra nuoširdus meldimas, ten pastebimos ir pareigos. 
Jie, nežymūs Galilėjos žmonės, turi pareigą skelbti evangeliją 
visam pasauliui. Bet štai, iš jų pačių apaštalų tarpo jau nėra 
vieno. Petras, visi žino, jis išsigynė Viešpaties. Bet kuris yra 
be kaltės? Šventasis Raštas neslepia nė vieno kaltės. Jis 
skelbia, kad kaltė atleista, autoritetas atstatytas. Petras vėl 
gali stoti brolių tarpan. Jis nekalba vyskupo autoritetu, 
nesitaria tik su apaštalais, bet stoja brolių tarpan. Jis kalba 
ano laiko kalba, visai nemini moterų, nors jų ten buvo (14 
skirsnelis). Žydai kreipdavosi tik į „vyrus ir brolius". Mes, 
kalbėdami mūsų laiko kalba, sakome: „Seserys ir broliai". 

Kokia suglausta Petro kalba! Kas moka taip kalbėti? 
Tačiau jis pasako visa aiškiai, suprantamai. Matas apie tai 
išsireiškia kiek kitaip, Mt 27,3-10. Visada keli matę vieną 

įvykį atpasakoja kiek kitaip. Tas rodo tik įvykio-tikrumą, 
atpasakojimo paprastumą, ne dirbtinumą. Bendrai, juk 
atpasakota tas pats: išdaviko niekšybė, jo galas (mirtis), visas 
miestas apie tai žinojo; už uždaviko pinigus įsigytas „Kraujo 
Slypas". Petras nekeikia ir neniekina Judo. Jis yra sukrėstas 
dėl Judo. Petras klausia (mąsto), kodėl taip įvyko. Jis mąsto 
Šventojo Rašto pagrindu. Ieško jame atsakymo. Jis jį randą, 
Ps 69,26; 109,8. Šie žodžiai buvo rašyti apie žiaurius priešus. 
Bet mąstant apie Judą, jie darosi nauji, atitinka šią padėtį. 
Tie žodžiai nevertė Judą nusikalsti, bet tik pasakė, kaip 
įvyks. Taigi, jo kiemas (vieta) tuščias, jo tarnystė tenka 
kitam. 

Jėzus prisikėlė. Jis yra tikras Išganytojas, toks yra 
reikalingas nusidėjėliams! Jo (prisikėlimo) liudininkas privalo 
Jį gerai pažinti, kad galėtų bendrai, su mumis, tarnybą eiti. 
Galutiną sprendimą nenori daryti apaštalai. Jie, bendrai visi, 
kreipiasi maldoje į Tą, kuris pažįsta širdis. Surinkimas 
parenka tinkamiausius kandidatus iš savo tarpo. Galutinį 
žodį tetaria Dievas per burtą. Senajame. Testamente „burtų 
traukimas randamas, 4 M 26,55. Kai kurie krikščionys ir 
dabar daro burtų traukimą. Vėl kiti yra tam labai priešingi. 
Kiekvienas teesie tikras ką jis daro. Kai kas mano, kad čia 
buvo pasielgta skubotai, neapgalvotai. Jėzus pats išsirinkęs 
Povilą savo liudininku. Povilas, tiesa, žinojo esąs apaštalu, 1 
Kor 15,5-10. Bet jis buvo pagonių apaštalas. Jis niekada 
nesiskaitė vienas iš dvylikos. Pagal 21-22 skirsnelius, Povilas 
netiko šiai tarnybai. 


SEKMINIŲ STEBUKLAS, Apd 2,1-13 

1 Sekminių dieną, visi mokiniai buvo drauge vienoje 
vietoje, 3 M 23,15-21; Apd 1,14; Lk 9,51. 2 Staiga iš dangaus 
pasigirdo ūžesys, tarsi kilus smarkiam vėjui. Jis pripildė visą 
namą, kur jie sėdėjo, Apd 4,31; 5,12; Jn 3,8; 1 Pt 1,21. 3 
Jiems pasirodė tarsi ugnies liežuviai, kurie pasidaliję 
nusileido ant kiekvieno iš jų, 4 M 11,25; Mt 3,11; Lk 12,49. 4 
Visi tapo pilni Šventosios Dvasios ir pradėjo kalbėti kitais 
liežuviais (kalbomis), kaip Dvasia davė jiems prabilti, Apd 

4,8; 10,44-46; 11,15; 19,6; Mk 16,17; I Kor 14. 

5 Jeruzalėje gyveno maldingų žydų, dievotų vyrų iš įvairių 
tautų, Apd 8,2. 6 Pasigirdus tam ūžesiui, subėgo daugybė 
žmonių. Jie didžii nustebo, kiekvienas girdėdamas savo 
kalba juos kalbančius. 7 Lyg nesavi, ir nustebę, jie klausinėjo: 
„Argi šitie kalbantys nėra galilėjiečiai? Jn 7,52. 8 Tai kaipgi 
kiekvienas juos girdime savo gimtąja kalba? 9 Partai, 
elamitai, Mezopotamijos, Judėjos, Kapadokijos, Ponto ir 
Azijos, I Pt 1,1, 10 Frigijos ir Pamfilijos, Egipto bei Libijos: 
pakraščio ties Kirėne gyventojai, ateiviai romėnai, 11 žydai ir 
prozelitai, kretiečiai ir arabai, — visi girdime juos skelbiant 
įstabius Dievo darbus mūsų kalbomis". 12 Visi labai stebėjosi 
ir, nieko nesuprasdami, klausinėjo: „Ką tai reiškia?" 13 O kiti 
šaipėsi, tardami: ,„Jie prisigėrė šviežio vyno", | Kor 14,19-23. 


Drauge buvo apaštalai, mokiniai, moterys, Marija, Jėzaus 
motina ir Jo broliai. Jie meldėsi ir laukė pažado išpildymo. 
Buvo sekminių diena, viena žydų didžiųjų metinė šventė. Tai 
buvo Piūties šventė, 3 M 23,15-22. Šioje šventėje būdavo 
prisimintas ir įstatymo davimas ant Sinojaus kalno. Ši šventė 
būdavo švenčiama 50 dienoms praėjus po Velykų švenčių. 
Todėl ji buvo vadinama -— pentekoste (penkiasdešimt). Iš šio 
pavadinimo kilo Sekminių vardas. 

Įstatymo davimu buvo duotas Izraelio tautai tikėjimo 
pagrindas. Šią šventę Dievas panaudojo krikščionystės 
įsteigimui. Nors dažnai Dievas panaudoja senus įvykius, bet 
Jis nepriklauso nuo jų. Kur Jis pasireiškia, čia Jis daro ką 
naujo. Sekminių dieną Dievo pasireiškimas buvo su galia ir 
gyvybe. Jis pasireiškė vidujiniai ir išviršiniai. Staiga pasigirdo 
lyg smarkus vėjo ūžesys. Reikia prisiminti, kad hebrajų 
kalboje tas pats žodis reiškia dvasią ir vėją. Tas ūžesys atėjo 
ne iš atmosferos, bet nuo Dievo. Jis atėjo į žemišką pasaulį. 
namą. Dievas nepriklauso nuo šventovės. didekuotų namų. 
Jis kartais pasirenka ir tyruose krūmą, 2 M 3,2. Dvasia tapo 
matoma. Krikštytojas ją matė balandžio pavidale, čia ji buvo 
matoma, tarsi ugnies liežuvia+ Kas asmeniškai yra patyręs 

Dievo Dvasios veikimą, tas žino, kad „ugnis“ šildo, švarina, 
pikta naikina, širdį uždega. Kyla nesulaikoma vėtra. Bet tas 
veikimas taipgi yra švelnus, ramus. 

Jie visi tapo pilni Šventosios Dvasios. Tą pilnumą patyrė 
apaštalai, mokiniai ir moterys. Jau pačioje pradžioje Dievas 
nedarė skirtumo tarp vyrų ir moterų, Gal 3,28. 

Jie visi pradėjo kalbėti kitais liežuviais. Lietuvių kalba kai 
kas verčia — kitomis kalbomis. Apie liežuvių kalbą daugelis 
lietuvių mažai ką žino. Todėl daug kurie mano, jog tai yra 
įvairios kalbamos kalbos. Kartais jos yra mūsų laikų 
kalbamos kalbos, bet dažnai jos yra visai nežinomos, gal 
angelų, dangiškos kalbos. Gal jos vadinamos liežuvių 
kalbomis, kad pasirodė ugnies liepsnelės, lyg pasidaliję 
liežuviai? Kad atskirtų liežuvių kalbas nuo dabar kalbamų 
kalbų, anglai, vokiečiai, latviai ir kitos tautos rašo — „kitais 
liežuviais". Jei lietuvių kalba pradėtų rašyti „kitomis 
kalbomis", tai lietuviai visai nebežinotų, kas yra kalbėti 
liežuviais. 

Jie kalbėjo liežuviais visi 120. Tai nebuvo pamokslai. 
Sekminių dieną pasireiškė pirmasis krikščionių liežuviais 
kalbėjimas. Kai kuriems kalbantieji atrodė lyg girti, 1 Kor 
14,23, lyg bepročiai. Jie kalbėjo apie didingus Dievo darbus: 
garbino, šlovino, gyrė, dėkojo .. .! Kas liežuviais kalba, tas 
nekalba žmonėms, bet Dievui, 1 Kor 14,2. Tas kalbėjimas 
tapo tuojau žinomas visoje Jeruzalėje. Subėgo daugybė 
žmonių. Kas kalba liežuviais, | Kor 14,13-28, reikalingas jų 
aiškinimas. | Kor 12,10, kitaip ta kalba lieka nėsuprantama. 
Sekminių liežuvių kalbėjimas buvo nuostabus „girdėjimas“: 
kiekvienas suprato tą „kalbėjimą“ savo prigimta kalba. To 
„kalbėjimo“ klausėsi iš 15 vietovių susirinkę žmonės. Toks 
„girdėjimas“ daugiau nebepasikartojo bent Šventajame Rašte 
neminimas. bet liežuvių kalbėjimas. kuris reikalingas aiškini- 
mo pasikartoja labai dažnai. 

Lukas visai nebandė aiškinti to įvykio. Tokie dieviški 
dalykai nėra išaiškinami. Bet jie yra. Viešpaties atlankymas, 
Šventosios Dvasios veikimas, kalbėjimas liežuviais, daug 
kartų kartojosi ir kartojasi. 

Sekminių įvykį girdėjo žydai ir prozelitai; tai pagonys, 
atsivertę į žydų tikėjimą. Kalbantieji neskelbė savo minčių, 
jausmų, bet Viešpaties šlovę, kaip Dvasia jiems davė 
išsireikšti. Kurie rimtai klausėsi, nesuprato kas vyksta. Jie 
klausė vienas antro: „Ką tai reiškia?" Kiti šaipėsi. Tas 
nuostabus liežuvių kalbėjimas nepalietė širdžių ir nesukėlė 
klausimo: „Ką turiu daryti, kad išganytas tapčiau?“ Tą 
klausimą sukėlė skelbiamas žodis, veikiant Šventajai Dvasiai. 
Jis palietė sąžinės, parodė žmonėms jų padėtį. 


PETRO SEKMINIŲ 
PAMOKSLAS, Apd 2,14-36 


14 Tada stojo Petras su vienuolika ir, pakėlęs balsą, 
prabilo: „Jūs, judėjiečiai bei visi Jeruzalės gyventojai, tebūnie 
jums žinoma, — įsidėmėkite mano žodžius! Apd 1,8; Mt 
28,16; 13,9. 15 Šie nėra, kaip jūs manote, prisigėrę, — juk 
dabar vos trečia dienos valanda, — Apd 26,15; Ef 5,18, 16 
bet čia išsipildė pranašo Joelio pasakyti žodžiai: 17 
„Paskutinėmis dienomis, — sako Dievas, — Aš kiekvienam 
kūnui išliesiu savosios Dvasios. Tada jūsų sūnūs ir dukterys 
pranašaus, jūsų jaunuoliai matys regėjimus, o senieji sapnuos 
sapnus, Iz 2,2; 44,3; Ez 39,29; Rom 5,5; Tit 3,5-6; Apd 21,9; 
Joel 2,28-32; 3,1-5. 18 Taipogi ir savo tarnams (vergams) bei 
tarnaitėms tomis dienomis išliesiu savosios Dvasios, ir jie 
pranašaus. 19 Aš darysiu stebuklų aukštai danguje ir žemai 
žemėje, parodysiu ženklų: kraujo, ugnies, bei rūkstančių 
dūmų, Lk 21,25. 20 Saulė pavirs tamsybe, o mėnulis — 
krauju, prieš ateinant didingai ir šlovingai Viešpaties dienai, 
Joel 3,15; Apr 6,12. 21 Ir atsitiks, kad kiekvienas, kuris 
šauksis Viešpaties vardo, bus išgelbėtas', Apd 4,7-12; 9,14-21; 
22,16; Rom 10,13. 22 Izraelio vyrai! Klausykite, ką sakysiu: 
Jėzų nazaretietį, Dievo jums patvirtintąjį galingais darbais ir 
stebuklingais ženklais, kuriuos per Jį nuveikė Dievas jūsų 
tarpe, kaip patys žinote, Apd 10,38; Lk 24,19; Jn 3,2, 23 šitą, 
Dievo valios sprendimu bei numatyrnu išduotą, jūs nusikaltė- 
lių rankomis nužudėte, prikaldami prie kryžiaus, Apd 3,13- 

15; 4,10-28; 5,30; I Tes 2,15; I Pt 1,20. 24 Dievas Jį prikėlė, 
išvaduodamas iš mirties skausmų, nes buvo neįmanoma, kad 
mirtis Jį nugalėtų, Ps 18,5-8. 25 Juk Dovydas apie Jį sako: 
„Aš visada žvelgiu į Viešpatį. Jis stovi mano dešinėje, kad 
nesusvyruočiau, Ps 16,8-11. 26 Todėl pralinksmėjo mano 
širdis, džiūgavo mano liežuvis, ir mano kūnas ilsėsis su 
viltimi, 27 juk Tu nepaliksi mano sielos mirusiųjų buveinėje 
ir neduosi savo šventajam supūti, Apd 13,35. 28 Gyvenimo 
kelius Tu man atvėrei ir pripildysi mane džiaugsmu savo 
akivaizdoje“. 29 Broliai, norėčiau jums atvirai sakyti apie 
patriarchą Dovydą. Jis mirė, buvo palaidotas, ir jo kapas yra 
pas mus po šiai dienai, Apd 13,36; I Kar 2,10; Jn 8,52. 30 
Būdamas pranašas ir žinodamas iškilmingą Dievo priesaiką, 
kad jo palikuonis užimsiąs jo sostą, Ps 132,11; 89,4-5; 2 Sam 
7,12-13, 31 jis tai numatė ir kalbėjo apie Mesijo prisikėlimą, , 
kad Jis neliks mirusiųjų buveinėje ir Jo kūnas nesupus, Ps 
16,10. 32 Tą Jėzų Dievas prikėlė, ir mes visi esame Jo 
liudininkai, Apd 3,15; 4,33. 33 Dievo dešinės išaukštintas, 
Jis gavo iš Tėvo Šventosios Dvasios pažadą ir ją dabar 
išliejo. Jūs tai matote ir girdite, Apd 5,31; Fil 11,2-9. 34 Juk 
Dovydas neužžengė į dangų. Jis pats kalba: „Viešpats tarė 
mano Viešpačiui, sėskis mano dešinėje, Ps 110,1; Mt 22,44; 
Žyd 1,13; 1 Kor 15,25; 35 Aš patiesiu tavo priešus, tarsi 
pakojį po tavo kojų". 36 Tad tejsitikina visi Izraelio namai: 
Dievas padarė Viešpačiu ir Mesiju tą Jėzų, kurį jūs 
nukryžiavote", Apd 5,31. 


Petras, matydamas ir girdėdamas žmonių nuostabą, 
atsistojo su vienuolika apaštalų ir davė atsakymą. Pirmiausia 
Petras atsakė pajuokėjams, kad taip nėra ir negali būti, kaip 
jie mano ir šaiposi. Dar tik yra devinta valanda cyto. 
Šeštadienių ir didžiųjų švenčių proga žydai visai . negeria 
(alkoholio) rytą, o jei geria, tai geria tik vakare. Kas čia 
dabar vyksta, dėl ko jie stebėsi ir nesupranta, yra Rašto ' 
išsipildymas, Joel 3,1-5. Šventasis Raštas buvo pagrindas 
žydų tikėjimo. Jis turėtų būti ir visų bažnyčių. Petras visai 

nebandė paveikti žmonių jausmus. Jis priminė jiems Raštą ir 
Jo autoritetą. Petras nerėmė savo kalbos pagražinimais, 
psichologija, bet paprastumu, Šventojo Rašto faktais. Galime 
ir turime pasimokyti iš jo kalbos paprastumo. Kur evangeli- 
jos skelbime ieškoma klausytojų jausmus paveikti, kažin ar 
ten bėra nuosaikus evangelijos faktų skelbimas? Skelbime 
privalo būti Šventojo Rašto pagrindas. Petras net neminėjo 
Jėzaus dieviškos didybės. Jis vadina Jį Jėzumi Nazaretiečiu. 
Su Naujuoju Testamentu prasidėjo paskutiniai pasaulio 
laikai. Kaip Raštas buvo išpildytas dėl Jėzaus Nazarete, Lk 
4,16-21, taip čia Jis išpildomas Jeruzalėje, susirinkusiųjų 
akivaizdoje. Fariziejai mokė, kad Dievas savo Dvasią teikia 
tik išmintingiems, pasirinktiems, vyrams iš Izraelio giminės, 
Petras žinojo Raštą, jis priminė jiems, kad Dievas nesilaiko 
jų skelbiamų dogmų. Jis jau seniai pranešė per pranašą, kad 
paskutiniais laikais, Jis išlies savo Dvasios ant visų: (visam 
kūnui) senų ir jaunų, vyrų ir moterų, laisvų ir vergų, izraelitų 
ir pagonių. Čia matoma pradžia, Šventosios Dvasios išlieji- 
mas. 

Toliau seks ženklai žemėje — kraujas, ugnis, rūkstanti 
dūmai. Tą pergyveno izraelitai 70 metais. Kiek ten tekėjo 
kraujo! Kaimai, miestai, sostinė ir šventovė degė ir 1ūko. O 
kiek mes tų baisybių pergyvenome ir pergyvename. (Ženklai 
danguje, ant mėnulio ir saulės dar nepasirodė, bet apie juos 
sakyta. Ženklai įvyks pirma šlovingosios ir baisiosios 
Viešpaties dienos. Naujojo Testamento tikslas nėra gerinti 
gyvenimo aplinkybes, patį žmogų, Jo tikslas yra gelbėti 
žmogų. Kiekvienas, kuris šauksis Viešpaties, Viešpaties bus 
išgelbėtas. Skelbimo centras yra Jėzus — iš Nazareto. Jis 
buvo Dievo patvirtintas galingais darbais ir stebuklingais 
ženklais. Tą visą klausytojai matė ir žinojo. Tie patys Jėzaus 
ženklai ir dabar pasireiškia. Kiek mes jais tikime ir 
pasinaudojame? 

Petras nebarė klausytojų dėl jų blogų papročių, darbų, 
apgaulės, dorovės sugedimo ir iškrypimo. Jų likimas 
priklausė nuo Jėzaus priėmimo ar atmetimo. Jie atmetė ir 
nužudė šį. Dievo siųstąjį pagonių (nusikaltėlių) rankomis. 

Dievas išlaisvino Jį iš Mirties ryšių. Tas įvyko Dievo 
sprendimu, kad Raštas išsipildytų, 1 Kor 15,4; Ps 16,8-11. 
Petras aiškino, kad Dovydo žodžiai taikomi Viešpačiui Jėzui. 
Jį Dievas išlaisvino iš mirties ryšių, išaukštino dangun 
žengimu ir Šventosios Dvasios atsiuntimu, kurią Jis buvo 
pažadėjęs, Ps 110. 

Petras įrodė nustebusiems klausytojams Raštu ir visiems 
žinomais gyvenimo faktais, kad Jėzus Nazaretietis yra 
Mesijas. Jis kvietė visus Izraelio namus įsitikinti ir Jį priimti. 
Tai nebuvo filosofijos ar pasaulėžiūros klausimai, bet žmogui 
išgelbėjimas  (išganymas). Šventosios Dvasios išliejimu 
prasidėjo Mesijo laikai. 


SKELBIMO VEIKIMAS, Apd 2,37-41 

37 Kai jie tai girdėjo, vėrė jiems širdį, ir jie klausė Petrą 
bei kitus apaštalus: ,,Ką mums daryti, broliai?" Apd 16,30; 
Žyd 4,12. 38 Petras jiems atsakė: „Atsiverskite, ir kiekvienas 
tepasikrikštija vardan Jėzaus Kristaus, nuodėmėms atleisti, 
tada gausite Šventosios Dvasios dovaną, Apd 3,19; Mk 
16,16; Apd 8,15-17; Ef 1,13; Kol 1,13-14. 39 Juk jums skirtas 
pažadas, taipogi jūsų vaikams ir visiems toli esantiems, 
kuriuos pašaukia tik Viešpats, mūsų Dievas", Apd 13,48; Ef 
2,13; 1,21; Apr 7,14. 40 Dar daugeliu kitokiais žodžiais jis 
primigtinai ragino juos, sakydamas: ,„Gelbėkitės iš šitos 
iškrypusios padermės!“ 2 Kor 5,20; Gal 1,4; Fil 2,15; 1 Tes 
1,5. 41 Kurie priėmė jo žodį, buvo pakrikštyti, ir tą dieną 
prisidėjo prie jų apie trys tūkstančiai, Apd 2,47; 4,4; 4,15; 6,4; 
Rom 10,17; Ef 1,13; 1 Tes 1,6; 2,13. 


Apaštalas Petras nedėjo pastangų paveikti klausytojų 
valią. Jis tik pasakojo, ką Dievas darė ir ką žmonės (jie) darė. 
Šventoji Dvasia matomais ženklais veikė Jėzaus mokinius. Ji 
paveikė klausytojų širdis perveriančiai taip, kad jie klausė: 
„Ką turime daryti?“ Klausytojai vadino apaštalus broliais. 
Nebuvo jokių šventų apaštalų ar klero, buvo tik broliai. 
Dievas apsireiškė per Šventąją Dvasią betarpiškai. Tą Dievas 

darė ir tebedaro. Pamaldos (surinkimas) buvo pertrauktos. 
Vyko sielovados pamokymai. Pokalbiuose dalyvavo visi 
mokiniai. Po paaiškinimų ir patarimų vėl kalbėjo Petras. Jo 
bendras visiems atsakymas buvo: „Atsiverskite, ir kiekvienas 
tesikrikštija vardan Jėzaus Kristaus nuodėmėms atleisti, tada 
gausite Šventosios Dvasios dovaną. Pirmoje vietoje visada 
buvo atsivertimas. Tą skelbė Krikštytojas, Jėzus, apaštalai. 
Kiekvieno krikščionies dvasinis gyvenimas prasideda atsiver- 
timu, taipgi ir kiekviena evangelizacija. Po atsivertimo seka 
nuodėmių atleidimas, kurį teikia tik Jėzus. Apaštalų darbe, 
Sekminių dieną, visi šie klausimai iškilo pirmą kartą. 
Nuodėmių atleidimas rišamas su krikštu. Sielovadoje iškilo ir 
vaikų klausimas. Petras sakė: „Šis pažadas skirtas jums ir 
jūsų vaikams .. ." Jei šie klausimai, kurie iškilo ir minimi 
šioje pirmoje sielovadoje, būtų plačiai ir išsamiai aprašyti, gal 
būtų krikščionijoje išvengta kai kurių ginčų, kurie tęsiasi 
tūkstantmečius. Atsivertimas — atgimimas, žmogaus atnauji- 
nimas. Apie jį daug kalba Senasis ir Naujasis Testamentas. 
Tai yra tas veiksmas, per kurį Dievas atgimdo žmogų. 
Atgimimą skelbė pirmieji krikščionys. Kiekvienas, prieš 
tapdamas krikščionimi, jį pergyveno. Taip buvo iki ketvirtojo 
šimtmečio pradžios. Kada pagonys be atsivertimo ir net 
prievarta buvo verčiami priimti krikščionybę, atsivertimo ir 
apsisprendimo nustota reikalauti. Žinojimą, kad yra atgimęs, 
pradėta laikyti pasididžiavimu ir erezija. Nuodėmių atleidi- 
mas yra teikiamas tik per Jėzaus atneštą mirties auką, 
tikėjimu. Pirmi krikščionys gaudavo nuodėmių atleidimą 
betarpiškai iš Dievo — Jėzaus. Kai kurios bažnyčios, 
remdamosios Mt 16,17-19, pradėjo mokyti, kad kunigams 
duota galia nuodėmes atleisti. Tuo buvo nukrypta nuo 
evangelijos tiesos ir pradėta mokyti prietarai, kad kunigui 
ištarus atleidimo posakį, yra suteikiamas išrišimas.Krikščio- 
nys. kurie tiki evangelijai, kaip Raštas sako, yra atgimę, 
gauna betarpį nuodėmių atleidimą iš Jėzaus. 

mas, Rom 6,4; Kol 2,12, atskyrimas, Rom 6,1-23, sąžinės 
gerinimas, 1 Pt 3,21, apšvarinimas, Tit 3,5. Krikštas nėra, 

kaip kas sako, mistinis veikimas, kuris teikia atgimimą be 
krikštijamojo asmeniško apsisprendimo. Krikštui reikalingas 
asmeniškas apsisprendimas, kaip Petras sakė, ne bendrai, bet 
kiekvienas teapsisprendžia ir tesikrikštija. Dėl vaikų krikšto. 
Čia yra kalbama apie vaikus. Kol 2,11-12 krikštas palygina- 
mas apipiaustymui. Žydai apipiaustė atsiverčiančius pagonis 
tik asmeniškai apsisprendusius, tikinčius, suaugušius. Bet 
žydai savo vaikus apipiaustė mažus, aštuonių dienų. Žydams 
šis klausimas savaime buvo taip suprantamas. Tuo remiantis, 
daugelis krikščionių krikštija mažus vaikus. 

„Šventoji Dvasia pažadama visiems, tiek Viešpatį nužudžiur 
siems, kaip ir apaštalams. ' Tai yra Viešpaties dovana. Petras 
nesakė: gal, turėkite vilties? bet — gausite! Dievo: Dvasia 


veikia (pučia) kur Ji nori ir kaip Ji nori. Ji veikia (pučia), 


pasireiškia matomais ir jaučiamais ženklais. 


Petras ragino apsispręsti ir leisti gelbėtis. Jis tai darė 
įvairiais žodžiais. Klausimas nebuvo apie gyvenimo pagerini- 
mą, surinkimų lankymą, bet išgelbėjimą. Kai Dievo Dvasia 
veikia, nėra laiko ilgai apsigalvoti, reikia gelbėtis, kaip iš 
degančio namo. Išgelbėjimas yra Dievo malonė, Ef 2,1-9. 
Išgelbėjimas vyksta tik žmogui sutinkant, leidžiant gelbėti. 
Dievas prievartos nevartoja. Jis laukia sutinkant, ateinant. 
Atsivertimas, išgelbėjimas reikalingas kiekvienam, pradedant 
niekšais, nusikaltėliais ir baigiant aukštais bažnyčių pareigū- 
naiš bei teologinių universitetų profesoriais. 

Čia nebūvo jokių pamokų, pamokymų. Jie buvo tuojau 
krikštijami. Pamokymai vyko vėliau. Jeruzalės miesto 
gyventojų ir atvykusių minių į šventę, kurie leidosi gelbiami, 
buvo mažas būrelis, tik trys tūkstančiai. Bet ar nenuostabu, 
kad per vieną pamokslą, įtikėjo ir buvo išgelbėta tokia minia! 
Šventosios Dvasios išliejimas įvyko devintą valandą ryto. Ar 
tie trys tūkstančiai buvo pakrikštyti tą pačią dieną, nesakyta. 
Kai kurie kelia abejones, ar kelių tūkstančių minia galėjo 
girdėti kalbantį Petrą. Tada jokių garsiakalbių nebuvo. 
Reikia atsiminti, kad dar 18 šimtmečio garsieji evangelistai 
dažnai kalbėjo į kelių dešimčių tūkstančių minias, ir visi 

klausytojai juos gerai girdėjo ir suprato. Mes, naudodamies 
įvairiais moderniais patogumais, užmirštame kalbėti ir net 
vaikščioti, o dvasiniu gyvenimu, kad pasinaudotume Švento- 
sios Dvasios veikimu, grįžtame prie burtų ir kerėjimų. 


PIRMASIS KRIKŠČIONIŲ 
SURINKIMAS, Apd 2,42-47 | 
42 Jie ištvermingai laikėsi apaštalų mokslo, bendravimo, 

duonos laužimo ir maldų, Apd 20,7; Ef 5,19; Fil 2,1; Kol 
3,16. 43 Nuostaba apėmė kiekvieną, nės per apaštalus įvyko 
daug stebuklingų ženklų, Apd 5,11; 19,17; Jn 20,23; Mk 
16,17-18. 44 Visi tikintieji laikėsi drauge ir turėjo visa 
bendra, Apd 4,32. 45 Nuosavybę bei turtą jie parduodavo ir; 
ką gavę, padalydavo visiems, kiek kam reikėdavo. 46 Jie 
kasdien sutartinai būdavo šventovėje, 0 savo namuose, tai 
vienur, tai kitur laužydavo duoną, su džiugia ir taure širdimi, 
47 garbindami Dievą, ir turėdami visuomenės palankumą. O 
Viešpats kasdien gausino jų būrį tais, kurie priėmė išganymą, 
Apd 5,14; 6,7; 9,31; 11,21-24; 12,24; 14,1; 19,20; Ef 5,19-20; 
Kol 3,16; Jok 5,13. 


Tai pirmasis krikščioniškas surinkimas. Jame pasireiškė 
tikra pirmoji krikščioniška meilė. Kur vyksta dvasiniai 
pabudimai, ten dažnai tenka matyti ir pergyventi ką nors 
panašaus. Jie ištvermingai laikėsi apaštalų mokslo. Pas tikrai 
dvasiniai pabudusius, visada yra didelis troškimas Dievo 
žodžio. Šventasis Raštas yra toks vertingas, kad jis skaitomas 
visada, kiek tik turima laiko. Šie pirmieji krikščionys 
neturėjo Naujojo Testamento. Senajame Testamente jiems 
buvo daug kas nesuprantama. Jie klausėsi, ką apaštalai 
pasakojo apie Jėzų ir kaip jie aiškino Senąjį Testamentą. 
Apaštalai nemokė jokių dogmų. Jie pasakojo panašiai, kas 
"yra evangelijose užrašyta ir aiškino Senąjį Testamentą, kaip 
Dvasia jį jiems atvėrė, Lk 24,27-32. Jie visi tuo gaivinosi, jų 
širdys degė. 

Jie liko draugystėje (bendravime). Dvasinė draugystė yra 

gilesnė ir mielesnė už artimųjų kūnišką draugystę. Atgimusie- 
ji jaučiasi broliais ir seserimis Kristuje. Jie ilgisi draugystės ir 
džiaugiasi ja. 

Duonos laužymas pirmoje eilėje buvo žydų paprotys, 
Jaužti duoną prieš kiekvieną valgį. Toks supratimas Šventos 
Vakarienės, kaip mes dabar suprantame sakramentus, 
įsivyravo tik vėliau. Po paprastos vakarienės, dažnai 
krikščionys turėdavo ir Viešpaties Vakarienę, Apd 20,7. Kur 
yra gyvas dvasinis. pabudimas, ten atsiranda širdies malda: 
pavienių asmenų ir bendros maldos, Jn 4,24; Rom 8,15; Gal 
4,6. 

Per apaštalus įvyko daug stebuklų. Gyvas Dievo 
apsireiškimas buvo jų tarpe. Visuomenė žiūrėjo į juos su 
didele pagarba ir orumu. Krikščionių dvasinis ir ekonominis 
gyvenimas buvo labai skirtingas nuo kitų žmonių gyvenimo. 
Jie net turimą nuosavybę laikė bendra. Nuosavybės teisė 
nebuvo panaikinta jų tarpe, bet išnaudojimas vienas antro 
pas juos išnyko. Tokių pasireiškimų surinkimų istorijoje 
buvo ir yra. Yra krikščionių, kurie duoda visų pajamų 1045 
Dievo garbei, bet yra ir tokių, kurie aukoja daug daugiau. 
Taipgi jie savo tarpe padeda vienas antram, nereikalaudami 
atlyginimo. 

Pirmi krikščionys buvo ir jautėsi izraelitai. Jie lankė 
šventovę. Bet jie rinkosi ir savo privačiuose namuose. Čia jie 
lauždavo duoną, drauge valgydavo, neieškojo prabangos ir 
skanumynų, pasitenkino paprastumu, džiaugėsi dvasiniu 
gyvenimu, šlovino Dievą. Veikiant Šventajai Dvasiai, Dievas 
gausino jų būrį tais, kurie leidosi gelbiami. Pradžioje 
visuomenė buvo jiems palanki. Bet jie gavo greitai patirti ir 
persekiojimų. 


LUOŠO IŠGYDYMAS, Apd 3,1-10 
1 Kartą Petras ir Jonas ėjo devintą valandą į pamaldas 
šventovėje, Lk 18,10; Jn 18,15. 2 Vienas apsigimęs luošas 
vyras buvo nešamas ir kasdien sodinamas prie šventovės 
vartų, vadinamų Gražiaisiais, kad prašytų šventovės lankyto- 
jų išmaldos, Apd 14,8; Jri 1,9. 3 Pastebėjęs įeinančius į 

šventovę Petrą ir Joną, jis prašė išmaldos. 4 Petras, įdėmiai 
pažvelgęs į jį drauge su Jonu, tarė, Apd 14,9: 5 „Pažiūrėk į 
mudu". Jis žiūrėjo, tikėdamasis ką nors gausiąs. 6 Bet Petras 
prabilo: „Sidabro nei aukso neturiu, bet ką turiu, tą duosiu. 
Jėzaus Kristaus Nazaretiečio vardu kelkis ir vaikščiok!" Mt 
9,6; Mk 16,17; Lk 9,1-2; Jn 5,8; Apd 9,34. 7 Ir, paėmęs už 
dešinės rankos, pakėlė jį. Jo kojos ir riešai bematant 
sustiprėjo, Mt 8,15; Lk 5,25; Apd 9,41; 14,10; Iz 35,6. 8 Jis 
pašoko, atsistojo ir pradėjo vaikščioti. Drauge su apaštalais 
ėjo į šventovę. Ten, vaikščiodamas ir šokinėdamas, garbino 
Dievą, Jn 5,14. 9 Visi žmonės matė jį vaikščiojant ir“ 
šlovinant Dievą. 10 Jie pažino, kad tai tas pats, kuris 
sėdėdavo elgetaudamas prie Gražiųjų vartų. Jie buvo labai 
nustebinti ir apstulbinti to, kas jam atsitiko, Lk 5,26. 


Apd 2,45 sakyta bendrai, kad ne tik per Petrą ir Joną, bet 
"per visus apaštalus įvyko daug stebuklų. Gal šimtai ir 
tūkstančiai? Iš to pasakymo mažai ką galime suprasti. Čia 
Lukas aprašo vieną įvykį suprantamai, plačiai. Tie įvykiai 
vyko be apaštalų posėdžių, pasitarimų, svarstymų ir 
nutarimų, bet per Dievo vedimą. Jonas ir Petras turėjo po 
brolį apaštalą. Bet juos rišo artima draugystė,/ Kristaus 
prisikėlimas. Juodu bėgo pas kapą, čia drauge ėjo į šventovę 
vakarinių aukų laiku, 2 M 29,38-. Prie Kenos Gražiųjų 
vartų sėdėjo apsigimęs luošas vyras ir elgetavo. Tada nebuvo 
socialinio aprūpinimo. Vargšai turėjo elgetauti. Koks tai 
turtas būti sveikam! 

Elgeta prašė aukos, — gavo sveikatą. Per Petro rankas 
ėjo dajdg aukų. Jos buvo skirtos surinkimo vargšams ir 
kitiems reikalams. Petras ir Jonas nieko neturėjo, ką duoti 
šiam, vargšui. Lukas nieko nerašo ką vidujiniai pergyveno 
Petias ir Jonas, nei ką elgeta. Jis aprašo tik tą, ką kiekvienas 
mštė. Kiek čia buvo nematomų pergyvenimų! Petrui 
užtikrinimas, kad Dievas išgydys tą luošį. Elgetos pasitikiėji- 
mas, pergyvenimas pasveikimo, džiaugsmas . ., 

Elgeta prašė išmaldos. Retras liepė jam žiūrėti į juos. 

Elgeta tikėjosi gauti gerą išmaldą. Petras sakė neturįs nei 
sidabro, nei aukso. Elgeta nusivylė. Petras davė, ką turėjo, 
Jėzaus vardu. Elgeta bematant sustiprėjo, pašoko, vaikščiojo, 
džiūgavo, šlovino Dievą. Kaip gydymas įvyko Lukas nieko 
nesako. Kas gali tą išsakyti? Tai Dievo darbas, panašus į 
Šventosios Dvasios išliejimą. Žmonės buvo panašiai nuteikti, 
Jabai nustebinti. Dievas suteikė Petrui naują galimybę sakyti 
pamokslą. Tai tik vienas iš daugybės įvykių, kas tada 
nusidavė per apaštalus. Kiek tokių įvykių įvyko istorijos 
bėgyje, ir kiek jų įvyksta dabar. Dievas yra gyvas, Jis veikė ir 
veikia. 


PETRO PAMOKSLAS 
ŠVENTOVĖJE, Apd 3,11-26 

11 Kadangi jis laikėsi Petro ir Jono, prie jų į vadinamąją 
Saliamono stoginę subėgo didelė minia, Jn 12,19; 14,12; Apd 
5,12. 12 Tai matydamas, Petras kreipėsi į minią: „„Izraelitai! 
Ko stėbitės įvykiu ir ko taip žiūrite į mudu, tarsi mes savo 
galia ar savo šventumu būtume padarę, kad šis vaikščioja? 
Apd 14,15. 13 Abraomo, Izaako ir Jokūbo Dievas, mūsų 
protėvių Dievas, pašlovino savo tarną Jėzų, kurį jūs išdavėte 
ir kurio išsigynėte Pilotui, kai tas buvo benusprendžiąs Jį 
paleisti, Iz 52,13; Mt 12,18; Mk 2,9-11; Lk 23,22; Apd 5,30; 2 
Kor 3,15. 14 Jūs išsižadėjote šventojo ir teisiojo, o 
pareikalavote atiduoti jums žmogžudį, Mt 27,22-; Lk 23,18; 
1z 53,11. 15 Jūs nužudėte gyvybės kūrėją, kurį Dievas prikėlė 
iš numirusių, ir mes esame to liudytojai, 1 Kor 15,1; Žyd 
2,10; 12,2. 16 Jo vardas — dėlei tikėjimo Jo vardu — tvirtą 
padarė tą, kurį matote ir pažįstate. Iš Jo einantis tikėjimas 
suteikė jam sveikatą jūsų visų akyse, Apd 13,27; 17,30; Lk 
23,34; 1 Kor 2,8; 1 Tim 1,13. 17 O dabar, broliai, aš žinau, 
kad jūs taip padarėte iš nežinios, kaip ir jūsų vadai. 18 Tuo 
būdu Dievas įvykdė, ką iš anksto buvo paskelbęs visų 
pranašų lūpomis, būtent, kad Jo Mesijas kentėsiąs, Lk 24,25- 
27, Iz 53. 19 Tad atgailaukite ir atsiverskitė, kad būtų 
išdildytos jūsų nuodėmės, Apd 2,38; Kol 2,14, 20 kad nuo 
Viešpaties veido ateitų paguodos metas ir Jis atsiųstų jums 

skirtąjį Mesiją Jėzų, 2 Pt 3,12. 21 Jį turėjo priimti dangus iki 
visų dalykų atnaujinimo meto. Dievas tai nuo amžių 
paskelbė savo šventųjų pranašų lūpomis, Apd 1,11; 1 Kor 
15,25-28; Kol 3,1. 22 Antai, Mozė sakė: „Viešpats Dievas 
jums pažadins pranašą, kaip mane, iš jūsų brolių tarpo. 
Klausykite Jo visame, ką tik Jis jums sakys, 5 M 18,15-19; 
Mk 9,7; Jn 5,24; Apd 7,27. 23 O kas to pranašo neklausys, 
tas (to siela) bus išbrauktas iš tautos', Mt 13,13. 24 Visi 
pranašai, kurie tik bylojo nuo Samuelio laikų, vienas po kito 
skelbė šias dienas, Apd 10,43. 25 Jūs esate vaikai pranašų ir 
tos sandoros, kurią Dievas sudarė su jūsų protėviais, 
tardamas Abraomui: „Tavo palikuonyje (sėkloje) bus palai- 
mintos visos žemės giminės', 1 M 12,3; Lk 1,70-75; Rom 15,8; 
Gal 3,8. 26 Dievas pirmiausia jums pažadino ir pasiuntė 
savo tarną, kad Jis atneštų jums palaimą, atversdamas 
kiekvieną iš jo nusikaltimų“, Apd 4,27-30; 13,46. 


Po Sekminių sukeltos minios aprimo. Pilgrimai išvyko. 
Apaštalai mokė įtikėjusius. Taip praslinko kelios dienos. 
Įvyko daug stebuklų, 2,43. Šis Luko aprašytas įvykis, apie 
luošo išgydymą, iš naujo sujudino sostinės gyventojų mases. 
Jis įvyko prie šventovės vartų. Tas Petrui davė naują progą 
pasakyti pamokslą. Petras priskyrė stebuklą prisikėlusiam 
Jėzui. Tikinčiųjų skaičius pakilo iki penkių tūkstančių. 

Išgydytasis laikėsi prie Petro ir Jono. Tai savaimė 
suprantama. Kurį Dievas išgydo kūniškai ir dvasiškai per 
žmogų, tas myli jį ir laikosi prie jo. Išgydytasis buvo tvirtas. 
Minia matė jį vaikščiojantį ir Dievą garbinantį. Minia subėgo 
prie apaštalų. Petras priminė, kad tas išgydymas įvyko ne jų 
galia, bet Jėzaus, Dievo. Jie, apaštalai neturi reikšmės, visa 
šlovė pridera protėvių Dievui. Petras nurodė, kad jie, 
Jeruzalės gyventojai, išsigynė Jėzaus, kai Pilotas suprato Jo 
nekaltumą ir norėjo paleisti Jį. Jie pasirinko žmogžudį, o 
gyvybės kūrėją nužudė. Šitą Jėzų Dievas prikėlė iš mirties ir 
Jo vardu įvyko šitas stebuklas. Šį įvykį visi mato ir yra jo 
liudininkai. Petras toliau priminė, kad jie ir jų vyresnieji 

nužudė Jėzų nežinodami. Toks buvo Dievo sprendimas, kad 
Jėzus mirtų ir savo mirties auka atneštų išganymą, nuodėmių 
atleidimą. Jų pareiga yra dabar tikėti į Abraomo palikuonį, 
Gal 3,15-18. Apie Jį skelbė Mozė ir visi pranašai, pradedant 
Samueliu. Per Jį ateis atgaiva ir atstatymo laikas. Todėl 
atsiverskite ir tikėkite. Jie, Izraelis yra išrinktoji tauta, 
pranašų ir sandoros vaikai. Bet jei jie netikės, neapsispręs už 
siųstąjį, jiems nieko nepadės jų praeitis, jie bus išdildyti iš 
tautos. Todėl apsispręskite ir duokitės gelbiami. 


PETRAS IR JONAS AUKŠČIAUSIOS 
TARYBOS TEISME Apd 4,1-22 

1 Jiems tebekalbant miniai, atėjo kunigų, šventovės 
viršininkas ir sadukiejų, Lk 22,4-52; Apd 5,24-26. 2 Jie labai 
pyko, kam jie mokė žmones ir skelbė prisikėlimą Jėzuje, Mt 
23,23; Apd 23,6-8; 1 Kor 15,12; Fil 3,11. 3 Jie suėmė juos ir 
įkalino iki kitos dienos, kadangi jau buvo vakaras. 4 
Daugelis girdėjusiųjų žodį, įtikėjo, ir tikinčiųjų skaičius 
išaugo maždaug iki penkių tūkstančių, Apd 2,41; 2,47; 5,14. 

5 Rytojaus dieną Jeruzalėje susirinko tautos vadovai, 
vyresnieji ir Rašto aiškintojai, 6 vyriausias kunigas Anas, 
Kaifas, Jonatanas, Aleksandras ir kiti vyriausiojo kunigo 
giminės, Mt 26,3; Lk 3,2. 7 Pastatę juos susirinkusiųjų 
viduryje, jie klausė: „Kokia galia ar kieno vardu tai 
padarėte?" Mt 21,23. 8 Tada Petras, Šventosios Dvasios 
įkvėptas, jiems atsakė: „Tautos vadovai ir vyresnieji! Mt 
10,18-; Apd 2,4. 9 Jeigu dėl gero darbo ligoniui šiandien mus 
klausinėjate, kaip jis išgydytas, 10 tai tebūnie jums visiems ir 
visai Izraelio tautai žinoma: vardu Jėzaus Kristaus Nazare- 
tiečio, kurį jūs nukryžiavote ir kurį Dievas prikėlė iš 
numirusių! Tik Jo vardu šis jūsų akivaizdoje stovi sveikas, 
Apd 2,23; 3,6; 3,13-16. 11 Šitas yra akmuo, kurį jūs, 
statytojai, atmetėte ir kuris tapo kertiniu akmeniu, Ps 118,22; 
Mt 21,42. 12 Ir nė per vieną kitą nėra išgelbėjimo; nes po 
dangumi nėra žmonių tarpe duoto kito vardo, per kurį 
būtume-išgelbėti", Mt 1,21; 12,21; Jn 1, 12; 14,6; Apd 2,21; Ef 
1,5. 

13 Matydami Petrą ir Joną drąsiai kalbant ir patyrę, kad 
tai paprasti, nemokyti žmonės, jie stebėjosi. Jie taip pat 
sužinojo juos buvus su Jėzumi, Mt 27,71-; Jn 7,15; 1 Kor 
14,23; 14 Žiūrėdami į stovintį su jais pagydytąjį, jie neturėjo 
ką sakyti priešais, Apd 3,8-. 15 Tada liepė jiems išeiti iš 
teismo tarybos, o patys tarėsi, Apd 5,34: 16 „Ką daryti su 
šitais žmonėmis? Juk visiems Jeruzalės gyventojams žinomas 
jų padarytas stebuklas, ir mes to negalime nuneigti, Jn 11,47. 
17 Bet kad dalykas neišplistų žmonėse, griežtai uždrauskime, 
kad jie niekam nekalbėtų tuo vardu". 18 Ir vėl juos 
pasišaukę, jie prisakė, kad jokiu būdu neskelbtų bei 
nemokytų Jėzaus vardu, Apd 5,28. 19 Tačiau Petras ir Jonas 
jiems atsakė:„Spręskite patys, ar teisinga jūsų klausyti labiau, 
negu Dievo! Jn 12,43; Apd 5,29; 2 Kor 13,8; 2 Tim 1,7. 20 
Juk negalime tylėti apie tai, ką matėme ir girdėjome, Apd 
22,15; 1 Kor 9,16; 2 Pt 1,16-18; I Jn I,1-3. 21 Prigrasinę jiė 
paleido juos, nes nerado už ką bausti. Mat, jie bijojo žmonių, 
nes visi garbino Dievą už įvykusį stebuklą, Mt 13,16-; IZ 
52,15. 22 Vyrui, kuris taip stebuklingai išgijo, buvo 
keturiasdešimt metų su viršum. 


Atrodo, kad buvo panašiai, kaip Sekminių dieną. Visi 
apaštalai mokė žmones. Toks žmonių susibūrimas tuojau 
buvo pastebėtas. Visi aukštieji kunigai ir tautos diduomenė 
buvo sadukiejai. Jie netikėjo į pomirtinį gyvenimą. Jie 
girdėjo, net jų šventovėje mokant minias apie Jėzaus 
prisikėlimą. Jie labai supyko, pasišaukė šventovės policijos 
viršininką, suėmė apaštalus ir įkalino juos iki rytojaus. Tai 
buvo pirmas krikščionių (apaštalų) įkalinimas. Vėliau 
įkalinimų dėl Jėzaus sekė tūkstančiai ir milijonai. Tą dieną 
didelis būrys įtikėjo ir atsivertė į Jėzų. Nuo to laiko daugelyje 
kraštų, daug Jėzaus sekėjų buvo įkalinami, bet ir daugelis 
išpažino Jėzų savo Viešpačiu ir Išgelbėtoju, daugybė 
asmeniškai apsisprendė Jam. 

Rytą susirinko aukščiausia taryba teismui. Tai buvo ta 
pati taryba, kuri Jėzų pasmerkė prieš trumpą laiką. Atvedė 

apaštalus ir pastatė tarybos narių viduryje. Jie susėsdavo 
pusiau ratu. Klausimas buvo: „Kieno galia ir vardu tai 
darote? Kas jums davė teisę, leidimą?“ Atėjo valanda, apie 
kurią Jėzus kalbėjo, Mt 10,17; Lk 12,11-12. Petras, 
Šventosios Dvasios įkvėptas, tinkamai atsakė. Klausimas 
nesiribojo vien kūno išgydymu, bet viso žmogaus išgydymu, 
išganymu. Tai klausimas viso Izraelio, — viso pasaulio — 
žmonijos. Pasaulyje buvo ir yra daug žymių ir dorų žmonių. 
Bet asmenišką išganymą teikia tik Jėzus. Jis yra vienintelis 
Išganytojas. 

Vyriausia taryba patyrė, kad apaštalai yra paprasti ir 
nemokyti žmonės. Nejaugi taryba leisis pamokoma šių 
nemokšų, prisiims jų kaltinimą dėl Jėzaus nužudymo, 
atsivers, tikės „legendai" apie Jėzuas prisikėlimą. Ne! 
Teologija, -profesoriai, daktarai ir kiti aukšti vardai mažai 
turi reikšmės be Šventosios Dvasios veikimo. Ir mūsų 
moderniam pasauliui mažai ką padės įvairios tarybos. 
Dieviška paslaptis glūdi Šventosios Dvasios veikime, o ne 
pasaulio išmintyje. Kartą Lietuvoje atvažiavo universiteto 
profesorius iš Kauno į Šiaulius. Čia jis sutiko Kuzavinų 
kaimo atgimusią mergaitę. Jis jai sakė: „Kaip tu drįsai taip 
padaryti, sulaužyti bažnyčios tikėjimo papročius, tu, paprasta 
kaimo mergaitė! Taip padaryti turėčiau teisę aš, bet ne 
tu...!" Lietuvoje tokių kaimo jaunuolių buvo šimtai, bet 
man neteko girdėti nė vieno Kauno profesoriaus, kuris būtų 
drįsęs tai padaryti, sekti Kristų. : 

Ak, tas vargšas elgeta. Tik ką pasveiko, džiūgaudamas 
šlovino Dievą! Ir sekančią dieną jau kaltinamųjų suole, 
vyriausios tarybos ir tautos teisme! 

Išgydymas luošo, Jėzaus vardu, tarybai buvo kvailystė, 
bet nebuvo Dievo piktžodžiavimas. Apaštalai buvo išvesti iš 
teismo salės ir taryba tarėsi, ką su jais daryti. Kai kas 
abejoja, iš kur Lukas žinojo apie jų pasitarimą. Slapti 
pasitarimai paaiškėja. Juk taryboje buvo Nikodemas. Jam 
nebuvo reikalo tuos pasitarimus nutylėti. Nutarimas buvo: 
uždrausti kalbėti ir mokyti Jėzaus vardu. Apaštalai tokį 
sprendimą atmetė. Apaštalus paleido, nes nerado už ką juos 


Apd 4,31 40 


bausti, ir dėl žmonių baimės. Ir aukščiausių teismų 
sprendimai yra be vertės, jei jie nesivadovauja teise, bet 
žmonių baime. 


APAŠTALŲ PRANEŠIMAS, SURINKIMO 
MALDA, Apd 4,23-31 

23 Paleisti jie atėjo pas saviškius ir išpasakojo, ką jiems 
sakė aukštieji kunigai ir vyresnieji. 24 Išklausę visi vieningai 
pakėlė į Dievą balsus ir taip meldėsi: „Valdove, Tu sutvėrei 
dangų, žemę, jūrą ir visa kas juose yra, 2 M 20,11; Neh 9,6; 
Ps 146,6; Apd 14,15. 25 Tu kalbėjai per Šventąją Dvasią 
savo tarno Dovydo lūpomis: „Kodėl niršta pagonys, kam 
tautos niekingus dalykus prasimanė, Ps 2,1-. 26 Žemės 
karaliai sukilo, valdovai susibūrė draugėn prieš Viešpatį ir Jo 
Mesiją'. 27 Taip, šitame mieste iš tiesų susibūrė Erodas, 
Poncijus Pilotas su pagonimis ir Izraelio gentimis prieš tavo 
šventąjį tarną Jėzų, kurį Tu patepei, Lk 23,12; Apd 10,38, 28 
kad įvykdytų, ką tavo valia ir galia buvo iš anksto 
nusprendusi, Apd 2,23. 29 O dabar, Viešpatie, pažvelk į jų 
grasinimus ir suteik saviesiems tarnams drąsos atvirai skelbti 
tavo žodį, Ef 6,19; I Pt 3,14-. 30 Ištiesk savo ranką, kad tavo 
šventojo tarno Jėzaus vardu būtų pagydoma ir daromi 
stebuklingi ženklai", Apd 3,26; 5,12. 31 Jiems pasimeldus, 
sudrebėjo susirinkimo vieta, visi tapo pilni Šventosios 
Dvasios ir drąsiai skelbė Dievo žodį, Apd 2,24; 5,42; 16,26. 


Savieji — surinkimas jiems buvo lyg savo šeima. 
Suprantama, visi tikintieji nebuvo susirinkę, bet tam tikras 
meldėjų būrys. Po pranešimų nebuvo jokių diskusijų, 
kaltinimų taryBži“ Susirinkusieji meldėst. Jiė meldėsi laisvai, 
širdies malda. Melsdami jie daug žodžių ir minčių kartojo iš 
Šventojo Rašto. Savo padėtį palygino su Šventojo Rašto 
pranašavimais. Jie maldoje sakė Valdovui, pasaulio kūrėjui, 
apie pagonių ir izraelitų susitarimą šiame mieste prieš Jėzų. 
Jie meldė suteikti jiems drąsos ir ženklų skelbti Jo žodį. 
Malda buvo išklausyta. Viešpats suteikė jiems tą žinojimą 

vietos sudrebinimu ir papildydamas juos Šventąja Dvasia. 
Toks papildymas Šventąja Dvasia daug kartų minimas: Rom 
5,5; 8,9-11; Kor 3,16; 6,19; 12,7; 2 Kor 5,5; Gal 3,2; 4,6; 5,25; 
Ef 1,13; 4,30; 2 Tim 1,7; Tit 3,6; | Jn 2,20; 3,24. 


SURINKIMO VIENYBĖ, Apd 4,32-37 

32 Visa tikinčiųjų daugybė turėjo vieną širdį ir vieną sielą. 
Ką turėjo, nė vienas nevadino savo nuosavybe, bet jiems visa 
buvo bendra, Jn 17,21-. 33 Apaštalai su didžia galybe liudijo 
apie Viešpaties Jėzaus prisikėlimą, ir juos lydėjo malonės 
gausa, Apd 2,45-47. 34 Jų tarpe nebuvo vargšų. Kurie turėjo 
ūkius ir namus, juos parduodavo, gautus pinigus, 5 M 15,4, 
35 sudėdavo prie apaštalų kojų, ir kiekvienam buvo dalijama, 
kiek kam reikėjo, Apd 5,2; 2 Kor 8,14. 36 Juozapas, 
apaštalų pramintas Barnabu (tai reiškia: ,,Paguodos sūnus"), 
buvo levitas, kilęs iš Kipro, Apd 9,27; 11,22-30; 12,25; 1 Kor 
9,6; Gal 2,1-13. 37 Jis turėjo žemės. Tą pardavęs, atnešė 
pinigus ir padėjo apaštalams po kojų. 


Jeruzalės surinkime taip veikė Šventoji Dvasia, kad jie 
buvo viena širdis ir viena siela. Šį išsireiškimą jau randame 
Senajame Testamente, 1 Ch 12,38. Tas reiškė — jie buvo 
visai vieningi; vienos minties bei dvasios. Jų tarpe buvo tokia 
meilė ir susipratimas, jog visą savo nuosavybę laikė bendra. 

Kai kas Jeruzalės surinkimą .vertina teigiamai, kiti vėl 
vertinimai neatatinka Šventajam Raštui. Tą susipratimą jie 
įvykdė veikiant meilei ir Šventajai Dvasiai. Atsisakymą 
nuosavybės nereikalavo įstatymas. Kiekvienas darė kaip jam 
tiko. Kiekvienas buvo vidujiniai laisvas nuo nuosavybės. 
Daugelis pardavė nuosavybes ir pinigus atidavė į bendrą kasą 
— apaštalams. Kiti palaikė nuosavybę, bet ją naudojo 
bendriems reikalams, 12,12. Tai nebuvo kas nors panašaus į 
vienuolynų gyvenimą. Tai buvo panašu į Zinzindorfo įsteigtą 
Brolių draugiją ir kitas panašias draugijas. 


Čia paminėtas, kaip pavyzdys, Juozapas Barnabas. Jis 

buvo izraelitas, levitas iš Kipro, Jono Morkaus giminaitis, 
Kol 4,10; Apd 12,12, kilnus vyras, Apd 11,24. Jis supažindi- 
no Povilą su apaštalais, 9,27. Jis buvo pasiųstas į Antiochiją, 
11,19-24. Jis surado apaštalą Povilą Tarse, 11,25 ir lydėjo jį 
pirmoję misijos kelionėje. 


ANANIJAS IR SAPFYRA, Apd 5,1-11 

1 Vienas vyras, vardu Ananijas, su savo žmona Sapfyra 
pardavė nuosavybę. 2 Žmonai pritariant, pasiliko dalį gautos 
sumos, o kitą dalį sudėjo prie apaštalų kojų, 1 M 3,1-5; Joz 
7,19-20. 3 Petras paklausė: ,,Ananijau, kodėl šėtonas užvaldė 
tavo širdį? Kodėl tu pamelavai Šventajai Dvasiai, pasilaiky- 
damas dalį gautos sumos? Lk 22,3; Jn 13,8; Apd 2,44; 1 Tes 
4,8. 4 Argi negalėjai nuosavybės sau laikyti ir argi pardavęs 
negalėjai laisvai tvarkytis? Tai kam gi taip sugalvojai savo 
širdyje? Juk tu pamelavai ne žmonėms, bet Dievui!" 5 M 
23,23. 5 Išgirdęs tuos žodžius, Ananijas sukniubo ir mirė. 
Didi baimė apėmė visus tai girdėjusius, Apd 19,17; 1 Pt 4,17. 
6 Keli jaunuoliai pakilo, suvyniojo jį, išnešė ir palaidojo. 7 
Po kokių trijų valandų atėjo jo žmona, kuri nežinojo, kas 
buvo atsitikę. 8 Petras ją paklausė: „Sakyk, ar už tiek 
pardavėte nuosavybę?" — „Taip, už tiek", atsakė ji. 9 Tada 
Petras prabilo: ,,Kam gi susimokėte gundyti Viešpaties 
Dvasią? Štai už durų žingsniai tų, kurie palaidojo tavo vyrą. 
Jie ir tave išneš", Žyd 4,12. 10 Bematant ji susmuko jam po 
kojų ir mirė. Atėję jaunuoliai rado ją negyvą, nunešė ir 
palaidojo šalia vyro. 11 Didelė baimė pasklido visame 
surinkimę ir tarp visų, kurie apie tai išgirdo. 


Pitmasis Jeruzalės surinkimas buvo šventas. Jis pasiekė tą 
tobulumą, ką Jėzus sakė turtingajam jaunuoliui: „Jei nori 
būti tobulas, eik parduok visą ką turi, išdalyk beturčiams ir 
atėjęs sek mane“. Reikia atsiminti, kad priešas visą laiką 
slankioja aplinkui, tykodamas ką praryti. Ananijas ir Sapfyra 
buvo tikintys surinkimo nariai. Kitaip jie nebūtų pardavę 
nuo“avy>-, ir aukoję didžiąją dalį surinkimo reikalams. Iš 

antros pusės, jei jie būtų likę tikėjime, jie būtų viską aukoję. 
Jų nusikaltimas buvo pasirodyti žmonėms, esą tikri krikščio- 
nys, ir nepasitikėjimas ateitimi, kad Dievas aprūpins viskuo. 
Jie norėjo dalį pinigų pasidėti juodai dienai. Nepasitikėjimas 
ir abejonės jau buvo pirmųjų žmonių nusikaltimas. Kiekvie- 
nas aukojo surinkimo reikalams visai laisvai, kiek kuris 
norėjo. Tą galėjo daryti ir Ananijas su Sapfyra. Jie norėjo 
pasirodyti žmonėms — veidmainiavo. Veidmainystę smerkė 
Jėzus. Jis sakė: „Vargas jums veidmainiai!“ Ananijas ir 
Sapfyra žinojo ir matė, kad apaštalai turi Šventąją Dvasią ir 
stebuklų dovanas, bet jie leidosi šėtonui taip guidyti, 
manydami, kad apaštalai jų veidmainystės nepastebės. Kai 
kas sako, jog jų bausmė buvo perdidelė. Bet meluoti Dievui 
ir manyti, kad Dievą įmanoma apgauti, yra baisus nusikalti- 
mas ir visiškas netikėjimas Jį. Kai kas drįsta Petrą kaltinti, 
būk jis juos nužudęs. Ne Petras nubaudė atpuolusiuosius, bet 
Dievas. Žinoma, mes kiekvienas įvairiai klystame, nusikal- 
stame, ir jei Dievas baustų už kiekvieną nusikaltimą — visi 
mirtume. Visi ir mirštame, nors ne tuojau po nusikaltimo. 

Tokį žinojimą, kaip Petro, kai kurie tikintieji turi visą 
laiką, kiti tik tada, kai jiems apreiškiama, | Kor 14,25. Kada 
ir kokiu laipsniu šėtonas užvaldo žmogaus širdį, — 
nežinome, bet kiekvienam sakyta: „Budėk ir melskis!" 

Po Ananijo ir Sapfyros mirties, didelė baimė pasklido 
surinkime. Visi suprato, kad Dievas ne tik meilė, bet ir 
šventas. 

Šioje vietoje, apaštalų darbuose, pirmą kartą sakyta 
ekklesia — surinkimas, tai yra iššauktieji. Šis išsireiškimas 
jau buvo žinomas Senajame Testamente. Dievo iššaukta, 
surinkta tauta, 4 M 14,15; 16,3; 5 M 5,19. 


SURINKIMAS AUGA, APAŠTALAI 
GYDO, Apd 5,12-16 
12 Per apaštalus vyko žmonėse daug stebuklų ir ženklų. 
Jie visi vieningai rinkdavosi Saliamono stoginėje, Apd 2,43; 
4,30; 6,8; 7,36; 14,3; 15,12; 2 Kor 12,12. 13 Niekas kitas 
neišdrįsdavo prie jų prisidėti. Žmonės labai juos gerbė. 14 Ir 

nuolat augo būrys vyrų ir moterų, įtikėjusių Viešpatį, Apd 
2,47. 15 Išnešdavo į gatves ligonius ir guldydavo ant neštuvų 
bei lovų, kad, Petrui praeinant pro šalį, bent jo šešėlis kristų 
ant gulinčiųjų, Apd 19,11-12; Mk 5,27-29; 6,56. 16 Taip pat 
ir iš aplinkinių miestelių daug žmonių keliaudavo į Jeruzalę, 
gabendami sergančius ir netyrųjų dvasių varginamus, ir visi 
jie būdavo pagydomi. 


Apaštalų pažymys buvo logiškai mąstyti, mokyti, pa- 
mokslus sakyti, bet dar daugiau, turėti dievišką galią žodžiais 
ir darbais. Kaip čia sakyta: ,„Apaštalai darė žmonėse daug 
ženklų ir stebuklų". Čia minimi stebuklingi gydymai ir 
netyrių dvasių išvarymai. Mūsų laikais bažnyčiose vyrauja tik 
pamokslas. Ir maldas kalba tik kunigas, dažnai kartoja kitų 
parašytas, arba pats parašęs skaito. Tokia veikla, kokia čia 
aprašyta, daugeliui yra nepriimtina ir piktinanti. Jėzaus ir 
apaštalų veikloje reiškėsi evangelijos skelbimas ir gydymai. 
Daugelis kalba apie apaštalų laikų surinkimus, kaip apie 
primityvius. Juose pasireiškė vieningai ir galingai šventojo 
Žodžio skelbimas ir darbai. Apsižiūrėkime ar mes beturime 
pirmykštę dvasią? 

Jie rinkdavosi Saliamono stoginėje. Suprantama čia 
netilpo 5000, bet vis daugiau tilpo negu namuose, mažuose 
kambariuose. Rinkdamiesi šventovėje, surinkimo žmonės 
rodė, kad jie priklauso Izraelio tautai. 

Niekas nedrįsdavo prie jų prisidėti. „Niekas“ arba „kiti“, 
Lukas supranta netikinčiuosius, ne surinkimo narius. Jie 
baiminosi surinkimo, nes matė veikiant Šventąją, Dvasią ir 
šalinant veidmainystę, įvykstant stebuklus, meilę jų tarpe, 
socialinį aprūpinimą. Dėl to viso jie gerbė surinkimo žmones 
ir nedrįso jungtis prie jų. 

Atbudimo sąjudis plito, žmonės įtikėjo, jų būrys augo. 
Daugelis mūsų laiko žmonių „įtikėjimą“ laiko nesuprantamu 
ir net keistu išsireiškimu. Ano laiko surinkimo žmonės būtų 
tikrai nustebę, jei vienas nebūtų žinojęs savo „tikėjimo“. 
Kiekvienas surinkimo narys žinojo, kad jis buvo „,prapuolęs“", 

bet dabar jam yra atleictos kaltės, Jėzus yra jo Viešpats, jame 
įvyko radikalus (visiškas) pasikeitimas. Jo pasikeitimas buvo 
žinomas ne tik jam pačiam, bet tą pasikeitimą matė ir kiti. 
Tokie buvo įtikėjusieji Viešpatį. 

Pas žydus tikėjimo reikalas buvo vyrų dalykas. Čia Lukas 
pabrėžia ir moteris, kaip ir 2,17-18. Jėzus yra ir moterų 
Išganytojas — visų. Naujoje sandaroje nėra nei vyrų, nei 
moterų. Jie visi yra Dievo vaikai. Yra pastebėta, kur naujose 
vietose prasideda atbudimai, nauja darbo pradžia, ten 
daugiau yra vyrų, tik vėliau moterys viršija vyrus skaičiumi. 
Gal tas taip buvo ir Jeruzalės surinkime? 

Labai daug buvo išgydoma, sakyta „visi“. Prisikėlusysis 
Jėzus veikė per apaštalus, ne vien per Petrą. Mūsų daugeliui 
ir kai kurioms bažnyčioms tas yra svetima. Kai kas laiko tai 
net velnio darbu. Visur pirmuose surinkimuose vyko, 
išgydymai. Tai nebuvo ir nėra jokie kėrai — burtai, bet 
Šventosios Dvasios veikimas, Dievo darbas. Prisiminkime, 
kad tai buvo žydai, o ne pagonių surinkimas. Žydai visai 
burtais nesinaudojo. Bet jie žinojo apie Dievo šešėlį, Ps 17,8; 
36,8; 91,1; 121,5. 

Daug šių stebuklų (gydymų) vyko privačiai, nepastebi- 
mai. Bet daug jų vyko ir viešai. Tas tapo žinoma toli už 
sostinės ribų. Žmonės vyko į Jeruzalę ir tapo išgydyti. Čia 
minimi netyrųjų dvasių varginimai. Daugelis mūsų laikais 
nebetiki į dvasių apsėdimą, bet mato, kad jų kaimynai ir net 
jie patys yra apsėsti. Kiek dabar yra okultizmo, kiek knygų 
apie tai prirašyta. O kiek kortų dėjimo, - apkalbėjimų, 
spiritizmo ir panašių dalykų. 


APAŠTALŲ SUĖMIMAS IR NUOSTABUS 
IŠLAISVINIMAS, Apd 5,17-26 
17 Tada sujudo vyriausiasis kunigas ir visi jo šalininkai iš 
sadukiejų partijos. Degdami neapykanta, Mt 27,18; Apd 4,1- 
6; 13,45, 18 jie suėmė apaštalus ir įmetė juos į viešą kalėjimą, 
Apd 12,4-10.. 19 Viešpaties angelas naktį atidarė kalėjimo 
vartus, išvedė juos ir tarė, Mt 18,10; 26,53: 20 „Eikite ir, 
atsistoję šventovėje, skelbkite žmonėms viską apie šį 

gyvenimą“, Jn 6,68; Apd 7,38; Rom 10,6-9; Fil 2,16; 5 M 
30,9-. 21 Jie paklausė ir, auštant, nuėję į šventovę, mokė. 

Tuo metu vyriausias kunigas ir jo šalininkai sukvietė 
aukščiausią teismo tarybą bei visą Izraelio vyresnybę. Jie 
nusiuntė į kalėjimą, kad atvestų juos. 22 Nuėję tarnai nerado 
jų kalėjime. Tad sugrįžę jie pranešė: 23 „Radome kalėjimą 
saugiai užrakintą ir sargybinius stovinčius prie vartų. Bet 
atidarę, nieko viduje neradome“. 24 Išgirdę pranešimą, 
šventovės viršininkas ir vyriausias kunigas sumišę klausinėjo, 
ką tai galėtų reikšti. 25 Vienas atėjęs pranešė: „Tie vyrai, 
kuriuos buvote uždarę kalėjime, stovi šventovėje ir moko 
žmones“. 26 Tada viršininkas su tarnais nuėjo ir atsivedė 
juos, nepanaudodami jėgos. Jie, mat, bijojo, kad žmonės jų 
neužmėtytų akmerjimis, Mt 21,26; Apd 16,39. 


Evangelijos skelbimas visada ir visur sutiko pasipriešini- 
mą. Vienas evangelistas išsireiškė: „Jei velnias evangelijos 
skelbimui nedarytų kliūčių, ji nebebūtų evangelija".: Vyriau- 

sias kunigas ir sadukiejai matė apaštalų veiklą. Ji labai plito. 
Reikėjo ką nors daryti jai sulaikyti. Įrodyti, kad Jėzus 
neprisikėlė nebuvo įmanoma. Jo vardu gydymai vyko viešai. 
Lengviausias kelias buvo juos suimti ir grasinimais trukdyti 
jų veiklą. Sadukiejus labai erzino skelbimas, kad Jėzus 
prisikėlė. Tokį sąjudį reikėjo kaip nors sulaikyti. Jie suėmė 
apaštalus (visus) ir įmetė į viešą (valstybinį) kalėjimą. 
Kalėjimas buvo gerai užrakintas ir sargyba stovėjo prie durų. 
Tačiau angelas juos išvedė ir įsakė mokyti žmones šventovėje 
apie „visą šitą gyvenimą“. Nuo evangelijos priėmimo ar 
atmetimo priklauso gyvenimas ir mirtis; laikinas ir amžinas. 

Šventovės vartus atidarydavo dienai auštant ir aukodavo 
rytmetinę auką. Čia susirinkdavo žmonių. Apaštalai ėjo ir 
mokė. “ 

Taryba susirinko pilname sąstate. Tarnai nerado iestėjime 
apaštalų. Nenuostabu, bet „baisu yra su šitais apaštalais!" 
Kas tik bus toliau! Koks keistas pranešimas pasiekė tarybą: 
„Jie moko šventovėje!“ Taryba galėjo išvengti šio susikom- 


47 Apd 5,42 


promitavimo ir pajuokos. Juk apaštalai nesipriešino kviečia- 
mi į teismą ar suimami. Jie ir dabar nesipriešino ir 
neišnaudojo turimos progos. Minia buvo jiems taip palanki, 
kad jų prievartavimą būtų, laikius Dievo piktžodžiavimu, 
būtų jų prievartautojus akmenimis užmušus. 


APAŠTALŲ DRASA, GAMALIELIO 
PATARIMAS, Apd 5,27-42 


27 Atvedę jie pastatė juos prieš teismo tarybą. Vyriausias 
kunigas kaltino juos: 28 „Mes jums drauste uždraudėme 
mokyti tuo vardu, o štai jūs užtvindėte Jeruzalę savo mokslu 
ir dar norite ant mūsų galvų užtraukti to žmogaus kraują", 
Mt 27,25; Apd 1,8; 4,18; Jn 12,19. 29 Petras ir apaštalai 
atsiliepė: „Dievo reikia klausyti labiau, negu žmonių, Apd 
4,19; Dan 3,18. 30 Mūsų protėvių Dievas prikėlė Jėzų, kurį 
jūs nužudėte, pakabindami ant medžio, 5 M 21,22; Apd 2,23; 
Gal 3,13. 31 Dievas išaukštino Jį savo dešine, kaip vadą ir 
išgelbėtoją, kadi suteiktų Izraeliui atsivertimą ir nuodėmių 
atleidimą, Lk 22,69; Jn 16,10; Apd 2,23; 3,15. 32 Mes esame 
tų įvykių liudytojai, taipogi ir Šventoji Dvasia, kurią Dievas 
suteikia tiems, kurie Jo klauso", Lk 24,18; Jn 15,26-27; Apd 
1,22. 33 Išgirdę šituos žodžius, jie baisiai įširdo ir norėjo juos 
užmušti, Apd 7,54. 

34 Tada taryboje pakilo vienas fariziejus, vardu Gamalie- 
lis, visos tautos gerbiamas įstatymo mokytojas. Jis įsakė 
trumpam išvesti tuos vyrus 35 ir prabilo: „Vyrai izraelitai! 
Gerai pagalvokite, kaip pasielgti su šitais žmonėmis. 36 Juk 
prieš kiek laiko buvo iškilęs Teudas, kuris laikė save kažkuo 
nepaprastu. Jis subūrė apie keturis šimtus šalininkų, bet buvo 
užmuštas, visi jo bičiuliai išsisklaidė ir nuėjo niekais, Mt 24,5. 

37 Po jo, surašymo dienomis, atsirado Judas Galilėjietis ir 
patraukė dalį žmonių paskui save. Jis taip pat žuvo, o visi jo 
sekėjai buvo išsklaidyti, Lk 2,2; 13,1. 38 Todėl dabar jums 
sakau: palikite šituos žmones ramybėje, paleiskite juos. Jei šis 
susibūrimas ir ši veikla iš žmonių, — jie žlugs savaime, Mt 
15,13, 39 o jeigu jie iš Dievo, tai jūs nepajėgsite jų sunaikinti. 

Saugokitės, kad netaptumėte Dievo priešininkais!“ Jie 
paklausė jo patarimo, Iz 8,10; Gal 6,7. 

40 Pasišaukę apaštalus, nuplakdino juos, uždraudė 
kalbėti Jėzaus vardu ir paleido, Mt 5,10-12; 10,17; Apd 
22,19. 41 O tie ėjo iš tarybos džiaugdamiesi, kad dėl to vardo 
užsitarnavo panieką, Apd 9,16; 16,25; Fil 1,29; 1 Pt 4,13. 42 
Jie nesiliovė kiekvieną dieną mokyti šventovėje bei namuose 
ir skelbti apie Jėzų — Mesiją, Apd 18,5. 


Apaštalai vėl stovėjo tarybos viduryje. Vyriausias kunigas 
nieko nebeklausė. Jis prikišo apaštalams nepaklusnumą. 
Jiems taryba uždraudė kalbėti tuo vardu, o jie (apaštalai) 
visą miestą supažindino tuo uždraustu mokslu ir kraują to 
žmogaus nori primesti jiems. Kunigas visai neminėjo Jėzaus 
vardo. Jis sakė: „Žmogus“. Ak ir kraujas! Prieš kiek laiko j jis 
šaukė ir žmones mokė: „Jo kraujas tekrinta ant mūsų ir 
mūsų vaikų!“ O dabar, kaip nemalonu yra prisiminti. Gal jis 
jau nujautė, kas seks 70 metais? 

Lukas rašo labai trumpai, nepasako kaip leido apašta- 
lams pasiteisinti, ką jie kalbėjo. Jis pasako tik suglaustai, ką 
Petras sakė ir, kad kunigas priminė praeito posėdžio 
sprendimą, uždraudimą. Petras irgi grįžo prie to. Jis atsakė 
paprastai, drąsiai ir aiškiai ir, iškėlė ką jis aną kartą sakė: 
„Dievo reikia daugiau klausyti negu žmonių". Tai yra viskas, 
kas sakytina. Toliau Petras tik priminė, kad mūsų visų, 
' apaštalų ir tarybos, protėvių Dievas prikėlė šitą Jėzų, 
išaukštino, padarė kunigaikščiu (vadu) ir gelbėtoju, per Jį 
teikia Izraeliui atsivertimą ir nuodėmių atleidimą. Tą daro 
Izraelio Dievas. Čia nei jie (apaštalai), nei taryba nieko negali 
daryti. Taryba ir Izraelis labai nusikalto, nužudydami Jėzų, | 
bet Dievas atleidžia, tik įsako atsiversti ir priimti atleidimą. 
Ak, tas atsivertimas! Jam, aukščiausiam kunigui, aukščiau- 
siai tarybai. Juk jie turi įstatymą, puikią šventovę, gražiausias 
pamaldas. Taip, atsivertimas reikalingas kiekvienam. Be 
atsivertimo nėra atleidimo. To viso jie (apaštalai) yra 
liudininkai, ir Šventoji Dvasia. Ją teikia Dievas tik tiems, 

kurie Jo klauso. Tad ir jie privalo paklusti, priimti Dievo 
siūlymą. 

Išgirdę šiuos žodžius, jie labai įširdo. Graikų kalba 
pažodžiui — jie (širdys) buvo piūklu supiaustyti. Taip, 
vidujiniai jie buvo paliesti. Bet jų apsisprendimas buvo: 
tuojau nutildyti šiuos vyrus amžinai — užmušti juos. 
Atsiversti yra tik dvi galimybės: pasižeminančiai, kukliai 
priimti Dievo pasiūlymą, arba priešintis — neapkęsti. 

Čia būtų įvykę, kas vėliau įvyko su Steponu. Padėtį 
pakeitė plačiai žinomas, garsus profesorius Gamalielis. Jis 
buvo Sauliaus (apaštalo Povilo) mokytojas. Galimas dalykas, 
kad šiame posėdyje ir Povilas buvo. Gamalielis buvo 
fariziejus, tolerantas. Jis buvo didelis autoritetas mokslo ir 
tikėjimo srityse. Jis neaiškino šio sąjūdžio (krikščionių), 
remdamiesi Šventuoju Raštu, kaip vėliau darė Povilas, arba 
dabar Petras. Gamalielis visai nesigilino į jį. Jis patarė visai 
nieko neveikti, o tik laukti, kad viskas savaime išsispręstų. 
Paremti savo mintis, jis priminė įvykius apie Teudą ir Judą, 
kurie tada visiems buvo žinomi. Jis priminė tarybai,- kad jie 
yra izraelitai, kurie tiki gyvą Dievą ir Jo veiklą. Kaip tokie ir 
turėtų elgtis, ieškodami Dievo valios. Gamalielis buvo doras 
žmogus, bet ne Dievo karalystės veikėjas. 

Taryba paklausė jo patarimo, kiek susivaldė. Bet visgi 
žiauriai nubaudė apaštalus. Iš naujo uždraudė kalbėti Jėzaus 
vardu ir nuplakė. Plakimas buvo žiaurus, 5 M 25,2-3; 2 Kor 
11,24, 39 kirčiai diržais. Kartais po tokio plakimo žmogus 
susmukdavo ir nebegalėdavo paeiti. Apaštalai skausmus ir 
panieką pernešė su džiaugsmu, kaip Jėzus mokė, Mt 5,11-12. 
Panašiai ir Petras rašė, 1 Pt 2,20. Apaštalai skelbė toliau, kad 
Jėzus yra Mesijas. 


SEPTYNIŲ DIAKONŲ 
PASKYRIMAS, Apd 6,1-7 
1 Tomis dienomis, mokinių skaičiui augant, graikiškai 
kalbančiųjų tarpe kilo nepasitenkinimas žydais, esą, kasdieni- 
niame aptarnavime būdavo aplenkiamos jų našlės, Apd 4,35. 
2 Tada dvylika sušaukė mokinių susirinkimą ir pareiškė: 

„„Nedera mums palikti Dievo žodį ir tarnauti prie stalų, 2 M 
18,17-23. 3 Todėl, broliai, išsirinkite iš savo tarpo septynis 
vyrus, turinčius gerą vardą, pilnus Dvasios ir išminties. Mes 
juos paskirsime tam darbui, 1 Tim 3,7-8, 4 o patys toliau 
atsidėsime maldai ir žodžio tarnybai, Lk 1,2; Apd 2,42. 

5 Šis pasiūlymas patiko visam surinkimui. Jie išsirinko 
Steponą, vyrą kupiną tikėjimo ir Šventosios Dvasios; Pilypą, 
Prochorą,Nikanorą, Timoną, Parmeną ir Mikolojų, prozelitą 
iš Antiochijos. 6 Juos pristatė apaštalams, o šie melsdamiesi 


uždėjo ant jų rankas, Apd 8,17; 2 Kor 8,19; 1 Tim 4,14; 2 


Tim 1,6; Žyd 6,2. 

7 Dievo žodis klestėjo, ir mokinių skaičius Jeruzalėje 
greitai augo. Netgi didelis kunigų būrys pakluso tikėjimui, 
Apd 19,20; Rom 1,5; 16,26. 


Džiugu girdėti, kad mokinių skaičius daugėjo — augo. Jų 
tarpe buvo ir neigiamų dalykų. Kurgi jų nėra? Pačioje 
pradžioje surinkimo nariai buvo žydai. Jų tarpe buvo dvi 
grupės — graikiškai ir aramėjiškai kalbantys. Daug žydų 
gyveno Graikijoje, Romoje ir kitur, tarp pagonių. Daugiausia 


jie ten kalbėjo graikiškai. Kai kada jie būdavo ištremti iš ten. 


grįždavo į Palestiną, dažniausiai į Jeruzalę. Taipgi kai kurie 
pasenę grįždavo į savo senąją tėvynę. Jeruzalėje — Palestinos 
žydai kalbėjo aramėjų, hebrajų kalbos tarme. Tų grupių 
kalboje buvo ir kitų skirtumų. Nenuostabu, kad tarp jų kilo 
nepasitenkinimas. Tas nepasitenkinimas daugiausia buvo dėl 
našlių nėteisingo aprūpinimo. Šį nepasitenkinimą išgirdo 
apaštalai. Jie laikėsi šaltai ir labai konkrečiai. Jie klausė 
maldoje Viešpaties valios. Jiems buvo aišku, kad jie privalo 
skelbti žodį ir melstis. Apaštalai nenaudojo savo įtakos, bet 
elgėsi labai demokratiškai. Sušaukė surinkimą, pakalbėjo, 
paaiškino, patarė ir liepė surinkimui išsirinkti tinkamus, gerą 
vardą turinčius, išmintingus, Dvasia papildytus vyrus. Toks 
apaštalų pasiūlymas visiems patiko. Tuo jau buvo labai daug 
laimėta. 

Skaičius septyni, žydams buvo šventas, labai reikšmingas. 
„Šis skaičius daug kur buvo naudojamas. Septynios poros 

švarių gyvulių buvo imtos į Nojaus laivą, žibintas buvo 
padarytas iš septynių šakų, savaitėje septynios dienos. Pirmi 
du diakonai, Steponas, Apd 7,5; 8,2; 11,19; 22,20, ir Pilypas, 
Apd 6,12; 8,5-40; 21,8, minimi toliau apaštalų darbuose. Kiti 
penki išvardinti tik čia. Jų visų vardai yra graikiški. 
Mikolojus buvo prozelitas iš Antiochijos. Tai pirmas 
minimas graikas Jeruzalės surinkime. Apd Antiochija 
minima pirmą kartą. Šis miestas vaidino didelę rolę pirmųjų 
krikščionių veikloje. 

Rankų uždėjimas buvo dažnai naudojamas Senajame 
Testamente, 4 M 27,18-23; 5 M 34,9, taip pat ir Naujajame 
Testamente, Mk 16,18; 2 Tim 1,6. Tai reiškė tam tikrą 
palaiminimą ir galios suteikimą. Pas mus yra kiek panašus 
rankos paspaudimas su nuoširdžiu linkėjimu. 

Dievo žodis klestėjo, ir daugelis kunigų pakluso tikėjimui. 
Kai kas mano, kad kunigų buvo apie aštuonis tūkstančius. 
Paklusnumas tikėjimui yra — įtikėjimas Jėzų. Įtikėjusieji 
kunigai turėjo mokėti didelę kainą. Jie nustojo tarnybos ir 
visų kunigų privilegijų. Ir krikščioniški kunigai, kurie 
atgimsta, įtiki Jėzų, kaip Raštas moko, dažnai nustoja 
kunigystės. 


TARYBA SIEKIA APKALTINTI 
STEPONĄ, Apd 6,8-15 

8 Steponas, pilnas malonės ir galios, darė žmonėse didžių 
stebuklingų ženklų. 9 Tada pakilo kai kurie iš vadinamosios 
libertinų sinagogos, iš kireniečių, aleksandriečių ir iš Kilikijos 
bei Azijos ir ginčyjosi su Steponu. 10 Tačiau jie negalėjo 
atsispirti išminčiai ir Dvasiai, kuria jis kalbėjo, Lk 21,15. 11 
Tada jie papirko keletą vyrų, kad sakytų, girdėję jį 
piktžodžiaujant Mozei ir Dievui, Mt 26,59-66. 12 Tuo būdu 
jie sukurstė minią, jos vyresniuosius ir Rašto aiškintojus, 
užpuolę sučiupo jį ir nusivedė į aukščiausiojo teismo tarybą, 
Mt 10,17. 13 Ten pastatė melagingus liudytojus, kurie 
tvirtino: „Šitas žmogus nesiliauja kalbėjęs prieš šventąją vietą 
ir įstatymą, Jer 26,11. 14 Mes girdėjome jį sakant, kad Jėzus | 
Nazaretietis išgriaus šią vietą ir pakeis Mozės duotus 

nuostatus", Mt 23,38; 24,2: 26,61; Jn 4,21. 15 Visi sėdintys 
taryboje įsmeigė į jį akis ir matė jo veidą, tarytum angelo 
veidą, Lk 20,36. 


Steponas (vardas reiškia — vainikas) buvo pilnas malonės 
ir galios. Malonė be galios yra neveiksminga, galia be 
malonės yra pražūtinga. Steponas, kaip diakonas, atliko savo 
pareigas, kurios jam buvo uždėtos ir veikė, kaip evangelistas. 
Jis darė daug stebuklų ir ženklų visai taip, kaip apaštalai. 

Kai kas sako, kad anuo laiku buvo apie 450 sinagogų 
Jeruzalėje. Čia minimos sinagogos, sugrįžusių žydų iš 
diasporos (iš užsienio). Jos minimos penkios: libertinų, 
kireniečių, aleksandriečių, Kilikijos ir Azijos. 

Libertinai reiškia paleisti vergai. Grįžusieji žydai iš 
užsienio daug kuo skyrėsi nuo vietinių. Graikų ir romėnų 
galvosena buvo padarius į juos daug įtakos. Sinagogose 
kiekvienas žydas turėjo teisę kalbėti. Steponas pasinaudojo 
šia proga skelbti Jėzų. Kilo ginčai. Atrodo, kad libertinai 
savo suktais ginčais patraukė į savo pusę minias. Pavyzdžiui: 
jie vertė Steponą pasisakyti prieš šventovę ir įstatymą. Jei 
Jėzus, mirdamas ant kryžiaus, atnešė nuodėmių atleidimą ir 
išganymą, tad šventovė, pamaldos, aukos ir įstatymas 
nebeturi reikšmės. Visgi jie negalėjo atsilaikyti prieš Steponą. 
Jie buvo išmintingi, kaip ir Steponas, bet jie neturėjo 
Šventosios Dvasios, kurios turėjo Steponas. Kai jie neatsilai- 
kė ginčuose, jie griebėsi apgaulės ir suktumo. Jie papirko 
keletą vyrų ir pastatė juos melagingais liudininkais. Jie 
liudijo, girdėję Steponą piktžodžiaujant prieš šią vietą 
(šventovę) ir Mozės įstatymą. Taip' jie sukurstė kunigus, 
vyresniuosius ir minią prieš Steponą. Jie, pagriebę Steponą, 
nuvedė jį į vyriausios tarybos teismą. Teisėjai buvo praig: 
žiūrėti į teisiamuosius ir nuteistuosius. Steponas buvo visai 
kitoks negu jų matyti. Jis buvo visai ramus, nes buvo tikras 
išganymu. Jis mylėjo savo tautą ir troško parodyti jai kelią į 
Gelbėtoją. Jis neišsigando teisėjų ir nereiškė jiems pykčio bei 
neapykantos. Teisėjai matė jame atspindį Dievo siųsto tarno, 

pilną tiesos, šventybės ir meilės. 


STEPONO KALBA TARYBOJE, Apd 7,1-53 

1 Vyriausias kunigas klausė: „Ar „tai tiesa?" 2 O jis 
prabilo: „Broliai ir tėvai, pasiklausykite! Šlovingasis Dievas 
apsireiškė mūsų tėvui Abraomui Mezopotamijoje, kai jis dar 
nebuvo persikėlęs į Haroną, 1 M 11,31; 15,7. 3 ir įsakė: 
„Išeik iš savo krašto, nuo savo giminių, ir keliauk į šalį, kurią 
tau parodysiu', I M 12,1-5. 4 Tada jis paliko Chaldėjų kraštą 
ir apsigyveno Harone. Iš ten, jo tėvui mirus, Dievas jam liepė 
persikelti į šitą šalį, kurioje jūs dabar gyvenate. 5 Bet čia jam 
nedavė nuosavybėn nė pėdos, tik pažadėjo atiduoti jam ir jo 
palikuonims, nors jis dar buvo bevaikis, 1 M 12,7; 13,15; 
17,8; 48,4. 6 Taigi Dievas pasakė, kad jo palikuonys gyvens 
kaip ateiviai svetimoje žemėje ir keturis šimtus metų bus 
pavergti ir skriaudžiami, 1 M 15,13-14; 2 M 12,40. 7 „Tačiau, 
— tarė Dievas, — Aš nuteisiu tautą, kuriai jie vergaus; po to 
jie iškeliaus ir tarnaus man šioje vietoje", 2 M 3,12. 8 Ir tada 
Jis padarė su juo apipiaustymo sandorą. Tada Abraomui 
gimė Izaokas, kurį jis apipiaustė aštuntąją dieną. Izaokui 
gimė Jokūbas, o Jokūbui gimė dvylika patriarchų, 1 M 
17,10; 21,4; Lk 2,21. 9 Šie patriarchai iš pavydo pardavė 
Juozapą į Egiptą, bet Dievas buvo su juo, 1 M 37,11; Mt 
27,18. 10 Jis išgelbėjo Juozapą iš visų vargų ir suteikė 
malonės bei išminties Egipto karaliaus-faraono akivaizdoje 
M 39,21-22. 11 Tada visą Egiptą ir Kanaatfą ištiko badas ir 
baisi nelemtis. Taipogi ir mūsų protėviai nerado sau maisto, 
1 M 42,54; 42,5. 12 Išgirdęs, kad Egipte galima gauti javų, 
Jokūbas išsiuntė ten mūsų protėvius pirmą kartą, 1 M 42,2, 
13 o antrą kartą Juozapas leidosi savo brolių atpažįstamas, ir 
faraonas sužinojo apie Juozapo giminę, 1 M '45,1-16. 14 
Tada Juozapas pasiuntė ir pakvietė savo tėvą Jokūbą ir visus 
giminaičius — septynias dešimt penkis asmenis, 1 M 45,9-11; 
46,27. 15 Tokiu būdu Jokūbas iškeliavo į Egiptą. Ten mirė 
jis ir mūsų protėviai, 1 M 46,6; 49,33. 16 Juos pargabeno į 
Sichemą ir palaidojo kapuose, kuriuos Abraomas už pinigus 
buvo pirkęs Sicheme iš Emoro vaikų, 1 M 23,16; Joz 24,32. 

17 Artėjant pažado metui, kurį Dievas buvo davęs 
Abraomui, tauta išaugo ir išsiplėtė Egipte, 18 kol Egipte 
pradėjo viešpatauti kitas karalius, kuris nieko nežinojo apie 
Juozapą. 19 Jis klastingai elgėsi su mūsų tauta, versdamas 
mūsų protėvius išmesti savo kūdikius, kad jie neliktų gyvi, 2 
M 1,7-12. 20 Tuo metu gimė Mozė, kuris buvo gražus 
(mielas Dievui). Jis buvo auginamas tris mėnesius savo tėvo 
namuose, 2 M 2,2; Žyd 11,23. 21 Kai buvo išmestas, jį 
pasiėmė auginti faraono, duktė ir įsūnijo, 2 M 2,5-10. 22 
Mozė buvo išmokytas visos Egipto išminties ir tapo galingas 
žadžiais ir darbais, 2 M 2,11; 4,10; Lk 24,19. 23 Kai jam 
sukako keturiasdešimt metų, jo širdyje kilo troškimas 
aplankyti savuosius brolius izraelitus, Žyd 11,24-25. 24 
Kartą, pamatęs vieną skriaudžiamą, stojo ginti jo ir 
keršydamas užmušė egiptietį. 25 Jis tikėjosi, kad jo broliai 
suprasią, jog Dievas jo rankomis suteiks jiems išgelbėjimą, 
bet jie šito nesuprato. 26 Kitą dieną jis pasirodė tarp 
susivaidijusių ir mėgino juos sutaikinti, sakydamas: „Vyrai, 
jūs esate broliai! Kam skriaudžiate vieni kitus?" 27 Bet tas, 
kuris skriaudė artimą, atstūmė jį, sakydamas: „Kas tave 
paskyrė mūsų valdovu ir teisėju? 28 Gal rengiesi ir mane 
nužudyti, kaip vakar nužudei egiptietį?" 29 Tai išgirdęs, 
Mozė pabėgo ir tapo išeiviu Madiano krašte, kur jam gimė 
du sūnūs, 2 M 12,12-22. 30 Po keturiasdešimties metų 
Sinajaus kalno dykumoje jam pasirodė angelas degančio 
krūmo liepsnose. 31 Tai pamatęs, Mozė nustebo reginiu. Kai 
jis artėjo, norėdamas geriau įsižiūrėti, pasigirdo Viešpaties 
balsas: 32 „Aš esu tavo tėvų Dievas, Abraomo, Izaoko ir 
Jokūbo Dievas'. Mozė pradėjo drebėti ir nebedrįso toliau 
žiūrėti. 33 O Viešpats jam tarė: „Nusiauk nuo kojų kurpes, 
-nes vieta, kur stovi, yra šventa žemė. 34 Aš regėjau savo 
tautos priespaudą Egipte ir, išgirdęs jos aimanavimus, 
nužengiau jos išvaduoti. Tad eikš čionai, Aš tave siunčiu į 
Egiptą", 2 M 3,2-10; 5 M 33,16; Mt 22,32; Apd 2,24. 

35 Tą Mozę, kurio jie išsižadėjo, sakydami: „Kas tave 
paskyrė valdovu ir teisėju?", Dievas pasiuntė kaip vadovą ir 
gelbėtoją,globojant angelui, kuris pasirodė jam krūme, 2 M 


55 Apd 7,53 


2,14. 36 Jis išvedė juos, darydamas stebuklų ir ženklų Egipto 
žemėje, Raudonojoje jūroje ir per keturiasdešimt metų 
dykumoje, 2 M 7,3-10; 14,21. 37 Šis Mozė pasakė 
izraelitams: „Dievas pažadins iš jūsų brolių pranašą, kaip 
mane, 5 M 18,15. 38 Jis surinkimo dieną tyruose 
tarpininkavo tarp angelo, kalbėjusio jam Sinajaus kalne, ir 
mūsų protėvių. Ten jis gavo mums skirtuosius gyvenimo 
žodžius, 2 M 19,34; 5 M 9,10. 39 Deja, mūsų protėviai 
nenorėjo jam paklusti. Jie jį atstūmė ir savo širdžių troškimus 
nukreipė į Egiptą. 40 Jie tarė Aronui: „Padaryk mums dievų, 
kurie žygiuotų mūsų priekyje, nes mes nežinome, kas nutiko 
šitam Mozei, kuris išvedė mus iš Egipto". 41 Ir šitaip anomis 
dienomis jie pasidirbdino veršį, aukojo stabui auką ir 
džiaugėsi savo rankų darbu, 2 M 32,1-23. 42 Tada Dievas 
nusigręžė nuo jų ir leido jiems garbinti dangaus kūrinius, 
kaip parašyta pranašų knygoje: „Ar jūs, Izraelio namai, man 
aukojote gyvulių bei kitas aukas, keturiasdešimt metų 
būdami tyruose? Jer 7,18; 19,13; Am 5,25-27; Rom 1,24-25. 
43 Jūs nešėte Molocho padangtę ir dievo Romfos žvaigždę — 
stabus, kuriuos pasigaminote garbinti. Todėl ištremsiu jus 
anapus Babilono'. 44 Mūsų protėviai dykumoje turėjo 
liudijimo  padangtę, įrengtą kalbėjusio (Dievo) Mozei 
nurodymu, kuri buvo padaryta pagal regėtą jos vaizdą, 2 M 
25,40; 27,21. 45 Mūsų protėviai pasiėmė ją ir atsigabeno, kai 
Jozuvas užėmė pagonių žemes. Dievas išstūmė pagonis; 
užleisdamas jų vietą mūsų tėvams iki pat Dovydo laikų, 5 M 
32,49: Joz 3,14; 18,1. 46 Šis susilaukė Dievo akyse malonės 
ir prašė nurodymo statyti šventovę Jokūbo namams (Dievui), 
2 Sam 7,2; Ps 132,5; 47 ją pastatė Saliamonas. 48 Vis dėlto 
Aukščiausiasis negyvena rankų darbo pastatuose. Taip sako 
ir pranašas, 1 Kar 6,1; 8,27-30; Apd 17,24: 49 „Dangus — 
mano sostas, o žemė — pakojis mano kojų. Kokius namus 
man statysite? Klausia Viešpats, — ar kokia mano poilsio 
vieta? Iz 66,1-2; Mt 5,34. 50 Argi ne mano rankomis visa tai 
padaryta?" 51 Jūs, kietsprandžiai, neapipiaustytomis širdimis 
ir ausimis! Jūs, kaip ir jūsų protėviai, visada priešinatės 
Šventajai Dvasiai, 2 M 32,9; 33,3; Jer 6,10; 9,25; Iz 63,10. 52 

Argi buvo pranašas, kurio nepersekiojo jūsų tėvai? Deja, jie 
žudydavo pranašaujančius Teisiojo atėjimą. Ir jūs dabar esate 
Jo išdavikai ir žudikai! 2 Ch 36,16; Mt 23,1; 1 Pt 1,10; Mt 
27,19; Apd 2,23. 53 Jūs, kurie gavote įstatymą, tarpininkau- 
jant angelams, bet jo nesilaikėte", 2 M 20; Jn 7,19; Gal 3,19; 
Žyd 2,2. 


Pirmi apaštalų suėmimai ir teisimai, galima sakyti, buvo 
ramūs. Apaštalai buvo kaltinami neklusnumu. Tai buvo 
menkas kaltinimas. Stepono kaltinimas buvo labai sunkus. Jį 
kaltino piktžodžiavimu Mozei, šventovei, įstatymui. Jam 
grėsė mirtis, 3 M 24,16. Taryba visą laiką buvo priešinga 
apaštalams, bet minia jiems pritarė. Taryba bijojo minios. 
Dabar ir minia pritarė tarybai. Liūdininkai liudijo, kaltino 
Steponą. Vyriausias kunigas tik paklausė Steponą: „Ar tai 
tiesa?" 

Kai kas sako, kad Steponas tik pakartojo izraelitų 
istoriją. Tikrovė buvo tokia, kad Steponas labai gerai 
suprato jam taikomus kaltinimus ir labai vykusiai gynėsi. Jis 
pradėjo savo kalbą, pavadindamas juos broliais ir tėvais. 
Taigi, jis yra izraelitas toks, kaip ir jie. Jis tiki šlovingąjį 
Dievą ir įstatymą. Jis ėmė daug Šventojo. Rašto citatų iš 
psalmių ir pranašų. „Įstatymu“ jis suprato visą Šventąjį 
Raštą — Senąjį Testamentą. Jis įrodė, kad jis tiki, remiasi ir 
gyvena Šventuoju Raštu. Tad jis Jo neniekina ir nepiktžo- 
džiauja. . 

Steponas dirbo tų žydų tarpe, kurie buvo išaugę graikų 
kultūros įtakoje, kaip ir jis pats. Jis naudojo Šventąjį Raštą 
ne hebrajų, bet graikų kalba, vadinama ,„,Septuginta“. Jis 
gerai žinojo rabinų aiškinimus,Š ventojo Rašto komentarus. 1 
M 46,26-27 sakyta, kad į Egiptą Jokūbo giminės nuvyko 66 
ar 70 asmenų. Rabinai aiškino, kad Juozapas turėjo ne du, 
bet -devynis sūnus. Citata iš pranašo Amos 5,26 (43):. „Jūs 
nešėte Molocho padangtę ir dievo Romfos žvaigždę“. 
Septugintoje vietoj Molochas yra ,„Melek“ — karalius, o 
vietoj Romfos — „Sikkut", arba „Skene“ — palapinė. . 


57 Apd 7,53 


Molochas buvo amonitų dievaitis, kuriam aukodavo vaikus. 
Izraelitams buvo uždraustos žmonių aukos, bet jie pasisavino 
stabmeldžių papročius ir aukojo žmonių aukas. Romfa buvo 
Saturno žvaigždės deivė, kurią mėgo garbinti ir izraelitai. 
„Ištremsiu anapus Babilono“, rabinai aiškino, kad Izraelio 
(šiaurės) dešimties padermių valstybės piliečių nebuvo 
Babilone, todėl iš jų niekas negrįžo į Judėją. Tad žmonės 
turėjo būti toliau ištremti, už Babilono rubežių. Buvo 
skirtumų tarp įvairių Šventojo Rašto vertimų ir jų aiškinimų. 
Tarybai skirtumai ir aiškinimai buvo žinomi. 

Steponas pradėjo savo gynimosį kalbą ,,Šlovinguoju 
Diewu". Tas šlovingasis, gyvasis, veikiantis Dievas apsireiškė 
Abraomui tik iš malonės. Abraomas suprato Dievo kalbą ir 
pakluso. Izraelitai neturi pagrindo didžiuotis savimi, bet tik 
Dievo jiems suteiktą malone ir Jo vedimu. 

Dievas pasireiškė savo galia Juozapo istorijoje ir Mozės 
pašaukime. Dvylika patriarchų yra gerbiami ir aukštinami, 
bet jie buvo pavydūs Juozapui, nekentė jo. Dievas išaukštino 
Juozapą ir per jį išgelbėjo juos iš bado. Mozė, kurį būk 
Steponas piktžodžiaująs, labai iškeliamas. Steponas daug 
kartų kartodamas sako: „Mozė, Mozė, Mozė". Šis Mozė 
kalba ir apie pranašą, kurį Dievas atsiųs Izraeliui. O kaip 
Izraelis elgėsi su Moze? Kiek kartų jį atstūmė, atmetė, 
niekino! Vietoj sekti Mozę, paklusti jam, jie pasidirbo 
dievaitį — aukso veršį ir džiaugėsi juo. Toks yra žmogus! 

Jie primeta jam šventovės niekinimą. Žiūrint į praeitį, 
Dievas pasireiškė galingai Izraelio istorijoje. Bet čia nebuvo 
jokios šventovės iki Saliamono. Buvo tik liudijimo palapinė. 
O ir Saliamonas, pastatydinęs šventovę, gerai suprato, kad 
šitas šlovingasis Dievas negyvena žmonių pastatytoje švento- 
vėję. Apie tai ir pranašai yra pasisakę. Ar tai yra 
piktžodžiavimas prieš šventovę. jei šlovingasis Dievas 
aukščiau iškeliamas už šventovę)? 

Ką Steponas savo paskutiniuose sakiniuose tarybai sakė, 
nebuvo tarybos užgauliojimas. Kaip žmogus, tikras krikščio- 
nis, galėtų tai daryti? Steponas rodė šlovingąjį Dievą, 
pasireiškusį Izraelio istorijoje, ir Izraelio tautos nedėkingumą 

bei sekimą kitų dievų. Čia Steponas pilna meilės širdimi, be 
veidmainystės ir be pataikavimo palygina tarybos laikyseną 
prieš Dievo Siųstąjį. Steponas visai nemini Jėzaus vardo, bet 
visiems aišku, kas tas Teisusis yra. Steponas kalbėjo, 
pasiremdamas Šventuoju Raštu. Pasipriešinimas buvo ne 
Steponui, bet Šventajam Raštui ir Šventajai Dvasiai. 


STEPONO MIRTIS, Apd 7,54-60 

54 Tai girdėdami, jie baisiai įniršo ir ėmė ant jo griežti 
dantimis, Ps 35,16; 112,10; Apd 5,33. 55 O jis, kupinas 
Šventosios Dvasios, žvelgė į dangų ir išvydo Dievo šlovę ir 
Jėzų, stovintį Dievo dešinėje, Mt 3,16; 26,64; Mk 16,19; Jn 
1,51; Apd 10,11; 2 Kor 12,2; Apr 4,2; 5,1. 56 Jis tarė: „Štai 
regiu atsivėrus; dangų ir Žmogaus Sūnų, stovintį Dievo 
dešinėje", Mt 3,16; 10,11; Jn 14,19. 57 Tada, baisiai rėkdami, 
jie užsikimšo ausis ir visi kaip vienas puolė jį, 58 išsitempė už 
miesto ir užmušė akmenimis. Liudytojai pasidėjo savo 
drabužius prie kojų vieno jauno vyro, vardu Sauliaus, 5 M 
17,7; Mt 23,37; Jn 16,2; Apd 22,20; 6,1; Žyd 13,12. 59 Jie 
"mušė akmenimis Steponą, o jis šaukė: „Viešpatie Jėzau, 
priimk mano dvasią!“ Ps 31,6; Lk 23,46. 60 Pagaliau 
suklupęs, jis galingu balsu sušuko: „Viešpatie, nepriskaityk 
jiems šios nuodėmės!" Ir tai taręs, užmigo, Mt 5,44; Lk 23,34. 


„Jūs esate lygūs pagonims“, neapipiaustytomis širdimis ir 
ausimis, nors įstatymą gavote angelams tarpininkaujant, Gal 
3,19, bet jo nelaikėte. Tas taip įnirtino (graikiškai — piovė) 
juos, kad jie griežė dantimis. Teismo posėdis virto sąmyšiu. 
Stepono žodžiai palietė ir fariziejus. Taip ir Gamalielį. 


Steponas suprato tikrovę, kad jo mirties valanda atėjo. 

Bet Jis turėjo ir tą tikėjimą, kurį jis skelbė apie prisikėlusį 
Jėzų. Dangus atsivėrė. Jėzus pasveikino jį. Dievo šlovė 
spindėjo. Ką jis matė, tą jis sakė. Tarybai tai buvo tikras 
piktžodžiavimas, kad žmogus, ir dar tas, kurį taryba 
pasmerkė (Jėzus), stovi Dievo dešinėje. Tas juos taip 
„ sujaudino, jog jie pamiršo įplėšti savo rūbus, tęsti teismo 

posėdį, gauti iš romėnų mirties sprendimą. Jie užsikimšo 
ausis, kad nebegirdėtų Stepono žodžių, jį peršauktų. Jie tai 
darė visi, kaip vienas. Visgi vieno jie neužmiršo, žudyti už 
miesto ribų, 3 M 24,14. 

Pirmus akmenis privalėjo mesti liudininkai. Kad laisviau 
galėtų tai daryti, jie nusivilkdavo viršutinius apsiaustus. Jie 
nusivilko juos: ir padėjo prie jauno vyro, vardu Sauliaus, 
kojų. Lukas pirmą kartą pamini Saulių. Jis kuo nors 
pasižymėjo, kad liudininkai padėjo savo rūbus prie jo kojų. 

Lukas aprašė visa taip, kaip vyko, nieko nepagražinda- 
mas. Vyriausioji taryba šaukė. Steponas meldėsi. Apie mirtį 
mes mažai žinome. Raštas sakė, kad krikščionis turi teisę 
tikėti, melstis, atsakymą gauti, kad jo dvasia priimta. Taigi 
yra dvasios sąmoningas gyvenimas po mirties. Ne tik Jėzus, 
Išganytojas, bet ir krikščionis gali melsti už savo priešus ir 
žudytojus. Tikinčiam mirtis yra tik miegas, poilsis. 


JERUZALĖS SURINKIMO 

IŠSKLAIDYMAS, Apd 8,1-3 

1 Saulius pritarė jo nužudymui. Aną dieną prasidėjo 
didelis Jeruzalės surinkimo persekiojimas. Visi, išskyrus 
apaštalus, išsisklaidė Judėjos ir Samarijos apylinkėse, Apd 
11,19; 22,20; Jn 16,2, Mt 10,23. 2 Dievobaimingi vyrai 
palaidojo Steponą ir labai jį apraudojo, Mt 14,12. 3 O 
Saulius stengėsi išnaikinti surinkimą, naršydamas po namus, 
suiminėdamas vyrus ir moteris ir siųsdamas juos į kalėjimą, 
Apd 9,1; 9,22; 22,4; 26,11; I Kor 15,9; Fil 3,6; Gal 1,13-23. 


Saulius pritarė jo nužudymui. Saulius ir visa taryba tai 
darė Dievo garbei. Jie kovojo dėl Dievo! Lukas turėjo daug 
galimybės išsikalbėti su Povilu (Sauliu). Jis žinojo, kaip 
Povilas manė. Pirmasis surinkimo kankinys krito ne nuo 
pasaulio pagonių valdžios kardo, bet nuo bažnyčios 
vadovybės uoliųjų veikėjų. Radosi tikinčiųjų, kurie išdrįso 
Stepono sužalotą kūną paimti, palaidoti ir jį apraudoti 
(gedėti dėl jo). 

Kaip Stepono nužudymas vyko be teisėto sprendimo, taip 
panašiai prasidėjo pirmasis krikščionių persekiojimas. Perse- 
kiojimo vadas buvo Saulius. Suprantama, tas vyko su 
vyriausios tarybos ir romėnų valdžios pritarimu. Argi Pilotui 
buvo svarbu, jei žydai patys vienas antrą žudo. Pradėtas 
darbas turėjo būti be atodairos išvestas iki galo, surinkimas 
palaužtas ir sunaikintas. Surinkimo nariai buvo verčiami 
atsižadėti tikėjimo, piktžodžiauti Jėzų. Neatsižadėjusieji buvo 
baudžiami mirtimi, Apd 26,11. 

Visi paliko Jeruzalę ir išsisklaidė po Judėją ir Samariją. 
Kai kas mano, kad „visi“ buvo ne visi surinkimo nariai, bet 
tik pamokslininkai, evangelijos skelbėjai. Apaštalai liko 
Jeruzalėje. Jie čia buvo reikalingi. O gal jų persekiojimas 
nelietė, kadangi jie buvo labai žinomi? Pasitraukusieji 
neišsigando. Kur jie nuėjo, ten jie skelbė Jėzų. Manoma, kad 
nuo Jėzaus mirties iki šio persekiojimo galėjo praeiti apie 
dviejus metus. Persekiojimas tęsėsi kelis mėnesius. 


EVANGELIJA SKELBIAMA 
SAMARIJOJE, Apd 8,4-8 

4 Tuo tarpu išbalškytieji keliaudami skelbė džiaugsmingą- 
ją naujieną, Apd 8,40; 11,19. 5 Pilypas nuvyko į Samarijos 
miestą ir skelbė gyventojams Kristų, Apd 1,8; 6,5. 6 Minios 
vieningai klausėsi Pilypo žodžių, nes ne tik girdėjo, bet ir 
matė daromus stebuklus, Žyd 2,1. 7 Iš daugelio apsėstųjų, 
baisiai šaukdamos, pasišalindavo netyrosios dvasios. Buvo 
pagydyta daug paralyžiuotų ir luošų, Mk 16,17. 8 Taigi 
didelis džiaugsmas pasklido po tą miestą, Jn 4,40-42. 


Saulius dėjo pastangas sunaikinti surinkimą. Tas kaip tik 
patarnavo evangelijos skelbimui, plisti Judėjoje ir Samarijoje. 
Kaip nuostabu: daug surinkimo narių, įmesti į kalėjimą, 
kenčia Jeruzalėje, pasitraukusieji iš sostinės — skelbia Kristų. 
Daug iš jų nebuvo pamokslininkai. Bet jie liudijo apie Kristų 
asmeniškai. Tai buvo asmeniška evangelizacija, asmuo 
asmeniui. Iš daugybės tokių evangelizacijų veiklos, Lukas 

plačiau aprašo Pilypo veiklą. Tai nebuvo apaštalas Pilypas, 
bet vienas iš diakonų, Apd 6,5. Jis nuvyko į Samarijos 
miestą. Nesakyta, ar tai buvo buvusi Izraelio (šiaurės) 
valstybės sostinė. Daugelis mano, kad tai buvo Sicharos 
miestas, kuriame ir Jėzus kelias dienas viešėjo, Jn 4. Jei 
taip, tai suprantama, kad miesto gyventojai mielai klausėsi 
skelbimo apie Jėzų. Jie tą skelbimą ir priėmė. Be to vyko 
daug stebuklų, išgydyta ligonių ir apsėstųjų. Žmonės girdėjo 
ir matė Dievo Dvasios veikimą. Visame mieste apie tai 
kalbėjo ir džiaugėsi evangelijos pasireiškimo galia. 


APAŠTALAI SAMARIJOJE, Apd 8,9-25 

9 Mieste buvo vienas žmogus, vardu Simonas, kuris 
užsiiminėdavo magija, stebindamas Samarijos gyventojus ir 
girdamasis, esąs kažkas nepaprastas, Apd 5,36. 10 Ir visi — 
nuo mažo iki didelio — jam tikėjo, sakydami: „Jis yra Dievo 
galybė, vadinama „Didžioji'", 8,6, 11 nes ilgesnį laiką jis 
buvo apsukęs jiems galvas savo kerais. 12 Bet patikėję 
Pilypu, kuris skelbė džiūgiąją Dievo karalystės naujieną ir 
Jėzaus Kristaus vardą, krikštydinos vyrai ir moterys, Mt 
28,19. 13 Taipogi ir Simonas įtikėjo ir pasikrikštijęs laikėsi 
prie Pilypo. Jis buvo apstulbintas, matydamas nepaprastus 
ženklus ir didžius stebuklus, kurie dėjosi po jo akių. 

14 Apaštalai Jeruzalėje, išgirdę, jog Samarija priėmė 
Dievo žodį, nusiuntė ten Petrą ir Joną, Apd 1,8; 11,1; Jn 
43541. 15 Šie nuvyko ir meldėsi už samariečius, kad jie 
gautų Šventąją Dvasią. 16 Ji dar nebuvo nė vienam 
nužengusi, ir jie tebuvo pakrikštyti Viešpaties Yėzaus vardu, 
Apd 2,38; 19,2-7. 17 Tada jie dėjo ant jų rankas, ir tie gavo 
Šventąją Dvasią, Apd 6,6; 9,17; 19,6. 

13 Pamatęs, kad apaštalų rankų uždėjimu . teikiama 
Šventoji Dvasia, Simonas pasiūlė jiems pinigų ir prašė: 19 
„Duokite ir man tą galią, kad kam uždėsiu rankas, gautų 
Šventąją Dvasią". Petras tarė jam: 20 „Kad tu pražūtum su 
savo pinigais, jei manai už pinigus nusipirkti Dievo dovaną! 
Mt 10,8. 21 Šitame dalyke tu neturėsi nė mažiausios dalies, 
nes tavo širdis Dievo akivaizdoje neteisi, Ps 78,37; Apd 

13,10. 22 Verčiau atsiversk nuo šios savo nedorybės ir melsk 
Viešpatį, kad būtų -atleistas tavo širdies paklydimas. 23 
Matau, tu pilnas tulžies ir esi nedorybės pančiuose", 5 M 
29.18. 24 Simonas atsakė: „„Melskite už mane Viešpatį, kad 
manęs neištiktų jūsų žodžiai, Žyd 12,15. 25 Jie, paliudiję ir 
apsakę Dievo žodį, pasuko atgal į Jeruzalę, skelbdami 
linksmąją naujieną daugeliui Samarijos kaimų, Jn 4,35. 


Simonas. Apie jį pasakojama, kad jis buvęs Romoje ir 
rodęs savo kerus — magiją senatoriams. Tie buvę sužavėti jo 
veiksmais. Jis buvo Samarijoje laikomas, ir pats sakė esąs 
kas tai ypatingo — didžioji dievo galybė. Vėliau jis atsiskyręs 
nuo surinkimo, įsteigęs gnostikų bendruomenę, viliojęs iš 
žmonių pinigus ir paleistuvavęs. Apie Simoną mini Justinas, 
kankinys, savo raštuose, kuris buvo gimęs Samarijoje apie 
100-sius metus po Kristaus. Gnosticizmas yra filosofija 
maišyta su religija. Tokie svajotojai, kurie užsiima kerais, 
magija, okultizmu, labai dažnai renka pinigus savo naudai ir 
veda nešvarų gyvenimą. Viduramžių laikais buvo pardavinė- 
jamos bažnyčios užimamos vietos; tai buvo vadinama 
Simonija, nuo šio Simono vardo. Samariečiai laikė penkias 
Mozės knygas savo Biblija ir sumaišė tikybą su okultizmu. 
Tą matome iš Jn 8,48. 

Surinkimo žmonės ne tik buvo persekiojami, bet ir nuo 
pat pradžios vedė dvasinę kovą; Jeruzalėje prieš Judaizmą 
čia, Samarijoje — prieš okultizmą. Pilypas buvo paprastas 
diakonas — tarnas, bet jis buvo persiėmęs Jėzaus evangelijos 
Dvasia. Jis skelbė Jėzaus vardą ir darė stebuklus. Žmones 
paveikė ne tiek evangelijos skelbimas, kiek stebuklai. Daug 
žmonių sekė Pilypą, taipgi ir Simonas. Jis buvo pakrikštytas, 
Apd 2,38 krikštas buvo siejamas su Šventosios Dvasios 
gavimu, čia, 8,12, ne. Naujajame Testamente vieningos 
pažiūros į krikštą nėra. 

Kaip mažai žmonės atskyrė magijos kerus nuo evangelijos 
galios. Ir mūsų laikais dažnai žmonės neatskiria okultizmo 
nuo evangelijos, šėtono veikimo nūo Jėzaus galios. 

Evangelija yra šviesa. Ji šviečia tamsoje. Apie evangelijos 
šviesą Samarijoje išgirdo Jeruzalės surinkimas. Tai buvo visai 
naujas, negirdėtas dalykas. Samariečiai tiki Jėzų! Surinkimas 
pasiuntė apaštalus, Petrą ir Joną, ištirti tą reikalą. Apaštalai, 
atvykę į Samariją, tuojau pastebėjo trūkumus, — pakrikšty- 
tieji neturėjo Šventosios Dvasios. Apaštalai už tai nekaltina 
Pilypo. Pilypas nesipriešino apaštalams. Leido jiems laisvai 
veikti. Apaštalai, dėdami rankas ant pakrikštytųjų, meldėsi. 
Taip tie gavo Šventąją Dvasią. Kai kas mano, kad Šventosios 
Dvasios pasireiškimas buvo liežuviais kalbėjimas. Tekste apie 
tai nieko nesakyta. Iš teksto atrodo, kad tai buvo įtikėjusiųjų 
širdžių papildymas Jėzaus meile. Petro žodžiai Simonui 21- 
22 sako apie neteisę širdį. Petro pokalbis su Simonu rodo, 
kad žmogus gali tikėti, būti pakrikštytas, surinkimo narys, 
bet likti neatnaujintas, senas žmogus. Simonas nesiekė 
atnaujinimo, Šventosios Dvasios, bet tik didybės galios. Kai 
jam Petras priminė jo širdies klydimą, Simonąs nesupyko. 
Bet jis ir neišsigando, neklausė: „Ką turiu daryti?“ Jis 
nesikreipė į Viešpatį Jėzų, o tik prašė kitų melstis už jį. 
Apaštalai liudijo ir skelbė Dievo žodį. Tą jie darė Samarijoje 
ir grįždami į Jeruzalę, pakeliui. 


ETIOPIETIS, Apd 8,26-40 

26 Viešpaties angelas prabilo į Pilypą: ,,Kelkis ir eik pietų 
link ant vieškelio, kuris eina iš Jeruzalės į Gazą. Jis visiškai 
tuščias". 27 Jis pakilęs ėjo. Štai bevažiuojąs etiopietis 
eunuchas, Etiopijos karalienės Kandakės dvariškis, viso jos 
iždo valdytojas. Jis buvo atvykęs į Jeruzalę melstis, Ps 68,32; 
1 Kar 8,41-42; Iz 56,6-7; Sof 3,10, 28 o dabar keliavo namo 
ir, sėdėdamas savo vežime, skaitė pranašą Izaiją. 29 Dvasia 
tarė Pilypui: „„Prieik ir laikykis prie vežimo". 30 Pribėgęs 
Pilypas išgirdo jį skaitant pranašą Izaiją ir paklausė: „Ar ir 
supranti, ką skaitai?" 31 Šis atsiliepė: „Kaip galiu suprasti, jei 
man niekas nepaaiškina!“ Jis pakvietė Pilypą lipti į vežimą ir 
sėstis šalia, Lk 24,27; Jn 16,13. 32 Rašto skyrius, kurį jis 
skaitė, buvo: „Tarsi avį vedė jį į piovyklą, ir kaip ėriukas, 
kuris tyli kerpamas, jis neatvėrė savo burnos. Iz 53,7-8. 33 

Jo nužeminimu panaikinta bausmė. Kas apsakys apie jo 
giminę, jo gyvenimas buvo žemėje nutrauktas?!" 34 Eunuchas 
paklausė Pilypą: „Prašau paaiškinti, apie ką čia pranašas 
kalba? Apie save ar apie ką kitą?" 35 Tada atvėręs burną ir 
pradėjęs nuo Rašto vietos, Pilypas jam skelbė gerąją naujieną 
apie Jėzų, Lk 24,44-46; 1 Kor 15,34. 36 Jiems keliaujant 
toliau , privažiavo vandenį. „Štai vanduo, — tarė eunuchas, 
— kas gi kliudo man pasikrikštyti?* Apd 10,47. (37 Pilypas 
atsakė: „Jei tiki iš visos širdies, tai galima'. Tas atsakė: „Tikiu, 
kad Jėzus Kristus yra Dievo Sūnus'"). 38 Jis paliepė 
sustabdyti vežimą, ir abudu — Pilypas ir eunuchas — išlipę 
nuėjo prie vandens. Jis jį pakrikštijo. 39 Išėjus iš vandens, 
Viešpaties Dvasia pagavo Pilypą. Eunuchas daugiau jo 
nebematė, tik džiūgaudamas traukė savo keliu, 1 Kar 18,12; 2 
Kor 12,24; Apd 16,34. 40 O Pilypas atsidūrė Azote; iš ten 
keliaudamas skelbė evangeliją visuose miestuose ir taip 
atvyko į Cezarėją, Apd 8,4; 21,8. 


Pilypas ištikimai dirbo Samarijoje. Bet Dievas siuntė 
angelą ir įsakė vykti į tyrus — dykumą. To Pilypas visai 
nelaukė. Bet dieviškam paliepimui pakluso. „Kelkis ir eik!" 
Mes sakytume: ,„Pasiruošk ir keliauk". Gaza nuo Samarijos 
yra apie 100 km, nuo Jeruzalės apie 35 km. Etiopija yra 
dabartinė Abisinija. Abisinijoje yra koptų krikščioniška 
bažnyčia. Jos pradžia įžiūrima, kaip šio valdininko veiklos 
vaisius. Dauguma Šventojo Rašto aiškintojų mano, kad 
Etiopija buvo visai pietiniame Egipte, Nubijos teritorija 
Sudane. Kelionė į Jeruzalę ir atgal buvo apie 4000 km. 
Kandakė buvo karalienės titulas, panašiai, kaip Egipto— 
faraonas. Tuo laiku Etiopiją valdė karalienės. Eunuchas 
reiškia — kastruotas. Kai kurie mano, kad tai buvo ir aukštų 
valdininkų titulas. Šis valdininkas buvo finansų ministeris. 

Kiekvieno žmogaus širdyje glūdi išsiilgimas gyvojo Dievo. 
Pagonių tikybos ir filosofinės pasaulėžiūros nepatenkina 
žmogaus širdies ieškančios Dievo. Taip pat turtas, aukštos 
užimamos vietos, menas, išmintis neteikia pilno pasitenkini- 

mo. Anais laikais labai patraukli buvo Izraelio istorija ir joje 
vienas apsireiškiantis Dievas. Šis valdininkas darė tą ilgą, 
išlaidžią kelionę į Jeruzalę, kad pasimelstų gyvojo Dievo 
šventovėje-Kaipo toks, užsienietis, jis susipažino su vadovau- 
jančiais kunigais. Jis net gavo pirkti pranašo Izaijo Raštų 
rinkinį. Anuo metu knygų buvo mažą, ir, tokią knygą gauti 
pirkti buvo nelengva. Jis grįždamas į namus, važiuodamas 
balsiai skaitė. Žydai dažnai balsiai skaitydavo Šventąjį Raštą. 
Anais laikais pasaulio kalba buvo graikų. Etiopietis ir 
Pilypas mokėjo graikų kalbą. Pilypas vaikštinėjo, karštą 
vidudienį, apie Gazos griuvėsius, Gaza buvo visai sugriauta 
šimtmečio pradžioje. Pilypas staiga pamatė važiuojantį 
vežimą. Žodžiu „štai“ Biblijoje dažnai išreiškiama staigmena. 
Čia nebe angelas, bet Šventoji Dvasia pasakė Pilypui kas 
daryti. Toliau jau Pilypas pats žinojo, kaip elgtis. Tūkstan- 
čius ir milijonus kartų buvo klaustas šis klausimas: „Ar 
supranti, ką skaitai?" Šis valdininkas tikrai troško pamoky- 
mo, paaiškinimo. Jis skaitė Izaiją 53,32-33. Pilypas neaiškino 
anų laikų filosofijos ir rabinų komentarų. Jis skelbė Jėzų. 
Jėzus yra centras ir esmė tikėjimo. Valdininkas tikrai klausė 
daug klausimų. Pilypas aiškino viską ir gana plačiai. Tas 
rodo, kad etiopietis suprato krikšto reikšmę. Pagal Mozės 
5,23,2, gal tas valdininkas negalėjo tapti izraelitu? Jis buvo 
tikras, kad Jėzus jį priima. Jis buvo pasirengęs tapti ir būti 
krikščioniu. Kurį Jėzus savo evangelijos galia paliečia, tas 
nebijo Jį sekti ir „tamsioje vietoje“, vienumoje, sunkiose 
gyvenimo aplinkybėse. Dievo Dvasia laisvai veikė ir veikia! 
Ar mūsų laikų misionierius krikštytų pagonį tik vieną kartą 
su juo pasikalbėjęs, be jokio išbandymo? Ar iš viso galima 
krikštyti pagonį, kur jokio surinkimo nėra ir nenumatoma, 
kad jis bus? 

Koks trumpas buvo etiopiečio tikėjimo išpažinimas: 
„Tikiu, kad Jėzus Kristus yra Dievo Sūnus!" Krikščionystė 
nėra išmokymas' ir laikymas dogmų — katekizmo, bet 
išgelbėjimas, atnaujinimas, gyvas ryšys su Jėzumi, kuris kyla 
iš tikėjimo į Jį.Tik po tokio pergyvenimo turi sekti mokymas 
pagal Apd 2,41-42 ir tęstis visą amžių. 

Geriausiuose rankraščiuose Šventojo Rašto 37 skirsnelio 
nėra. 

Pilypas pakrikštijo etiopietį. Kieno globai galėjo jis jį 
pavesti? Etiopietis įtikėjo Jėzų, tapo Jo nuosavybe. Jis jį ir 
globojo. Pilypui ir etiopiečiui būtų buvę sunku skirtis. Dievas 
visa tai lengvai padarė. Viešpaties Dvasia pagavo Pilypą. 
Pilypas pats nežinojo, kaip tas atsitiko, Apd 21,8. Etiopietis 
liko vienas. Ne, ne vienas. Jėzus buvo su juo. Jis 
džiūgaudamas keliavo toliau. Ir Pilypas ėjo toliau, skelbda- 
mas evangeliją. Atvykęs į Cezarėją apsigyveno čia. 


SAULIAUS ATSIVERTIMAS IR 
PAŠAUKIMAS, Apd 9,1-19 

1 Tuo tarpu Saulius tebealsuodamas grasinimais ir 
žudynėmis Viešpaties mokiniams nuvyko pas vyriausį 
kunigą, Apd 22,8-21; 26,9-20, 2 ir išgavo raštus Damasko 
sinagogoms, kad, užtikęs to „kelio sekėjus", vyrus ir moteris, 
galėtų juos suiminėti ir gabenti į Jeruzalę, Apd 8,3; 9,14. 3 
Kai prijojo netoli Damasko, staiga jį apšvietė iš dangaus 
šviesa, 1 Kor 9,1. 4 Nukritęs žemėn, jis išgirdo balsą: 
„Sauliau, Sauliau, kam mane persekioji?" Mt 25,4045. 5 Jis 
klausė: „Kas tu esi, Viešpatie?" Šis atsakė: „Aš esu Jėzus, 
kurį tu persekioji. 6 Kelkis, eik į miestą; ten tau pasakys, ką 
turi daryti". 7 Jo kelionės vyrai stovėjo be žado: jie girdėjo 
balsą, tačiau nieko nematė, 5 M 4,12; Dan 10,7-. 8 Saulius 
atsikėlė nuo žemės, bet, atmerkęs akis, nieko nematė. Paėmę 
už rankų, jie nuvedė jį į Damaską, Jn9,39. 9 Jis tris dienas 
išbuvo aklas, nieko nevalgė ir negėrė. 

10 Damaske gyveno mokinys, vardu Ananijas. -Jam 
apsireiškęs Viešpats prabilo: „„Ananijau!“ Šis atsakė: „Štai 
aš, Viešpatie", Apd 10,3-17-19; 16,9-; 18,9. 11 Viešpats tęsė: 
„Eik į gatvę, vadinamą Tiesiąja, ir Judo namuose teiraukis 
tarsiečio, vardu Sauliaus. Štai jis meldžiasi, Gal 4,6. 12 
Regėjime jis matė vyrą, vardu Ananiją, ateinantį ir uždedantį 
ant jo rankas, kad praregėtų", Apd 6,6. 13 Ananijas atsakė: 
„Viešpatie, iš daugelio girdėjau apie tą vyrą, kiek pikta jis 
padarė tavo šventiesiems Jeruzalėje, Apd 9,2. 14 Ir čia jis 

turi aukštųjų kunigų įgaliojimus suiminėti visus, kurie 
šaukiasi tavo vardo", 1 Kor 1,2. 15 Viešpats jam tarė: „Eik, 
nes jis yra mano rinktinis įrankis, kuris neš mano vardą 
tautoms, karaliams ir Izraelio vaikams, Gal 1,15; Rom 1,5- 
14; 1 Tim 1,12; Apd 27,24. 16 Aš jam parodysiu, kiek daug 
jam teks kentėti dėl mano vardo", Apd 25,29; 2 Kor 11,23-28; 
Kol 1,24. 17 Ananijas nuėjo į tuos namus, uždėjo ant jo 
rankas ir tarė: „Broli Sauliau! Viešpats Jėzus, kuris tau 
apsireiškė kelyje, atsiuntė mane, kad tu vėl regėtum ir taptum 
pilnas Šventosios Dvasios", Apd 6,6; 8,17. 18 Ir bematant 
jam nuo akių lyg žvynai nukrito. Jis atgavo regėjimą ir 
priėmė krikštą. 19 Paskui užvalgęs įgijo jėgų, Apd 27,36. 


Saulius, vėliau Povilas, kas reiškia mažiukas; tai buvo jo 
antrasis vardas, romėniškas. Apie jį tiek žinome, kad jis gimė 
Tarse, garsiame mokslo centre. Atrodo, kad jo tėvai turėjo 
kilimų ar palapinių gamybos įmonę. Saulius buvo iš 
Benjamino padermės, fariziejus, studijavo Jeruzalėje. Jo 
viena sesuo gyveno Jeruzalėje. Galimas dalykas, kad 5 matė 
ir girdėjo Jėzų kalbantį. Saulius pirmą kartą Naujajame 
Testamente minimas prie Stepono mirties. 

Sauliaus charakteris buvo choleriškas. Ką jis darė, darė 
visa savo energija. Jis visa savo galia persekiojo Jeruzalės 
surinkimą. Jis tuo persekiojimu gyveno — alsavo. 

Damaskas jau minimas Abraomo laikais, I M 15,2. Tai 
žymus Sirijos miestas buvo ir yra. Liberalai mano, kad šis 
pasakojimas, apie Sauliaus vykimą į Damaską yra išgalvotas, 
nėra istorinis. Damaske, svetimoje valstybėje, Jeruzalės žydų 
taryba neturėjo jokios galios. Taip gali kalbėti tik tie, kurie 
yra tikri, kad jie ir po devyniolika šimtmečių geriau žino 
padėtį, ne kaip anų laikų žmonės. Liberalai mano, kad viską 
reikia vertinti šio laiko sąlygomis. Atsiminkime, kad anų 
laikų valdovai buvo romėnai Jeruzalės ir Damasko. Žydai 
visur turėjo ryšius su savo tautiečiais ir tam tikras teises. 
Saulius gavo įgaliojimus iš vyriausio kunigo Damaske suimti 
surinkimo žmones ir juos atgabenti į Jeruzalę. „To kelio 

sekėjus". Krikščionys buvo vadinami „kelio“ žmonėmis, nes 
jie gyveno, keliavo tuo keliu. Jėzus yra kelias ir gyvenimas, 
Jn 14,6. Kodėl po Jeruzalės surinkimo persekiojimo buvo 
pasirinktas Damaskas nežinome. 

Kai kas nori Sauliaus ir kitų atsivertimus psichologiškai 
išaiškinti. Tad jie sako, kad Stepono mirtis galėjo paveikti 
Saulių. Ne, atsivertimai nebuvo ir nėra psichologiniai 
reiškiniai, bet gyvojo Dievo ir Jo Sūnaus, Jėzaus Kristaus 
veikimas. Gyvasis Dievas-ir prikeltasis Jėzus veikia, nesilaiky- 
damas ; psichologinių dėsnių, bažnyčių dogmų, nė šventų 
vietų; Jis sutiko Saulių kelyje ir pakeitė jo visą galvojimą bei 
veiklą. Jėzus veikia, atsivertimai vyksta, staiga, nelauktai. 
Šventajame Rašte ir šių dienų atsivertimai įvyksta staiga, taip 
pat ir kiti stebuklai, išgydymai. Sauliaus apsisprendimas yra 
ilgiausias, minimas Biblijoje. Jis tęsėsi tris dienas. 

Jėzaus pasirodymas ir kalbėjimas nebuvo jokia vizija, bet 
reali tikrovė. Tai įvyko dienos metu, saulei šviečiant, palydai 
stebint. Jei palyginame šį aprašymą su 22,9, aprašymu, yra 
skirtumų. Kelionės palyda girdėjo balsą, bet nesuprato 
žodžių, matė šviesą, bet nieko neišskyrė. Minėtoje vietoje 
sakyta, kad palydovai matė šviesą, bet negirdėjo kalbančiojo. 
Šventajame Rašte dažnai įvykiai aprašomi kiek skirtingai. 
Tai gyvenimo tikrovė. Pabandykite vieną įvykį leisti 
atpasakoti keliems dalyviams. Pamatysite, kad kiekvienas 
atpasakos skirtingai. 

Saulius persekiojo krikščionis, bet tikrybėje buvo Jėzus. 
Ir dabar, kurie žudo krikščionis, tikrybėje veikia prieš Dievą. 
Nors jie sako, kad iš viso Dievo nėra. Bet jie veikia prieš Jį. 

Jėzus apsireiškia, šaukia vardu, bet žmogus, tamsos 
apimtas, išoriniai ir vidujiniai nepažįsta Jo. Jėzus apsireiškė 
jam ir liepė eiti į Damaską, ten jam bus pasakyta, ką jis 
toliau turi-daryti. Jėzus prievarta neverčia. Jis tik apsireiškia 
ir duoda laiko apsispręsti. Sauliaus apsisprendimas tęsėsi tris 
dienas. Po to Saulius nebekalbėjo maldų pagal fariziejišką 
paprotį, bet meldėsi, šaukėsi į gyvą, jam apsireiškusį, Jėzų. 
Jo malda tuojau buvo išklausyta. Viešpats apsireiškė dar 
kartą Sauliui, pasakė jam, kad atsiųs „kelio“ sekėją, kuris 

jam pasakys, kas reikia daryti. Viešpats apsireiškė ir 
Ananijui. Ananijas suprato Jėzaus kalbą, kalbėjosi su Juo. 
Tokių apsireiškimų ir kalbų Šventajame Rašte yra labai daug 
aprašyta. Panašūs apsireiškimai vyksta ir dabar tikintiesiems, 
atgimusiems. Gyvas Dievas veikia ir kalba. Gyvas tikėjimas 
nėra tik filosofija ir mąstysena. Ananijas drįso priminti 
Viešpačiui, kad šis Saulius yra daug pikta padaręs Jo 
žmonėms Jeruzalėje. Jo tikslas yra tas pats ir čia. Ar verta 
tokiam žmogui padėti? Viešpats atsakė, kad jis nebėra tas 
pats žmogus. Jis jau meldžiasi į Jį. Jis bus evangelijos 
skelbėjas pagonims ir Izraelio vaikams. Jis kentės, kaip visi 
„kelio“ sekėjai. 

Ananijas pakluso nuoširdžiai ir pilnai. Jis vykdė Viešpa- 
ties įsakymą. Gydymas įvyko ne taip sau, atsitiktinai, bet per 
Jėzaus dovaną, Ananijui meldžiantis ir uždedant rankas. Tai 
nebuvo rankos apaštalo, bet eilinio surinkimo nario. 
Sakramentai ir rankų uždėjimas nepriklauso tik hierarchijai. 
Saulius „dėjo“ rankas surinkimui naikinti. Čia ant jo rankos 
dedamos gelbėjimui, gydymui, laiminimui. Jam nukrito nuo 
akių lyg uždanga. Jis praregėjo, gavo išganymą, Šventąją 
Dvasią, tapo Jėzaus ir Jėzus jo. 


SAULIUS SKELBIA JĖZŲ 
DAMASKE, Apd 9,20-25 
Pabuvęs „kelias dienas su Damasko mokiniais, 20 jis 

beregiant pradėjo skelbti sinagogose, kad Jėzus yra Dievo 
Sūnus, Gal 1,16. 21 Visi, kurie tai girdėjo, stebėjosi ir 
klausinėjo: „Argi čia ne tas pats, kuris Jeruzalėje persekiojo 
visus šio vardo išpažinėjus?! Argi jis nėra atvykęs jų suiminėti 
ir gabenti pas aukštuosius kunigus!?" Apd 9,1-14; 8,1-3; 1 
Kor 1,2; 15,9; Fil 3,6; 1 Tim 1,13. 22 O Saulius vis drąsiau 
kalbėjo ir kėlė sąmyšį Damaske, gyvenančių žydų tarpe 
įrodinėdamas, kad Jėzus yra Kristus, Apd 18,28. 23 Po 
kurio laiko žydai nusprendė jį nužudyti, Jn 5,18. 24 Saulius 
sužinojo jų sąmokslą. Dieną ir naktį jie tykojo prie vartų, 
norėdami jį užmušti, Apd 20,3; 2 Kor 11,32-, 25 bet 
mokiniai nakčia nuleido jį per sieną pintinėje, Apd 17,74; 
23,23-31. 

>aulius pirmiausia meldėsi. Susitikęs su Ananiju, jis 
tuojau nuėjo pas mokinius Damaske. Tai buvo nauja 
Kristaus ir brolių draugystė. Jis tuojau pradėjo liudyti ir 
skelbti Kristų. Kiekvienas atsivertęs tuojau liudija žodžiais ir 
savo gyvenimu. Sauliaus liudijimo tema buvo: „Jėzus yra 
Dievo Sūnus!“ Pagal žydų aiškinimą, Mesijas galėjo būti 
paprastas žmogus. Saulius matė jame dieviškumą, Fil 2,6. 
Tokiu skelbimu kiekvienas izraelitas buvo iššauktas apsis- 
pręsti. Atrodo, kad tokio atsivertusio vyro, kuris persekiojo 
ir žudė krikščionis, liudijimą turėtų priimti kiekvienas. Bet 
taip nebuvo. Žmogaus širdis nenori atsiversti. Saulius tuojau 
sutiko pasipriešinimą, persekiojimą; buvo net ir tokių, kurie 
siekė jį nužudyti. Žydai negalėjo miesto vartų saugoti ir 
ieškoti Saulių nužudyti be karaliaus Eroto sutikimo. Taigi, 
Sauliaus įgaliojimas vyriausio kunigo galiojo ir Damaske. 
Kur toks persekiojimas iškyla, įmanoma išsigelbėti tik 
pasitraukiant iš tokios vietos. Kur teisybei neįstengiama 
pasipriešinti žodžiu, ten dažnai griebiamasi žudymo. 


SAULIUS JERUZALĖJE, Apd 9.26-30 

26 Saulius nuvyko į Jeruzalę ir mėgino prisidėti prie 
mokinių, tačiau visi jo baidėsi, netikėdami jį esant mokiniu. 
27 Tik Barnabas jį priglaudė, nusivedė pas apaštalus ir jiems 
išpasakojo, kaip kelionėje jis regėjo Jėzų, ir Jis kalbėjo su 
juo, ir kaip Damaske jis atvirai mokė Jėzaus vardu, Apd 
4,36; 9,20. 28 Tuo būdu jis lankėsi pas juos Jeruzalėje ir 
drąsiai kalbėjo Jėzaus vardu. 29 Jis kalbėdavosi ir ginčydavo- 
si su helenistais, kurie nutarė jį nužudyti. 30 Tai sužinoję, 
broliai jį nugabeno į Cezarėją ir iš ten išsiuntė į Tarsą. 


Šioje vietoje ir kituose Šventojo Rašto pasakojimuose yra 
daug, ko norėtume plačiau ir išsamiau žinoti. Deja, daug kas 
lieka neišaiškinta. Panašiai yra kai tuos pačius pergyvenimus 
pasakoja tėvai ir vaikai. Pergyvenimai yra tikri. bet skirtingai 
atpasakoti. Iš šio Luko aprašymo atrodo, kad Saulius iš 
Damasko grįžo į Jeruzalę, susipažino su apaštalais, ilgesnį 
laik4 evangelizavo Jeruzalėje. Kilus jo gyvybei pavojui, buvo 

išsiųstas per Cezarėją į Tarsą. Bet pats Saulius rašo Gal 1,17- 
20, kad jis iš Damasko vyko į Arabiją, ten praleido trejis 
metus, grįžo į Damaską ir tik po to vyko į Jeruzalę, ten liko 
dvi savaites ir matėsi tik su Petru ir Jėzaus broliu Jokūbu. 
Arabija anuo metu buvo ne dabartinė Arabija. Ji tada buvo 
didelė valstybė. Ji buvo žinoma, kaip Nabata valstybė su 
sostine Petra (edomitų senas miestas). Jos rubežius ėjo arti 
Damasko. Tada daug dabartinių tyrų buvo derlingi laukai. 
Kai kas mano, kad Saulius Arabijoje praleido ramius 
susikaupimo metus. Ne, taip nebuvo. Sauliaus charakteris 
neleido jam ramiai sėdėti. Jis skelbė evangeliją Arabijos 
miestuose, nors apie tai niekur nėra užrašyta. Kad Saulius 
Arabijoje sėdėjo, rankas sudėjęs, gali sakyti tik tie, kurie 
evangelijos atnaujinančios galios nepažįsta ir atsivertimus 
laiko tik svajonėmis ir silpnapročių pasakomis. Kas atgimimą 
pergyvena, tas yra kaip gimęs kūdikis. Nors kūdikis turi daug 
silpnybių, bet jis pasireiškia, kad jis yra gyvas. Panašiai yra 
su dvasiniai atgimusiais. 

Kaip Barnabas susipažino ir pasitikėjo Sauliumi, niekur 
nėra aprašyta. Kiti surinkimo nariai ir po ilgesnio laiko 
netikėjo Sauliaus atsivertimu. Jie manė, kad jis yra šnipas, 
išdavikas. Bet žydai helenistai (graikai) matė Sauliaus 
pasikeitimą, ginčyjosi su juo. Jie negalėjo atsilaikyti prieš jį. 
Tada jie griebėsi smurto — žmogžudystės. Jų kėslus patyrė 
Saulius ir, brolių lydimas, išvyko į savo gimtinę — Tarsą. 


RAMUS SURINKIMO 
AUGIMAS, Apd 9,31 
31 Tuo tarpu surinkimas visoje Judėjoje, Galilėjoje ir 
Samarijoje džiaugėsi ramybe. Jis tvarkėsi ir veikė Viešpaties 
baime ir vis augo, Šventosios Dvasios globojamas, | Kor 
14,3: Jn 14,16. 


Liberalai kunigai ir atsargūs politikai nedrįso visu 
žiaurumu persekioti surinkimo. Jie buvo labai „patenkinti 
radikale Sauliaus veikla. Jie mielai jį rėmė, davė įgaliojimus. 

Sauliui atsivertus, sustojo visas persekiojimas. Šį ramų 
laikotarpį Lukas aprašo tik vienu skirsneliu. Apie surinkimų 
steigimą ir augimą Galilėjoje labai mažai minima. Galilėjoje 
turėjo būti didelė veikla. Ten daugiausia veikė Jėzus ir iš 
Galilėjos kilę apaštalai. 

Surinkimas sakyta vienaskaitoje. Kai kas verčia „„baž- - 
nyčia". „Bažnyčia“ neatitinka graikų žodžiui. Lietuvių kalba 
tiksliau būtų surinkimas. Kai kas nori aiškinti, kad ten buvo 
atskiri surinkimai — bendruomenės. Kad ir taip, betgi yra tik 
vienas Kristaus surinkimas. Visos krikščionių bendruomenės 
turėjo vieną bendrą ryšį — Kristų, surinkimo galvą. Šiuo 
ramiu laikotarpiu surinkimas augo, laikėsi Viešpaties baimėje 
(reiškė Viešpačiui didelę pagarbą bei padėką). Surinkimas 
džiaugėsi ta Jėzaus malone. Buvo jaučiama Viešpaties artybė, 
Šventosios Dvasios globa. 

PETRAS LIDOJE IŠGYDO 
PARALYŽIUOTĄ VYRĄ, Apd 9,32-35 

32 Petras, keliaudamas po visą šalį, aplankė šventuosius, 
gyvenančius Lidoje, Apd. 8,4;14.40; 20,32; 26,18; I Kor 1,2; 
Žyd 3,1. 33 Ten jis užtiko žmogų, vardu Enėją, kuris 
paralyžiuotas jau aštuoneri metai gulėjo patale, Apd 3,2; 
14,8. 34 Petras jam tarė: ,;Enėjau, Jėzus Kristus išgydo tave. 
Kelkis ir užklok (savo guolį)!" Šis tuojau atsikėlė, Lk 5,24; 
Apd 3,6-8; 14,10. 35 Visi Lidos ir Sarono gyventojai pamatė 
jį ir atsivertė į Viešpatį. 

Petras lankė surinkimą įvairiose vietose, skelbdamas žodį. 
Jis atvyko į Lidą. Ji yra apie 40 km į šiaurvakarius nuo 
Jeruzalės. „Šventieji“ Apd 9,13; 9,41; 26,10 ir Povilo 
laiškuose labai dažnai taip vadinami surinkimo nariai. Per 
atgimimą jie tapo Dievo nuosavybe, jo žmonėmis. „Šventie- 
siems" kaip kai kurios bažnyčios juos skelbia, nėra pagrindo 
Šventajame Rašte. Tokie „šventieji“ yra pagoniško pobūdžio. 

Lidoje Petras rado paralyžiuotą vyrą, aštuoneris metus 
gulintį lovoje. Atrodo, kad tas žmogus buvo surinkimo 
narys. Jis neprašė už jį melsti pagal Jok 5,14. Petras gavo iš 
Viešpaties nurodymą, kad Viešpats tą žmogų pagydys. Petras 

taip ir pasakė ligoniui; ligonis pasveiko. Tai buvo vėl vienas 
įrodymas, kad Jėzus gyvas ir Jo vardu vyksta stebuklai. 
Žmonės buvo per tai paveikti atsiversti ir tikėti. 
DORKOS I|S NUMIRUSIŲ 
PRIKĖLIMAS, Apd 9,36-43 

36 Jopėje gyveno viena mokinė, vardu Tabita, išvertus — 
Dorka (Gazelė). Ji buvo garsi gerais darbais ir išmaldomis. 
37 Tomis dienomis ji susirgo ir mirė. Ją nuprausė ir 
pašarvojo aukštutiniame kambaryje. 38 Kadangi Lida netoli 
Jopės, mokiniai, išgirdę ten esant Petrą, pasiuntė pas jį du 
vyrus su prašymu: „Ateik pas mus nedelsdamas!" 39 Petras 
tuojau iškeliavo su jais. Kai tik atėjo, jį nuvedė į aukštutinį 
kambarį. Ten jį apspito našlės, verkdamos ir rodydamos jam 
marškinius bei viršutinius drabužius, kuriuos, tebegyvenda- 
ma jų tarpe, buvo joms pasiuvusi Dorka. 40 Petras liepė 
visiems išeiti ir atsiklaupęs meldėsi. Paskui, atsisukęs į 
lavoną, tarė: „Tabita, kelkis!" Ši atmerkė akis ir, išvydusi 
Petrą, atsisėdo, Mt 10,8; MK 5,40-42; Lk 7,15; I Kar 17,19-. 
41 Jis ištiesė jai ranką ir ją prikėlė. Tada, pašaukęs vidun 
šventuosius ir našles, parodė jiems ją gyvą. 42 Žinia apie 
įvykį pasklido visoje Jopėje, ir daugybė įtikėjo Viešpatį, Apd 
19,17. 43 Jis ilgesnį laiką. pasiliko Jopėje pas vieną odininką 
(kailiadirbį), vardu Simoną, Apd 10,6. 


Jopė nuo „Lidos yra apie 18 km. Jopėje gyveno viena 
mokinė, vardu Tabita hebrajiškai, o graikiškai — Dorka, 
Gazelė. Ji buvo pagarsėjusi gerais darbais. Ji darbais rodė 
savo tikėjimą. Tai yra pagal Jėzaus žodžius, Mt 5,16. Petrui 
esant Lidoje, ji susirgo ir mirė. Ją pašarvojo aukštutiniame 
kambaryje. Gal surinkimę-žmonės prisiminė 2 Kar 4,327' Jie 
skubiai pakvietė Petrą. Petrui atėjus, našlės verkė ir rodė 
Petrui Dorkos pagamintus joms rūbus. Kitų gerus darbus 
iškelti ar slėpti nėra įsakyta, tik savo paties darbais netinka 
girtis. Nesakyta, kad kas būtų prašęs Petrą prikelti Tabitą. 
Petras suprato, kad žmonės to nori, laukia iš jo. Petras 
paprašė visus išeiti. Jis liko kambaryje vienas. Jis krito ant 
kelių ir meldė Dievą aiškumo. Kai jis besimelsdamas gavo iš 

Dievo atsakymą, tada jis visai paprastais pilnais Dievo galios 
žodžiais pasakė: „Tabita, kelkis". Ji pravėrė akis. Jis jai 
ištiesė ranką, pasveikino ją gyvųjų tarpe, pristatė ją 
surinkimo žmonėms gyvą. Žinia apie tą įvykį pasklido visame 
miestelyje. Daug žmonių įtikėjo Viešpatį. Petrui radosi nauja 
galimybė skelbti evangeliją, darbuotis. Jis liko Jopėje ilgesnį 
laiką. Petrą pakvietė į savo namus kailiadirbis Simonas. 
Kailiadirbio užsiėmimas buvo laikomas nešvariu. Petras 
kvietimą priėmė, nebijojo dvokimo. Jis ilgesnį laiką viešėjo 
Simono namuose. 
KORNELIJUS IR PETRAS, Apd 10,1-33 

1 Cezarėjoje gyveno žmogus, vardu Kornelijus, vadina- 
mosios italų kohortos šimtininkas, Mt 8,5; Apd 27,1. 2 Jis 
drauge su savo namiškiais pasižymėjo maldingumu bei Dievo 
baime, gausiai šelpdavo žmones ir be paliovos melsdavosi 
Dievui, Lk 7,5. 3 Kartą, apie devintą valandą, jis regėjime 
aiškiai išvydo ateinantį angelą, kuris tarė: ,,„Kornelijau!“ Lk 
1,11. 4 Išsigandęs pažvelgė į ji ir paklausė: „Kas yra, 
viešpatie?" Šis jam atsakė: „Tavo maldos ir išmaldos pakilo 
Dievo akivaizdon, ir jis tave prisiminė. 5 Siųsk vyrus į Jopę ir 
išsikviesk Simoną, vadinamą Petru. 6 Jis svečiuojasi pas 
vieną odininką (kailiadirbį), Simoną, kurio namai stovi prie 
jūros“, Apd 9,43; 11,13-. 7 Kai su juo kalbėjęs angelas 
pasišalino, jis pasišaukė du namiškius ir vieną maldingą 
kareivį iš savo valdinių 8 ir, viską jiems išaiškinęs, išsiuntė į 
Jopę. 

9 Rytojaus dieną, kai šitie keliaudami artinosi prie 
miesto, Petras užlipo ant lygaus stogo melstis. Buvo apie 
šeštą valandą, Dan 6,10; Apd 3,1. 10 Jis pasijuto išalkęs ir 
norėjo užkąsti. Kol jam rengė valgį, jį ištiko dvasios pagava, 
Apd 22,17. 11 Jis išvydo atsivėrus; dangų, iš kurio leidosi 
žemyn panašus į drobulę padėklas, prilaikomas keturiuose. 
kampuose. 12 Jame buvo įvairiausių žemės keturkojų ir 
roplių bei padangių paukščių. 13 Ir jam pasigirdo balsas: 
„Kelkis, Petrai, piauk ir valgyk!" 14 Petras atsakė: „Jokiu 
būdu, Viešpatie! Aš niekuomet nesu valgęs nieko nešvaraus ir 
nešvento", 3 M II; Ez 4,14. 15 O balsas antrą kartą tarė: 

„Ką Dievas laiko švariu, tu nedrįsk vadinti nešvariu!" Mt 
15,11; Rom 14,14.19-; 1 Tim 4,4. 16 Taip pasikartojo tris 
kartus, ir tuojau padėklas vėl pakilo į dangų. 17 Petrui 
tebesvarstant, ką galėtų reikšti regėjimas, štai prie vartų 
sustojo Kornelijaus pasiuntiniai, kurie teiravosi Simono 
namų, Apd 12,9. 18 „Ar čia vieši Simonas, vadinamas 
Petru?" — Klausė jie garsiai. 19 Petrui vis tebemąstant apie 
regėjimą, Dvasia jam tarė: „Štai trys vyrai ieško tavęs, Apd 
11,28; 13,24. 20 Kelkis, lipk žemyn ir be baimės keliauk su 
jais, nes aš juos atsiunčiau“, Apd 15,7. 21 Petras'nusileido 
žemyn pas vyrus ir tarė: „Štai aš čia, kurio ieškote. Su kokiu 
reikalu atėjote?" 22 Tie atsakė: „Šimtininkas Kornelijus, 
teisingas ir dievobaimingas vyras, visų žydų didžiai gerbia- 
mas Žmogus, gavo šventojo angelo nurodymą pakviesti tave į 
savo namus ir išklausyti tavo pamokymų“. 23 Tada Petras 
paprašė juos į vidų ir svetingai priėmė. Kitą rytą iškeliavo su 
jais. Jį lydėjo keli broliai iš Jopės, Apd 11,12. 24 Rytojaus 
dieną jis atvyko į Cezarėją. Kornėlijus jų laukė, susikvietęs 
savo gimines ir artimuosius bičiulius. 25 Įeinantį Petrą 
Kornelijus pasitiko ir, puldamas po kojų, išreiškė jam 
pagarbą, Lk 5,8. 26 Petras pakėlė Kornelijų, tardamas: 
„kelkis! Juk ir aš esu žmogus", Apd 14,15; Apr 19,10. 27 Po 
to, kalbėdamasis su juo,, įžengė vidun ir, radęs daug 
susirinkusių, 28 prabilo: „Jūs žinote, kad žydui nėvalia 
bendrauti ar svečiuotis pas svetimtautį. Bet Dievas apreiškė 
man, jog negalima jokio žmogaus laikyti prastu ar nešvariu. 
29 Štai kodėl pakviestas nesvyruodamas atvykau. Taigi 
klausiu dabar: kokiu reikalu mane pakvietėte?" 30 Kornelijus 
atsakė: „Kaip tik dabar sukanka lygiai keturios dienos, kai aš 
savo namuose meldžiausi devintą valandą. Ir štai prieš mane 
stojo spindinčiais drabužiais vyras, Apd 1,10, 31 kuris 
prabilo: ,Kornelijau, tavo maldos išklausytos, ir Dievas 
prisiminė tavo išmaldas, Lk 1,13. 32 Siųsk pasiuntinius į 
Jopę ir atsikviesk Simoną, vadinamą Petru. Jis yra apsistojęs 
odininko (kailiadirbio) Simono namuose prie jūros*. 33 Taigi 
tuojau siunčiau pas tave, o tu gerai padarei, čion atvykda- 
mas. Dabar mes visi esame susirinkę Dievo akivaizdoje, 

norėdami išgirsti visa, kas tau Dievo pavesta". Mt 18,20; Lk 
10,18; Jn 4,22; 8,35. 


Tai vienas didžiausių įvykių krikščionystės istorijoje. 
Krikščionystė išsilaisvina iš siaurų žydų įstatymų ribų ir 
pereina į evangelijos skelbimą pagonims. Karininkas Korneli- 
jus yra pirmas krikščionis iš pagonių. Iki šiol evangelija buvo 
skelbiama tik -žydams ir prozelitams Jeruzalėje, Judėjoje ir 
samariečiams Samarijoje. Įstatymas, kaip jį randame Šventa- 
jame Rašte, niekur nedraudė žydams bendrauti su pagonimis: 
Jėzaus laikais buvo įsigalėjęs paprotys susitikti su pagonimis 
gatvėje, prekybos ir pramonės įstaigose, prekiauti su jais ir 
daryti kitokius biznius. Bet įeiti į pagonio namus, būti svečiu 
ir bendrai valgyti buvo laikoma didžiausiu nusikaltimu. Ir 
apaštalai, Petras, nebuvo nuo to laisvi. Prasilaužti iš šios 
padėties į krikščionišką laisvę reikėjo dieviško apreiškimo. 
Todėl Lukas apie šį įvykį parašė plačiai ir išsamiai, bet labai 
paprastai. 

Cezarėja yra apie 90 km nuo Jeruzalės ir 50 nuo Jopės. 
Pirmiau čia buvo maža sidoniečių gyvenvietė. Erodas didysis 
šioje vietoje pastatė puikų miestą ir jį pavadino Cezarėja, 
ciesoriaus Augusto garbei. Cezarėja — ciesoriaus miestas. 
Tai buvo žymiausias Palestinos miestas, kuriame romėnai 
laikė savo kariuomenės įgulą ir jame gyveno romėnų 
vietininkas — valdovas, Apd 23-26. Čia stovėjo itališka 
kohorta. Romėnų kariuomenė buvo taip padalinta: didžiau - 
sias vienetas buvo legionas, apie 6000 karių.Legionas buvo 
dalinamas į dešimtį kohortų, tai yra apie 600 karių. Toliau 
sekė šimtinės, vienetai po šimtą karių. Šimtinės viršininkas 
buvo centurijas. Tokios šimtinės viršininkas buvo Kornelijus. 
Itališka kohorta, manoma, buvo sudaryta iš italų, kuriems 
buvo suteikta Romos pilietybė. Kornelijaus atsivertimas 
įvyko apie 40 metus. 

Kornelijus: buvo pagonis. Jo nepatenkino pagoniška 
filosofija, nei pagoniški dievai. Jis ilgėjosi tikro, gyvo Dievo. 

Jis tokį Dievą nujautė Izraelio apsireiškiančiame Dieve. 
Kornelijaus tikėjimas buvo rimtas ir praktiškas. Jis meldėsi 
be paliovos. Savaime suprantama, jis neklūpojo visą laiką 
ant kelių. Jis privalėjo atlikti jam pavestas pareigas. Kai 
būdavo aukojama vakarinė auka, apie 15 valanda, dauguma 
žydų tuo laiku melsdavosi. Gal taip darė ir Kornelijus? Jis 
gausiai davė aukų ir gera darė žydams. Jis, kaip karininkas, 
turėjo daug progų tai daryti. Kai kurie rankraščiai sako, kad 
jis pasninkaudavo. Jis savo maldingumą nepasilaikė tik sau, 
bet dalinosi su savo namiškiais ir kariais. Namiškiai buvo ne 
tik jo šeima, bet ir šeimyna — vergai. 

Kornelijus daug ką žinojo ir turėjo supratimą apie Dievą, 
angelus ir žydų įstatymą. Suprantama, jam kilo klausimas, ar 
jis neturėtų tapti žydu, priimti įstatymą, duotis apsipiausyti. 
Bet kaip romėnui ir karininkui ar tas buvo įmanoma? Vieną 
dieną besimeldžiant, žydų vakarinių aukų laiku, jam pasirodė 
angelas. Kornelijus kiek išsigando ir žiūrėjo į jį. Tai nebuvo 
sapnas, bet tikra vizija — regėjimas. Angelas pranešė jam, 
kad Dievas girdi jo (pagonio) maldas ir žino jo darbus. Tas 
nebuvo angelo pranešimo tikslas. Pranešimo tikslas buvo: 
„Siųsk į Jopę vyrus ir išsikviesk Simoną Petrą..." 

Pralaužti užtvarą tarp žydų ir pagonių, Dievas siuntė 
angelą ir davė Petrui vižiją bei kalbėjo peRŠventąją Dvasią. 
Kitaip nei pagonis Kornelijus, nei žydas Petras nebūtų suėję į 
krikščionišką draugystę. Dievas viską nuostabiai paruošė. 

Karys: Kornelijus žinojo įsakymus. Jis tuojau vykdė ir šį 
angelo įsakymą. Kornelijus turėjo tikėjimą ir pasitikėjimą 
savaisiais. Jis pasišaukė du namiškius ir vieną tikintį kareivį, 
išpasakojo jiems viską apie regėjimą ir pasiuntė juos į Jopę. 
Tai buvo ta pati Jopė, iš kurios prieš aštuonis šimtus metų 
pranašas Jona buvo siunčiamas į pagonišką Ninivę. 

Kai sekančią dieną Kornelijaus pasiuntiniai artėjo prie 
Jopės, Petras meldėsi ant kailiadirbio Simono namo stogo. 
Palestinoje namų stogai daugiausia buvo plokšti. Ant jų 
buvo galima vaikščioti ir šiltam orui esant, gerai atsigaivinti, 
papučiant maloniam vėjeliui. Čia Petras turėjo viziją;-viziją 
neįmanoma išaiškinti. Bet tie tikintieji, kurie pergyvena 

panašius dalykus, žino, kaip tas vyksta. Tai yra tikrovė. 
Dievas duoda vizijas ir suprantamai kalba. 

Petras atsisakė valgyti ,,„nešvarų“ maistą. Petras suprato, 
kad Dievas tuo nori jam ką pasakyti, bet nesuprato ką. Taip 
Petrui besvarstant, atvyko Kornelijaus siųstieji vyrai. 
Šventoji Dvasia tarė Petrui: ,,—keliauk su jais be baimės, nes 
Aš siunčiau juos“ Be šios vizijos Petras nebūtų pajudėjęs. 
Dabar jis suprato Dievo įsakymą jam, priėmė tuos okupan- 
tus pagonis, kaip „savo mielus svečius, ir keliavo su jais į 
Cezarėją, pagonio karininko namus. Petrą lydėjo keli (6) 
broliai, kaip liudininkai, į Cezarėją. 

Kornelijui angelo pasirodymas ir įsakymas buvo kas tai 
nepaprasto. Kviečiamąjį Petrą Simoną jis laikė įpatingu 
Dievo pasiuntiniu. Kornelijus apskaičiavo, kada jo pasiųstieji 
gali sugrįžti su laukiamuoju svečiu. Kornelijus ne tik sušaukė 
visą savo šeimyną, bet sukvietė ir savo giminaičius bei 
draugus būti liudininkais tokio ypatingo susitikimo. Jie visi 
laukė. Kornelijus pasakojo apie angelo pasirodymą ir 
įsakymą. Kai kurie Šventojo Rašto tekstai sako, kad buvo 
pasiųsti vergai stebėtojai žiūrėti, kada atvyks svečias — 
Petras. Vergai, pastebėję atvykstančius, pranešė šeimininkui. 
Kornelijus pasitiko Petrą, kaip Dievo pasiuntinį, puldamas 
jam po kojų. Toks sutikimas dieviško pasiuntinio rytuose 
buvo suprantamas ir priimtinas. Graikai tokį pasižeminimą 
laikė pataikavimu. Kai Romoje įsigalėjo ciesoriai, jiems buvo 
teikiama „dieviška“ pagarba, krintant prieš juos ant žemės. 
Petras tokią pagarbą atmetė. Kai kas laiko Petrą pirmuoju 
popiežiumi. Palyginkime Petrą su dabartiniu popiežiumi, 
kuris leidžia sau kojas bučiuoti! Petras buvo žvejys, Jėzaus 
mokinys, puikus kalbėtojas, kalinys, plaktas, dabar karinin- 
ko nmuose dieviškas pasiuntinys. Jis pats savo akyse buvo 
žmogus. Petro sutikimo apeigos primena, kad jo atsilanky- 
mas pagonio namuose yra neleistinas, pagal žydų papročius, 
bet Dievas jam parodė, kad visi žmonės yra lygūs. Todėl jis 
sulaužė savo tautiečių papročius. Bet jam, Petrui, buvo 
neaišku, kas iš jo laukiama, kodėl jį čia pakvietė? Kornelijus 

* nustebo, kad Dievo pasiuntinys nežino, kodėl jis Čia 

pakviestas. Kornelijus galėjo tik papasakoti apie jam 
pasirodžiusį angelą ir jo įsakymą. Jis buvo tikras, kad viskas 
buvo gerai padaryta. Dabar Petras suprato, kodėl jis Čia 
pakviestas. 
PETRO PAMOKSLAS, Apd 10,34-43 

34 Tada, atvėręs burną, Petras sakė: „Iš tiesų dabar 
suprantų, jog Dievas nėra šališkas, 5 M 10,17; 1 Sam 16,2; 
Rom 2,11; 10,12; Jn 9,31. 35 Jam brangus bet kurios tautos 
žmogus, kuris jo bijo ir teisingai gyvena. 36 Jis pasiuntė savo 
žodį Izraelio vaikams ir per Kristų Jėzų paskelbė taiką. Šitas 
yra visų Viešpats. 37 Jūs žinote, kas įvyko visoje Judėjoje, 
pradedant nuo Galilėjos po Jono skelbtojo krikšto, Ps 
107,20; Iz 52,7; Mt 28,18; Apd 1,22; Rom 10,12; 14,9; Ef 
2,17; 6,15; Fil 2,11. 38 Kalbama apie Jėzų iš Nazareto, kaip 
Dievas Jį pripildė Šventąja Dvasia ir galybe, kaip Jis 
vaikščiojo, darydamas gera ir gydydamas velnio pavergtuo - 
sius, nes Dievas buvo su juo, Mt 4,12-17; Lk 4,18; 13,16-; 
16,16. 39 Mes esame liudytojai visko, ką Jis darė žydų šalyje 
ir Jeruzalėje. Jį nužudė, pakabindami ant medžio, 5 M 21,22; 
Apd 2,23; Gal 3,13. 40 Tačiau trečią dieną Dievas Jį prikėlė 
ir leido Jam pasirodyti, Apd 13,31; 1 Kor 15,4-7, 41 beje, ne 
visai tautai, o Dievo iš anksto paskirtiems liudytojams, 
būtent mums, kurie su juo valgėme ir gėrėme, jam prisikėlus 
iš numirusių, Jn 14,19-22; 15,27; 21,13-; Apd 1,4.22. 42 Jis 
mums įsakė skelbti tautai ir liudyti, kad Jis yra Dievo 
paskirtasis gyvųjų ir mirusiųjų teisėjas, Jn 5,22; Apd 17,31; 2 
Tim 4;1; I Pt 4,5. 43 Apie Jį visi pranašai liudija, kad visi, 
kurie Jį tiki, gauna jo vardu nuodėmių atleidimą, Iz 33,24; 
40,1-2; Apd 3,24; 5,31. 


Petras suvokė valandos didybę ir reikšmę. Dievas nėra 
šališkas, Dievas nereikalauja kitų tautų Žmonių tapti žydais. 
Jis priima pagonis per Kristų. Dabar yra ta valanda atėjus. 

Graikai žiūrėjo į atsilikusius (barbarus) su panieka. Žydai 
matė pagonijoje tik tamsą, bedievybę, iškrypimą. Ir mūsų 
laikais, beveik kiekviena tauta randa pas save daug gero, o 
pas kitus mato tik bloga. Net yra tikri, jei jų patarimus 

priimtų kiti, viskas sektųsi. 

Petras sakė: „Jam brangus bet kurios tautos žmogus, 
kuris Jo bijo ir teisingai gyvena". Remiantis šiais žodžiais, 
mintimis, vadinamame „apšvietos“ laikotarpyje, buvo moko- 
ma, kad visos tikybos yra geros. „Tikėk Dievą ir dorai 
gyvenk!“ Tai nėra tikėjimo esmė! Kiek daug ir dabar 
kalbama apie dorus, teisingus, dievotus krikščionis ir 
pagonis. Atrodo, tikėjimas tik į Nukryžiuotąjį ir Prisikėlusį, 
nuodėmių atleidimą, atgimimą, Šventosios Dvasios veikimą, | 
nėra reikalingas. Petras pirmame pamoksle pagonims skelbė 
visai priešingai. Jis tvirtino: „Jis pasiuntė savo žodį Izraelio 
vaikams ir per Kristų Jėzų paskelbė taiką. Šitas yra visų 
Viešpats". Dievui yra visų tautų žmonės brangūs: Jo noras, 
kad visi priimtų šį evangelijos skelbimą ir išpažintų Jėzų savo 
Viešpačiu. Petras toliau aiškino, kad jie (pagonys) jau buvo 
girdėję apie Jėzų iš Nazareto, kas įvyko po Jono krikšto 
Galilėjoje ir Judėjoje. Kaip Dievas pripildė Jį Šventosios 
Dvasios galybe. Jėzus neskelbė vaikščiodamas tik naudingas 
ir gilias mintis, bet gelbėjo ir gydė velnio pavergtuosius. Jėzus 
skelbė ir davė išgydymą, išlaisvinimą, atnaujinimą žmogaus 
gyvenime. Petras skelbė gerąją naujieną pasakodamas apie 
Jėzų mažai žinantiems pagonims: apie Jo nužudymą, 
prikėlimą, draugavimą su juo. Petras tikino, kad Dievas 
paskyrė Jį visų teisėju. Visi pranašai liudija, kad tik per Jį 
gaunamas nuodėmių atleidimas, išgelbėjimas, Rom 1,16; 
3,22. 

PAGONIMS IŠLIEJAMA 
ŠVENETOJI DVASIA, Apd 10,44-48 

44 Petrui dar tebekalbant šiuos dalykus, Šventoji Dvasia 
nužengė ant visų, kurie klausėsi žodžio, Jer 31,34; Dan 9,24. 
45 Su Petru atvykusieji žydų kilmės tikintieji labai stebėjosi, 
kad ir pagonims buvo išlietos Šventosios Dvasios dovanos, 
Apd 2,17.30. 46 Mat, jie girdėjo juos kalbant liežuviais ir 
šlovinant Dievą, Mk 16,17; Apd 2,4; 19,6; 1 Kor 12,10. 47 
Tuomet Petras tarė: „Argi kas galėtų uždrausti vandenį, kad 
šie nebūtų pakrikštyti, jeigu jie, kaip ir mes, gavo Šventąją 
Dvasią!?" Mt 3,11; Apd 8,36; 11,17. 48 Ir jis liepė juos 

pakrikštyti Jėzaus Kristaus vardu. O šie prašė jį pasilikti dar 
kelioms dienoms, Apd 2,41. 


Pirmąjį pamokslą pagonims, rodos, turėjo paruošti labai 
gerai. Bet taip nebuvo. Petras tik suvokė,kamijis čia atvyko, 
ir jau turėjo kalbėti susirinkusiems. Petras dar būtų daug 
kalbėjęs ir pasakojęs, bet Šventoji Dvasia nužengė ant 
klausytojų, ir jis turėjo sustoti kalbėjęs, nepasakęs nė amen. 
Šventoji Dvasia veikė, klausytojai tapo tikri išganymu. Jie 
pradėjo šaukti ir liudyti: ,,Mane Jėzus išganė! Mane Jėzus 
išlaisvino!" Jie Dievą šlovino ir kalbėjo liežuviais. Girdėdami 
ir matydami kas įvyko, visi buvo paveikti. Petro palyda labai 
nustebo, kad pagonys be apipiaustymo, be krikšto gavo 
Šventosios Dvasios dovanas, Ef 1,3. Petras nusprendė: „Jei 
Dievas jiems suteikė Šventąją Dvasią, kas gali drausti 
vandenį?" Petrui ir visiems pagonims buvo aišku, kad 
krikštas reikalingas. Pagonys be krikšto gavo, dvasines 
dovanas. Krikštas buvo tik ženklas priėmimo į krikščionišką 
surinkimą. Petras pats ,nekrikštijo. Jis tik įsakė krikštyti. 

Lukas baigia pasakojimą: ,,Jie prašė jį pasilikti dar 
kelioms dienoms“. Įdomu būtų girdėti apie pirmąjį žydų ir 
pagonių krikščionių subuvimą. Petras tikrai dar daug ką 
pasakojo apie Jėzų. Jie bus ir giedoję, meldėsi, bendrai valgę 
ir Viešpaties Vakarienę turėję. 

Koks tai nuostabus Viešpaties Dievo laisvas veikimas! Jis 
visą mūsų sistemą ir logiką atmeta,nesilaiko jos. Samarijoje, 
po atsivertimo ir krikšto, nepasireiškė Šventosios Dvasios 
dovanos, bet tik po apaštalų maldos ir rankų uždėjimo. 
Kornelijaus namuose Šventoji Dvasia nužengė pirm krikšto 
ir net atsivertimo. 


.PETRO PASITEISINIMAS JERUZALĖS 
SURINKIME, Apd 11,1-18 
1 Apaštalai ir broliai, kurie buvo Judėjoje, sužinojo, kad 
ir pagonys priėmė Dievo žodį, Apd 8,14; 11,22; 1 Tes 2,13. 2 
Todėl, kai Petras atvyko į Jeruzalę, žydų kilmės tikintieji 
prikaišiojo jam, Apd 10,45; 15,5: 3 „Tu nuėjai pas 

neapipiaustytus žmones ir su jais valgei!"* Gal 2,12; Ef 2,11-. 
4 Tada Petras pradėjo jiems iš eilės aiškinti įvykius: 5 „Aš 
kartą meldžiausi Jopės mieste ir Dvasios pagavime turėjau 
regėjimą. Iš dangaus prie pat manęs nusileido padėklas, tarsi 
didžiulė paklodė, palaikoma už keturių kampų, Apd 10,9-48. 
6 Atidžiai įsižiūrėjęs, mačiau joje keturkojų žemės gyvių, 
laukinių žvėrių, roplių ir padangės paukščių. 7 Taipogi 
išgirdau balsą, kuris man sakė: „Kelkis, Petrai, piauk ir 
valgyk!" 8 Aš atsakiau: „Jokiu būdu, Viešpatie! Dar niekada 
netikęs ir nešvarus maistas nebuvo mano burnoje“, Mt 15,11. 
9 Bet balsas iš dangaus prabilo antrą kartą: „Ką Dievas laiko 
švariu, tu nevadink suteptu!' Apd 15,9. 10 Taip pasikartojo 
tris kartus, ir vėl viskas pakilo. į dangų. 11 Ir tuojau prieš 
namus, kuriuose mes buvome apsistoję, atsirado trys vyrai. 
Jie buvo siųsti pas mane iš Cezarėjos. 12 Dvasia, man įsakė 
nesvyruojant keliauti su jais. Mane lydėjo šitie šeši broliai, ir: 
mes kartu nuvykome į to vyro namus. 13 Jis mums 
papasakojo, kaip savo namuose regėjęs angelą, kuris jam 
liepė: „Nusiųsk į Jopę ir išsikviesk Simoną, vadinamą Petru. 
14 Jis pamokys tave ir visus tavo namiškius, kaip išsigelbėti", 
Apd 16,50-. 15 Kai pradėjau kalbėti, Šventoji Dvasia nužengė 
ant jų, kaip pradžioje atsitiko su mumis. 16 Tada prisiminiau 
Viešpaties žodžius, kaip Jis sakė: „Jonas krikštijo vandeniu, 
jūs būsite krikštyti Šventąja Dvasia', Apd 1,5; 2,4; 15,8; Jn 
14,16; Gal 3,2; 2 Pt 1,1. 17 Jeigu tad Dievas suteikė jiems 
tokią pačią dovaną, kaip ir mums, įtikėjusiems Viešpatį Jėzų 
Kristų, tai kas gi aš esu kad bandyčiau trukdyti Dievui!?" 18 
Tai išgirdę, jie nusiramino ir šlovino Dievą, sakydami: 
„Vadinasi, Dievas ir pagonims davė atsivertimo malonės, 
kad gyventų“, Lk 2,20; Apd 13,48; 14,27; 15,12. 


Kas įvyko Cezarėjoje greitai buvo žinoma Jeruzalėje. Tai 

„ buvo: gigantiškas įvykis (labai didelis). Ne vienas pagonis, 
kaip Etiopijos iždininkas, bet visas pagonių būrys atsivertė, 
gavo Šventosios Dvasios dovaną ir buvo pakrikštyti. Petras 
leido tai vykdyti be jokio gilesnio pamokymo ir apipiausty- 

mo. Jis net gyveno jų namuose keletą dienų ir drauge valgė 
su jais, turėjo stalo draugystę. Žydai Jeruzalėje krikščionims 
statė klausimą, kas bus iš Izraelio senosios sandoros 
įstatymo? Prasidėjo ginčas, kuris tęsėsi dešimtmečius. 
Atrodė, jis čia lengvai buvo išspręstas, tačiau vis iš naujo 
iškildavo. Kai kurių svarbių klausimų sprendimas tęsiasi 
dešimtmečius, net šimtmečius, iki dauguma pilnai supranta. 
Išganymo klausimas yra vienas svarbiausių: Dievas priima 
visus, Žydus ir pagonis. 

Petras buvo kaltinamas. Ne apaštalas Petras buvo 
autoritetas, bet surinkimas. Petras turėjo prieš surinkimą 
pasiteisinti. Klausimas nebuvo teoretinis, dogmatinis, bet 
visai praktiškas. Petras visai paprastai papasakojo savo 
pergyvenimą, ką Dievas leido jam patirti. Visa tai matė ir 
liudininkai, šeši broliai. Petras vykdė Dievo įsakymą jam. 
Dievas apsireiškė šimtininkui, Petrui ir susirinkusiems. Jie 
galėjo ta Dievo dovana bendrai pasidžiaugti, viefias antrą 
pastiprinti, patyrimais pasidalinti. Ar Petras galėjo Dievo 
Dvasios veikimą sulaikyti, dvasinius patyrimus pašalinti iš 
savo ir kitų širdžių? Tai. darant būtų buvęs didelis 
nusikaltimas. Dėl teorijos galima diskutuoti ir kitaip galvoti, 
turėti kitą nuomonę, bet patyrimai, asmeniški pergyvenimai 
lieka. Jų nepašalinsi ir nepakeisi. Kai kaltintojai tą girdėjo, 
jie suprato, kad Dievas ir pagonims Šventosios Dvasios 
dovaną davė visai taip, kaip ir jiems — žydams, kad ir 
pagonys būtų išganyti ir gyventų. „Koks gražus sutarimas, 
nors ir laikinas, Gal 2,11-14. 

SURINKIMAS ANTIOCHIJOJE, Apd 11,19-26 

19 Išblaškytieji persekiojimo, kuris buvo kilęs dėl 
Stepono, nukeliavo į Finikiją, Kiprą ir Antiochiją. Jie skelbė 
žodį vien tik žydams, Apd 8,14. 20 Kai kurie iš jų, būtent, 
kipriečiai ir kireniečiai, atvykę į Antiochiją, kreipėsi. ir į 
graikus, skelbdami gerąją naujieną apie Viešpatį Jėzų, Apd 
10,36. 21 Viešpaties ranka buvo su jais: gausus žmonių 
skaičius įtikėjo ir. atsivertė į Viešpatį, Lk 1,66; Apd 2,47. 

22 Žinia apie juos pasiekė Jeruzalės surinkimą, ir jis 
išsiuntė Barnabą į Antiochiją, Apd 8,14. 23 Atvykęs ir 

pamatęs Dievo malonę, jis džiaugėsi ir ragino visus likti 
ištikimais Viešpačiui savo širdies nusistatymu, Apd 13,43; 
14,22. 24 Mat, jis buvo geras vyras, kupinas Šventosios 
Dvasios ir tikėjimo. Tuo būdu Viešpačiui prisidėjo nemažas 
būrys, Apd 2,47; 5,14. 

25 Barnabas dar nukeliavo į Tarsą ieškoti Sauliaus. 
Radęs atsivedė jį į Antiochiją, Apd 9,11; 27,30. 26 Jiedu 
ištisus metus darbavosi surinkime ir mokė gausų būrį. 
Antiochijoje pirmiausia pradėta vadinti mokinius ,krikščio- 
nimis", Mt 28,19-; 1 Pt 4,16. 


Lukas labai plačiai aprašė Sauliaus ir Kornelijaus 
atsivertimą, o Antiochijoje apie surinkimo įsteigimą pasiten- 
kino tik labai ribotai ir kukliai suteikti žinių. Antiochija buvo 
labai svarbus miestas, trečias didumu Romos imperijoje; 
Antiochijos miestas turėjo apie pusę milijono gyventojų. Tik 
sostinė Roma ir Aleksandrija buvo didesni miestai. Antiochi- 
ja buvo į šiaurę nuo Jeruzalės, apie 500 km. Ji buvo 
vadinama „Rytų karalienė". Mieste buvo daug mokyklų, bet 
nemažai ir ištvirkavimo. Rimtesni žmonės ieškojo tiesos Ir 
tapo prozelitais. Čia įsisteigė pirmasis žinomas krikščioniškas 
surinkimas iš pagonių. Lukas primena, kad kai prasidėjo 
Jeruzalėje persekiojimas, pasitraukusieji iš miesto skelbė 
evangeliją visur, kur tik jie ėjo. Taip jie pasiekė Kipro salą ir 
visą Palestinos pajūrį (iki Antiochijos). Skelbėjai buvo 
savamoksliai, bet mylintys Jėzų. Kur jie ėjo, jie kalbėjo apie 
Jėzų — Išganytoją. Jie skelbė evangeliją tik -žydams, bet, 
pasiekę Antiochijos didmiestį ir radę čia daug prozelitų, 
skelbė ir jiems Kristų. Daugelis iš jų įtikėjo Jėzų. Susidarė 
pirmasis krikščioniškas surinkimas iš pagonių. Čia pasiseki- 
mas buvo ne žmonių sugalvotas, bet Viešpaties palaima. 
Viešpaties ranka buvo su jais. 

Žinia, kas vyksta Antiochijoje, greitai pasiekė surinkimą 
Jeruzalėje. Tuo susirūpino Jeruzalės surinkimas. Surinkimas 
nešė visą atsakomybę. Jis pasiuntė į Antiochiją ištirti reikalą 
ne apaštalą, -bet vieną iš surinkimo narių, kuris buvo 
tinkamas tam darbui. 

Bendrai, Šventasis Raštas, taipgi ir Lukas, labai retai 
aukština žmogų. Čia Lukas sako, kad Barnabas buvo geras 
vyras. Bet ir tuojau pastebi, kad jo gerumas buvo ne iš jo 
asmens gerų savybių, bet iš Dievo; iš Šventosios Dvasios ir 


"tikėjimo. Barnabas, vykdydamas jam pavestas pareigas, 


nuvyko į Antiochiją, matė vietoje padėtį, džiaugėsi įtikėju- 
siais. Bet jis gerai žinojo, kad ne pradžia, bet pabaiga 
vainikuoja. Kiekvienas krikščionis turi daug kovų; daugelis 
atpuola nuo tikėjimo. Todėl jis ragino likti ištikimais. Jei 
atpuolimų nebūtų, greitai visas pasaulis įtikėtų. 

Barnabas gerai suprato, kad čia galėtų daug padėti 
Saulius. Jis vyko jo ieškoti apie 150 km, į Tarsą. Jis rado ten 
Saulių ir atsivedė jį į Antiochiją. Čia juodu dirbo surinkime, 
skelbė evangeliją ir mokė ištisus metus. Tai buvo apie 12 
metų po Sauliaus atsivertimo, Gal 2,1. 

Jėzaus sekėjai savo tarpe vadinosi mokiniais, broliais, 
šventaisiais. Kiti juos vadino nazariečiais. Tai buvo pajuokos 
vardas, Apd 24,5. Kartais pagonys Jėzaus pasekėjų neskyrė 
nuo žydų, laikė juos žydais. Nuo Antiochijos Nazaretas buvo 
toli. Gyventojai nieko apie jį nežinojo. Surinkimo žmonės 
nebuvo žydai. Juos pradėta vadinti Kristaus žmonėmis — 
krikščionimis. Šis vardas 'prigijo visai krikščionijai. Ar tai 
buvo pajuokos, ar garbės vardas, tikrai nėra žinoma. Žydų 
tikėjimas Romos valstybėje buvo oficialiai pripažintas, 
leistas. Krikščionims teko daug kentėti iki jie gavo viešą 
valstybės pripažinimą ketvirtame šimtmetyje. 

ANTIOCHIJOS SURINKIMO PARAMA 
JERUZALĖS SURINKIMUI, Apd 11,27-30 

27 Tomis dienomis iš Jeruzalės į Antiochiją atvyko 
pranašų, Apd 13,1; 15,32; Ef 4,11. 28 Vienas iš jų, vardu 
Agabas, Dvasios įkvėptas, išpranašavo didelį badą, kuris 
turės ištikti visą pasaulį. Badas atėjo, Klaudijui valdant, Apd 
21,10. 29 Mokiniai, kiekvienas pagal savo išteklius, 
nusprendė paremti Jeruzalės brolius ir nusiųsti jiems pašalpą, 
2 Kor 8,9-12; Gal 2,10. 30 Jie taip padarė per Barnabą bei 
Saulių, nusiuntė vyresniesiems paramą, Rom 15,25-28; 1 Kor 
16,1. 

Tarp įvairių pareigūnų surinkime buvo ir pranašų, Ef 
4,11; 1 Kor 12,28. Kai kuriuose surinkimuose jų buvo 
didesnės grupės, 1 Kor 14,29-32. Tikintieji savo tarpe palaikė 
ryšį, lankė vieni kitus. Kartą pranašų grupė iš Jeruzalės 
atvyko į Antiochiją. Vienas iš tų pranašų Agabas pranašavo, 
kad užeis badas. Jis palies visą valstybę. Visą pasaulį reiškė 
visą apgyventą žemę. Dažnai tas išsireiškimas vartotas — 
visą kulturingą pasaulį, arba Romos valstybę. Kad toks 
didesnis badmetis buvo ciesoriaus Klaudijo (42-54) laikais 
Romoje ir Palestinoje, mini romėnų ir žydų rašytojai. 

Jeruzalėje minimi vyresnieji, kurie priėmė prisiųstą auką. 
Gal jie buvo išrinkti pagal Izraelio paprotį? Kai Antiochijos 
tikintieji išgirdo apie badą, jie pirmoje vietoje nesudarė sau 
atsargų, bet rinko aukas Jeruzalės surinkimui ir jas pasiuntė 
ten. 

JOKŪBO MIRTIS, Apd 12,1-2 

1 Tuo metu karalius Erodas suėmė kai kuriuos surinkimo 
žmones, Lk 21,12. 2 Jis nukirsdino kardu Jokūbą, Jono 
brolį, Mt 20,20-23. 


Karalius Erodas Agripas (37-44), anūkas Erodo didžiojo, 
buvo karalius ir valdovas iš Romos ciesoriaus Klaudijo 
malonės. Erodas buvo edomitų kilmės. Žydai nekentė jo. 

Surinkimo padėtis buvo pasikeitusi. Pradžioje minios 
buvo palankios apaštalams ir surinkimui. Nuo Stepono 
„nužudymo, minios pritarė tarybai ir krikščionių persekioji- 
mui. Erodas, norėdamas žydams įsiteikti, nužudė apaštalą 
-fokūbą. Kodėl nenužudyti vieną ar kelis, jei tuo įmanoma 
įsigyti sau minios palankumą. .Despotai visada taip darė ir 

" darp. 

„Kas ištirs Viešpaties kelius ir Jo vedimus! Viešpats sulaikė 
krikščionių persekiojimą Jeruzalėje, pavadindamas Saulių į 
savo sekėjų eiles. Antiochijoje krikščioniškas darbas klestėjo. 
O čia Jeruzalėje nužudė Jokūbą. Jokūbo brolis Jonas 
sulaukė didelės senatvės. Stepono mirtį Lukas aprašė plačiai, 
o Jokūbo — labai trumpai. Jokūbas buvo pirmas krikščionis 

kankinys, kurį nužudė pasaulinė valdžia. Po jo buvo panašiai 
nužudyti milijonai. 


PETRAS SUIMTAS IR 
NUOSTABIAI IŠGELBĖTAS, Apd 12,3-19 

3 Pamatęs, jog tai patinka žydams, įsakė suimti ir Petrą. 
Buvo Neraugintos Duonos dienos, Apd 24,27, 25,9. 4 
Suėmęs jį, įmesdino į kalėjimą ir pavedė saugoti keturgubai 
sargybai po keturis kareivius. Po Velykų ketino išduoti jį 
žydams. 5 "Taigi Petras buvo uždarytas kalėjime. O 
„surinkimas nepalaujamai meldėsi už jį, Jok 5,16. 

6 Paskutinę naktį prieš Erodui išvedant Petrą, tas, 
supančiotas dviem grandinėmis, miegojo tarp dviejų kareivių. 
Prie durų sargybiniai ėjo sargybą, Lk 8,23; Ps 4,9. 7 Staiga 
ten atsirado Viešpaties angelas, ir kamerą nutvieskė šviesa. 
Jis sudavė Petrui į šoną ir žadindamas tarė: „Kelkis 
greičiau!" Ir nukrito jam grandinės nuo rankų, Apd 5,19; 
Žyd 1,14. 8 Angelas kalbėjo jam; „Susijuosk ir apsiauk 
sandalus!" Jis taip ir padarė. Angelas tęsė: „Užsimesk 
apsiaustą ir eik paskui mane!“ 9 Petras ėjo paskui jį. Jis 
nesuvokė, kad angelo veiksmai tikri, jis tarėsi matąs 
regėjimą, Ps 91,11-12; 126,1-. 10 Šitaip jiedu praėjo pro 
pirmą ir antrą sargybą ir prisiartino prie geležinių vartų į 
miestą. Vartai savaime atsidarė. Išėję pro juos, jie leidosi 
tolyn viena gatve. Staiga šalia ėjęs angelas pasišalino. 11 
Petras atsipeikėjęs tarė: „Dabar tikrai žinau, kad Viešpats 
atsiuntė savo angelą ir išvadavo mane iš Erodo rankų ir iš 
žydų minios kėslų", Ps 34,8; Dan 6,23; Apd 16,24. 

12 Taip mąstydamas, jis atėjo prie Morkumi vadinamo 
Jono motinos Marijos namų, kame didokas būrys susirinkęs 
meldėsi, Apd 12,25; 15,37; 2 Tim 4,11. 13 Jis pasibeldė į 
lauko duris. Tarnaitė, vardu Rodė, nuėjo paklausti, kas ten. 
14 Pažinusi Petro balsą, ji iš džiaugsmo pamišro atidaryti 
duris, bet nubėgo pranešti, jog Petras stovįs už durų, Lk 
24,41. 15 Jie jai sakė: „Tu pakvaišai!* Bet ji tvirtino savo. 
Tada jie sakė: „Tai jo angelas", Mt 18,10. 16 Tuo tarpu 
Petras toliau beldė į duris. Atidarę jie pamatė jį ir nustebo. 

17 Jis davė ranka ženklą laikytis tyliai. Po to papasakojo, 
kaip Viešpats išvedė jį iš kalėjimo. Jis dar prašė: „Praneškite 
apie tai Jokūbui ir kitiems broliams“. Paskui jis iškeliavo į 
kitą vietą, Gal 1,19. 

18 Išaušus dienai, kareivių tarpe kilo nemenkas sąmyšis 
dėl Petro, Ad 5,21-24. 19 Erodas įsakė jo ieškoti. Nesuradęs 
ištardė sargybinius ir įsakė nubausti juos mirtimi. Po to 
nuvyko iš Judėjos į Cezarėją ir čia pasiliko, Apd 16,27. 


Jokūbo nužudymas patiko žydų minioms. Yra žmonių, 
kurie gėrisi kitų kančiomis ir mirtimi. Erodas tą matė. Taip 
is norėjo patenkinti minias, nes kitu atveju jis skriaudė jas. 
Toks yra tironų būdas viešpatauti ir jų išmintis. Jis leido 
suimti Petrą. Kaip tik tuo metu buvo Velykų šventės. Mieste 
buvo labai daug žmonių, atvykusių į šventės iškilmes iš 
toliau. Erodas apsisprendė, kaip ir pirmiau vyriausioji 
taryba, dėl Jėzaus: „Ne šventės metu!" Gal taryba įspėjo: 
Erodą apie apaštalų išlaisvinimą, Apd 5,17-26. Erodas įsakė 
saugoti Petrą labai stropiai. Tam reikalui buvo paskirta 16 
karių. Petras buvo. surakintas grandinėmis ir prirakintas prie 
dviejų kafių. Tironai gali suimti, saugoti, kankinti, bausti, 
žudyti tikinčiuosius. Tikintieji neturi panašių galimybių, bet 
neturi ir teisės tam pasipriešinti. ,,Kišk kardą atgal į makštį". 
Tikintieji turi kitą galimybę — Dievą. Jie gali kreiptis į Jį 
malda. Maldos galios tironai ir pasaulis nesupranta, visai 
nežino. Jeruzalės surinkimas pažino gyvą Dievą. Dalis 
surinkimo žmonių susirinko į Marijos, Barnabo motinos 
sesėrs, motinos Jono Morkaus namus ir čia meldėsi, Apd 
4,29. 'Buvo paskutinė naktis, kada Erodas norėjo Petrą 
nužudyti. Surinkimas budėjo. Petras miegojo. Kokia palaima 
„galėti miegoti grandinėse ir triukšme! 

Staiga Dievas atsiuntė angelą išgelbėti Petrą. Tamsi 
kamera nušvito. Petras nepabudo. Petras pabudo nuo angelo 
smūgio į šoną, bet nieko nesuvokė. Angelas turėjo jam viską 
įsakyti: „Kelkis skubiai, susijuosk, apsiauk, užsimesk 
apsiaustą, eik paskui mane!“ Petrui atrodė, kad tai ne 
tikrovė, bet sapnas, vizija! Grandinės nukrito. Petras vykdė 

angelo įsakymus. Petras atsipeikėjo tik tada, kai jį angelas 
paliko gatvėje vieną. Žydai laukė Petro mirties. Dievas 
išgelbėjo jį. Jis žinojo, kur gali būti surinkimo žmonės 
susirinkę. Jis nuėjo pas juos. Jie meldėsi. Malda buvo 
išklausyta. Bet jiems buvo lengviau tikėti, kad mergaitė 
išprotėjo, arba angelas atėjo, negu kad jų malda išklausyta. 
Kaip nepriprasta tikėti į apsireiškiantį Dievą. Angelas išvedė 
Petrą greitai ir lengvai iš kalėjimo. Bet Petras turėjo ilgai 
belstis į duris, iki jis buvo įleistas į vidų. Petras trumpai 
papasakojo kaip angelas jį išvedė iš kalėjimo, prašė pranešti 
apie jo išgelbėjimą Jokūbui, Viešpaties broliui, ir kitiems 
broliams. Petras pasišalino į kitą vietą. Į kokią, nesakyta. 
Petras buvo išgelbėtas, bet toliau jis pats turėjo rūpintis savo 
saugumu. 

Vieną Jokūbą nužudė Erodas. Kitas Jokūbas iškilo. Ar 
Jėzaus brolis jau dabar buvo žymus, vienas iš vadovaujančių 
krikščionių Jeruzalėje? Nuo dabar, jis toks tikrai buvo. Ar 
Petras vėliau grįžo į Jeruzalę ir čia darbavosi, nežinome. Bet 
"apaštalų suvažiavime Jeruzalėje jis dalyvavo, Apd 15,7. 

Petro išvedimą iš kalėjimo kariai visai nepastebėjo. Tokių 
įvykių vyksta ir mūsų dienomis. Rytą sargybos karių tarpe 
kilo didelis sąmyšis dėl Petro. Erodas pravedė tardymą ir 
karius nubaudė mirtimi. Jis negalėjo suprasti ir prileisti, kad 
tai buvo Dievo darbas. Tada jis būtų turėjęs tikėti Dievą ir 
atsiversti. Visgi Erodas kažką nujautė, jam buvo nesmagu. 
Jis nebežudė daugiau apaštalų ir pasitraukė iš Jeruzalės į 
Cezarėją. 

ERODO MIRTIS, Apd 12,20-23 

20 Erodas nirto ant tyriečių ir sidoniečių. Bet jie 
sutartinai kreipėsi į jį ir, perkalbėję karaliaus rūmininką 
Blastą, prašė taikos, nes jų kraštas iš karaliaus žemių 
gabenosi maistą, Ez 27,17. 21 Nustatytą dieną Erodas, 
apsivilkęs karališkais drabužiais, atsisėdo į sostą ir sakė jiems 
prakalbą. 22 Minia šaukė: „Tai dievo, ne žmogaus balsas!“ 
Ez 28,2. 23 Ir beregint jį smogė Viešpaties angelas už tai, kad 
nedavė Dievui priklausančios garbės. Jis mirė, kirminų 
suėstas, Dan 5,20; Apr 7,12. 

Erodas nirto ant tyriečių ir sidoniečių. Toks despotas, 
koks Erodas buvo, greitai užsigaudavo. Erodo pykčio 
priežasits neminima. Gal tam ir nebuvo priežastis. Tyras ir 
Sidonas buvo prekybos miestai. Jie pirkdavo maistą iš 
Palestinos. Čia galėjo kilti nesutarimas dėl prekybos, bet 
jokiu būdu ne ginkluotas susirėmimas. To romėnai nebūtų 
daleidę. Tyriečiai ir sidoniečiai paveikė, perkalbėjo, gal 
papirko Erodo rūmų viršininką, jis tarpininkayo. Susitarimas 
įvyko. Sutarčiai patvirtinti buvo suruoštos „įškilmės. Erodas 
vilkėjo sidabro ir aukso siūlais peraustus rūbus. Jie spindėjo 
saulės spinduliuose. Erodui kalbant, minia kėlė ovacijas, 
dievindama jį. Rytiečiai dievindavo savo valdovus. Erodas 
laikė save „senojo, tikrojo tikėjimo“, globėju. Jis žudė 
apaštalus. Erodui nebaigus kalbos, jį ištiko smūgis. Apie tai 
rašo žydų istorikas J. Flavijus. Dievas gali išgelbėti ir 
nužudyti. Kas yra žmogus — kūnas? Ir karalius kirmėlės 
suėda. Kartais net gyvus. 

BARNABAS IR SAULIUS GRĮŽTA 
Į ANTIOCHIJĄ, Apd 12,24-25 | 

24 Viešpaties žodis vis augo ir plito, Iz 55,1; Apd 2,47; 
6,7; 19,20. 25 Barnabas ir Saulius, atlikę savo uždavinį ir 
paėmę su savimi Joną, vadinamą Morkumi, sugrįžo iš 
" Jeruzalės, Apd 4,36; 11,29. 


Šiais žodžiais Lukas baigia rašyti žymią dalį apaštalų 
darbų. Karalius manė turįs visą galią, galįs apaštalus išžudyti 
ir surinkimo augimą sulaikyti. Įvyko priešingai. Karalius 
mirė. Surinkimas augo. 

Lukas baigia Petro veiklos ir Jeruzalės surinkimo 
aprašymą. Prasideda apaštalo Povilo misijos darbas, remia- 
mas Antiochijos surinkimo. Šiuose 12 skyriuose aprašyta, 
kaip mokiniai laukė Jėzaus pažado. Seka didingas Sekminių 
įvykis, 1-2 skyrius. Per skelbiamą žodį, stebuklus, džiaugs- 
mus, vargus, teismus, persekiojimus, išgelbėjimus augo 
Jeruzalės surinkimas, 3-5 skyriai. Per kankinio kraują, 
persekiojimą evangelija pasiekė Judėją, Samariją, Palestinos 
visą pajūrio pakraštį iki Cezarėjos ir pirmą pagonį iš 

Etiopijos, 6-8 skyriai. Uolusis persekiotojas Saulius atsivertė. 
Aprimo surinkimo persekiojimas. Petras turėjo progos 
skelbti Jėzų — Mesiją pagonims. Per persekiojamuosius 
pabėgėlius evangelija pasiekė tolimą Antiochiją, pagonis — 
graikus, 9-11 skyriai. Barnabas surado Saulių. Jeruzalėje 
vyko apaštalų suėmimas ir žudymas. Barnabas. ir Saulius 
atliko savo uždavinį, suteikė paramą Jeruzalės surinkimui. 

Labai galimas dalykas, kad Barnabas buvo apsistojęs pas 
savo tetą, motinos seserį. O su juo drauge ir Saulius. „Jie 
susipažino arčiau su Jonu, kuris buvo vadinamas Morkumi. 
Jie, grįždami į Antiochiją, pasiėmė drauge ir Morkų. Petro 
santykiai buvo geri su Morkumi. Jis jį vadina savo sūnumi, 1 
Pt 5,13. Bažnyčios padavimai sako, kad šis Morkus parašė 
eveangeliją pagal Morkų, remdamasis Petro pasakojimais. 
Galimas dalykas, kad ir Lukas kai ką panaudojo iš Morkaus 
pasakojimų, evangelijai pagal Luką ir apaštalų darbams. 

“ BARNABO IR SAULIAUS PAŠAUKIMAS 
IR IŠSIUNTIMAS, Apd 13,1-3 

1. Antiochijos surinkime buvo pranašų ir mokytojų: - 
Barnabas, Simonas, pravarde Juodasis, Lucijus kirenietis, 
Manaknas, augęs kartu su tetrarchu Erodu,ir Saulius, Mt 
23,34; Apd 11,27; 1 Kor 12,28; Ef 4,11. 2 Kartą, kai jie 
tarnavo Viešpačiui ir pasninkavo, Šventoji Dvasia į juos 
kalbėjo: „Išskirkite man Barnabą ir Saulių darbui, kuriam 
Aš juos šaukiu", Apd 9,15; 14,26; Rom 1,1; Gal 1,5-. 3 Tada 
jie pasninkavo ir meldėsi, ir, uždėję ant jų rankas, išleido, 
Apd-6,6; 14,23; f Tim 4,14. 


Atrodo, anais laikais nebuvo daromas didelis skirtumas 
tarp įvairių pareigų. Kas iš jų buvo pranašai ar mokytojai 
nebuvo svarbu. Jie visi, papildydami vienas antrą, tarnavo 
„Viešpačiui — laikė pamaldas. Čia minimi penki surinkimo 
vedėjai. Sąraše mums gerai žinomi yra du. Pirmasis — 
Barnabas ir paskutinysis — Saulius. Simonas Juodasis. Kai 
kas mano, kad jis buvo kirenietis, juoduk4s. Bet gali būti, 
kad jis tik taip vadinamas buvo. Lucijas, pagal vardą, atrodo, 


Apd 13,12 92 


buvo romėnas. Manaenas drauge augęs su Erodu Antipu. Šis 
Erodas įsakė nužudyti Joną Krikštytoją. Apie Manaeno 
atsivertimą Lukas nieko nerašo. 

"Šis apaštalų pašaukimas neįvyko surinkimo nutarimu, bet 
Šventosios Dvasios įsakymu. Kaip tas įsakymas įvyko 
nesakyta. Gal per pranašo pranašavimą? Dvasia neapreiškė 
smulkiau pareigų — darbo veiklos. Apreiškimas įvyko 
pamaldų metu. Atrodo, kad surinkimo žmonės dažnai 
pasninkaudavo. Jėzus pats sakė: „Kai jaunikis bus atimtas, 
jie pasninkaus“. Dvasia pasirinko du, panašiai, kaip kad 
Jėzus siuntė po du. Visi pakluso Dvasios įsakymui. Rodos, 
nebuvo nepasitenkinimų.  Surinkimas išsiuntimą vykdė 
pasninkaudamas, melsdamasis, laimindamas. 


PIRMOJI MISIJOS KELIONĖ — 
KIPRAS, Apd 13,4-12 

4 Šventosios Dvasios siunčiami, jie nukeliavo į Seleukiją, 
o iš ten laivu pasiekė Kiprą. 5 Atvykę į Salaminą, jie skelbė 
Dievo žodį žydų sinagogose. Jiems talkino Jonas, Apd 12,12- 
25. 6 Taip jie perėjo visą salą iki Pafo, kur susitiko vieną 
žydą, burtininką ir netikrą pranašą, vardu Barjėzų, Mt 24,24; 
Apd 8,9. 7 Jis laikėsi prie prokonsulo Sergejaus Pauliaus, 
išmintingo vyro. Šis, pasivadinęs Barnabą ir Saulių, norėjo 
pasiklausyti Dievo žodžio, Apd 18,12, 8 Jiems priešinosi 
Elimas — burtininkas (toks šito žodžio vertimas). Jis stengėsi 
"atitraukti prokonsulą nuo tikėjimo, 2 Tim 3,8. 9 Tada 
"Saulius, kitaip vadinamas Povilu, Šventosios Dvasios 
kupinas, įdėmiai pažvelgė į jį, Apd 2,4; 9,17, 10 ir prabilo: 
„Ak tu, velnio vaike! Tu, visokių klastų bei suktybių pilnas, 
teisingumo prieše! Ar nesiliausi perkreipti tiesius Viešpaties 
kelius? Ez 14,10; Mik 3,9; Jn 8,44; Apd 8,21. 11 Dabar štai 
tave ištiks Viešpaties ranka: tu tapsi aklas ir kurį laiką 
neregėsi saulės". Ir tučtuojau užgulė jį tiršta tamsa, ir jis 
„ graibėsi aplink, ieškodamas, kas jį pavestų, Ps 32,4; Jn 9,39; 
„22,11. 12 Tai pamatęs, prokonsulas įtikėjo, stebėdamasis 

“* Viešpaties mokslu, Mt 7,28; Mk 1,22-27. 

Pirmoji misijos kelionė prasidėjo veikiant Šventajai 
Dvasiai.'Visa krikščioniška veikla yra Šventosios Dvasios 
darbas. Jis prasidėjoJeruzalėje. Pasiekė Judėją, Samariją, 
Antiochiją, Kiprą, Mažąją Aziją, Europą ... 

Išsiųstieji atvyko į Seleukiją. Uostas apie 25 km nuo 
Antiochijos. Iš ten pasiekė laivu Kipro salos uostą Salaminą. 
Barnabas buvo kilęs iš Kipro, Apd 4,36. Drauge su jais 
keliavo Jonas Morkus. Jis jiems buvo ne tarnas, bet 
pagelbininkas, evangelijos skelbėjas. Jie, pasiekę Kiprą. 
tuojau pradėjo skelbti evangeliją žydų sinagogose Salamino 
mieste ir taip, eidami per visą salą, iki žymiausio miesto 
Pafos. Jie keliavo nuo Salamino iki Pafos apie 160 km. 
„„Perėjo“, apaštalų darbuose visur reiškia — skelbė evangeli- 
ją. Nežinome, ar jau Kipre buvo įsteigti surinkimai 
pasitraukusiųjų iš Jeruzalės. Nieko Lukas nemini apie sėkmę 
dabar skelbto žodžio. Kur Šventoji Dvasia veda, nevisada 
yra žymus pasisekimas. Lukas plačiai aprašo skelbėjų 
buvojimą Pafos mieste, prokonsulo rezidencijoje. 

Aukšti Romos valdininkai, prokonsulai laikydavo didelį 
štabą patarėjų. Atrodo, toks buvo Barjėzus, dvasiniuose 
reikaluose. Jis buvo burtininkas — okultistas. Burtininkai 
nėra tik paprasti apgavikai. Kai kurie iš jų turi sąryšį su 
piktomis galybėmis. Per juos pasireiškia piktybės jėgos, 
ateities spėjimai, pranašavimai. Okultistai dedasi tikrais 
Dievo garbintojais. Anais laikais jie dažnai veikė Izraelio 
Dievo vardu, o dabar — Kristaus. Visą laiką buvo ir yra 
tokių nėtikrų pranašų. Nežinančiam gerai Šventojo Rašto ir 
nepatyrusiam asmeniško išganymo per Jėzų nėra lengva 
atskirti dieviško nuo okultiško apsireiškimo. Atrodo, kad 
romėnas prokonsulas Sergejus Paulius buvo ieškantis 
tikėjimo tikrovės. Jis nepasitikėjo Romos dievais. Jis 
domėjosi Izraeliui apsireiškiančiu Dievu. Išgirdęs Barnabo ir 
Sauliaus skelbimą, pasikvietė juos pas save. Patarėjas Elimas 
norėjo išlaikyti prokonsulą savo įtakoje. Todėl jis priešinosi 
Barnabui ir Sauliui. Praktiškame gyvenime pasitaiko tokių 
susidūrimų evangelijos skelbėjams su okultizmu. Šventojo 
Rašto evangelija yra išgananti jėga, o burtininkystė — 

suvedžiojimas, atitraukimas nuo tikėjimo. 

Iki šiol apaštalas Povilas buvo vadinamas Sauliumi. Tai 
buvo jo žydiškas vardas. Nuo šios vietos Lukas pradeda jį 
vadinti Povilu. Tai jo romėniškas vardas. Čia nėra Povilo 
keiksmo žodžiai, bet pasakymas burtininkui tiesos, kas jis 
tikrai yra. Povilas pats, asmeniškai buvo tą pergyvenęs. 
Apakimas jį buvo ištikęs. Jis čia sako ir burtininkui, kad jo 
aklumas yra tik laikinas. Jei jis atsivers į tikrąjį, gyvąjį Dievą, 
jis vėl praregės. Povilo .žodžiai tuojau įvyko. Tikrybėje 
Elimas buvo velnio sūnus. Viešpaties ranka pasireiškia 
išganymą teikiančiai, kaip Antiochijoje, Apd 11,12. Čia ji 
pasireiškė perspėjančiai, baudžiančiai. Šis Viešpaties veiks- 
mas padarė didelį įspūdį prokonsului. Jis įtikėjo. Bet ar jo 
tikėjimas buvo išganantis ir atsiduodantis Viešpačiui Jėzui, 
kaip Etiopijos iždininko, Kornelijaus karininko,Filipo miesto 
kalėjimo viršininko? Lukas nieko nerašo apie tai. Jei 
prokonsulas būtų apsisprendęs ne tik širdimi, bet ir praktišku 
gyvenimu Jėzui, greičiausiai Lukas būtų parašęs. Lukas rašė 
šią knygą žymiam romėnui Teofiliui.!Buvo svarbu priminti 
kitus žymius romėnus, kurie įtikėjo Jėzų. 

MORKUS GRĮŽTA Į JERUZALĘ, 
POVILAS SU BARNABU 
VYKSTA TOLIAU, Apd 13,13-15 

13 Iš Pafo Povilas ir jo palydovai atplaukė į Pergę, 
Pamfilijoje. Čia Jonas pasitraukė nuo jų ir sugrįžo į Jeruzalę, 
Mt 12,29-; Apd 12,12; 15,38. 14 O jie iš Pergės leidosi toliau 
ir pasiekė Pizidijos Antiochiją. Šeštadienį jie nuėjo į sinagogą 
ir ten atsisėdo. 15 Po įstatymo ir pranašų skaitymo sinagogos 
vadovai kreipėsi į juos: „Broliai, jei turite paskatinimo žodį 
tautiečiams, tarkite!" Apd 15,21; 16,13; 17,2; 18,4; 19,8. 


Čia parašyti trumpi sakiniai. O kiek pergyvėnta! Kiek bus 
melsta Dievo ir tartasi! Nuspręsta palikti Kiprą ir vykti į 
centrą, Mažąją Aziją. Laivu jie plaukė dvi dienas į Pergę. Čia 
Morkus pasitraukė nuo Povilo ir Barnabo ir grįžo į Jeruzalę. 
Lukas nesako, ar Morkus nesutiko vykti ir skelbti evangelijos 
pagonims, ar jam atrodė perdaug varginanti kelionė. Iš Apd 

15,38 matyti, kad čia buvo nesutarimas. Ką Morkus bus 
pripasakojęs Jeruzalės surinkime! Nuo pajūrio iki Pizidijos 
Antiochijos yra apie 160 km. Kelionė galėjo trukti visą 
savaitę. Kiek čia buvo įvairių pavojų! Kaip rašyta 2 Kor 
11,26. 

Nuo čia vadovybę perima Povilas. Povilas su Barnabu 
nuėjo šeštadienį į sinagogą pamaldoms. Atrodo, pamaldų 
visuma buvo skaitymas įstatymo ir pranašų. Sinagogos 
vyresnieji pastebėjo svečius ir prašė jų tarti paskatinimo žodį. 

POVILO KALBA, Apd 13,1641 | 

16 Tada Povilas atsistojo ir, davęs ranka ženklą nutilti, 
prabilo: „Izraelio vyrai ir dievobaimingieji žmonės, paklausy- 
kite! Apd 21,40. 17 Šios Izraelio tautos Dievas išsirinko 
mūsų protėvius ir išaukštino juos, gyvenančius išeivijoje, 
Egipto šalyje. Rodydamas savo rankos galybę, išvedė juos iš 
Egipto, 2 M 6,1-6; 12,37; 14,8; 16,35; 4 M 14,34; Iz 1,2, 18 ir 
per keturiasdešimt metų rūpinosi jais tyruose, 5 M 1,31. 19 
- Ir išnaikinęs septynias tautas Kanaane, Žido jiems paveldėti 

anų žemę, 5 M 7,1; Joz 14,2, 20 beveik po keturių šimtų 
penkiasdešimt metų. Paskui davė teisėjus iki pranašo 
Samuelio, Teis 2,16; 1 Sam 3,20. 21 Tuo laiku jie reikalavo 
karaliaus, ir Dievas jiems davė Saulių, Kišo sūnų, Benjamino 
giminės vyrą, keturiasdešimčiai metų, 1 Sam 8,5. 22 
Pašalinęs jį, Jis pakėlė jiems karaliumi Dovydą, apie kurį 
pasakė: „Radau Dovydą, Jesės sūnų, vyrą pagal savo širdį, 
kuris vykdys visus mano norus', 1 Sam 16,12-; Ps 89,21; Iz 
44:28. 23 Iš jo palikuonių, kaip buvo žadėjęs, Dievas 
iškildino Izraeliui gelbėtoją Jėzų, 2 Sam 7,12; Iz 11,1. 24 
Prieš Jam ateinant, Jonas paskelbė atsivertimo krikštą visai 
Izraelio tautai, Lk 3,3; 16,16. 25 Baigdamas gyvenimo 
kelionę, Jonas pareiškė: „Aš nesu tas, kuo mane laikote. Štai 
po manęs ateina tas, kuriam aš nevertas atrišti kurpių 
dirželio", Mk 1,7; Jn 1,20-27. 

26 Broliai, Abraomo giminės vaikai (sūnūs) ir čia esantys 
dievobaimingieji! Tai jums atsiųstas šis išganymo žodis, Ps 
107,20; Apd 13,40. 27 Jeruzalės gyventojai ir jų vyresnieji 

nepažino Jo ir, Jį pasmerkdami, įvykdė pranašų žodžius, 

skaitomus kiekvieną šeštadienį, Iz 29,10-12; 53; Jn 16,3; 1 
Kor 2,8. 28 Nors nerado jame jokios mirties vertos kaltės, jie 
reikalavo iš Piloto, kad Jis būtų nužudytas, Mt 27,22-23; Lk 
18,31. 29 Išpildę visa, kas buvo apie Jį rašyta, nuėmė Jį nuo 
kryžiaus medžio ir paguldė į kapą, Mt 27,59-60. 30 Bet 
Dievas Jį prikėlė iš numirusių, Apd 3,15; 26,8. 31 Jis per 
"daugelį dienų rodėsi tiems, kurie buvo Jį atlydėję iš Galilėjos 
į Jeruzalę. Dabar jie yra liudytojai žmonėms, Apd 1,3; 1 Kor 
15,5-; 1 Jn 1,1-. 32 Ir mes jums skelbiame gerą naujieną apie 
protėviams duotąjį pažadą: 33 jį Dievas įvykdė mums, jų 
vaikams, prikeldamas Jėzų, kaip parašyta antrojoje psalmėje: 
„Tu esi mano sūnus, šiandien pagimdžiau tave!' Ps 2,7; Rom 
1,4; Žyd 1,5. 34 Kad Jį prikėlė iš numirusių ir Jis neturėjo 
supūti, Jis (Dievas) buvo taip sakęs: „Aš ištesėsiu šventus bei 
tikrus pažadus Dovydui", Iz 55,3. 35 Taipogi kitoje vietoje 
sakoma: ,Tu neleisi savo Šventajam supūti', Ps 16,10; Apd 
2,27. 36 Betgi Dovydas mirė, savo kartoje patarnavęs Dievo 
valiai. Jis buvo palaidotas prie savo protėvių ir supuvo, Teis 
2,10; 1 Kar 2,10; Apd 2,29. 37 O tas, kurį Dievas prikėlė, 
nesupuvo. 
38 Taigi žinokite, broliai, kad jums skelbiamas nuodėmių 
atleidimas -per Jį. Ir kiekvienas Jį tikintis nuteisinamas Jo 
dėka nuo viso to, Apd 10,42; 2 Kor 3,6-; Gal 3,21; Žyd 10,1, 
39 nuo ko nepajėgė jūsų išteisinti Mozės įstatymas, Rom 
3,28; 5,1; 10,4. 40 Tad pasisaugokite, kad jums nepritaptų 
pranašų žodis, Mt 13,14: 41 „Žiūrėkite, niekintojai, 
stebėkitės ir traukitės iš akių! Štai Aš darau darbą jūsų 
dienomis, darbą, kuriuo nepatikėsite, jei kas jums pasakos" *, 
Ab 1,5. 


Barnabas užleido pirmenybę Povilui. Lukas užrašė tris 
„Povilo pamokslus. Gal jie nėra užrašyti visai pažodžiui. Bet 
"pagrindinės mintys yra užrašytos. Šis pamokslas yra skirtas 
žydams, 17,22-32 pagonims ir 20,17-38 surinkimo žmonėms. 
Kur Povilas evangelizavo, ten panašus skelbimas skambėjo. 

Čia Povilas priminė žydams jų istoriją, kaip Dievas 

pašaukė protėvius ir vedė, rūpinosi jais. Jis kalbėjo visai 
bibliškai, kaip Biblijoje yra užrašyta. Toliau jis priminė 
pranašus ir psalmes, kurie nurodė į žadėtąjį Mesiją. Apie 
Jono Krikštytojo veiklą jie bus girdėję. Povilas priminė jiems 
jo žodžius: „Aš nesu Kristus". O Jėzus sakė: „Aš esu“. Šitas 
išganymo žodis yra skirtas Abraomo vaikams ir dievobaimin- 
giesiems pagonims. Jeruzalės vyresnieji Rašto žodžių nesu- 
prato. Bet jie juos įvykdė visai taip, kaip rašyta. Jie atmetė 
Dievo Siųstąjį, nukryžiuodami Jį. Dievas Jį prikėlė. Kiti 
protėviai, kaip ir Dovydas, įvykdė jiems skirtas pareigas. Bet 
Jėzaus vardu yra skelbiamas nuodėmių atleidimas. Įstatymas 
tik priminė žmonėms jų nusikaltimus, o į Jėzų tikintieji yra 
per Jį nuteisinami. Taigi žiūrėkite, kad netaptumėte niekinto- 
jais Dievo darbų, kuriuos Jis daro šiandien. Priimkite 
Gelbėtoją — Jėzų! 


ŽMONĖS PRAŠO DAUGIAU APIE 
TAI KALBĖTI, Apd 13,4243 
42 Jiems išeinant, žmonės prašė, kad jie ir kitą šeštadienį 
pakalbėtų apie tuos dalykus, Apd 13,14-. 43 Sinagogos 
susirinkimui pasibaigus, daugelis žydų ir dievobaimingųjų 
prozelitų sekė Povilą ir Barnabą. Šie kalbėjosi su jais ir 
ragino būti ištikimais Dievo malonei, Apd 11,23; 17,4. 


Pasibaigus pamaldoms, žmonės prašė ateinantį šeštadienį 
vėl kalbėti apie tuos dalykus. Žmonėms išsiskirsčius, daug 
žydų ir prozelitų sekė apaštalus. Jie ragino juos būti 
ištikimais Dievo malonei. Atrodo, kad jie buvo įtikėję skelbtą 
evangeliją. Kai kurie padavimai sako, kad apaštalai mokė 
žmones ir krikštijo. Iš sekančių eilučių atrodo, kad mieste 
daug kalbėta apie tą skelbimą. 

APAŠTALAI KREIPIASI 
Į PAGONIS, Apd 13,44-52 

44 Kitą šeštadienį kuone visas miestas susirinko pasiklau- 
syti Dievo žodžio. 45 Išvydus tokias minias, žydus apėmė 
pavydas, ir jie piktžodžiaudami prieštaravo Povilo kalbai, Lk 
15,28; Apd 5,17; 14,2; 17,5; 19,9; Rom 10,21. 46 Tada 

Povilas ir Barnabas drąsiai pasakė: „Pirmiausia jums turėjo 
būti skelbiamas Dievo žodis, bet kadangi jūs Jį atmetate ir 
patys laikote save nevertais amžinojo gyvenimo, tai mes 
kreipiamės į pagonis, Mt 10,6; Lk 7,30; Apd 3,26; 18,6; 22,8. 
47 Taip mums liepė Viešpats: „Paskyriau tave, kad būtum 
šviesa pagonims, kad gelbėtum juos iki pat žemės pakraščių", 

Iz 49,6; Mt 5,14; Lk 2,32; Jn 8,12. 48 Tai girdėdami, 
pagonys džiaugėsi ir šlovino Dievo žodį; ir įtikėjo visi 
paskirtieji amžinajam gyvenimui, Apd 11,18; Rom 8,29-. 49 
Taip Viešpaties žodis išplito po visą kraštą. 

50 Tuo tarpu žydai sukurstė maldingas bei kilmingas 
moteris ir įtakingus miesto piliečius. Jie sukėlė Povilo ir 
Barnabo persekiojimą ir išvijo juos iš savo ribų, Apd 14,2; 
17,5; 2 Tim 3,11. 51 O tie, nusikratę prieš juos nuo kojų 
dulkes, atvyko į Ikoniją, Mt 10,14-; 18,6. 52 Mokiniai buvo 
pilni džiaugsmo ir Šventosios Dvasios, Lk 10,10-. 


Ištisą savaitę kalbėjosi apaštalai su žmonėmis. Visur 
mieste buvo kalbama apie naująjį skelbimą. Sekantį 
šeštadienį susirinko kuone visas miestas. Suprantama, kad 
visi gyventojai neatėjo. Bet visas miestas buvo paveiktas ir 
sujudintas. Nesakyta, kad žmonės susirinko sinagogoje. 
Didelė minia nebūtų tilpus sinagogos salėje. Greičiausiai 
apaštalai kalbėjo į minią lauke, aikštėje! Žydai, matydami 
minias, pavydėjo. Iš pavydo kilo piktžodžiavimas. Povilas ir 
Barnabas matė, kad jų veikla žydų tarpe pasibaigė. Jie 
suprato, remdamiesi Senuoju Testamentu, kad yra atėjus 
valanda skęlbti evangeliją pagonims, Iz 49,6. Apaštalai 
priminė žydams, kad Dievo pažadas yra duotas pirma jiems, 
bet kadangi jie atmeta Dievo pažadą, jie nustoja jo. Pagonys, 
girdėdami apaštalų pasisakymą ir jiems pasiūlomą Dievo 
pažadą, džiaugėsi. Kaip įstatymas yra susietas darbais, taip 
evangelija tikėjimu. Paskirtieji amžinam gyvenimui. Lukas, ir 
bendrai Naujasis Testamentas, predistinacijos (paskyrimo) 
mokslo, koks jis buvo vėliau ir dabar yra skelbiamas, 
nežinojo. Lukas tik pasakojo praktišką įvykį, kad tie, kurie 

įtikėjo, buvo paskirti išganymui. Įtikėjusieji nepasilaikė 
(evangelijos) tikėjimo tik sau. Jie nešė (skelbė) ją savo 
giminėms, draugams. Taip evangelija plito visame krašte. 

Žydai nepasitenkino pavydu ir piktžodžiavimu. Jie veikė 
praktiškai. Jiems pavyko į savo pusę patraukti kelias 
garbingas, bet Jėzų netikinčias moteris. Jos paveikė miesto 
valdovus prieš apaštalų vedamą evangelizaciją. Apaštalams 
buvo įsakyta palikti miestą. Jie išvykdami nukratė dulkes 
nuo savo sandalų liudimui, kad žydai atmetė jiems pasiūlytą 
evangeliją. Nuostabu, apaštalai buvo ištremti, bet mieste likę 
mokiniai buvo pilni džiaugsmo ir Šventosios Dvasios. Žydai 
piktžodžiavo, bet -įtikėjusieji garbino ir šlovino Viešpatį. 
Persekiojimai dažnai sukelia užuojautą, drąsą, pasiaukojimą. 

Apaštalai stovėjo svetimame krašte, už miesto ribų. Jie 
tikrai turėjo gundymų ir vidujinių kovų. Jie vyko į naują 
vietą skelbti evangelijos. 

POVILAS IR BARNABAS 
IKONIJOJE, Apd 14,1-7 

1 Panašiai ir Ikonijoje jie nuėjo į žydų sinagogą ir taip 
sėkmingai prabilo, jog įtikėjo didelė daugybė žydų ir graikų, 
Apd 13,14; 11,20-21. 2 Bet tikėjimą atmetusieji žydai 
sukurstė ir supiudė pagonis prieš brolius, Apd 13,45. 3 Jie 
ten pasiliko ilgesnį laiką ir drąsiai kalbėjo, remdamiesi 
Viešpačiu, kuris laimino savo malonės žodžius ir per jų 
rankas darė stebuklus ir ženklus, Apd 193 ; 5,12; 20,32; Mk 
16,20; Žyd 2,4. 

4 Miesto gyventojai suskilo: vieni buvo už žydus, kiti už 
apaštalus. 5 Pagonys ir žydai su savo vyresnybe rengėsi juos 
iškoneveikti ir užmušti akmenimis, Apd 192; 2 Tim 3,11. 6 
Sužinoję šie pabėgo į Likonijos miestus Listrą ir Derbę bei jų 
apylinkes, Mt 10,23. 7 Ten jie skelbė evangeliją, Apd 11,19- 
20. 


Ikonija yra virš šimto km nuo Antiochijos į rytus. Čia 
buvo derlinga lyguma kalnyne. Ikonijoje gyveno daug 
pasenusių veteranų, Romos karių. Čia veikė vilnų apdirbimo 

pramonė ir prekyba. Mieste gyveno žydai ir pagonys. 
Apaštalai, nuvykę į Ikoniją, elgėsi panašiai kaip Antiochijoje. 
Pirma jie ėjo į sinagogą ir skelbė evangeliją žydams, Rom 
1,16. Dievas laimino skelbimą. Įtikėjo daug žmonių. 
Evangelijos skelbimą sekė Jėzaus žodis, Lk 12,51-53, 
Tikėjimą atmetusieji, evangelijos nepriėmusieji žydai kurstė ir 
piudė prieš apaštalus minias.Visgi apaštalai galėjo čia veikti 
ilgesnį laiką. Kokie ženklai ir stebuklai.čia vyko per apaštalų 
rankas, Lukas nesako. Jis visa Jabai suglaustai aprašo. 
Stebuklai neįtikina netikinčiųjų, bet visgi sukelia tam tikrą 
susidomėjimą. 

Evangelija netikintieji žydai siekė apaštalus išniekinti ir 
pagal žydų žudymo būdą, užmušti akmenimis. Jie neįstengė 
pasipriešinti apaštalams žodžiu. Toks jau yra netikinčiųjų ir 
tiesos neieškančiųjų būdas, jie griebiasi apgaulės, smurto, 
fizinės jėgos. Tikintieji Dievą neieško išgelbėti savo gyvybės 
arba tapti didvyriais — kankiniais, bet ieško, kas yra Dievo 
valia. Šiuo atveju Ikonijoje apaštalams tapo aišku, kad iš šios 
vietos reikia pasitraukti. Jie, nuvykę į naują vietą, toliau 
skelbė evangeliją. Evangelijos skelbimas visais laikais buvo 
susietas su pavojais ir vargais, bet ir su džiaugsmais ir 
pergalėmis. 

APAŠTALAI LISTROJE, Apd 14,8-20 

8 Listroje gyveno vienas vyras nesveikomis kojomis. Jis 
buvo raišas nuo pat gimino, niekada nė žingsnio nežengęs, 
Apd 3,2; Jn 9,1. 9 Jis klausėsi Povilo kalbos. Šis įdėmiai 
pažvelgė į jį ir, pamatęs jį turint tikėjimą, kad galėtų būt 
pagydytas, Apd 3,4; Mt 9,20, 10 garsiai pasakė: „Atsistok 
tiesiai ant savo kojų!“ Tas pašoko ir vaikščiojo, Jn 5,9; Ez 
2,1. 11 Minia, pamačiusi, ką Povilas padarė, garsiai 
likaoniškai šaukė: „Dievai, pasivertę žmonėmis, nužengė pas 
mus!“ Apd 28,6; Gal 4,14. 12 Barnabą jie vadino Dzeusu. o 
Povilą — Hermiu, nes jis vadovavo kalbai. 13 Priemiestyje 
esančios Dzeuso šventovės kunigas, atvaręs prie vartų jaučių, 
papuoštų vainikais, norėjo kartu su minia juos aukoti. 14 
Sužinoję apaštalai Barnabas ir Povilas perplėšė savo 
drabužius ir šoko prie minios, Apd 22,23; Mt 26,65, 15 

šaukdami: „Vyrai, ką darote? Juk mes tokie patys mirtingi 
žmonės, kaip ir jūs. Tik mes jums skelbiame gerąją žinią, kad 
nuo šių tuštybių atsiverstumėte į gyvąjį Dievą, kuris sutvėrė 
dangų ir žemę, jūrą ir visa, kas juose yra, Apd 10,26; Jok 
5,17; 1 Tes 1,9; 2 M 20,11. 16 Praėjusiais amžiais Jis leido 
eiti visoms tautoms savais keliais, Apd 17,30; Rom 1,24-32. 
17 Vis dėlto Jis nepaliko savęs nepaliudyto geradarybėmis: iš 
dangaus duodavo jums lietaus bei vaisingų metų,teikė jums 
maisto ir širdies džiaugsmo“, Apd 17,23; Rom 1,19-; Ps 
145,16; 147,8; Jer 5,24. 18 Tai dėstydami, jiedu šiaip taip 
perkalbėjo minias, kad jiems neaukotų. 19 Iš Antiochijos 
ir Ikonijos atvykę žydai sukurstė žmones, tie apsvaidė Povilą 
akmenimis ir išvilko už miesto, palaikę jį mirusiu, 2 Kor 
11,25; 2 Tim 3,11; Apd 17,13; 2 Kor 6,9. 20 Susirinkus apie 
jį mokiniams, jis atsikėlė ir parėjo į miestą. Rytojaus dieną 
kartu su Barnabu iškeliavo į Derbę. 


Listra yra 30 km į rytus nuo Ikonijos. Tai buvo pagonių 
miestas. Žydai ir sinagoga visai neminimi. Apaštalų žodžiai 
taikyti tik pagonims, kurie Šventojo Rašto visai nepažino. 
Miesto gyventojai buvo jausmų žmonės, greitai paveikiami, 
nepastovūs. 

Lukas nieko nepasakoja apie apaštalų veiklą. Daug kas 
įmanoma atspėti iš kelių paminėtų žodžių. Jis plačiau aprašo 
luošio išgydymą, norą apaštalus dievinti ir Povilo sumušimą. 
Iš išsireiškimo: „mokiniai apstojo" matyti, kad apaštalai 
ilgesnį laiką skelbė evangeliją, žmonės įtikėjo, buvo įsteigtas 
surinkimas. Kartą pamaldose buvo luošas vyras nuo gimimo. 
Jis tikėjo Povilo skelbimui ir, kad jis gali būti išgydytas. 
Evangelijos skelbėjai dažnai „mato“ tikėjimą. Povilas įsakė 
ligoniui stotis. Tas pašoko ir tuojau galėjo vaikščioti. Čia 
Povilas neminėjo Jėzaus vardo, nes šis pagonis dar nežinojo 
Jo. 

Ligonio pagijimas labai paveikė minią, bet pagonišku 
būdu. Pagonys žymius žmones dievino. Gyventojai suprato 
graikų kalbą, bet kalbėjo savo dialektu. Apaštalai jų kalbos 

nesuprato. Iš palyginimo su dievais galima spręsti apie 
Barnabo ir Povilo išvaizdą bei būdą. Dzeusas buvo 
vyriausias romėnų dievas. Šis dievas atitiko Barnabą, kuris 
turėjo būti vyresnis, stambus, ramus. Hermius buvo dievų 
pasiuntinys. Tas atitiko Povilą, kuris turėjo būti smulkesnio 
sudėjimo, judrus, iškalbus. Dzeuso šventovės kunigas norėjo 
aukomis pagerbti atsilankiusius dievus. Kai apaštalai tą 
pastebėjo, jie visai kitaip elgėsi negu garbėtroška Erodas, 
Apd 12,21-23. Jie plėšė, pagal žydų būdą, savo rūbus ir viską 
darė, kad sutrukdytų jiems aukojimą. Jie, kaip evangelijos 
skelbėjai, skelbė ir aukštino tik gyvąjį Dievą. Jie sakė 
pagonims, kad yra tik vienas tikras Dievas. Jis yra viso 
kūrėjas ir viso gero davėjas. Jis leido tautoms eiti savo 
pasirinktais keliais, bet apsireiškė joms gera darydamas. Šį 
Dievą apaštalai skelbė jiems. Apaštalams buvo sunku 
nuraminti minią, kad neaukotų. 

Išvykus apaštalams iš Antiochijos ir Ikonijos, žydai 
sužinojo, kad jie yra Listroje ir čia skelbia evangeliją. Jų 
būrys atvyko į Listrą ir sukurstė minią prieš apaštalus. 
Žmonės, kurie vadovaujasi jausmais, yra greitai paveikiami. 
Minia tapo taip paveikta žydų pasakojimais, jog nulinčiavo 
apaštalą Povilą ir išvilko jį už miesto. Įtūžusiai miniai 
pasitraukus, apie Povilą susirinko mokiniai. Jie turėjo drąsos 
pasirodyti. Reikia manyti, kad jų tarpe buvo ir Timotiejus, 
Apd 16,1. Kokia Dievo apsauga, ir koks Povilas! Laikytas 
mirusiu — Atsikėlė ir-pats galėjo eiti į miestą, o sekančią 
dieną vykti į Derbę. 


APAŠTALAI LANKO SURINKIMUS IR 

GRĮŽTA Į ANTIOCHIJĄ, Apd 14,21-28 
21 Šitame mieste jie skelbė evangeliją ir laimėjo daug 
žmonių. Paskui sugrįžo atgal į Listrą, Ikoniją ir Antiochiją. 
22 Jie stiprino mokinių sielas ir skatino juos išsaugoti 
tikėjimą, nes per daugelį vargų turime eiti į Dievo karalystę, 
Apd 11,23; Mt 7,14; Et 3,13; 1 Tes 3,2-; 2 Tes 1,5-; 3,12; Apr 
7,14. 23 Kiekviename surinkime su malda ir pasninku, jie 
paskyrė jiems vyresniuosius ir pavedė juos Viešpačiui, kurį jie 

buvo įtikėję, Apd 13,3; 20,32; Tit 1,5. 

24 Atkeliavę į Pizidiją, jie atvyko į Pamfiliją, 25 paskelbė 
žodį Pergėje, leidosi žemyn į Ataliją. 26 Iš čia nuplaukė į 
Antiochiją, kur buvo pavesti Dievo malonei, kad nuveiktų 
darbą, kurį dabar įvykdė, Apd 13,1-3; 15,40; 1 Kor 15,10. 

27 Sugrįžę jie sušaukė surinkimą ir apsakė, kokius darbus 
nuveikęs Dievas per juos ir kaip atvėręs pagonims tikėjimo 
vartus, Apd 3,8; 11,18; 15,3-; 1 Kor 16,9; 2 Kor 2,12; Ko! 4,3 
28 Ir jie išbuvo su mokiniais ilgesnį laiką. 


Derbė yra nuo Listros į pietryčius. Apię apaštalų veiklą 
Derbėje pasakyta vienu sakiniu. Atrodo, čia žydai nesukėlė 
persekiojimo. Surinkimas tapo įsteigtas. Ką Lukas sako 
„daug“, „didelis“, „ilgai“, — reiškia pakankamai, užtektinai. 
Taigi, apaštalai liko Derbėje pakankamai ilgai ir laimėjo 
mokinių. 

Iš čia apaštalai grįžo į pirmiau lankytas vietas. Dėl 
grįžimo bus buvus priežastis. Ar tai buvo žmogiški 
apskaičiavimo planai, ar Dievo apreiškimas ir įsakymas 
jiems, ką veikti toliau, nežinome. Jie grįžo į Listrą, Ikoniją, 
Antiochiją. Čia jie nebeevangelizavo, bet stiprino ir skatino 
mokinius likti tikėjime. Atsivertimas ir įtikėjimas yra tik 
pradžia krikščioniško gyvenimo. Tikintiesiems yra duotas 
užtikrinimas, kad niekas jų neišplėš iš Viešpaties rankos. Bet 
jie patys neša atsakomybę kaip veikti ir likti tikėjime. 
Kiekvienas žmogus gyvenime turi vargų. Čia vargai manyti, 
kurie kyla dėl tikėjimo į Jėzų, o ne bendri. Dėl-tikėjimo į 
Jėzų kyla vargai ir persekiojimai iš tautiečių, draugų, 
giminių, nustojama kai kurių pirmenybių, pačiam reikia 
atsisakyti nuodėmingų ir netinkamų veiksmų. Dievo karalys- 
tė nėra manyta vien tik patekimas po mirties į dangų, bet 
tikėjimas ir išganymas, kurį tikintysis gauna jau čia.“ 

Naujajame Testamente visi išsireiškimai yra labai laisvai 
naudojami. Taip ir vyresnieji kai kur vadinami senesniaisiais, 
vadovaujančiais, graudentojais, prižiūrėtojais, tarnais. Ko- 
kiais vardais jie vadinami nesudaro reikšmės. Jie yra 

reikalingi surinkimui vadovauti. Tokius apaštalai paskyrė 
surinkimams. Jie tai darė ne tik žmogišku parinkimu, bet ir 
malda bei pasninkaudami. Apaštalai, pabuvę ten kurį laiką, 
turėjo iškeliauti, bet Jėzus liko su jais. Surinkimo nariai buvo 
įtikėję ne apaštalus, bet Jėzų. Tam Viešpačiui ir buvo pavesti 
vyresnieji ir visi tikintieji. 

Apaštalai keliavo, skelbdami evangeliją, ilgą kelionę iš 
Antiochijos per Pizidiją, Pamfiliją į Pergę. Atrodo, čia jie 
liko kiek ilgiau, bet nieko nesakyta apie surinkimo įsteigimą. 
Iš čia jie atvyko į Atalijos uostą ir laivu išplaukė į Antiochiją, 
Sirijoje. Reikia atsiminti, kad čia buvo dvi Antiochijos, viena 
— Mažojoje Azijoje ir kita — Sirijoje. Čia Barnabas .su 
Povilu buvo pašaukti ir pavesti Dievo malonei, nuveikti 
misijos darbą. Dabar tas darbas buvo įvykdytas. Tai buvo 
jau praeitis, istorija. Tas jiems patiems atrodė buvęs 
stebuklas. 

Apaštalus išsiuntė į misijos kelionę surinkimas. Jie 
sušaukė surinkimą, kuris juos išsiuntė ir visą laiką meldėsi už 
juos, ir pranešė jam ne ką jie iškentėjo ir nuveikė, bet ką 
Dievas per juos padarė. Jis atvėrė pagonims tikėjimo vartus 
arba duris. Pirmiau pagonims atėjimas prie Dievo buvo 
galimas tik per žydus — apipiaustymą. Nuo šio laiko 
išganymas teikiamas per tikėjimą. Koks malonus buvo 
sugrįžimas, galėti ramiai likti ilgesnį laiką surinkime! 
Apaštalų širdis nebebuvo vien tik čia, bet ir prie toli paliktų 
misijos surinkimų! 

SURINKIMAS SVARSTO 
APIPIAUSTYMO KLAUSIMĄ, Apd 15,1-6 

1 Iš Judėjos atvykę kai kurie įtikinėjo brolius: „Jei 
nesiduosite apipiaustomi pagal Mozės paprotį, negalite būti 
išgelbėti", 1 M 17,10-14; 3 M 12,3; Apd 15,24; Gal 1-2; Kol 
2,11. 2 Kilo nesutarimų ir didelių ginčų tarp jų ir Povilo bei 
Barnabo, Buvo nutarta, kad Povilas, Barnabas ir kai kurie 
kiti nuvyktų dėl šio ginčo į Jeruzalę pas apaštalus ir 
vyresniuosius, Apd 11,30; Gal 2,l.. 

3' Surinkimo pasiuntiniai iškeliavo per Finikiją ir 
„Samariją, 'pasakodami apie pagonių atsivertimą, ir tuo 

padarė didelį džiaugsmą broliams, Apd 8,14-25; 11,19; 13,4. 
4 Atvykę į Jeruzalę. jie buvo priimti surinkimo, apaštalų bei 
vyresniųjų ir pranešė jiems, ką Dievas per juos nuveikė, Apd 
14,27. 5 Tada pakilo kai kurie iš priėmusių tikėjimą fariziejų 
ir tarė: „Juos reikia apipiaustyti ir reikalauti, kad jie laikytųsi 
Mozės įstatymo“, Apd 11,2. 6 Apaštalai ir vyresnieji 
susirinko šio klausimo apsvarstyti. 


Šis suvažiavimas įvyko apie 50-sius metus, 20 metų po 
didžiojo Sekminių įvykio ir apie 10 metų po Kornelijaus ir jo 
artimųjų atsivertimo. Tada pagonių klausimas buvo išspręs- 
tas, Apd 11,18. Jis dabar iškilo iš naujo. 

Povilas ir Barnabas darbavosi Antiochijoje. Gyvi ryšiai 
buvo palaikomi su Jeruzalės surinkimu. Keli broliai atvyko iš 
Jeruzalės, kai Povilas su Barnabu buvo grįžę iš pirmosios 
misijos kelionės. Broliai iš Jeruzalės tikėjo Jėzų ir džiaugėsi 
pagonių atsivertimu. Jie tikėjo visam Šventajam Raštui, todėl 
mokė: „Jei nesiduosite apipiaustomi, negalėstie būti išgelbėti 
— išganyti". Taigi, Jėzus ir Šventasis Raštas — įstatymas; ne 
vien tik Jėzus. Antiochijos surinkimas buvo sukrėstas. 
Jeruzalės broliai mokė gerai, teisingai. Antiochijos surinki- 
mas troško pilno išganymo. Povilas ir Barnabas rodė, kad tik 
per tikėjimą įgyjamas išganymas. Visi rėmėsi Šventuoju. 
Raštu. Kilo didelis ginčas; tiesiog sąmyšis. Šio klausimo 
nebuvo įmanoma išspręsti Šventuoju Raštu. Kur yra gera 
valia, ten randamas kelias. Sutarė Povilą, Barnabą ir kelis iš 
surinkimo pasiųsti į Jeruzalę tuo klausimu išsiaiškinti. 

Ir mūsų laike surinkime (bažnyčiose) yra klausimų, kurie 
skaitomi būtini šalia atgimimo. Sakoma: daryk tą arba tą. 
Taipgi kai kurios dovanos ir vadinami sakramentai. Dovanos 
surinkimui yra duotos Viešpaties darbui, tarnauti. Sakramen- 
tai yra simboliai sąvokai išreikšti. Taip ir apipiaustymas buvo 
simbolis priklausomybės Dievo tautai. Jei iš simbolio. 
padaroma esmė, jis nustoja vertės. Taip buvo su apipiausty- 
mu, taip yra su dovanomis ir sakramentais. Abraomas ir 
bendrai Senojo Testamento tikintieji tapo Dievo tauta per 

tikėjimą, o apipiaustymas buvo ženklas priklausomybės tai 
tautai. Pagonys tapo tikinčiais per tikėjimą, o per apipiausty- 
mą buvo įjungti į išrinktąją tautą. Jei jie be tikėjimo buvo 
apipiaustyti, jie neįgijo išganymo. Priešingai, jie buvo apvilti, 
Gal 5,6; Kol 2,11. 

Surinkimo išsiųstieji keliavo per Finikiją ir Samariją. Tik 
iš šio paminėjimo sužinome, kad ir Finikijoje buvo 
įsisteigusių surinkimų. Jie irgi būs kilę per Jeruzalės 
išsklaidytuosius. Čia Povilui teko matyti, kaip jo Jeruzalėje 
sukeltas krikščionių persekiojimas pasitarnavo evangelijos 
skelbimui. Povilas ir jo bendrakeleiviai visur pasakojo apie 
pagonių atsivertimą. Tą girdėdami, džiaugėsi tikintieji. 

Delegaciją nuoširdžiai priėmė Jeruzalės surinkimas, 
vyresnieji ir apaštalai: Povilas su Barnabu čia nekėlė 
apipiaustymo klausimo, bet pasakojo ką Dievas per juos tarp 
pagonių padarė. 

Keli iš fariziėjų, kurie įtikėjo Jėzų, pripažino Jį Mesiju, 
bet nepergyveno taip giliai ir sukretančiai atgimimo, kaip 
Povilas, sakė, kad tuos įtikėjusius reikia apipiaustyti ir 
įsakyti jiems laikyti Mozės įstatymą. Jie iškėlė tikėjimo ir 
įstatymo klausimą. Tikrybėje jie neatskyrė tikėjimo esmės 
nuo įstatymo. Šį klausimą apsvarstyti susirinko nebevisas 
surinkimas, bet tik apaštalai ir vyresnieji. 

PETRO KALBA, Apd 15,7-12 

7 Kilus ilgam ginčui, Petras pakilo ir kreipėsi į juos: 
„Mieli broliai, jūs žinote, jog Dievas jau nuo seniai išsirinko 
mane iš jūsų tarpo, kad pagonys iš mano burnos išgirstų 
evangeliją ir tikėtų, Apd 10,20; 11,15. 8 Dievas, kuris pažįsta 
žmonių širdis, paliudijo jų naudai, duodamas jiems Šventąją 
Dvasią, kaip ir mums, Apd 1,24; 11,17; 2 Pt 1,1. 9 Jis nedarė 
skirtumo tarp mūsų ir jų, tikėjimu nuvalydamas jų širdis, 
Apd 10,34; Rom 2,29; 10,5-12. 10 Tad kam gi gundote Dievą 
ir kraunate ant mokinių sprando jungą, kurio nei mūsų 
protėviai, nei mes patys negalėjome panešti? Mt 11,30; 23,4; 
Gal 3,10; 5,1. 11 Verčiau tikėkime Viešpaties Jėzaus malone 
būsią išgelbėti, kaip ir jie", Gal 2,16; Ef 2,4-10; 1 Pt 1,13. 12 
Visas surinkimas nutilo. Visi klausėsi Barnabo ir Sauliaus 

pasakojimo, kokių didžių stebuklų ir ženklų per juos Dievas 
padarė pagonių tarpe, Apd 11,18; 14,3; 21,19; Rom 15,19. 


Kai buvo pasakojama apie praktiškai veikiančią Dievo 
malonę pagonių tarpe, — visi džiaugėsi. Kai svarstė 
teoretiškai dogmatinį klausimą, — kilo didelis ginčas. Vieni 
kalbėjo už įstatymą, kiti už tikėjimą ir laisvę pagonims. Po 
visų pasisakymų Petras kalbėjo. Tai buvo paskutinis Petro 
žodis, apie kurį Naujajame Testamente pasakyta. Petrg Žodis 
buvo geras. Jis nekalbėjo apie žmonių ir Šventojo Rašto 
nuomonę, bet apie paties Dievo įrodymus. Petras priminė, 
kas jau seniai, prieš 10 metų įvyko. Kai Dievas leido jam 
skelbti pagonims evangeliją, jis nepažino tų žmonių širdžių, ir 
jam atrodė pagonys nešvarūs. Bet Dievas jam sakė, nelaikyti 
jų nešvariais, nes Jis) juos apšvarino ir davė jiemsŠventąją 
Dvasią, kaip ir žydams. Priešintis šiam Dievo veiksmui, tada 
jam (Petrui), o dabar jiems, būtų Dievui prieštarauti ir krauti 
jungą ant pagonių sprando, kurio jie, žydai, negalėjo panešti. 
Tik Dievas per Jėzaus kraują suteikia sielos ir sąžinės 
ramybę. Tada Dievas kalbėjo Petro burna, o dabar Barnabo 
ir Povilo burna. Tada visi nutilo, Apd 11,18. Dabar taipogi. 
Nevisi pritarė Petrui, bet jie negalėjo priešintis. Vėl buvo 
leista kalbėti Barnabui ir Povilui. Nuostabu. Jie nieko 
neaiškino teoretiškai; tik pasakojo, ką Dievas darė per juos 
pagonių tarpe. Jie buvo daug pergyvenę ir turėjo daug ką 
pasakoti. Tada ir dabar tikėjimo klausimai yra ne teoretiški 
— dogmatiški, bet praktiški — širdies. 

Kartą buvau svečiu vienoje šeimoje, kuri kai kuriuos 
tikėjimo klausimus suprato kiek kitaip negu aš. Šeimininkė 
pradėjo kreipti pokalbį į ginčus. Pradėjau pasakoti apie 
praktiškai veikiančią Dievo malonę surinkime. Jį darė tą 
patį. Ji taip džiaugėsi tikinčiųjų pergyvenimais, kad užmiršo 
pietus parengti. 

JOKŪBO KALBA, Apd 15,13-21 

13 Jiems nutilus, atsiliepė Jokūbas: „O dabar, broliai, 

"paklausykite manęs! Apd 21,8. 14 Simonas papasakojo, kaip 

Dievas pirmiausia teikėsi iš pagonių išsirinkti savo vardui 
žmones, Lk 1,68. 15 Čia dera pranašo žodžiai, nes parašyta: 
16 „Paskui sugrįšiu ir vėl atstatysiu suirusią Dovydo 
padangtę. Aš prikelsiu ją iš griuvėsių ir atstatysiu, Am 9,11-; 
Jer 12,15, 17 kad ieškotų Viešpaties visi žmonės, visos 
tautos, kuriose minimas mano vardas. 18 Taip sako Viešpats, 
leisdamas nuo amžių tai pažinti, Iz 45,21. 19 Todėl 
manding, į Dievą atsivertusių pagonių nedera apsunkinti, 
Apd 16,4; 21,25; 1 Kor 10,1, 20 o tiktai jiems parašyti, kad 
susilaikytų nuo susiteršimo stabais, nuo ištvirkavimo, 
pasmaugtų (gyvūlių mėsos) ir kraujo, 1 M 9,4; 33 M 17,10-16. 
„21 Mat, Mozė kiekviename mieste nuo seno turi savo 
skelbėjų, kurie jį kas šeštadienis skaito sinagogose“, Apd 
13,15-17; 2 Kor 3,15. 


Po Petro pasitraukimo iš Jeruzalės, Apd 12,17, surinki- 
mui pradėjo vadovauti Jokūbas, Jėzaus brolis. Visiems 
nutilus jis kalbėjo labai išmintingai. Jis nepriminė Barnabo ir 
Povilo kalbų, bet tik Petro. Toliau jis pakartojo pranašų 
žodį. Dievas žadėjo atstatyti sugriuvusią Dovydo palapinę ir 
duoti galimybę Jį rasti visiems Žmonėms, tautoms. Todėl 
nesunkinkime pagonims kelio ateiti prie Viešpaties. Jokūbas 
pasiūlė keturis dalykus, kurių krikščionys, kilę iš pagonių, 
turėtų susilaikyti. Tai: stabų garbinimo (mėsos skirtos stabų 
aukoms), ištvirkavimo, pasmaugtų gyvulių mėsos ir kraujo. 
Tai nebuvo kompromisas. Povilas ir Barnabas dėl šių dalykų 
buvo tos pačios nuomonės, kaip ir Jokūbas. Povilas pasisakė 
gana aštriai prieš stabus, 1 Kor 10,21. Prieš ištvirkavimą, 1 
Kor 6,18; 1 Tes 4,2-7. Valgyti mėsą su krauju ir kraują 
žydams buvo labai didelis nusikaltimas. Po Jeruzalės 
sunaikinimo (70 metais) krikščionybė daugiau reiškėsi 
pagonių tarpe. Nuo tada pradėta nebekreipti dėmesio į 
draudimą kraują valgyti. Pradėta kraują aiškinti kaip 
nužudymą. Bendrai buvo skaitomi trys didieji nusikaltimai: 
stabų garbinimas, paleistuvystė, žudymas. Dėl Mozės 
įstatymo. Kai Jokūbas tuos keturis dalykus iškėlė, jis 

pastebėjo krikščionių fariziejų tarpe įtampą ir neaiškumą. 
Kaip tad su Mozės įstatymu? Jis jiems atsakė: „Dėl to 
nesirūpinkite. Mozė yra kiekvieną šeštadienį sinagogose 
skaitomas". Be to, tuo metu ir krikščionių Biblija buvo tik 
Senasis Testamentas. 
APAŠTALŲ RAŠTAS, Apd i15,22-29 

22 Tada apaštalai ir vyresnieji kartu su visu surinkimu 
nutarė pasiųsti į Antiochiją iš savo tarpo išrinktus vyrus 
kartu su Povilu ir Barnabu. Tai buvo Judas, vadinamas 
Barsabu, ir Silas, kurie buvo vadovaujantys brolių tarpe, Žyd 
13,7, 23 Jiems įteikė tokį raštą: ,„Apaštalai, vyresnieji ir 
broliai siunčia sveikinimą Antiochijoje, Sirijoje bei Kilikijoje 
broliams, kilusiems iš pagonių. 24 Sužinoję, jog kai kurie iš 
mūsų nuvykę asmenys, mūsų neįgalioti, savo kalbomis pasėjo 
jūsų sielose nerimą bei sąmyšį, Gal 1,7, 25 mes, bendrai 
susirinkę, nusprendėme pasiųsti pas jus išrinktus vyrus su 
mūsų mylimaisiais Barnabu ir Povilu, 26 kurie už mūsų 
Viešpatį Jėzų Kristų yra guldę savo galvas, Apd 20,24; 21,13; 
Rom 16,4. 27 Taigi siunčiame su jais Judą ir Silą, kurie jums 
tą patį praneš gyvu žodžiu. 28 Šventajai Dvasiai ir mums 
pasirodė teisinga neužkrauti jums daugiau naštų, išskyrus tai, 
kas būtina: 29 susilaikyti nuo aukų stabams, kraujo, 
pasmaugtų (gyvulių mėsos) ir ištvirkavimo. Jūs geraj elgsitės, 
saugodamiesi šitų dalykų. Likite sveiki!" 1 Kor 8,1. 


Apaštalai, vyresnieji ir surinkimas nutarė pasiųsti raštišką 
pranešimą Antiochijos ir apylinkės surinkimams per du 
vadovaujančius brolius, Judą ir Silą. Jie girdėjo visus 
pasitarimus ir galės papasakoti kas bus klausiama. Rašte 
surinkimų nariai iš pagonių vadinami broliais. Sakoma, kad 
tie, kurie sukėlė nerimą ir sąmyšį, nėra jų įgalioti: Barnabas ir 
Povilas vadinami mylimaisiais, kurie ištikimai skelbė evan- 
geliją, net savo gyvybę statė į pavojų dėl Jėzaus Kristaus. 
Raštas labai švelnus. Neįsakoma susilaikyti nuo tų keturių 
dalykų, bet sakoma, kad jie darys gerai, tai vykdydami. 
Rašto pradžia ir pabaiga yra anų laikų raštų vartojimo 

būdas. Dėl rašto visai nebuvo balsuota, kaip dabar daroma. 
Sakoma, Šventajai Dvasiai ir mums rodėsi teisinga. Tai 
didelis skirtumas krikščioniško nutarimo anų laikų ir 
dabartinio. Šventoji Dvasia nebuvo tik posakis arba frazė, 
bet tikrovė. Petrui aiškiai kalbėjo Šventoji Dvasia: „Eik ir 
neabejok", Apd 10,19-20. Šventoji Dvasia įsakė Povilą ir 
Barnabą paskirti tam darbui, Apd 13,2. Ta pati Dvasia čia 
vieningai visiems davė suprasti šį reikalą. Balsavimas visai 
nebuvo reikalingas. Kiek mūsų laikų krikščionių pažįsta 
Šventosios Dvasios kalbą ir vadovaujasi ja? 
APAŠTALŲ RAŠTAS ĮTEIKTAS 
ANTIOCHIJOS SURINKIMII, Apd 15,30-35 

30 Atvykę į Antiochiją, jie sukvietė visą bendruomenę ir 
įteikė laišką. 31 Skaitydami jį, jie džiaugėsi paguodos 
žodžiais. 32 Judas ir Silas, būdami pranašai, guodė ir stiprino 
brolius gausingais pamokymais, Apd -11,27; 13,1-15; Žyd 
13,22. 33 Kurį laiką ten praleidę, jie atsisveikino brolius su 
ramybės linkėjimais iškeliavo atgal pas tuos, kurie juos 
siuntė. 34 (Silas nusprendė ten pasilikti, todėl Judas vienas 
grįžo į Jeruzalę). 35 Povilas ir Barnabas pasiliko Antiochi- 
joje. Kartu su daugeliu kitų jie mokė ir skelbė Viešpaties 
žodį. 


Pasibaigus pasitarimui, Antiochijos delegacija ir Jeruzalės 
siųstieji, atvyko į Antiochiją. Antiochijoje rašto įteikimas 
buvo didelis įvykis. Susirinko visas surinkimas. Surinkimas 
sutiko priimti tuos keturis punktus. Jie labai džiaugėsi įteikto 
rašto turiniu. 

Judas ir Silas Jeruzalėje vadinami vadovaujantys, čia 
pranašais. Juodu ne tik įteikė raštą ir atsakė į klausimus, bet 
ir mokė bei guodė surinkimą. Kurį laiką paviešėję, Judas 
grįžo į Jeruzalę, o iš 34 skirsnelio atrodo, kad Silas liko 
Antiochijoje" ir lydėjo Povilą jo misijos kelionėje. 34 
skirsnelis yra tik kai kuriuose rankraščiuose. Daug kas mano, 
kad jis yra vėliau įrašytas į tekstą. Jei taip, tai Silas su Judu 
grįžo į Jeruzalę, taip sako 35 skirsnelis, o vėliau vėl grįžo į 

Antiochiją. 

Antiochijos surinkimas buvo gyvas. Jame buvo daug 
veikėjų. Jie nebuvo sausos dogmatikos mokytojai, bet 
realios, gyvos veiklos darbuotojai. 

Rodos, taip buvo išspręstas įstatymo klausimas. Jis buvo 
išspręstas pagonių tautoms. Pagonims buvo skelbiama 
evangeliją ir išgelbėjimas — išganymas per tikėjimą. Pagonys 
galėjo tapti krikščionimis netapdami žydais. Bet krikščionims 
iš Izraelio šis klausimas nebuvo išspręstas. Ginčai ėjo toliau. 
Tą matome iš apaštalo Povilo laiškų, Gal 2,1-14. 

POVILAS IŠSISKIRIA SU 
BARNABU, Apd 15,3641 

36 Po kiek laiko Povilas tarė Barnabui: ,Grįžkime, 
aplankykime brolius visuose miestuose, kur skelbėme 
Viešpaties žodį, ir pažiūrėkime, kaip jiems sekasi", 1 Tes 3,5. 
37 Barnabas norėjo imti kartu ir Joną, vadinamą Morkumi, 
Apd 12,12-25, 38 bet Povilas manė, jog nereikia imti tokio, 
kuris Pamfilijoje nuo jų pasitraukė ir nesidarbavo su jais, 
Apd 13,13. 39 Kilo aštrus ginčas, ir jie išsiskyrė. Barnabas, 
pasiėmęs Morkų, išplaukė į Kiprą, Apd 4,36; 13,4; 17,16; 1 
Kor 9,6; Kol 4,10; Fm 24; 2 Tim 4,11, 40 o Povilas, 
pasirinkęs Silą, iškeliavo, brolių patikėtas Viešpaties malonei, 
Apd 9,27; 11,25-26; 15,22-32; 14,26; 20,32. 41 Jis leidosi per 
Siriją ir Kilikiją, stiprindamas surinkimus, Apd 14,22; 15,23. 


Antroji misijos kelionė neskatinama Šventosios Dvasios, 
bet Povilo širdyje seniai įdiegtas paties Jėzaus paskyrimas: 
„Jis neš namo vardą tautoms“, Apd 9,15. Misijos darbas 
buvo Povilo gyvenimas, 2 Kor 7,3. Povilo širdis ilgėjosi 
pirmoje misijos kelionėje įsteigtų surinkimų. Jis troško ne tik 
sužinoti, kaip jie stovi tikėjime, bet ir asmeniškai juos sutikti, 
pamatyti. Dėl to jis kalbino Barnabą. Barnabas mielai pritarė 
Povilui. Jie pradėjo ruoštis kelionėn. Barnabas norėjo imti 
pagelbininku savo giminaitį Morkų. Tuo jis norėjo duoti jam 
galimybės atitaisyti jo padarytą klaidą, kai jis pasitraukė 
pirmoje kelionėje nuo jų. Povilas buvo kitos nuomonės. Jis 

manė, kad kartą juos apvylusį Morkų nereikia antrą kartą 
imti. Tas privedė prie nuominių skirtumo ir aštraus 
susikirtimo. Taip, kad juodu išsiskyrė. Iš tikrųjų, žymių 
evangelijos skelbėjų tarpe gali kilti nesutarimų. Kiekvienas 
turi savo silpnybę. Visai vienos nuomonės žmonių nėra. 

Barnabas pasiėmė Morkų ir išvyko į Kiprą, į savo tėviškę. 
Kiekvieną traukia į savo tėviškę. Reikia manyti, kad 
Barnabas sėkmingai skelbė evangeliją Kipro saloje. Apaštalų 
darbuose nieko daugiau apie Barnabą nebeminima. Atrodo, 
kad Antiochijos surinkimas palaikė Povilą, 40 skirsnelis. 

Šį labai nemalonų įvykį Dievas panaudojo geram. Iš 
vienos misijos grupės susidarė dvi. Buvo laimėtas naujas 
misijos darbininkas — Silas. Lotyniškai jo vardas buvo 
Silvanus, Jis turėjo Romos pilietybę taip pat, kaip ir Povilas. 

Tikintieji ginčus ir nesutarimus išlygina. Vėliau Povilo 
santykiai su Barnabu buvo išlyginti, 1 Kor 9,6; Kol 4,10, o 
Morkus tapo Povilo bendradarbiu, Kol 4,10; 2 Tim 4,11; Fm 
24. Meilė nugali ir laimi 1 Kor 13,5. 

Remiantis Jėzaus duotu pavyzdžiu, apaštalai keliavo po 
du. Svetimuose kraštuose ir pavojingose vietose tas buvo 
labai reikalinga ir naudinga. Silas, kas Tiečia pagonių 
krikščionių klausimą, buvo vienos minties ku Povilu. Povilas 
keliavo per savo tėviškės kraštą, panašiai, kaip Barnabas. 
Kilikijoje, Tarse buvo Povilo gimtinė. Maži surinkimai 
pagoniškuose kraštuose, dažnai priešingai nusiteikusių 
žmonių tarpe, būvo labai reikalingi pastiprinimų bei paguo- 
„dimų. 

Povilas dar kartą grįžo į Antiochiją, Apd 18,22-23. Jis 
išvystė visai nepriklausomą misiją nuo Antiochijos surinki- 
mo, tapo savarankiškas. 

TIMOTIEJAUS PAŠAUKIMAS, Apd 16,1-5 

1 Jis atvyko į Derbę ir Listrą. Ir štai ten buvo vienas 
mokinys, vardu Timotiejus. Jo motina buvo įtikėjusi žydė, o 
tėvas graikas, Apd 17,14; 19,22; Fil 2,19-22; 2 Tes 3,2; 2 Tim 
1,5; 3,15; Rom 16,21; 1 Kor 4,17; Žyd 13,23. 2 Kadangi 
Listros ir Ikonijos broliai apie jį gražiai liudijo, Apd 6,3; 
22,12, 3 Povilas norėjo jį imti savo palydovu. Ėmęs 

apipiaustydino jį dėl žydų, gyvenančių tame krašte. Mat, visi 
žinojo jo tėvą esant graiką, Apd 21,28-; Gal 2,3; 1 Kor 9,19. 


4 Keliaudami per miestus, jie liepdavo tikintiesiems 
laikytis Jeruzalės apaštalų bei vyresniųjų priimtų nutarimų, 
Apd 15,23-29; 21,25. 5 Tuo būdu surinkimai stiprėjo 
tikėjimu ir kasdien augo skaičiumi, Apd 4,4; 14,22; 18,23; 
Kol 2,5; 1 Pt 5,9. 


Sausuma kelias iš Antiochijos iki Derbės ir Listros buvo 
ilgas, varginantis, vietomis labai pavojingas. Bet lankymas 
ten esančių surinkimų buvo labai reikalingas ir naudingas. 
Apie tą visą kelionę Lukas nieko nerašo. Listroje Povilas 
rado jauną mokinį, kuris savo veikla buvo gerai žinomas ir 
Ikonijoje. Jis tapo Povilo labai artimu bendradarbiu ir tokiu 
liko visą laiką. 

Timotiejus buvo kilęs iš mišrios šeimos. Jis labai tiko 
dirbti tarp pagonių ir žydų. Žydai laikė jį neteisėtoje 
santuokoje gimusiu — pavainikiu. Povilas apipiaustė jį, 
nebijodamas žydų, ar laikydamasis įstatymo, bet iš visai 
praktiškos pažiūros, kad pašalintų tą paniekinančią pažiūrą 
Timotiejui. Bendrai, Povilas ir jo palydovai, liepė laikytis 
apaštalų nutarimo Jeruzalėje. 

Rodos, persekiojimai tuose miestuose buvo sustoję, 
gyventojai buvo apsipratę su krikščioniškais surinkimais. 
Surinkimo žmonių tikėjimas stiprėjo, narių skaičius augo. 


NUOSTABUS VEDIMAS Į 
TROADĄ, Apd 16,6-10 

6 Jie perėjo Frigiją ir Galatijos šalį, nes Šventoji Dvasia 
draudė jiems skelbti žodį Azijoje, Apd 10,19; 18,23; Rom 
15,22; Gal 4,13. 7 Atvykę netoli Mysijos, jie mėgino pasukti į 
Bitiniją, tačiau Jėzaus Dvasia jų neleido, Apd 8,5. 8 Perėję 
Mysiją, jie nuėjo į Troadą, Apd 20,5. 9 Čia Povilas naktį 
turėjo regėjimą: jam pasirodė makedonietis, kuris maldavo: 
„Ateik į Makedoniją ir padėk mums!“ Apd 9,10-12; 11,5; 
18,9. 10 Po šio regėjimo mes nedelsdami nutarėme keliauti į 

Makedoniją, įsitikinę, jog Dievas mus pašaukė skelbti jiems 
evangeliją. 


Povilas norėjo aplankyti surinkimus Mažojoje Azijoje. 
Tas buvo atlikta. Ką toliau daryti, grįžti į Antiochiją? Povilas 
gavo daug dieviškų apreiškimų ir nurodymų. Bet jis 
vadovavosi ir savo mintimis bei logika. Povilas tikėjo maldai. 
Jam daug kas paaiškėdavo maldoje. Šį kartą jam paaiškėjo: 
„Ne atgal į Antiochiją, bet į Mysiją!“ Bet kur, kaip? Nors 
Lukas aiškiai neaprašo, bet jie bus turėję pasitarimus. Jie 
pasirinko tinkamiausią vietą skelbti evangelijai. Tai buvo 
pajūris į Efezą. Čia buvo daugiau miestų, ir Efezas krašto 
sostinė. Jie ryžosi skelbti žodį Frigijoje, Galatijos šalyje. Jie 
bandė pasukti į; Mysiją, Bitiniją, tačiau Jėzaus Dvasia 
neleido. Taip jie nuvyko į Troadą, netoli garsiosios istorinės 
Trojos. 

Naujasis Testamentas nedaro daug skirtumų dėl išsireiški- 
mų: Šventoji Dvasia, Jėzaus Dvasia, Dievo Dvasia. Kokiu 
būdu Dvasia draudė, neleido skelbti žodžio, nėra paaiškinta. 
Dažnai atgimusieji žino Šventosios Dvasios įsakymus, nors 
negali jų paaiškinti. Ne evangelistai, skelbėjai daro sprendi- 
mus, bet Viešpats. . 

Nakties metu Povilas turėjo regėjimą. Nesakyta ar tai 
buvo per sapną, ar per viziją. Povilas matė makedonietį, 
kuris maldavo ateiti į Makedoniją ir padėti. Ryto metą jis 
papasakojo tą regėjimą savo bendradarbiams. Jie visi 
nusprendė, kad tai yra Dievo šaukimas. Kaip gerai, kai yra 
su kuo pasitarti! Jie tuojau praktiškai vykdė tą įsakymą. 

Čia Lukas pirmą kartą, apaštalų darbuose, sako „mes“. 
Vėliau jis tai daro dažniau. Iš to „mes“ daroma išvada, kad 
čia Lukas prisijungė prie Povilo palydos. Tuo „mes“ jis 
pasako, ką pats pergyveno ir matė savo akimis. 


PRADŽIA EVANGELIJOS SKELBIMO 
FILIPUOSE, Apd 16,11-15 
11 Išplaukę iš Troados, leidomės teisiog į Samotrakę ir, 
sekančią dieną, į Neapolį. 12 Iš £ix atvykome į Filipus — 

pirmąjį šitos Makedonijos dalies miestą bei koloniją. Šiaiuc 
mieste užtrukome kelias dienas. 13 Šeštadienį išėjome pro 
vartus prie upės, kur tikėjomės rasią maldos vietą, ir atsisėdę 
kalbėjome susirinkusioms moterims, Lk 4,20; Apd 13,14. 14 
Viena dievobaiminga moteris, vardu Lidija, prekiaujanti 
purpuro drabužiais, kilusi iš Tiatyrų miesto, klausėsi, ir 
Viešpats atvėrė jos širdį Povilo žodžiams, Lk 8,18; Apd 8,6; 
Jn 6,44; 1 Tes 2,13; Apr 1,11; 2,18; 10,35. 15 Ji su savo 
namiškiais priėmė krikštą ir pakvietė: „Jei mane laikote 
Viešpaties tikinčią, ateikite ir pasilikite mano namuose“. Ji 
tiesiog mus privertė, Jn 4,53; Mt 10,40; Lk 24,29. . 


Įsitikinę Dievo šaukimo tikrumu, jie ieškojo ir rado 
plaukiantį laivą į Europą. Laivas pasiekė kalnuotą Samotra- 
kės salą ir sekančią dieną Neapolį. Kelionė laivu galėjo trukti 
penkias dienas, Apd 20,6. 167 metais prieš Kr. Makedonija 
tapo Romos provincija. Ji buvo padalinta į keturias dalis. 
Filipai buvo pirmasis (sostinė) miestas šios dalis. Jame 
stovėjo romėnų karių įgula. Čia gyveno daug romėnų 
pasenusių (veteranų) karių. Atrodo, Povilas visai nesustojo 
Neapolyje, bet skubėjo su savo palydovais į Filipus. Juk 
evangelijos skelbimas turėjo prasidėti svarbiausiame mieste. 
Čia niekas jų nepasitiko. Jie ieškojo sinagogos, kad ir čia 
pirmiausia skelbtų žodį žydams. Šiame romėnų mieste, 
gyveno labai maža žydų. Sinagogos nebuvo. Kur sinagogų 
nebūdavo, ten žydai rinkdavosi maldai (pamaldoms) . prie 
vandens, kad galėtų reikalingus ritualinius, apsiplovimus 
atlikti. Taip Povilas su saviškiais ieškojo tokios vietos 
šeštadienio dieną. Jie rado ją. Čia buvo susiėjusios pora 
žydžių ir viena pagonė, dievobaiminga moteris. Ta pagonė 
buvo vardu Lidija, kilimo iš Tiatyros — Mažosios Azijos, 
purpuro, liuksšusinių drabužių prekiautoja. Povilas skelbė 
Jėzų šitoms moterims. Įvyko kas tai didingo, nepaprasto, 
Viešpats atvėrė pagonės širdį skelbiamam žodžiui Tik 
Viešpats gali širdį atverti, o žmogus gali priimti ar atmesti 
evangeliją. Atrodo, kad ta moteris buvo našlė, turėjo 

; prekybos įmonę, mieste nuosavą namą ir šeimyną, vergus. Ji 

buvo pakrikštyta ir taip pat visi jos namiškiai. Taip prasidėjo 
lemiamas įvykis Europos istorijoje. Pirmoji Europos atsiver- 
tėlė buvo aziatė pagonė. Kaip paprastai ir nežymiai tas vyko. 
Jei kas būtų paklausęs Povilą: „Kaip praleidai šeštadienį?“ 
Jis būtų tikrai atsakęs: „Labai didingai. Turėjau progos 
gamtoje, ant upės kranto, skelbti evangeliją kelioms 
moterims. Viena iš jų atsivertė!“ Bendrai, iš kiek šimtų 
pamokslų atsiverčia vienas? 

Viešpats atvėrė širdį Lidijai, o ji atvėrė savo namus Jam, 
Jo tarnams. Tai tikras atsivertimas, viskas priklauso Jam. 

„Ji. tiesiog mus privertė jos namuose apsigyventi“, 
Atrodo, kad Povilas nenorėjo jos namuose gyventi. Priežastis 
gal buvo ta, jis nenorėjo nė vieno apsūnkinti. Antra, graikai 
ir romėnai fizinį darbą laikė žemu, į jį žiūrėjo su panieka. O 
Povilas kaip tik dirbo fizinį darbą ir tuo davė pavyzdį kitiems 
dirbti, Apd 20,34-35. 


POVILAS SU SILU VEIKIA IR 
NEBIJO KENTĖTI, Apd 16,16-24 

16 Kartą, einant į maldos vietą, mus pasitiko viena 
tarnaitė (vergė), turinti spėjimo dvasią. Spėdama ji daug 
uždirbdavo savo šeimininkams, Apd 12,13; 19,24. 17 Ji sekė 
paskui Povilą ir mus, šaukdama: „Šitie vyrai yra aukščiau - 
siojo Dievo tarnai ir skelbia jums išganymo kelią“, Mk 1,24- 
ba Lk 4,41. 18 Taip ji darė daugelį dienų. Nebepakęsdamas 
šito, Povilas atsigręžė ir paliepė dvasiai: „Jėzaus Kristaus 
vardu įsakau tau iš jos išeiti". Ir dvasia tučtuojau pasišalino, 
Mk 16,17; Apd 4,2; 2 Kor 2,11. 19 Pamatę, jog pasipelnymo 
viltys žlugusios, šeimininkai sugriebė Povilą bei Silą ir 
nutempė į miesto aikštę pas vyresnybę, Apd 15,40; 19,25. 20 
Nuvedę pas pretorius, jie tarė: „Šitie žmonės mūsų mieste 
kelia sąmyšį. Jie yra žydai, Apd 17,6; 1 Kar 18,17; Am 7,10, 
21 ir skelbia papročius, kurių mums, romėnams, nevalia nei 
priimti, nei laikytis“. 22 Prieš juos taipgi susibūrė minia. 
Tada pretoriai perplėšė jų palaidines ir įsakė juos nuplakti 
rykštėmis, 2 Kor 11;25; Fil 1,30; 1 Tes 2,2. 23 Smarkiai 
nuplakdinę, įmetė juos į kalėjimą, liepdami viršininkui 

rūpestingai sergėti. 24 Gavęs tokį įsakymą, viršininkas įgrūdo 
juos į vidinę kamerą, o jų kojas, kad būtų saugiau, įtvėrė į 
šiekštą (kaladę), Apd 12,6. 


Atrodo, kad evangelijos skelbėjai ilgesnį laiką dirbo 
Filipuose. Jiems einant į pamaldas, dažnai viena vergė, 
spėjikė, ėjo“ paskui juos ir garsiai šaukė: „Šitie yra 
aukščiausiojo Dievo tarnai ir skelbia jums išganymo kelią!“ 
Vergė mergaitė, graikų kalboje pasakyta, priklausė keliems 
savininkams. Ji buvo jų pasipelnymo šaltinis. Ką ji apie 
evangelijos skelbėjus sakė, buvo tiesa. Bet ta tiesa buvo 
sakoma burtininkės per tamsybės galią. To nepakentė Jėzus, 
Mk 1,25; 5,8, nepakentė ir Povilas. Kurie asmeniškai 
nepažįsta tamsybės galios, mano, kad tai yra psichologiniai 
reiškiniai. Povilas įsakė, Jėzaus vardu, dvasiai išeiti. Ji išėjo. 
Mergaitė neteko žyniavimo, spėjimo galios. Vergės savininkai 
neteko pasipelnymo šaltinio. Jie baisiai supyko ant Povilo ir 
Silo. Savininkams nieko nereiškė mergaitė, tiesa, išganymas. 
Jiems viskas buvo pinigai! Jie tik jų troško. Jie nutempė 
Povilą ir Silą pas miesto vyresniuosius. Nieko nesakė apie 
mergaitę. Jie meluodami skundė evangelijos skelbėjus, dėjosi 
dideliais patriotais ir papročių laikytojais. Apaštalai buvo 
žiauriai nuplakti ir įgrūsti į kalėjimą. Daugelis evangelijos 
skelbėjų yra panašiai kentėję. 


KALĖJIMO VIRŠININKO 
ATSIVERTIMAS, Apd 16,25-34 

25 Apie vidurnaktį Povilas ir Silas meldėsi ir giedojo 
Dievui garbės giesmę. Kaliniai klausėsi, Apd 5,21; Kol 3,16; 
Jok 5,13. 26 Staiga kilo toks stiprus žemės drebėjimas, jog 
kalėjimo pamatai susvyravo. Bematant atsivėrė visos durys, 
ir visiems nukrito pančiai, Apd 4,31; 5,19; 12,7-10. 27 
Viršininkas nubudo. Pamatęs atviras kalėjimo duris, išsitrau- 
kė kalaviją ir norėjo nusižudyti: jis manė, jog kaliniai pabėgo, 
Apd 12,19. 28 Bet Povilas garsiai sušuko: „„Nedaryk sau 
pikto! Mes visi esame čia". 29 Paprašęs šviesos, jis šoko 
vidun ir, visąs virpėdamas, puolė Povilui ir Silųi po kojų. 30 


Apd 16,34 118 


Po to, išvedė juos į kiemą ir klausė: „Gerbiamieji (graikiškai 
kyrioi), ką turiu daryti, kad būčiau išgelbėtas?“ Lk 3,10; Apd 
2,37; 22,10. 31 Jie atsakė: „Tikėk Viešpatį Jėzų, tai būsi 
išgelbėtas tu ir tavo namai", Mk 16,16; Lk 10,25; Jn 4,53; 
6,29; Apd 3,16; 11,14; 17,36. 32 Ir jie skelbė Dievo žodį jam 
ir jo namiškiams. 33 Tą pačią nakties valandą jis ėmė juos su 
savimi, nuplovė jų žaizdas ir nedelsdamas kartu su visais 
saviškiais priėmė krikštą. 34 Įsivedęs į savo namus, jis 
pakvietė juos prie stalo ir su visais namiškiais džiūgavo, 
įtikėjęs Dievą, Ps 23,5; Jn 14,6; Apd 8,39; 1 Tes 1,9. 


Daugelis klausia: „Kodėl Dievas leidžia tokius dalykus?" 
Dievas davė Povilui apreiškimą, pakvietė į Makedoniją. 
Povilas su palyda išskubėjo. Ir dabar visa baigėsi kalėjime! 
Tai buvo baisi padėtis! Šis apaštalų pergyvenimas buvo ir yra 
milijonams vyrų ir moterų tikėjimo ir pasitikėjimo pastirpini- 
mas. 

Kokie tie apaštalai! Suimti, kalėjime meldžiasi. Jie bus 
meldęsi už save, evangelijos skelbimą, priešus, kalinius. Tai 
jie darė ne Biblijos valandėlės metu, bet sumušti kalėjime. Jie 
ne tik meldėsi, bet ir giedojo. Ką? Garbės giesmes, himnus! 
Kalėjime bendrai girdimi tik dūsavimai ir keiksmai. Jei 
kaliniai negirdėjo maldos. žodžių, tai giesmes jie tikrai 
girdėjo. 

Šį kartą Dievas siuntė pagalbą ne per angelą, bet žemės 
drebėjimu. Dievas apaštalams dovanojo kalinius, panašiai, 
kai Jis vėliau per Povilą išgelbėjo skęstančius, Apd 27,24. 

Kalėjimo viršininkas pabudo nuo žemės drebėjimo, matė 
atdaras kalėjimo duris. Jis buvo tikras: kaliniai pabėgo! 
Greičiausiai jis buvo buvęs karys. Jis žinojo, kad jis atsako už 
kalinius savo galva. Tai ko dar laukti teismo paniekos, geriau 
tuojau nusižudyti! Jis neturėjo krikščioniško amžinybės 
supratimo. Jam viskas buvo tik šis gyvenimas. Povilas jam 
garsiai šaukė nesižudyti ir užtikrino, kad nė vienas kalinių 
nepabėgo. Kas taip elgiasi? Kas padeda savo priešui, 
kankintojui, nepasinaudoja įmanoma laišve? 

Kalėjimo viršininkas įsitikino, kad Povilas sakė tiesą. Gal 
kalėjimo viršininkas buvo girdėjęs, ką ta vergė mergaitė sakė:. 
„Šitie yra aukščiausiojo Dievo tarnai ir skelbia jums 
išganymo kelią". Jis puolė apaštalams po kojų, pagerbė juos, 
kaip Dievo tarnus. Jis juos vadino ne ponais, gerbiamaisiais, 
bet viešpačiais. Apaštalai tą garbę atmetė ir -kalbėjo-jam-apie 
Viešpatį Jėzų, kuris tikras Viešpats (Kyrios) yra: Viršininkas 
klausė, ką jis privalo daryti, kad būtų išgelbėtas? Jis buvo 
pasiruošęs viską daryti, ką apaštalai įsakys. O reikia tik 
tikėti! Tai ir viskas, ko reikia išganymui. Tai yra tikėjimas, 
kuris žmogų visai pakeičia. 

Apaštalai sumušti. Jie neprašo pagalboss, bet skelbia 
evangeliją kalėjimo viršininkui ir visiems jo namiškiams; 
šeimai ir vergams. Kai žmogus tapo pakeistas, išgelbėtas, 
tada jis gelbėjo ir apaštalams, aptvarkė jų žaizdas, įsakė 
padengti stalą. 

Šeimos galva reiškė labai daug šeimai ir šeimynai. Jis 
buvo pavyzdys, davė galimybės visiems klausytis evangelijos 
skelbimo. Bet išganymą priimti, atsiversti privalėjo kiekvie- 
nas asmeniškai. Tą aiškiai matome iš laiško Filimonui. 
Vergas Onezimas turėjo asmeniškai apsispręsti Jėzui. 

Krinta į akis, kad kalėjimo viršininkas ir visa šeimyna 
tuojau, tą pačią naktį, buvo pakrikštyti, be gilesnio 
pamokymo. Įtikėjusiųjų džiaugsmas rodo, kad buvo ne 
tikėjimo pakeitimąs, bet išgelbėjimo pergyvenimas, kurį 
teikia tik Jėzus. Atrodo suprantama, kad čia buvo ir vaikų. 
Iš to negalima daryti išvados dėl vaikų krikšto, koks jis dabar 
yra, kurių tėvai neturi gyvo tikėjimo. 


POVILAS REIKALAUJA MIESTO 
VADOVYBĖS ATSIPRAŠYTI, Apd 16,35-40 

35 Dienai išaušus, pretoriai „pasiuntė liktorius pranešti 
kalėjimo viršininkui,Palgisk tuos žmones!" 36 Tas perdavė 
tuos žodžius Povilui: „Pretoriai liepia jus paleisti. Galite eiti 
ir ramiai keliauti", Mk 5,34. 37 Bet Povilas jiems atsakė: 
„Mus, Romos piliečius, be jokio tardymo viešai nuplakė ir 
įmetė į kalėjimą, dabar nori slapčia "paleisti? Šito nebus! 
Tegul patys ateina ir išveda!" 

38 Liktoriai perdavė pretoriams šį atsakymą. Išgirdę, kad 
tai Romos piliečiai, pretoriai išsigando, Apd 22,29. 39 Jie 
atėjo, atsiprašė ir išvedę prašė, kad paliktų miestą, Mt 8,34; 
Apd 5,26. 40 Išėję iš kalėjimo, jie užsuko pas Lidiją, 
pasimatė su broliais, padrąsino juos ir iškeliavo toliau. 


Kalėjimo viršininkas galėjo laukti kai kurių nemalonumų, 
kad jis „pavojingus“ kalinius apgyvendino savo bute. Miesto 
vadovybė suprato sumuštųjų nekaltumą ir savo nėteisingą 
pasielgimą. Rytą jie pasiuntė į kalėjimą policininkus 
(plakėjus, kurie nešiodavo rykštes) su įsakymu paleisti 
kalinius be jokio tolesnio tardymo. Kalėjimo viršininkui visi 
rūpesčiai nuslinko nuo širdies. Jis galėjo linksmai pranešti 
Povilui ir Silui: „Jūs esate laisvi". Povilas su Silu išėjo pas 
policininkus ir pasakė jiems, kad jie iš kalėjimo neis, iki ateis 
miesto vadovybė, atsiprašys jų ir juos viešai išves iš kalėjimo. 
Jie yra Romos piliečiai ir reikalauja teisės. Tai išgirdus 
miesto vadovybė išsigando. Romos pilietį viešai plakti buvo 
didelis nusikaltimas. Už tai grėsė žiauri bausmė — mirties. 
Žinonės dažnai labiau bijosi bausmės dėl savo kalčių ir 
žmonių, negu Dievo. Miesto vadovybė atėjo, atsiprašė ir 
išvedė apaštalus iš kalėjimo. Koks vaizdas! Vakar jie buvo 
viešai nuplakti, šiandien miesto didžiūnai lydi juos „gatve! 

Apaštalai reikalavo teisės ne dėl savęs, bet-dėl surinkimo 
žmonių, tai yra, parodyti jiems, kad jie nėra beteisiai 
nusikaltėliai. Sumuštieji užsuko pas Lidiją. Jie padrąsino 
brolius, atsisveikino ir iškeliavo toliau skelbti evangelijos. 
Filipuose buvo įsteigtas surinkimas. Povilas visą laiką 
palaikė labai artimus ryšius su šiuo surinkimu. 

Pirmieji Europoje. Lidija įtikėjo paveikta ramiai skelbia- 
mo evangelijos žodžio. Kalėjimo viršininkas, kurio vardo 
nežinome, per išgąstį — žemės drebėjimą. Jis niršdamas dėjo 
apaštalų kojas į kalades, dabar išsigandęs krito jiems po 
kojų, pagaliau net plovė jiems kojas ir žaizdas. 


APAŠTALAI TESALONIKOJE, Apd 17,1-9 | 
1 Perėję Amfipolį ir Apoloniją, jie atvyko į Tesaloniką, kur 
buvo žydų sinagoga, I Tes 2,1-2. 2 Pagal savo įprotį Povilas 

užėjo pas juos ir tris šeštadienius aiškino jiems Raštus, Lk 
4,16. 3 Jis dėstė 1r įrodinėjo, kad Mesijas turėjo kentėti ir 
prisikelti iš numirusių ir kad: „Mesijas — tai Jėzus, kurį jums 
skelbiu“, Lk 24,26-; Jn 20,9; Apd 4,2; 18,5; 26,12. 4 Kai 
kurie iš jų įtikėjo ir prisijungė prie Povilo ir Silo; taip pat 
įtikėjo ir daugybė dievobaimingųjų graikų ir nemaža aukštos 
kilmės moterų, Apd 13,43; 28,24; Ef 1,11. 

5 Žydus pagavo pavydas. Surinkę iš gatvės piktų žmonių, 
jie sukurstė minią ir sukėlė mieste sąmyšį. Po to patraukė 
prie Jazono namų ir ten ieškojo Povilo ir Silo, norėdami juos 
perduoti minios teismui, Apd 13,45; 1 Tes 2,16. 6 Neradę jų, 
nusitempė Jazoną ir kelis brolius pas miesto vadovus, 
šaukdami: „Tie žmonės, kurie visame pasaulyje kelia suirutę, 
atvyko čion, Apd 16,20; 24,5; Rom 16,21, 7 ir Jazonas juos 
priglaudė. Visi šitie laužo ciesoriaus įsakymus tvirtindami, 
jog esąs kitas karalius, būtent, Jėzus", Lk 2,1; 23,2; Jn 1912. 
8 Tokiomis kalbomis jie sukurstė minią ir miesto vadovus. 9 
Pastarieji, gavę iš Jazono ir kitų užtikrinimą, paleido juos. 


Povilas su savo palyda nuvyko iš Filipų į Tesaloniką, 
anuo metu vadinama Salonikai. Tai buvo apie 150 km nuo 
Filipų. Šiame mieste dalis gyventojų buvo žydai. Jie turėjo 
sinagogą. Povilas pagal savo paprotį ėjo į sinagogą ir ten 
esantiems kalbėjo apie Išganytoją Jėzų. Povilas kalbėjo iš. 
Rašto. Iš to Rašto, kuris buvo žydų tikėjimo pagrindas. Jis 
yra ir mūsų tikėjimo pagrindas. Senajame Testamente daug 
rašyta apie Mesiją ir Jo kentėjimus. Povilas tą aiškino. Kai 
kurie žydai įtikėjo, bet daug daugiau įtikėjo prozelitų-grai- 
kų. Dėl to kilo pas žydus pavydas. Jie surinko būrį valkatų, 
sukurstė minią ir taip sukėlė miestę sąmyšį. Jie patraukė prie 
Jazono namų, kuriuose buvo apsistoję apaštalai. Jie ten 
apaštalų nerado; tai Jazoną ir kelis surinkimo narius 
nutempė pas miesto vadovus. Žydai sukėlė mieste sąmyšį, bet 
kaltino apaštalus, kad jie yra labai pavojingi. Jie visur 
pasaulyje sukelią suirutę ir čia atvykę darą tą patį. Ir antra, 
jie laužą ciesoriaus įsakymus, tvirtindami, kad Jėzus esąs 
karalius. Šitas kaltinimas buvo labai suktas ir neteisingas. 

Žydai nekentė ciesoriaus, taip pat ir Jėzaus, tik dėl to, kad 
Jėzus nesiskelbė ir nenorėjo būti politiniu mesiju. Matyti, 
Jazonas buvo žinomas ir įtakingas žmogus mieste. Miesto 
vadovai buvo išmintingesni už Filipų valdovus. Jie, gavę 
paaiškinimą ir užtikrinimą iš Jazono, paleido atitemptuosius. 
Mieste buvo įsteigtas surinkimas, bet apaštalai turėjo palikti 
miestą. Tesalonikos surinkimas buvo garsus. Apaštalas 
Povilas parašė jam net du laiškus. 


POVILAS IR SILAS 
BERĖJOJE, Apd 17;10-15 

10 Broliai tuojau pat, naktį, išsiuntė Povilą ir Silą į 
Berėją. Ten atvykę, jie užėjo į žydų sinagogą, Apd 9,25; 
13,14; 20,4; 23,23-31. 11 Tenykščiai pasirodė esą kilnesni už 
tesalonikiečius. Jie noriai priėmė žodį ir kasdien tyrinėjo 
Raštus, ar taip esą iš tikrųjų, Jn 5,39; Apd 8,28. 12 Daugelis 
įtikėjo, jų tarpe daug kilmingų graikų moterų ir nemaža vyrų. 

13 Sužinoję, kad Povilas jau Berėjoje skelbia Dievo žodį, 
Tesalonikos žydai atskubėjo ir čia drumsti ir krustyti žmonių, 
Apd 14,19; 1 Tes 2,14-16. 14 Tada broliai skubiai išsiuntė 
Povilą prie jūros, o Silas ir Temotiejus pasiliko ten, Apd 
16,1; 1 Tes 3,1-5. 15 Povilo palydovai nuvedė jį iki Atėnų. 
Gavę įsakymą Silui ir Temotiejui, kad kuo greičiausiai 
atvyktų pas jį, grįžo atgal, Jn 2,17; Apd 15,39. 


Surinkimo nariai, žinodami, padėtį Tesalonikoje, tuojau 
naktį, kad niekas nepastebėtų, išsiuntė Povilą ir Silą į Berėją, 
apie 70 km į pietvakarius nuo Tesalonikos. Tai buvo mažas 
miestukas, nuošalioje, ramioje vietoje. Nors apaštalai turėjo 
pasitraukti iš Tesalonikos, bet jie nepasitraukė nuo evangeli- 
jos skelbimo. Kaip kitose vietose, taip ir čia, jie pirmiausia 
ėjo į sinagogą ir čia skelbė Kristų. Berėjos gyventojai buvo 
kilnesni už tesalonikiečius. Jų kilnumas buvo tame: jie tikėjo 
Šventajam Raštui ir tyrinėjo Jį kasdieną, lygindami ar taip 
yra, kaip Povilas mokė. Kiekvieno evangelijos skelbėjo 
pareiga turėtų būti mokyti, kaip Rašte parašyta, ir kiekvieno 
klausytojo" pareiga pasitikritni, ar taip Raštas moko. 

Tikėjimo pagrindas yra Raštas. 

Įtikėjo gražus būrys žydų ir graikų, vyrų ir moterų. 
Surinkimas tarpo ir augo. Tesalonikoje žydai sužinojo, kad 
Povilas skelbia evangeliją Berėjoje. Kaip apaštalai dėjo 
pastangas skelbti žodį, taip netikintieji trukdė, drumstė 
evangelijos skelbimą. Vietiniai surinkimo nariai nelaukė iki 
mieste prasidės sąmyšis. Jie išsiuntė Povilą į pajūrį ir iš ten 
palydėjo į Atėnus. 


POVILAS ATĖNUOSE, Apd 17,16-21 

16 Belaukdamas Atėnuose jų atvykstant ir matydamas 
pilną stabų miestą, Povilas netvėrė apmaudu. 17 Jis aiškinosi 
sinagogoje su žydais ir dievobaimingaisiais, ir kasdien 
kalbėdavo susirinkusiems aikštėje, Apd 13,14. 18 Kai kurie 
apikūrininkų ir stoikų filosofai bandė su juo ginčytis. Vieni 
klausė: „Ką šis plepys nori pasakyti?" Kiti: „Atrodo, kad jis 
svetimų dievybių skelbėjas". Mat, jis skelbė Jėzų ir 
prisikėlimą, 1 Kor 1,22-; 4,12. 

19 Pagaliau jie nusivedė jį į Areopagą ir tarė jam: „Ar 
galėtume sužinoti, kokį naują mokslą skelbi? Apd 28,22. 20 
Berods, kalbi negirdėtus dalykus mūsų ausims. Taigi 
norėtume sužinoti, kas tai būtų". 21 Mat, visi atėniečiai ir ten 
gyvenantys ateiviai leisdavo laiką, įpasakodami naujienas 
arba jų klausydami. 


Povilas, Jėzaus pašauktas ir 'siųstas, skelbė evangeliją 
Europoje, persekiojamas ir stūmiamas iš. miesto į miestą 
pasiekė Atėnus, Graikijos sostinę. Tuo laiku Graikijos didybė 
buvo praėjus. Graikai buvo romėnų nugalėti 146 m. pr. Kr. 
Bet Atėnai vis dar buvo meno ir mokslo centras: Povilas liko 
šiame mieste vienas. Jis laukė atvykstant Silo ir Timotiejaus. 
Povilas ilgėjosi krikščioniškos draugystės. Šitame mokslo. 
centre, filosofų mieste, jis matė didelį stabygėrbinimą. Tas j Ši 
jaudino ir sukrėtė. Jis nerimo. Pasaulio! išminčiai, 
pažinimo gyvojo Dievo, yra menki išminčiai“ Jie Sabina 
stabus. Jei mūsų laikų išminčiai (mokslininkai) ir negarbina 
stabų iš medžio, akmens, sidabro, aukso, tačiau jie garbina 

žmogiškų minčių stabus. Daugelis ir lietuvių mokslininkų 
garbina, pasakoja, moko, rašo apie bažnyčių išgalvotas 
dogmas ir pasakaites, kurioms nėra Šventajame Rašte 
pagrindo. Taipgi ir menininkai laiko labai vertingais kryžius 
ir rūpintojėlius, o ne evangelijos tiesas. 

„ "Atėnuose buvo ir žydų sinagoga. Ją lankė ir graikai, kurie 
nepasitenkino stabų garbinimu. Daug jų tapo prozelitais. Jie 
negarbino stabų, žinojo apie Męsiją ir laukė Jo. Jam atėjus, 
nepažino Jo. Povilas skelbė jiems prisikėlusį Jėzų. Povilas 
sutiko aikštėje daug žmonių, kurie nelankė sinagogos. Jis ir 
jiems skelbė krikščionystės centrinę esmę — Jėzų. Jis susitiko 
epikūrininkus ir stoikininkus filosofus. Šiame mieste buvo jų 
mokyklos — fakultetai. Filosofas Epikūras gyveno 341-271 
m. pr. Kr. Jo įsteigta mokykla mokė, kad žmogus negali 
suvokti pomirtinio gyvenimo. Todėl nėra reikalo tikėti į 
pomirtinę atsakomybę ir prisikėlimą. Išmintingiausia esą 
naudotis šio gyvenimo pasiekiamais vaisiais ir nekvaršinti 
galvos apie tai, ko nesupranti. Jiems atrodė Povilo pokalbiai 
yra tik plepėjimas. Jis, lyg koks paukštis, prisirinkęs šen ir 
ten kiek grūdų, prisiskaitęs ir prisiklausęs kokių nors žinių, 
dabar skelbia, lyg savo išmintį. Stoikiečių mokykla buvo 
įsteigta Atėnuose 320 m. pr. Kr. Joje mokė susilaikymą ir 
kūno aistrų apvaldymą. Čia buvo aiškinama: kaip siela daro 
kūną gyvą, duoda jam prasmę, taip panašiai yra su visata. 
Visatą pripildo ugnis (žvaigždės) ir dvasia. Jų tarpe buvo 
labai aukštos doros ir susivaldančių žmonių. Jų gyvenimas 
buvo kiek panašus į Jėzaus išlaisvintų žmonių gyvenimą. 
Jiems atrodė, kad Povilas skelbia naujus dievus, kurių 
Oriente vis naujai iškyla. Taigi ir čia nauja dievų pora — 
Jėzus ir prisikėlimas. Filosofai panoro apie tai tiksliau 
sužinoti. Jie pakvietė Povilą į Areopagą. Tai buvo lauke 
įrengta vieta, arti Akropolio (Atėnų garsioji pilis), iš kur 
buvo matoma visa Atėnų didybė: kalnai, upės, jūra, parkai, 
pastatai, paminklai. Čia rinkdavosi Atėnų vadovybė  posė - 
džiams, kuri aptardavo tikybos, mokslo ir doros klausymus 
"Šioje „salėje“ (vietoje) tilpo apie šimtas žmonių. Čia buvo 
Povilas pakviestas kalbėti. Vadovybė norėjo apsvarstyti 

Povilo skelbiamas mintis. Tikrybėje jie neieškojo tiesos, bet 
tik naujienų. Atėniečiai, taip ir jų studentai iš kitų kraštų, 
mėgo klausytis tik naujų dalykų, bet nesiekė įgyvendinti 
girdėtų tiesų. Toks buvo jų būdas. Taip leido jie brangų 
laiką. 
POVILO KALBA 
AREOPAGE, Apd 17,22-31. 

22 Tada Povilas, atsistojęs Areopago viduryje, prabilo: 
„Atėniečiai, man rodos, kad jūs visais atžvilgiais pernelyg 
religingi. 23 Vaikščiodamas ir apžiūrėdamas jūsų švente- 
nybes, radau aukurą su užrašu: „Nežinomam dievui'. Taigi 
skelbiu jums tai, ką jūs nepažindami garbinate, Apd 14,17. 
24 Dievas pasaulio ir visko, kas jame yra, kūrėjas, būdamas 
dangaus ir žemės valdovas, negyvena žmonių rankomis 
statytose šventovėse, 1 Kar 8,27; Iz 42,5; Mt 11,25; Apd 7,48, 

25 ir nėra žmonių rankomis aptarnaujamas, tarsi Jam ko 
nors trūktų. Jis gi pats visiems duoda gyvybę, alsavimą ir 
visa kita, Ps 50,8-12; Jok 1,17. 26 Iš vieno Jis išvedė visą 
žmonių giminę; kuri gyvena visoje žemėje. Jis nustatė 
aprėžtus laikus ir apsigyvenimo ribas, 1 M 10; 5 M 32,8; Ps 
74,17; Apd 1,7, 27 kad žmonės ieškotų Dievo ir tarytum 
apgraibomis Jį atrastų, nes Jis visiškai netoli nuo kiekvieno iš 
mūsų, 5 M 4,28-; Iz 55,6; Ps 145,18; Jer 23,23-; Lk 24,39, 
Rom 1,19; I Jn I,l. 28 Juk mes Jame gyvename, judame ir 
esame, kaip yra pasakę kai kurie jūsų poetai: „Mes esame jo 
giminės'. 29 Todėl, būdami dieviškos giminės, neturime 
manyti, jog Dievybė yra panaši į auksą, sidabrą, akmenį arba 
į meno ir žmogaus minties kūrinius, 1 M 1,27; Iz 40,18; Apd 
19,126; Rom 1,23; 1 Kor 12,2. 30 Dievas pažvelgė toliau, 
negu siekia nežinojimo laikotarpis, ir skelbia, jog visiems - 
žmonėms, kur jie bebūtų, reikia atsiversti, Lk 24,47; Apd 3,1; 
14,16. 31 Jis nustatė dieną, kada teisingai teis visą pasaulį 
per vieną žmogų, kurį tam paskyrė ir visiems už Jį laidavo, 
prikeldamas iš numirusių", Ps 9,9; 96,13; 98,9; Jn 5,22; Apd 
10,42-45; Rom 10,14; 2 Kor 5,10; 1 Tes 1,10. 

Povilas Europos meno ir mokslo centre, garsiausioje ano 
meto vietoje, Atėnuose. Jo klausytojai profesoriai, mokslo ir 
etikos pažibos. Povilas jų kvietimą kalbėti priėmė ir turėjo 
laiko kalbai pasiruošti. Povilas elgėsi visai europietiškai. Jis 
net kalbėdamas stovėjo, o ne pagal žydų paprotį — sėdėjo. 
Lukas aprašė tą kalbą labai sutrauktai; užrašė tik pagrindines 
mintis. 

Įvadui Povilas panaudojo matytą užrašą viename jų 
aukure: ,,„Nežinomam dievui". Iš to prelegentas darė išvadą, 
kad jie, atėniečiai, yra labai religingi. Jie garbina tiek dievų, 
kad net vardų jiems pritrūko. Povilas kaip tik norėjo juos 
supažindinti su Dievu, kuris yra pasaulių ir dangų kūrėjas ir 
valdovas. Jam nereikalingos šventovės. Jis negyvena jokiuose 
pastatuose. Šventovės yra reikalingos tik žmonėms, jų 
subuvimams, susirinkimams. Žmonės šiam Dievui nieko 
negali duoti. Dievas viską žmonėms duoda, net orą ir 
alsavimą, be kurių žmogus nė kelių minučių negalėtų gyventi. 
Graikai, nors nebeturėdami politinės nepriklausomybės, 
išdidžiai laikėsi ir į kitus žiūrėjo su panieka, laikė juos 
barbarais. Povilas aiškino, kad Dievas visą žmoniją išvedė iš 
vienos poros. Tad visi žmonės yra lygūs Dievo požiūriu. Betgi 
žmonės nėra tik viena masė. Žmonija yra suskirstyta į tautas. 
Tautos turi savo laikotarpius (istorijas) ir rubežius. Kiekvie- 
na tauta turi savo paskirtį. Bendra visoms tautoms yra — 
Dievas, tikėjimas. Ne tik kiekviena tauta, bet ir kiekvienas 
asmuo (žmogus) yra išlaikomas Dievo — gyvena iš Jo. Betgi 
žmogus pats savo išmintimi suranda Dievą — lyg tamsoje 
rankomis graibydamasis. Žmogus supranta, kad jis Dievo yra 
leistas, jo širdyje įdiegtas tikėjimas Dievu, todėl jis yra 
dieviškos giminės, kaip ir jų poetas Aratus yra parašęs. Tad 
žmogus labai klysta, manydamas Dievą išreikšti auksu, 
sidabru, akmeniu, arba ir kilniausiomis menininkų ir filosofų 
mintimis. Žmonėms nėra įmanoma Dievą išreikšti. Bet tik 
Dievas apsireiškia žmonėms per Šventąją Dvasią ir teikia 
galimybę pažinti Jį ir sukelia žmoguje norą siekti šventumo 


„kasdieniškame gyvenime. Marksistai turi labai daug tiesos 


tvirtindami, kad visos tikybos yra tik žmonių padarai. Iš 
tikrųjų, jos yra tokios, kur Šventoji Dvasia neveikia ir 

gyvasis Dievas neapsireiškia krikščionių gyvenime. Formose 
ir dogmose nėra tikėjimo esmės, dieviškos gyvybės. Pažinti 
Dievą, yra reikalingas atsivertimas. Atsivertimas nėra 
filosofinės mintys, pokalbiai, sakramentai, bet gyvas ir aiškus 
žmogaus pasikeitimas, koks įvyko pačiam Povilui prie 
Damasko vartų. Povilas kalbėjo pats iš savo patyrimo. Jei 
kuris ir nežino savo pakeitimo dienos ir valandos, betgi jis 
žino: „Pirma aš buvau aklas, o dabar regiu!“ Povilas skelbė 
atsivertimą lygiai žydams, kaip ir aukštiesiems pasaulio. 
mokslininkams — graikams. Atsivertimas yra esmė ir centras 
evangelijos. Jis toks yra ir mūsų dienomis, koks jis buvo 
pradžioje krikščionystės. 

Gyvam tikėjimui yra reikalingas Išganytojas. Graikai 
mažai žinojo apie Izraeliui pažadėtąjį Mesiją. Išganytojas — 
Jėzus yra tik vienas visam pasauliui. Jį apaštalas skelbė ir 
graikams, tik kitokiu požiūriu, negu žydams. Povilas sakė 
graikams, kad Dievas paskyrė dieną teisingam teismui, 
kuriame turės pasirodyti kiekvienas žmogus. Šį teisingą 
teisėją — Jėzų Dievas prikėlė iš numirusių. Apaštalo 
klausytojai buvo tam tikru požiūriu teisėjai, tikėjimo ir doros 
reikalų tvarkytojai. Jie suprato, ką reiškia teisėjas. 


KALBOS POVEIKIS, Apd 17,32-34 
32 Išgirdę kalbant apie prisikėlimą iš numirusių, vieni 
pradėjo tyčiotis, o kiti sakė: „Apie tai pasiklausysime dar 
kitą kartą", Apd 24,25; 1 Kor 1,23. 33 Šitaip Povilas paliko 
jų būrį. 34 Vis dėl to kai kurie vyrai stojo į jo pusę ir įtikėjo. 
Jų tarpe Dionizijus, Areopago narys, viena moteris, vardu 
Damaridė ir jų draugai, Apd 16,14; 1 Kor 15,12. 


Kai kas sako, kad Povilas neturėjo pasisekimo Atėnuose. 
Jie kaip įrodymą panaudoja: Atėnuose nebuvo įsteigtas 
surinkimas ir Povilas neparašė atėniečiams laiško. 

Nežinia ar Povilas norėjo dar toliau kalbėti? Jis jau viską 
pasakė, kas buvo reikalinga, kas sudarė tikėjimo esmę. Jo 
kalba, kaip ir Sekminių laiku Petro, iššaukė klausytojų tarpe 
apsisprendimą. Vieni (epikūriečiai) šaipėsi iš prisikėlimo, dar 
daugiau iš atsivertimo. Jiems atsivertimas buvo tik pasakėlės, 


| 

o krikščioniškas gyvenimas — kvailybė. Kiti norėjo apie visa 
tai išgirsti daugiau. O treti — įtikėjo. Du minimi vardais, bet 
sakyta, kad jų buvo daugiau. Taigi, laimėta buvo žymiai 
daugiau, negu pirmąja kalba Filipuose (viena Lidija). 
Daugybė kunigų pamokslų, per visą jų amžių, neatverčia nė 
vieno.. Atėnuose per vieną Povilo pamokslą atsivertė keli. 

Ar 1 Kor 1,2 nėra manyti ir atėniečiai? Apaštalas ne 
visiems įsteigtiems surinkimams rašė laiškus. Jis neturėjo 
laiko su daugybe asmeniškai susirašinėti. Jis rašė laiškus 
surinkimams, kuriuose iškilo įvairūs klausimai, kur buvo 
būtinas reikalas. 


POVILAS KORINTE, Apd 18,1-11 

1 Po viso šito Povilas iškeliavo iš Atėnų ir nuvyko į 
Korintą, 1 Kor 1,2. 2 Čia jis sutiko vieną iš Ponto kilusį 
žydą, vardu Akvilą su žmona Priskile, neseniai atsikėlusius iš 
Italijos. Mat, Klaudijus buvo išleidęs įsakymą visiems 
žydams išsikraustyti iš Romos. Jis apsigyveno prie jų, Apd 
18,26; 11,28; Rom 16,3-5; 1 Kor 16,19; 2 Tim 4,19, 3 ir, 
kadangi mokėjo bendrą amatą, pasiliko ten ir darbavosi. Jie 
vertėsi palapinių gamybos amatu, Apd 20,34; 1 Kor 4,12; 
9,12; 2 Kor 11,8. 4 Kiekvieną šeštadienį jis kalbėdavo 
sinagogoje, įtikinėdamas žydus ir graikus, Apd 13,14. 

5 Atvykus iš Makedonijos Silui ir Timotiejui, Povilas 
atsidėjo vien tik žodžio tarnystei, liudydamas žydams, kad 
Jėzus yra Mesijas, Apd 17,14-; 1 Kor 1,6; I Tes 3,6. 6 Jiems 
nesiliaujant prieštarauti ir piktžodžiauti, jis nusipurtė savo 
drabužius ir tarė: „Jūsų kraujas tekrinta ant jūsų galvų! Aš 


"nekaltas ir nuo šiol eisiu pas pagonis", Mt 10,14; 27,25; Apd 


13,46-51; 20,26; 28,28; Rom 1,16. 7 Ir, pasitraukęs iš ten, 
persikėlė į vieno dievobaimingo žmogaus, vardu Tito Justo, 
namus, kurie buvo šalia sinagogos. 8 Sinagogos vyresnysis 
Krispus su visais savo namiškiais įtikėjo Viešpatį. Be to, 
daugelis korintiečių įtikėjo ir pasikrikštijo, Joz 24,15; Apd 
9,10; 1 Kor 1,14. 9 Vieną naktį Viešpats regėjime prabilo 
Povilui: „Nebijok! Kalbėk ir netylėk! Jer 1,8; Apd 4,29; 1 
Kor 2,3. 10 Aš esu su tavimi, ir niekam nepavyks tau 

pakenkti, nes šiame mieste daugelis žmonių — manieji", Joz 
1,5; Iz 41,10; 43,5; Oz 2,25; Jn 10,16. 11 Taigi jis tėn pasiliko 
metus ir šešis mėnesius, skelbdamas jiems Bievo žodį, Jer 
1,8; Apd 19,10. 


Kodėl Povilas paliko Atėnus ir atvyko į Korintą? Lukas 
nieko neparašė. Ar tai buvo žmogiškas apskaičiavimas, ar 
dieviškas apreiškimas? Nors Korintas yra netoli nuo Atėnų, 
bet miestų paskirtis ir žmonių gyvenimas juose buvo labai 
skirtingas. Romėnai, užimdami Korintą 146 m. pr. Kr., visai 
sugriovė miestą. 27 m. po Kr. ciesorius Julius atstatė miestą, 
padarė jį Achajos (Graikijos) provincijos sostine ir „okonsu, 
lo būstine. Mieste buvo du uostai — Vakarų ir Rytų. Anuo 
metu tie uostai buvo pasaulinio masto. Čia būdavo 
perkraunamos prekės. Laivų ir uosto įrengimų savininkai 
buvo labai turtingi, o darbininkai (vergai) — beturčiai. Čia 
klestėjo įvairios tikybos ir pramogos, ypač prostitucija. Kai 
kurios pagonių tikybos laikė prostituciją religingumu. Jų 
šventovės buvo pilnos kunigių — prostitučių, kurios Čia 
gyveno dievų „garbei“. Vaisingumo — prostitucijos deivės 
buvo garbinamos Rytuose —Astartė, o Vakaruose Artemidė 
— Diana. Net priežodis buvo žinomas apie korintiečius: 
„Gyvena kaip korintiečiai". 

Korinte Povilas sutiko kilusį žydą iš Ponto, nuo 
Juodosios jūros, ir jo žmoną Priskilę. Jie pirma gyveno 
Romoje, bet buvo drauge su visais žydais iš Romos ištremti 
ciesoriaus Klaudijaus. Romėnų istorikas Svetonijus sako, 
kad žydai buvo ištremti dėl žydų nesiliaujančiai keliančių 
sąmyšių, dėl kokio tai Kristaus. Akvilas ir Priskilė turėjo 
palapinių gamybos įmonę. Atrodo, kad Povilas gavo pas juos 
darbą. Jiedu labai gerai sugyveno su Povilu ir tapo artimi jo 
bendradarbiai. Vėliau Efeze surinkimo žmonės rinkdavosi jų 
namuose pamaldoms, 1 Kor 16,19, paskiau Romoje, Rom 
16,3-5, ir vėl Efeze, 1 Tim 4,19. Atvykęs Povilas iš Atėnų 
susirado darbą pas Akvilą ir pradėjo evangeliją skelbti“ 
(susikalbėti), kaip visur kitur, pirma sinagogoje. Čia jam 
besidarbuojant, atvyko jo pagelbininkai, Silas ir Timotiejus. 

Jie atnešė jam kiek dovanų (paramos) iš Filipų. Dabar 
Povilas galėjo visai atsidėti dvasiniam darbui. 

Kadangi žydai prieštaravo ir piktžodžiavo, Povilas pasakė 
jiems, kad jie neša atsakomybę dėl evangelijos atmetimo. Jis 
pasitraukė nuo jų iš sinagogos, apsigyveno pas prozelitą Titą 
Justą ir laikė jo namuose pamaldas. Surinkimą lankė kai 
kurie žydai. Net vienas sinagogos vyresnysis įtikėjo. 

„Tie visi pergyvenimai ir apsisprendimai Povilui buvo 
sunkūs. Dėl to jis turėjo daug abejonių ir kovų. Viešpats 
apsireiškė jam, sustiprino jį ir pranešė, kad šiame mieste daug 
žmonių įtikės, o Povilui neatsitiks nieko blogo, kaip kad 
buvo Filipuose ir kituose miestuose. Čia Povilas skelbė 
evangeliją pusantrų metų. 


ŽYDA! SKUNDŽIA POVILAĄ 
PROKONSULUI, Apd 18,12-17 
12 Galijonui būnant Achajos prokonsulu, žydai visi kaip 
vienas sukilo priaš Povilą, nusitempė jį į teismą, Apd 13,7; 
19,38; 2 Kor 1,l, 13 ir skundė: „Šitas žmogus įkalbinėja 
žmones garbinti Dievą įstatymui priešingu būdu". 14 Povilui 
rengiantis prabilti, Galijonas tarė žydams: „Jei klausimas 
liestų nusikaltimą ar piktą darbą, aš, žydai, pagrįstai 
paklausyčiau, Apd 23,29; 25,18-20. 15 Bet kai liečia 
mokymą, vardus bei jūsų įstatymą, spręskite jūs patys; aš 
nesutinku šiuose reikaluose būti teisėju“, Jn 18,31. 16 Ir 
pavarė juos iš teismovietės. 17 Tada visi užpuolė sinagogos 
vyresnįjį Sostenį ir teismo akyse jį sumušė. Galijonas į tai 
nekreipė dėmesio, 4 M 6,2-5. 


Galijonas buvo prokonsulu Korinte 51-52 metais. Žydų 
veikla prieš Povilą Korinte buvo nuosaiki. Ką Viešpats jam 
pažadėjo, tas įvyko. Žydai mieste nekėlė sąmyšio prieš 
Povilą. Bet kai Galijonas pradėjo eiti savo tarnybą, žydai 
atsitempė Povilą pas prokonsulą ir skundė jį, kad jis moko 
prieš žydų įstatymą, nesilaiko žydų tikėjimo ir neturi leidimo 
savo veiklai. Žydų tikėjimas buvo pripažintas Romos 
valstybės. Galijonas nežinojo skirtumo tarp žydų ir krikščio- 

nių. Jis atsisakė daryti teismą. Jis net nekreipė dėmesio į 
nekaltai sumuštą Sostenį Ar šitas Sostenis minimas 1 Kor 
1,1 nėra žinoma. 


POVILO KELIONĖ Į 
ANTIOCHIJĄ, Apd 18,18-23 

18 Povilas pabuvo Korinte ilgesnį laiką. Paskui atsisveiki- 
no brolius ir kartu sų Priskile bei Akvilu iškeliavo į Siriją. 
Kenchrėjoje jis apsikirpdino plaukus, nes buvo padaręs 
įžadą, 4 M 6,9-18; Apd 21,24; Rom 16,l. 

19 Atvykus į Efezą, jis atsiskyrė nuo jų, nuėjo į sinagogą 
ir skelbė žodį žydams, Apd 13,14. 20 Jie prašė jį pasilikti 
ilgesnį laiką, bet jis nesutiko, Jn 4,40; Apd 19,9-; 20,16, 21 ir 
atsisveikindamas tarė: „Jei Dievas panorės, aš vėl atvyksiu 
pas jus". Ir iškeliavo iš Efezo, Apd 21,15; Rom 1,10; 15,32; I 
Kor 4,19; 16,7; Jok 4,15. 

22 Atplaukęs į Cezarėją ir išlipęs į krantą, jis pasveikino 
surinkimą ir patraukė į Antiochiją, Apd 21,15. 23 Šiek tiek 
pabuvęs, vėl leidosi į kelionę, eidamas per Galatijos kraštą, per 
Frigiją, stiprindamas visus mokinius, Apd- 16,6. 


Čia Lukas daug, bet labai suglaustai rašo, kad sunku yra 
viską suprasti. Kelionė padaryta tūkstančius kilometrų. Daug 
kas tik paminėta, 'bet smulkiau nepaaiškinta. Daug ką 
įmanoma tik spėlioti. Evangelijos skelbimas Korinte tęsėsi 
ramiai. Kodėl Povilas paliko Korintą ir darė tokią ilgą 
kelionę, nežinome. Jis išvyko iš Korinto ramiai, be jokių 
persekiojimų. Drauge vyko ir Akvilas su Priskile. Silas, 
rodos, liko Korinte darbą tęsti. Akvilui, turinčiam palapinių 
pramonę, daug kainavo persikelti į kitą miestą. Jis persikėlė į 
Efezą. Kenchrėjoje Povilas baigė įžado laiką ir čia apsikirpdi- 
no galvos plaukus. Kada jis ir kodėl darė įžadą, nieko 
nežinome. Efeze žydai labai palankiai priėmė evangelijos 
skelbimą. Jie net prašė Povilą likti pas juos. Povilas 
išskubėjo iš Efezo. Kodėl Povilas taip skubėjo nieko 
nesakytą. Povilas iš laivo išlipo Cezarėjoje. Atrodo, kad jis 
surinkimą pasveikino Jeruzalėje. Gal buvo priežastis 

aplankyti Jeruzalę 1r surinkimui pranešiti apie misijos darbą. 
Vėliau jis nuvyko į Antiochiją ir ten tikrai panešė surinkimui 
apie misijos eigą bei Viešpaties palaimą. Jis kiek atsikvėpė ir 
vėl leidosi į ilgą misijos kelionę. Jis aplankė ir stiprino 
surinkimus Mažojoje Azijoje. Kiek čia buvo vargo, kentėji- 
mų, džiaugsmo, palaimos! Tą viską tik amžinybėje galėsime 
sužinoti. 
APOLAS EFEZE IR 
KORINTĖ, Apd 18,24-28 

24 Vienas žydas, vardu Apolas,kilęs iš Aleksandrijos, 
atvyko į Efezą. Tai buvo iškalbingas vyras, puikiai: išmanan- 
tis Raštus, Apd 19,1; I Kor 1,12; 3,4-; 4,6; 16,12; Tit 3,13. 25 
Jis buvo pamokytas Viešpaties kelio, kalbėjo su užsidegimu 
ir rūpestingai mokė apie Jėzų, nors tepažinojo Jono krikštą, 
Apd 3,15; 19,3; Rom 12,11; Apr 3,15. 26 Jis drąsiai skelbė 
sinagogoje. Išgirdę jį kalbant, Priskilė ir Akvilas pasikvietė 
pas save ir nuodugniai išaiškino jam Dievo kelią. 27 Kai jis 
sumanė vykti į Achają, broliai parašė mokiniams iš anksto, 
patardami jį priimti. Nuvykęs tenai, malonės remiamas, 
didžiai pasitarnavo tikintiesiems, Rom 16,1; 2 Kor 3,1; Kol 
4,10. 28 Mat, jis viešumoje įspūdingai nugalėdavo žydus, iš 
Raštų rodydamas Jėzų esant Mesiją, Lk 23,10; Apd 9,22; 
17,3. 


Greitai po Povilo išvykimo, atvyko į Efezą jaunas vyras, 
misionierius. Jis nieko nežinojo apie Povilą. Jis buvo kilimo 
aleksandrietis, iš Aleksandrijos, Egipto. Aleksandriją įkūrė 
Aleksandras didysis 331 m. pr. Kr. prie Nilo žiočių. Miestas 
labai greitai išaugo. Apaštalų laikais jis buvo antras didumu 
Romos imperijoje. Jame buvo kultūros ir mokslo centras. Jis 
kiek skyrėsi nuo Atėnų. Čia vyravo žydų įtaka. Filosofiją 
veikė Senasis Testamentas. Čia gyveno garsus filosofas Filo. 
Manoma, kad Apolas buvo jo mokinys. Antrame šimtmetyje 
Aleksandrija buvo žymus krikščionių mokslo centras. Apolas 
buvo gabus ir sumanus kalbėtojas. Jis buvo krikščionis, bet 
žinojo tik apie Jono krikštą. Tais laikais dar buvo daug Jono 
Krikštytojo sekėjų. Jie tikėjo į Jėzų kaip Mesiją, bet giliau 

nepažino krikščioniško tikėjimo. Jie nieko nežinojo apie 
Šventosios Dvasios veikimą ir vedimą. Akvilas ir Priskilė 
girdėjo jį kalbant sinagogoje, bet tuojau pastebėjo, kad jam 
ko tai trūksta. Jie pasikvietė jį pas save ir išaiškino jam 
pilniau krikščioniško gyvenimo kelią. Koks vaizdas! Garsus 
ir iškalbus teologas (kunigas) sėdi palapinių dirbtuvėje ir 
klausosi amatininkų aiškinimo, ne tik Akvilo, bet ir Priskilės. 
Akvilas ir Priskilė neturėjo gabumų mokyti sinagogoje, bet 
pamokyti kunigą jie sugebėjo. Kokia palaima iš tokio 
supratimo! Man teko asmeniškai pažinti tokių žmonių, kurie 
nepažįstančius kunigus pamokė Šventosios Dvasios pasireiš- 
kimo. Tie įtikėję. galingai skelbė atgimimą. Dievas taip 
laimino Akvilo| ir Apolo bendravimą, kad Efezo surinkimas 
davė rekomendacijas Korinto surinkimui apie Apolą. Ir 
vėliau Povilas galėjo sakyti: „Aš sodinau, o Apolas laistė!“ 


POVILAS IR KRIKŠTYTOJO 
SEKĖJAI EFEZE, Apd 19,1-7 
1 Apolui būnant Korinte, Povilas, perkeliavęs aukštumas, 
atvyko į Efezą. Ten jis surado kelis mokinius ir, Apd 18,24- 
27, 1 Kor 16,8, 2 paklausė: „Ar tapę tikinčiais, gavote 
Šventąją Dvasią?" Jie atsakė: „Mes negirdėti negirdėjome, 
kad yra Šventoji Dvasia", Jn 7,39; Apd 2,38; 8,15-. 3 Jis 
klausė toliau: ,,Tai kokį krikštą priėmėte?“ Jie atsakė: „Jono 
krikštą", Lk 3,3-7; Apd 18,25. 4 Tada Povilas paaiškino: 
„Jonas krikštijo atgailos krikštu, ragindamas žmones tikėti 
Tą, kuris ateis po jo, būtent Jėzų", Mt 3,11; Lk 3,16; Apd 
13,24. 5 Tai sužinoję, jie buvo pakrikštyti Viešpaties Jėzaus 
vardu, Apd 2,38. 6 Povilas jiems uždėjo rankas, ir ant jų 
nužengė Šventoji Dvasia. Jie kalbėjo liežuviais ir pranašavo, 
Mk 16,17; Apd 2,4; 6,6; 8,17; 10,44-46; 1 Kor 14. 7 Iš viso jų 
buvo bene dvylika vyrų. 


Povilas atvyko į Efezą, kaip minėta 18,23. Čia jis rado 
Akvilą ir Priskilę, kuriuos buvo palikęs. Kiek daug buvo 
įvykę pasikeitimų! Juodu papasakojo Povilui apie Apolą. Jis 
šiuo laiku buvo Korinte ir ten darbavosi. Povilui nereikėjo 

skubėti į Korintą, jis liko ilgesnį laiką Efeze. Iš čia plėtėsi 
evangelijos skelbimas į visą apylinkę. 

Efezo miestas buvo didelis ir žymus. Anais laikais jame 
buvo žymus uostas. Romėnai buvo suteikę miestui plačias. 
savivaldos teises. Mieste veikė vietinis seimelis ir miesto 
administracija. Kai kilo Artemis ginčas, jį sprendė ne romėnų 
prokonsulas, bet miesto administracija. Mieste veikė, šalia 
pagonių šventovių, žydų sinagoga ir krikščioniškas surinki- 
mas. Čia veikė ir Jono Krikštytojo pasekėjų grupė. Iš kur ji 
buvo kilus, kas jai vadovavo, kai Povilas su ja susipažino, 
nieko nežinome. Jie buvo krikščionys, tikėjo Jėzų Mesiją. 
Povilas tuojau pastebėjo, kad jų tikėjimas yra paremtas tik 
protavimu, be Šventosios Dvasios pasireiškimų. Jis paklausė 
juos: „Ar gavote Šventąją Dvasią, kai įtikėjote?" Supranta- 
ma, jie žinojo apie Šventąją Dvasią, bet jie nieko negirdėjo ir 
nežinojo, kad Šventoji Dvasia jau veikia, yra išlieta, kaip 
Jonas sakė. Jie buvo Jono pamokyti tik apie Jėzaus — 
Mesijo atėjimą, priėmę krikštą, laukė Šventosios Dvasios 
galios pasireiškimo. Kai Povilas jiems paaiškino apie Jėzų ir 
Jo veikiančią galią, jie tuojau tą mielai priėmė, buvo 
pakrikštyti Jėzaus vardu ir, Povilui meldžiantis, uždėjus 
rankas, jie gavo Šventąją Dvasią, kalbėjo liežuviais ir 
pranašavo. Taip buvo Taip gali ir turi būti. Žinoti ir tikėti 
Jėzų bei Šventąją Dvasią neužtenka, reikia būti ja papildy- 
tiems, turėti dievišką veikimą savyje. Šventosios Dvasios 
pasireiškimas tampa matomas ir girdimas, atsiveria visai 
naujas gyvenimas ir pasaulis. Kai kas moko, kad per krikštą 
gaunama Šventoji Dvasia. Kiek krikštytų krikščionių 
gyvenime matome, kuriuose Šventoji Dvasia pasireiškia ir 
juose veikia? Čia aiškiai sakyta, kad nei per Jono krikštą, nei 
Jėzaus vardu krikštytiems nebuvo duota Šventoji Dvasia. Be 
to, dieviškame veikime yra didelė laisvė —įvairumas. Apolas, 
žinodamas tik Jono krikštą, drąsiai ir gyvai skelbė Jėzų — 
Mesiją. Kai jis buvo giliau supažindintas su krikščionišku 
tikėjimu, jis nebuvo pakrikštytas, bet giliau, gyviau, toliau 
skelbė Jėzų. Kornelijaus atsivertime Šventoji Dvasia buvo 
išlieta pirm krikšto. Samarijoje, po įtikėjimo ir krikšto, 
krikščionys neturėjo Šventosios Dvasios. Jie ją gavo tik 
apaštalams pamokius ir meldžiantis už juos. Šiai krikščionių 

grupei Šventoji Dvasia buvo suteikta tik po krikšto 
Viešpaties vardu, Povilui meldžiantis. Mums kartais yra 
nejauku, kad kai kas vyksta ne kaip mes norime ir esame 
pratę. Dievas dvasišką gyvybę teikia ne pagal mūsų 
papročius, bet pagal savo malonę. Kas ją priima noriai, kaip 
ši krikščionių grupė, Dievas vienokiu ar kitokiu būdu teikia 
savo Dvasią. Kas ją atstumia, tų Viešpats neprievartauja. Jie 
gali turėti supratimą apie tikėjimą, bet juose nepasireiškia 
dieviška Šventosios Dvasios galybė. 


POVILAS MOKO IR GYDO 
EFEZE, Apd 19,8-12 

8 Jis nuėjo į sinagogą ir ten per tris mėnesius drąsiai 
aiškino ir įtikinėjo apie Dievo karalystę, Apd 13,14; 18,19.26; 
28,23.3l. 9 Kai kurie, užkietėję ir atmetę tikėjimą, 
piktžodžiavo tikėjimo keliui daugelio akyse, tai jis pasitraukė 
nuo jų, atskyrė mokinius ir juos mokė Tirano mokykloje, 
Apd 9,2; 13,45; 18,6-7; Rom 16,17: 1 Kor 5,11; 2 Kor 6,17; 2 
Tes 3,6; 2 Tim 1,15; Tit 3,10; 2 Jn 10. 10 Tai tęsėsi dvejus 
metus, ir visi Azijos gyventojai, tiek žydai, tiek graikai, 
išgirdo Viešpaties žodį, Apd 18,11; 20,31; 1 Kor 16,8. 11 
Povilo rankomis Dievas padarydavo didingų stebuklų, Apd 
14,3. 12 Žmonės netgi dėdavo ligoniams jo kūną lietusias 
skareles, priejuostes, ir nuo jų pasitraukdavo ligos, išeidavo 
piktosios dvasios, Lk 8,44; Mk 6,56; Apd 5,15. 


Povilas skelbė "zvangeliją apie Dievo karalystę tris 
mėnesius sinagogoje. Tai nebuvo tik teoretinis žinių aiškini- 
mas, bet Dievo karalystės pasireiškimas žmonių gyvenime. 
Buvo reikalaujama apsisprendimo. Ir mūsų laikais, kur 
evangelija gyvai skelbiama, vyksta apsisprendimai. Užkietu- 
sieji atmeta evangeliją, piktžodžiauja jai ir deda pastangas 
kitus sulaikyti nuo tikėjimo. Tokiose aplinkybėse skelbti 
evangeliją yra perlų metimas kiaulėms. Tad Povilas su 
tikinčiais pasitraukė iš sinagogos. Jis išsinuomavo ar kitaip 
kaip gavo filosofo Tirano salę. Rankraštyje D sakyta, kad 
ten kasdien pokalbiai vyko 11-16 valandos. Tai buvo pietų 
pertraukos laikas. Tuo metu ir Povilas, ir daugelis kitų 
darbininkų turėjo laisvą laiką, pertrauką. Povilas galėjo 

ramiai kasdieną, ne kaip sinagogoje tik kartą savaitėje, 
skelbti evangeliją. Taip vyko dvejus metus. Apd 20,31 sakyta 
— trejus metus. Gal manyta dveji metai Tirano salėje? Kur 
gyvai skelbiama evangelija, ten nepasitenkinama tik kartą 
sekmadieniais pamaldomis ir trečiadieniais Biblijos valandė- 
lėmis. 

Ar Povilas ir kitas vietas, kaip Kolosėją, lankė, nežinome, 
Suprantama, kai kurie Povilo klausytojai buvo ir toliau 
iškeliavę. Jie ten liudijo apie išganymą, kurį teikia Jėzus. 
Taipgi žmonės atvykę, atvykę iš toliau, turėjo progos 
pasiklausyti Povilo evangelijos skelbimo. Tokiu būdu 
evangelija tapo žinoma ir paveikė žmonių mases — žydus ir 
pagonis. 

Dievas darė daug stebuklų (gydymų) per Povilo rankas ir 
skaras, kuriomis jis dirbdamas šluostėsi prakaitą, arba 
priejuostes, kurias dirbdamas dėvėjo. Kad tai nebuvo 
prietarai, matome iš įvykio, kai moteris palietė Jėzaus rūbų. 
apvadą, Mt 9,20. Žmonės atskyrė burtus nuo Šventosios 
Dvasios veikimo. Apie tai toliau pasakojama. Dievo Dvasiai 
veikiant, daug ligų ir dvasių šalinosi — pasitraukė. Žmonės 
pasveiko. Taip vyksta ir dabar. 


ŽYDŲ BURTAI, Apd 19,13-20 

13 Panašiai ir kai kurie keliaujantys žydų egzorcistai 
mėgino piktųjų dvasių apsėstiesiems prisišaukti Jėzaus vardo, 
sakydami: „Aš jus saikdinu per Jėzų, kurį skelbia Povilas", 
Mk 9,38; Lk 9,49; 11,19; Apd 16,18. 14 Taip darė vieno žydo 
vyresniojo kunigo Skvėros septyni sūnūs. 15 Bet piktoji 
dvasia jiems atšovė: „Pažįstu Jėzų ir žinau Povilą. O kas jūs 
esate?" Mk 1,34; Lk 4,41. 16 Ir žmogus, turįs nelabąją 
dvasią, užpuolė juos, abgalėjo abu (visus) ir taip nutąsė, jog 
jie nuogi ir sužaloti turėjo bėgti iš anų namų. 17 Tatai tapo 
žinoma visiems žydams ir graikams, gyvenantiems Efeze. 
Visus apėmė baimė, o Jėzaus vardas buvo išaukštintas, Apd 
5,5.11; 9,42. 

18 Daug įtikėjusiųjų ateidavo, išpažindavo ir pasisakyda- 
vo, ką buvo darę, Mt 3,6. 19 Daugelis užsiiminėjusių magija 
sunešė savo knygas ir visų akyse sudegino. Apskaičiuota, kad 
jos buvo vertos penkiasdešimties tūkstančių sidabro drach- 
mų, 2 M 18,10-14; 3 M 19,31; Apd 8,9. 20 Šitaip galingai 

Viešpaties žodis plito ir tarpo, Apd 6,7; 12,24. 

Skirtumas tarp egzorcistų (burtų) ir Šventosios Dvasios 
veikimo yra toks: burtininkai naudoja tik vardus, posakius, 
formules ir laukia įvykstant stebuklo. Žmogus nepergyvena 
jokio dvasinio pasikeitimo. Kur Šventoji Dvasia veikia, ji 
pakeičia žmogų ir tik tada įvyksta stebuklas. Tikintieji visada 
giliau pergyvena vidujinį pasikeitimą, negu išviršinį — patį 
stebuklą. 

Pagonys visada tikėjo ir tiki burtams. Daug „krikščionių“ 
irgi tiki kerams, neatskiria Šventosios Dvasios veikimo nuo 
egzorcismo, okultizmo, apkalbėjimų, spėjimų ... 

Povilas buvo žinomas Efeze savo pamokslais ir darbais. 
Daugelis žmonių nežinojo skirtumo tarp Povilo ir burtininkų 
veiklos. Net keli egzorcistai, dvasių išvarytojai, drįso 
panaudoti Jėzaus vardą savo kerams. Jiems tas nepavyko. 
Žmonės apie tai kalbėjo visame mieste ir suprato, kad Jėzaus 
varde yra galia. Per atsivertimą, atgimimą ir tapimą 
krikščioniu ne visi blogi papročiai ir nuodėmingi polinkiai 
nuo Žmogaus pasišalina. Per atsivertimą nuodėmės galia 
tampa palaužta, žmogus įgauna galią blogį atmesti. Jis 
privalo blogus įpročius pašalinti Daugybė krikščionių 
nedaro pastangų po atgimimo bloga pašalinti iš savo 
gyvenimo. Daug krikščionių net nežino, kad blogus ( papro- 
čius reikia pašalinti ir pakeisti dorais.Per minėtą įvykį Efeze 
daug įtikėjusiųjų išpažino savo blogus papročius — tikėjimą 
burtais. Juos apėmė baimė. Jie išpažino burtų blogį, sunešė 
burtų knygas bei kitas priemones ir viską viešai sudegino. 
Tas buvo įvertinta 50,000 sidabro drachmų. Tai didelė suma. 
Viena drachma buvo dienos darbo atlyginimas, Mt 20,2. 
Krikščionys buvo taip paveikti, kad jie visa sunaikino. Kur 
tikras atgimimas įvyksta, ten žmonės panašiai elgiasi. Jie 
sunaikina svaigalus, kortas ir kitas netinkamų pramogų 
priemones. Žinoma, ne kitų, bet savo. Piktos dvasios veikia, 
bet jos neturi galios tikinčiam kenkti. Ir mūsų laikais, net ir 
„krikščionys“ kokias pinigų sumas išleidžia kortų ir delnų 
spėjimams. O jei dar priskaityti alkoholį ir kitus nuodus, tai 
net baisu. Kur Šventosios Dvasios veikimu randasi išpažini- 
mas ir praktiškas atmetimas blogio,.ten tarpsta Viešpaties 
žodis ir pakeičiami papročiai. 

POVILO KELIONĖS 

PLANAI, Apd 19,21-22 
21 Atlikęs tuos darbus, Povilas, Dvasios skatinamas, 
. nusprendė per Makedoniją ir Achają keliauti į Jeruzalę. 
„Aplankęs šiuos kraštus, — sakė jis, — turiu pamatyti ir 
Romą", Apd 23,11, Rom 1,10-15; 1 Kor 4,17; 16,5; 2 Kor 
10,16. 22 Jis nusiuntė į Makedoniją du savo pagelbininkus, 
Timotiejų ir Erastą, o pats kurį laiką pasiliko Azijoje, Apd 

17,14; Rom 16,21-23; 2 Tim 4,20-21. 


Apaštalas Povilas dirbo ilgesnį laiką, trejis metus, Efeze. 
Buvo laikas toliau keliauti. Lukas sako, kad jis buvo Dvasios 
skatinamas tą daryti. Jo planas buvo aplankyti surinkimus 
Achajoje ir Makedonijoje, kur jis pirma skelbė evangeliją. 
Surinkimus pamatyti, kaip jie auga skaičiumi ir Dvasia, buvo 
reikalinga ir naudinga. Po to jis manė aplankyti Jeruzalę, ten 
pranešti apie surinkimus pagonių kraštuose ir derinti bendrą 
veiklą, kad būtų išlaikyta vienybė. Povilas, būdamas pagonių 
apaštalu, norėjo aplankyti ir Romą. Jis ruošėsi kelionei 
neskubėdamas, planingai. Jis išsiuntė pirma savo pagelbinin- 
kus, Timotiejų ir Erastą, į tas vietas, kurias norėjo aplankyti. 


MAIŠTAS PRIEŠ EVANGELIJĄ 
EFEZE, Apd 19,23-40 

23 Maždaug tuo metu kilo nemažas sąmyšis dėl to kelio, 
Apd 19,9: 2 Kor 1,8-9. 24 Vienas sidabrakalys, vardu 
Demetrijus, gamindavo sidabrines Artemidės šventovės 
miniatiūras ir parūpindavo gerą uždarbį amatininkams, Apd 
16,16. 25 Susivadinęs juos ir kitus to amato darbininkus, jis 
kalbėjo: „Vyrai, jūs suprantate, kad šiuo amatu remiasi mūsų 
gerovė, Apd 16,19. 26 Betgi jūs matote ir girdite, jog tas 
Povilas ne tik Efeze, bet ir kone visoje Azijoje įtikino ir 
patraukė į savo pusę daug žmonių. Jis tvirtina, esą, tai ne 
dievai, kurie pagaminami žmonių rankomis, Ps 115,4; Apd 
17,29. 27 Gresia pavojus, kad ne tik nusmuks mūsų amatas, 
bet kad bus paniekinta didžiosios deivės Artemidės šventovė 
ir žlugs didybė tos, kurią garbina visa Azija ir visas pasaulis“. 
28 Tai išgirdę, jie labai įniršo ir šaukė: ,„Didė efeziečių 
Artemidė!" 29 Sąmyšis apėmė visą miestą, ir visi kaip vienas 

pasileido bėgti į teatrą, pakeliui pagriebę Povilo palydovus, 
makedoniečius Gajų ir Aristarchą, Mt 2,3; Apd 20,4; 21,30; 
Rom 16,23; Kol 1,14; 4,10; Fil 24; 3 Jn 1. 30 Povilui 
panūdus įsimaišyti į minią, mokiniai jo neleido. 31 Taip pat 
ir keli jam draugiški valdininkai pranešė, kad jis neitų į 
teatrą. 32 O ten vieni rėkavo vienaip, kiti — kitaip. 
Susirinkimas buvo toks pakrikęs, jog daugumas nežinojo, 
kuriam galui susirinkta, Apd 21,34. 33 Kai kas iš minios 
ragino kalbėti Aleksandrą, kurį žydai stūmė į priekį. 
Aleksandras, pamojęs ranka, norėjo pasiaiškinti miniai. 34 
Bet, pažinę jį esant žydą, visi vienu balsu spiegė ir kokias dvi 
valandas šūkavo: „Didi efeziečių Artemidė!“ 35 Pagaliau 
miesto raštininkui pavyko nuraminti minią. Jis pasakė: 
„Efiziečiai! Kur rasi žmogų, kuris nežinotų, jog efeziečių 
miestas globoja didžiosios Artemidės šventovę ir iš dangaus 
nukritusią jos statulą?! 36 Šito niekas negali paneigti. Taigi 
nusiraminkite ir nieko galvotrūkčiais nedarykite. 37 Jūs 
atitempėte čionai šiuos vyrus, kurie nėra nei šventvagiai, nei 
piktžodžiautojai mūsų deivei. 38 Jei Demetrijus ir jo bendrai 
amatininkai turi prieš ką nors skundą, tai tam yra teismo 
dienos ir prokonsulas, tegu! sau bylinėjasi, Apd 13,7; 18,12. 
39 O jeigu jūs turite kokį kitą apsvarstytiną reikalą, tai jį bus 
galima išspręsti teisėtame susirinkime. 40 Šiaipgi yra pavojus 
būti apkaltintiems maištu dėl to, kas šiandien čia dėjosi, nes 
nėra jokio pagrindo, kuriuo galėtume pateisinti šį sambūrį": 
Tai pasakęs, jis paleido susirinkimą, Apd 25,27; Lk 16,2. 


Kai Povilas rengėsi išvykti iš Efezo, kilo maištas prieš 
evangeliją. Priežastis buvo ta: evangelija plėtėsi, paveikė 
žmonės. Žmonės suprato burtų ir stabų žalą, pradėjo jų 
atsisakyti. Jie sudegino daug burtų knygų, nustojo lankyti 
garsiąją Artemidės šventovę ir pirkti jos miniatiūras. 

Legenda sako, kad skaistybės dievaitės Artemis (lotyniš- 
kai Diana) paveikslas — statula nukrito iš dangaus. (Gal tai 
buvo koks meteoras?) Jai buvo pastatyta garsi šventovė. 
Šventovė ir statula sudegė apie 300 m. pr.Kr. Deivei pastatė 
dar puikesnę šventovę ir iš juodo medžio padarė statulą. Tuo 
laiku skaistybės dievaitės kultas'išsigimė į prostituciją. Povilo 

laikais prie tos šventovės gyveno apie tūkstantis prostitučių. 
Demetrijus, sidabrakalių unijos vadas, matė, kad žmonės 
susipranta ir atsitraukia nuo deivės garbinimo: Jam nebuvo 
svarbu evangelijos tiesa ir tautos gerovė, bet tik savo pelnas 
— mamona. Tad jis sušaukė savo bendradarbius ir paaiškino 
jiems, kad jų pelningas amatas smunka, reikia jį gelbėti, kai 
ką daryti. Jis veidmainiškai tą paslėpė po tikėjimo skraiste. 
Girdi, yra pavojus žlugti garsiosios Artemidės garbei. Tas 
veikė, bendradarbiai nirto, šaukė. Taip jis sukėlė mieste 
sąmyšį. Visi skubėjo į teatrą, geriau — stadioną, kuriame 
tilpo, kaip: kai kurie rašytojai sako, iki 80,000 žmonių. 
Įkaitusi minia nežinojo ką daro. Ji sugriebė du Povilo 
bendradarbius ir nutempė į stadioną. Povilas buvo to viso 
kaltininkas. Jis norėjo atsakomybę nešti, eiti į stadioną. 
Surinkimo nariai suprato pavojų ir neleido jo eiti. Jis gavo 
taipgi iš patikimų aukštų valdininkų įspėjimą neiti. Ar tie 
valdininkai buvo krikščionys, ar tik šiaip išmintingi žmonės, 
Povilui palankūs, nežinome. Kai kas iš minios ragino kalbėti, 
siūlė kokį tai, Aleksandrą, bet minia neleido jam kalbėti, ji 
buvo nesuvaldoma. Šūkavimas tęsėsi apie dvi valandas iki 
miniai balsai pradėjo kimti ir pavargo. Tada pradėjo kalbėti 
miesto sekretorius, gal burmistras? Jis, išmintingai pakal- 
bėjęs, minią paleido. Tuo ir baigėsi Demetrijaus maištas. 
Kiek panašių „demetrijų“ yra mūsų laikais! Mišių 
(atlaidų) pardavinėjimai, kurie privedė prie reformacijos, dar 
ir šiandien tebebujoja. Daugelis renkamų aukų tik 1095 
"pasiekia tikslą, o 9075 patenka į savanaudžių kišenes. 


POVILAS IŠVYKSTA Iš 
EFEZO, Apd 20,1:6 

1 Sąmyšiui pasibaigus, Povilas susikvietė mokinius, davė 
jiems nurodymų ir atsisveikinęs iškeliavo į Makedoniją, Apd 
19,21; 2 Kor 2,13; 7,5; 1 Tim 1,3. 2 Keliaudamas per anuos 
kraštus, jis padrąsino mokinius: Po to atvyko į Graikiją, 3 
kur pasiliko tris mėnesius. Jam besirengiant plaukti į Siriją, 
žydai rezgė prieš jį sąmokslą. Todėl jis nutarė grįžti atgal per 
Makedoniją Apd 9,24; 21,27; 23,16; T Kor 15,32; 2 Kor 
11,26. 4 Jį lydėjo Sopatras, A sūnus, iš Berėjos, 
Aristarchas i ir Sekundus iš Tesalonikos, Gajus iš Derbės ir 

Timotiejus, Tichikas ir Trofimas iš Azijos, Apd 17,10; 19,29; 
21,29; 27,2; Rom 16,21; Ef'6,21; 2 Tim 4,12.20. 5 Šie 
iškeliavo pirmiau ir laukė mūsų Troadoje, Apd 16,8. 6 Po 
Neraugintos Duonos švenčių išplaukėme iš Filipų ir po 
penkių dienų susitikome su jais Troadoje; ten užtrukome 
septynias dienas, Apd 21,4; 28,14. 


Tai vieta, kurioje -Povilas ilgiausiai skelbė evangeliją. Čia 
jam esant, daug kas įvyko, ko Lukas visai nemini, bet 
krikščionijai buvo ir yra svarbu. Iš čia Povilas parašė laišką 
korintiečiams, kuris yra žuvęs, ir pirmąjį laišką jiems, kuris 
yra Šventajame Rašte, 1 Kor 5,9. Broliai iš Korinto lankė 
Povilą Efeze, 1 Kor I,11. Atrodo, kad Povilas pats buvo 
nuvykęs į.Korintą, 2 Kor 2,1. Iš čia yra rašytas ir antrasis 
laiškas korintiečiams, 2 Kor 2,4. Tuo laiku yra parašytas ir 
laiškas romiečiams, atrodo, taipgi ir laiškas galatams. 

Po maišto Povilas sukvietė surinkimo narius, pasakė 
atsisveikinimo pamokslą ir išvyko. Šis maištas prieš Povilą 
buvo sukeltas ne žydų, bet pagonių. Evangelijos skelbimui 
priešinosi žydai ir pagonys ten, kur jų neteisybės buvo 
iškeltos. 

„Kelionė paminėta tik keliais sakiniais. Joje Povilas ir jo 
palyda pergyveno labai daug liūdesio ir džiaugsmo, susitiki- 
mų ir atsiskyrimų. Jie atliko daug darbo, davė pamokymų, 
patarimų. Apie visa tai galime tik spėlioti, o galėjo būti 
parašyta nemaža knyga. Povilas turėjo savo kelionės kursą 
keisti, nes sužinojo apie žydų sąmokslą jį nužudyti. Ar tas 
turėjo būti atlikta uoste, ar laive, nežinome. 

Povilas vežė gausią auką Jeruzalės surinkimui. Todėl tiek 
daug brolių, iš įvairių vietų, kurios aukojo, lydėjo jį. Viena, 
Povilas norėjo titkamai atsiskaityti, kad nekiltų įvairių 
paskalų, 2 Kor 8,21, ir antra, kad broliai iš pagonių patys 
susipažintų su Jeruzalės surinkimu. 


SEKMADIENIO PAMALDOS 
TROADOJE, Apd 20,7-12 
7 Pirmą savaitės dieną, mums susirinkus laužti duonos, 
Povilas kalbėjo jiems. Kadangi jis žadėjo po dienos iškeliaūti; 

tai užtęsė savo kalbą iki vidurnakčio, Apd- 2,42; 1 Kor 16,2. 
8 Aukštutiniame kambaryje, kur buvome susirinkę degė daug 
žibintų. 9 Vienas jaunuolis, vardu Eutichas, sėdėjęs ant 
lango, giliai užsnūdo, Povilui ilgiau bedėstant. Miego 
įveiktas, jis iš trečio aukšto nukrito žemėn. Kai jį pakėlė, jis 
buvo nebegyvas. 10 Nulipęs žemyn, Povilas pasilenkė ir, 
apglėbęs jį, tarė: „„Nekelkite triukšmo, gyvybė tebėra jame“, 
Mk 5,39; 1 Kar 17,21. 11 Vėl užlipęs aukštyn, jis laužė ir 
valgė duoną. Dar ilgai jis kalbėjo, lig pat aušros, ir tada 
iškeliavo, Apd 28,23. 12 O jaunuolį atvedė gyvą, ir tai buvo 
didelė paguoda. 


Iš šio aprašymo matome, kad krikščionys iš pagonių 
rinkdavosi pamaldoms sekmadieniais, ne šeštadieniais. Jie tai 
darydavo Viešpaties prisikėlimo dieną prisiminti, 1 Kor 16,1; 
Apr 1,10. 

Surinkimas Troadoje buvo įsteigtas Povilo, 2 Kor 2,12. 
Povilas nujautė, kad jis čia yra paskutinį kartą, Apd 20,38. 
Povilas kalbėjo ilgai. Pamaldos tęsėsi visą naktį. Jie buvo 
susirinkę trečiame aukšte. Vienas jaunuolis, kuris gal buvo 
dirbęs visą dieną, neišlaikė, užmigo. Geriau yra užmigti 
pamaldose ar besimeldžiant, negu visai jų atsisakyti. 
Jaunuolis nukrito ir užsimušė. Dievas suteikė malonę, per 
Povilą jis buvo pažadintas iš4 mirties. Tas įvykis pamaldų 
nenutraukė, jos buvo tęsiamos toliau. Po pamaldų, dienai 
auštant, buvo bendra vakarienė ir po jos Viešpaties 
vakarienė. Tokių ilgų pamaldų ir subuvimų yra, kur 
krikščionis riša dieviška meilė. 


IŠ TROADOS Į 
MILETĄ, Apd 20,13-16 

13 Įsėdę į laivą, išplaukėme į Asą, kur ketinome paimti 
Povilą, nes jis buvo taip patvarkęs, pats norėdamas ten 
nuvykti pėsčias. 14 Susitikę Ase, paėmėme jį ir nuplaukėme į 
Mitilėnę. 15 Iš ten, plaukdami toliau, kitą dieną atsidūrėme 
prie Chios. Rytojaus dieną pasiekėme Samą ir dar po dienos 
— Miletą, 2 Tim 4,20. 16 Nenorėdamas gaišti Azijoje, 
Povilas nutarė aplenkti Efezą, nes, kiek įmanydamas, 
skubėjo Sekmines švęsti Jeruzalėje, Apd 18,21. 

Keli sakiniai! Bet kiek juose pergyventa. Mums jie palieka 
daug neaiškumų. Asa nuo Troados yra apie 25 km. Rašytojai 
tikina, kad žemės kelias buvęs apie 40 km. Po nemigo nakties 
Povilas eina pėsčias šį kelią, kai jo draugai plaukia buriniu 
laivu. Kodėl? Nežinome. Gal jis norėjo pakelėje kokį 
krikščionį sutikti? Gal norėjo vienas pabūti? Povilas skubėjo į 
Jeruzalę, būti ten Sekminėms. Sekminės buvo didelė šventė 
krikščionims. Ta proga ten jų rinkosi daug iš visos apylinkės. 
Malonu susitikti! O gal ir didelėje minioje būti nepastebėtu? 


ATSISVEIKINIMAS SU EFEZO 
VYRESNIAISIAIS, Apd 20,17-38 

17 Iš Mileto jis pasiuntė į Efezą kvietimą, kad pas jį 
atvyktų surinkimo vyresnieji. 18 Jiems atėjus, Povilas 
prabilo: „Jūs žinote, kaip nuo pirmosios dienos, kurią 
įžengiau į Aziją, visą laiką pas jus elgiausi, Apd 18,19; 19,10; 
2 Kor 11,28; I Tes 1,5; 2,1, 19 kaip tarnavau Dievui visu 
nusižeminimu, ašaromis ir bandymais, kuriuos teko iškęsti 
dėl žydų pinklių, 1 Tes 2,6; 2,15-; I Pt 5,3. 20 Kaip nieko 
nenutylėjau, kas jums naudinga, bet kalbėjau ir mokiau tiek 
viešumoje, tiek po namus, 2 Tim 4,2, 21 žydus ir graikus 
ragindamas atsiversti į Dievą ir tikėti mūsų Viešpatį Jėzų 
Kristų, Apd 14,15; 16,31; 17,30; 26,18-20. 

„22 Ir štai aš, Dvasios kalinys, keliauju į Jeruzalę 
nežinodamas, kas man ten nutiks, Apd 19,21, 23 tiktai 
Šventoji Dvasia kiekviename mieste skelbia, jog manęs 
laukia pančiai ir vargai, Apd 9,16; 10,19; 21,4.11.33. 24 Bet 
nebranginu savo gyvybės. Svarbu, kad tik baigčiau savo 
bėgimą ir, vykdyčiau uždavinį, kurį gavau iš Viešpaties 
Jėzaus: paliudyti Dievo malonės evangeliją, Apd 15,26; 
21,13; 2 Kor 5,18; 1 Tes 2,6; 2 Tim 4,7. 

25 Ir štai dabar žinau, kad daugiau nebematysite mano 
veido jūs visi, kurių tarpe buvau, skelbdamas Dievo 
karalystę. 26 Todėl šiandien pareiškiu, jog nesu kaltas nė 
vieno pražūtimi! Oz 3,18-21; Apd 18,6; I Tes 2,10. 27 Aš gi 
jums nieko nenutylėjau, paskelbiau visus Dievo nutarimus, 
Jn 15,15; Ef 1,4-6. 

28 Būkite rūpestingi sau ir visai kaimenei, kuriai Šventoji 
Dvasia jus paskyrė prievaizdais, kad ganytumėte surinkimą, 
kurį Jis įsigijo savo krauju, Ps 74,2; Lk 20,32; Fil 1,1; 1 Tim 

3,1-; 5,16; Tit 1,7; 1 Pt 2,25; 5,2; Apr 5,9. 29 Aš žinau, kad, 
man pasitraukus, įsibraus pas jus žiaurių vilkų, kurie negailės 
kaimenės, Mt 7,15; 10,16; Jn 10,12, 30 negti iš jūsų tarpo 
atsiras tokių, kurie klastingomis kalbomis stengsis patraukti 
paskui save mokinius, Gal 4,17; Tit 1,10-; 1 Jn 2,18-. 31 
Todėl budėkite ir nepamirškite, jog per trejus metus dieną ir 
naktį nepaliaudamas, su ašaromis įspėjau kiekvieną, Mk 
13,35-37; 2 Kor 2,4; 1 Tes 2,11; 2 Tim 4,2. 32 O dabar 
pavedu jus Viešpačiui ir Jo malonės žodžiui, kuris turi galią 
jus išugdyti ir duoti paveldėjimą tarp visų pašvęstųjų, 5 M 
33,3-; Apd 14,3.23; Rom 16,25; Ef 1,18; Kol 1,12; Žyd 13,7. 

33 Nė iš vieno netroškau nei sidabro, nei aukso, nei 
drabužio, 1 Sam 12,3; Mt 10,8; 1 Kor 9,12; 2 Kor 7,2. 34 Jūs 
gi žinote, kad mano ir palydovų reikalams tarnavo šitos va 
mano rankos, Apd 18,2; 1 Kor 4,12; 1 Tes 2,9. 35 Ir aš jums 
visur rodydavau, kad, šitaip triūsiant, reikia paremti 
silpnuosius ir atminti Viešpaties Jėzaus pasakytus žodžius: 
„Palaimingiau duoti, negu imti" ", 1 Tes 4,11; 2 Jn 7; Žyd 
13,16. 36 Tai pasakęs, jis atsiklaupė ir kartu su visais 
meldėsi, Apd 21,5. 37 Visi pradėjo graudžiai verkti ir, 
„ puldami Povilui ant kaklo, jį bučiavo, Apd 21,6; Rom 16,16; 
1 Pt 5,14. 38 Jie ypač nuliūdo dėl žodžių, jog daugiau 
nebematysią jo veido. Po to jie palydėjo jį į laivą, Kol 2,1. 


Atrodo, kad Milete reikėjo persėsti į laivą, kuris plaukė 
reikiama kryptimi. Reikėjo čia palaukti ilgesnį laiką. Tad 
Povilas pasiuntė kvietimą į Efezą ir gal į kitas vietoves, skirs. 
18 ir 25, kad vyresnieji atvyktų atsisveikinti su juo. Miletas 
yra nuo Efezo apie 60 km. Vyresnieji nedelsdami atvyko. 
Graikiškai sakyta — episkopen. Tai manyta ne vyskupai, 
kaip kai kas aiškina, bet užveizdai. Vyskupo titulas įsivyravo 
tik apie antrojo šimtmečio vidurį. 

Atrodo, kad atsisveikinimu: buvo maža laiko. Kai tik 
užveizdai atvyko, tuojau Povilas pasakė atsisveikinimo 
kalbą. Tai nebuvo tikras pamokslas, bet atsisveikinimas. 
Povilas priminė jiems, kad jie matė jį skelbiant evangeliją, 
žino jo džiaugsmus ir vargus, ką jis pergyveno jų tarpe. Jis 
skelbė evangelijos esmę — atsivertimą žydams ir pagonims, 
viešai ir asmeniškai. 

Jis nesauvališkai vyksta į Jeruzalę, bet Dvasios vedamas, 
lyg koks kalinys. Jis nežino, kas jo laukia Jeruzalėje. Bet jam 
Dvasia liudija ir pranašai visur pakelėje pranašauja, kad jo 
ten laukia pančiai ir vargai. Jis kentėjimų nebijo ir savo 
gyvybės nebrangina. Jis nori įtikti tik Jėzui ir įvykdyti tą, ką 
Viešpats patikėjo jam. 

Jam yra aišku, kad jis mato juos paskutinį kartą. Jis jiems 
nieko naujo nebeturi pasakyti. Jis pranešė jiems visa, ką jis 
pagal Dievo valią pranešti turėjo. Jis nori tik jiems priminti, 
ką jau jis Jiems daug kartų sakė — budėti. Ne jis, Povilas, 
paskyrė juos, bet Šventoji Dvasia, būti užveizdais Dievo 
surinkimo, kurį Jis savo krauju įsigijo. Surinkimas neturės 
ramybės. Iš oro jis bus puolamas lyg žiaurių vilkų avys, o iš 
vidaus, jų pačių tarpo, kils klastingi vyrai, kurie ieškos tik 
savo naudos, klasta trauks surinkimo narius pas save. Jis 
juos jau anksčiau apie tai įspėjo ir dabar dar pakartoja. Jis 
išvyksta iš jų tarpo, bet Viešpats lieka, jis paveda juos Jo 
malonės žodžiui. 

Povilas priminė, kad jis nei turtų troško, nei kitiems 
pavydėjo. Jis užsidirbo pats sau pragyvenimą, savo palydo- 
vams bei negalintiems padėjo. Jėzus irgi yra pasakęs, kad yra 
palaiminčiau duoti, negu imti. Dievas pats yra viso davėjas. 
Taip ir mes, kiekvienas turėtume daryti. Tokių evangelijos 
skelbėjų, kurie panašiai elgiasi, kaip Povilas yra maža. 

Po atsisveikinimo kalbos, visi suklupę meldėsi. Atrodo, 
kad tas viskas vyko viešai, uoste. Taip kartais tenka melstis 
gatvėje, žmonių spūstyje. Jų tarpe buvo ne tik asmeniška, bet 
daugiau dieviška, krikščioniška meilė. Visi verkė. Jie 
palydėjo jį į laivą, kad dar kelias minutes ilgiau drauge 
pabūtų. 

POVILO KELIONĖ IR 
PERSPĖJIMAI, Apd 21,1-14 i 

1 Išsiplėšę iš jų glėbio, išplaukėme ir tiesiu keliu atvykome 
į Kosą, o kitą dieną per Rodę į Patarą. 2 Radę laivą, 
plaukianį į Fenikiją, įlipome ir išplaukėme. 3 Išvydę artėjant 
Kiprą, palikome jį kairėje ir leidomės link Sirijos, kur 
išlipome Tyre. Ten laivas turėjo iškrauti skvo krovinius. 4 
Suradę mokinių, prabuvome su jais septynias dienas. Dvasios 
apšviesti, jie patarė Povilui nevykti į Jeruzalę, Apd 20,23; 

21,11-. 5 Pasibaigus toms dienoms, leidomės į kelionę, o jie 
visi kartu su žmonomis ir vaikais palydėjo iki miesto ribos. 
Pajūryje suklaupę meldėmės, Apd 20,36. 6 Atsisveikinę 
sulipome į laivą, o jie sugrįžo namo. 

7 Baigę jūros kelionę, iš Tyro atvykome į Ptolemaidę. Ten 
pasveikinome brolius ir pasilikome pas juos vieną dieną. 8 
Kitą Dieną keliavome ir atvykome į Cezarėją. Ten nuėjome į 
evangelisto Pilypo, vieno iš septynių, namus ir pas jį 
pasilikome, Apd 6,2-5; 8,5.40; 2 Teim 4,5. 9 Jis turėjo 
keturias netekėjusias dukteris, kurios buvo pranašės, Apd 
2,7. 10 Mums bebūnant dar kelias dienas, iš Judėjos atėjo 
vienas pranašas, vardu Agabas, Apd 11,28. 11 Jis apsilankė 
pas mus, paėmė Povilo juostą ir, susirišęs ja rankas ir kojas, 
sakė: „Šventoji Dvasia kalba: „Vyrą, kuriam priklauso ši 
juosta, tokiu būdu Jeruzalėje supančios žydai ir atiduos į 
pagonių rankas'", Jn 21,18; Apd 20,23. 12 Tai išgirdę, ir 
mes, ir tenykščiai prašėme, kad jis neitų į Jeruzalę, Mt 16,22; 
Apd 20,24. 13 Povilas atsakė: ,,Kam raudate ir draskote 
man širdį? Aš pasirengęs Jeruzalėje dėlei Viešpaties Jėzaus ne 
tik būti supančiotas, bet ir mirti!" Apd 20,24; Rom 15,31. 14 
Jam nesutinkant, liovėmės įkalbinėję ir tarėme: „Tebūnie 
Viešpaties valia!" Mt 16,21-; 26,42; Lk 22,42; Jn 21,18. 


Lukas aprašo paskutinę Povilo kelionę laivu plačiai ir 
vaizdžiai. Tuo metu ten keleivinių laivų nebuvo. Buvo 
keliaujama prekiniais laivais. Nebuvo ir laivų plaukiojimo 
tvarkraščių. Kiekvienoje vietoje reikėjo susirasti laivą, kuris 
plauktų norima kryptimi. Kelionė sekėsi labai gerai. Lukas 
mini vietoves iš kurių ir į kurias jie plaukė. Kipras jiems liko 
kairėje. Kipras buvo pirmoji vietovė, kur Povilas su Barnabu 
ir Morkum skelbė pagonims evangeliją. Kiek čia buvo 
Povilui prisiminimų! 

Povilas su palyda greitai ir laimingai pasiekė Tyrą. Čia jie 
turėjo ilgiau laukti laivo į Ptolemaidę. Ir čia buvo 
krikščioniškas surinkimas. Jie jį susirado. Jau Jėzus lankė 
Tyro rubežius. Dabar čia buvo skelbiama evangelija. 
Surinkime buvo Dvasios pasireiškimas. Surinkimo nariai, 
Dvasios apšviesti, žinojo, kad Povilas Jeruzalėje bus suimtas. 
Jie patarė jam nevykti į Jeruzalę. Žmogiškai galvojant, jie 

kitaip ir negalėjo patarti. Povilas su palyda ten buvo pirmą 
kartą. Krikščioniškas susipratimas ir meilė buvo jų tarpe. Kai 
atėjo laikas plaukti toliau, surinkimo nariai, vyrai, moterys ir 
net vaikai palydėjo svečius iki laivo. Čia jie visi pajūryje 
klaupėsi ant smėlio ir bendrai meldėsi .. . Ptolemaidėje irgi 
buvo krikščioniškas surinkimas. Povilas su palyda, pasi- 
svečiavęs čia vieną dieną, išskubėjo toliau, į Cezarėją. 
Cezarėjoje pirmasis pagonių atsivertė, tai Kornelijus. 
Povilas su saviškiais apsistojo evangelisto Pilypo, Apd 8,40, 
namuose. Pilypas turėjo bėgti iš Jeruzalės su žmona ir mažais 
vaikais dėl Sauliaus persekiojimo. Dabar persekiotojas 
persekiojomajo svečias! Jie draugai, broliai! Pilypo dukterys 
buvo pranašės. Gal ir evangelijos skelbėjos? Tada pranašų 
savoka su evangelijos skelbėjo dažnai sutapdavo, nebuvo 
. daromas didelis skirtumas. Bažnyčios istorijos rašytojas 
Eusebijus mini Pilypo dukteris ir labai gerai apie jas 
atsiliepia. Atvyko pranašas Agabas, Apd 11,28. Jis pranaša- 
vo apie Povilo suėmimą Jeruzalėje labai vaizdžiai, susirišda- 
mas su jo juosta sau kojas ir rankas. Tai buvo bendras 
vaizdas, o ne smulkmenos. Jei žiūrėti į smulkmenas — žydai 
nesurišo ir nepadavė Povilo romėnams. Jie norėjo jį užmušti. 
Romėnai išplėšė Povilą iš žydų, Apd 21,30-34. Kur tik 
Povilas nuvyko, ten pranašavo jam apie jo suėmimą ir 
kentėjimus Jeruzalėje. Visai suprantama, kad jo draugai 
norėjo atkalbėti jį nuo kelionės į Jeruzalę. Jie vieni galėjo 
nugabenti auką į Jeruzalę ir įteikti surinkimui. Povilas galėjo 
nevykti į Jeruzalę ir išvengti suėmimo, kaip jis jau daug kartų 
panašiai buvo padaręs. Be to, jis turėjo planą, pareigą vykti į 
Romą ir Ispaniją. Tokia buvo žmogiška išmintis ir geri 
patarimai. Tačiau Dievo planas buvo kitoks. Juk ir 
Viešpaties Jėzaus gyvenime buvo daug kartų kai Jis 
pasitraukė nuo suėmimo. O kai atėjo laikas, Jis laisvai davėsi 
suimamas. Kai Petras Jam patarė išvengti to, Jėzus matė 
tame šėtono veiklą. Panašiai ir Povilas žinojo, kad yra atėjus 
jo valanda vykti į Jeruzalę ir būti suimtam. Dar daugiau, jis 
buvo pasiruošęs ten ir mirti. Kada jis gavo šitą aiškumą iš 
Viešpaties nėra aprašyta. Bet jis jį turėjo. Povilo draugai 
suprato Viešpaties valią jam. Tada ir jie sakė: „Tebūnie 
Viešpaties valia!“ Taip, tebūnie Viešpaties valia, 0 ne vien 
mūsų, žmonių! Pažinau vieną žmogų, apie kurio mirtį buvo 

pranešta septynis kartus. Kitas mano jaunystės draugas 
susirgo pavojinga liga, ir jis sakė saviesiems: ,Važiuokite ir 
atvežkite gerą daktarą, kad jums nebūtų sąžinės griaužimo." 
Jis žinojo, kad Viešpats jį šaukia į amžinybę. 


PATARIMAS POVILUI 
JERUZALĖJE, Apd 21,15-26 

15 Po tų dienų, susiruošę į kelią, išvykome į Jeruzalę. 16 
Kai „kurie mokiniai iš Cezarėjos lydėjo mus ir nuvedė 
viešnagėn pas vieną kiprietį, Mnasoną, senybinį mokinį. 

17 Kai atvykome į Jeruzalę, džiaugsmingai mus sutiko 
broliai. 18 Rytojaus dieną Povilas kartu su mumis nuėjo pas 
Jokūbą, kur susirinko visi vyresnieji, Apd 12,17; 15,13; Gal 
1,19; 2,9. 19 Juos pasveikinęs, jis smulkiai išdėstė visa, ką 
Dievas padarė pagonijoje, per jo tarnystę. 20 Jie išklausę 
šlovino Dievą ir tarė Povilu: „Tu matai, broli, - kiek 
tūkstančių žydų tapo tikinčiais, ir jie visi uoliai laikosi 
įstatymo, Apd 2,41; 11,18; 15,1. 21 Tuo tarpu jie girdėjo 
kalbant apie tave, kad tu mokąs visus žydus, gyvenančius 
pagonių tarpe, atsižadėti Mozės, sakydamas, jog jiems 
nereikia apipiaustyti vaikų, nei laikytis papročių, I M 17,12; 
Apd 16,3; Rom 10,4; Gal 3,24-. 22 Ką daryti? Šiaip ar taip 
jie sužinos, kad esi atvvkęs. 23 Todėl daryk. kaip tau sakome. 
Pas mus yra keturi vyrai, padarę įžadą. 24 Prisidėk prie jų, 
apsivalyk kartu su jais ir prisiimk išlaidas, kad jie galėtų 
nusikirpti plaukus. Tada visi pamatys, jog gandai apie tave 
nieko verti ir tu nenukrypdamas laikaisi įstatymo, 4 M 6,2-5; 
Apd 18,18. 25 O dėl tikinčiųjų iš pagonių, tai mes išsiuntėme 
nurodymus, kad jie saugotųsi stabams aukų, kraujo, 
pasmaugto ir ištvirkavimo", Apd 15,20.29- 16,4. 26 Tada 
Povilas ėmė tuos vyrus ir kitą dieną su jais apsivalęs įėjo į 
šventovę. Ten jie nurodė apsivalymo dienų pabaigą, kada už 
kiekvieną jų turės būti paaukota auka, 4 M 6,9-20; 1 Kor 

0. 

Sekančią dieną susipakavę išvyko. „Susipakavę“ rodo, 
kad vyko nepėsti. Gal asilais? Cezarėja nuo Jeruzalės yra apie 
100 km. Pėstiems tokią kelionę atlikti per dvi dienas būtų 
buvę per sunku. Kai kurie broliai iš Cezarėjos vyko (lydėjo) 

drauge. Gal jie vidurkelyje parūpino nakvynę pas Mnasoną? 
Mnasonas buvo vienas iš pirmųjų (senybinių) Jėzaus moki- 
nių. 

Povilas su palyda buvo maloniai sutiktas ir priimtas 
Jeruzalėje. Kiek iš aprašymų žinome, tai buvo penktas kartas 
Povilo apsilankymo Jeruzalėje. Rytojaus dieną, Jokūbas, 
Jėzaus brolis, Jeruzalės surinkimo vedėjas ir surinkimo 
vyresnieji priėmė Povilą ir jo delegaciją. Atrodo, kad 
apaštalų nė vieno nebuvo Jruzalėje. Povilas pasveikino 
susirinkusius ir papasakojo ką Dievas padarė pagonijoje per 
jo veiklą. Tai buvo didelis atliktas darbas. Povilas turėjo 
daug ką papasakoti. Susirinkusieji išklausė Povilą, džiaugėsi 
Dievo padarytais darbais, dėkojo ir šlovino Jį, Povilą vadino 
broliu. Jų tarpe buvo tinkamas, krikščioniškas ryšis. Visgi 
nuostabu, kad auka, kurią Povilas ilgai rinko pagonijoje ir ją 
atgabeno Jeruzalės surinkimui su palyda, visai neminima, 
Apd 24,17. Matomai, Jokūbas su vyresniaisiais Jeruzalėje 
turėjo daug savo rūpesčių. Čia buvo daug tūkstančių 
įtikėjusių žydų. Jie laikė Jėzų Mesiju, bet jie laikėsi ir Mozės 
kultinio įstatymo, juk jis buvo paties Dievo duotas. 
Jeruzalėje sklido daugybė paskalų apie Povilą, kad jis 
nesilaiko Mozės įstatymo ir net moko nesilaikyti jo. 
Įstatymas neturįs vertės. Tas buvo netiesa. Jokūbas ir 
vyresnieji netikėjo toms paskaloms. Bet Povilas buvo 
parašęs laiškus galatiečiams ir romiečiams. Jie buvo viešai 
skaitomi surinkimuose. Daug žydų girdėjo juos skaitant. Tie, 
kurie nuosekliai ir rimtai į juos nesigilino, o citavo tik kai 
kuriuos posakius, pav. „Įstatymas įsiterpė, kad nusikaltimas 
taptų pilnas“, Rom 5,20. ,,Dabar, numirę įstatymui, . kuriuo 
buvome surišti, esame išsivadavę iš jo, kad tarnautume 
atnaujinta Dvasia, o ne pasenusia raide“, Rom 7,6. „Jūs, 
ieškantys nuteisinimo įstatyme, atsiskyrėte nuo Kristaus, 
praradote malonę“, Gal 5,4. Ar tai nebuvo įrodymas, daug 
panašių išsireiškimų žodžiu ir net raštu, kad jis niekina 
įstatymą? Nors Povilas ir tvirtino, kad: „Įstatymas šventas, 
įsakymas taipgi šventas, ir teisingas, ir geras", Rom 7,12. 

Jokūbas buvo praktiškas žmogus. Jis žinojo, kad Povilas 
moko teisingai. Bet ar tą per diskusijas įrodysi? Per jas tik 
daugiau žmones suerzinsi. Nuslėpti Povilo atvykimą nebuvo 

įmanoma. Jokūbas pasiūlė praktiškai įrodyti, kad Povilas 
laikosi įstatymo. Kai žmonės tą matys, jie nebeturės ką 
sakyti, turės nutilti skleidę nepagrįstas paskalas. Jokūbas 
pasiūlė visai praktišką dalyką. Surinkime buvo keturi vyrai 
įžadą davę pagal Mozės įstatymą, 4 M 6,1-21. Įžadui 
baigiantis, privalėjo būti aukojamos aukos. Jos kainavo 
žymią sumą pinigų. Gal tie vyrai buvo neturtingi ir nepajėgė 
užmokėti. Povilas tesumoka už juos ir pats teapsišvarina, 
kaip grįžęs iš pagonių žemės. Tai bus praktiškas įrodymas, 
kad jis laikosi įstatymo. O dėl tikinčiųjų, kilusių iš pagonių, 
jau seniai yra padarytas nutarimas, Apd 15,2; 16,4. Povilas 
priėmė šį pasiūlymą. 


POVILO SUĖMIMAS, Apd 21,27-40 

27 Toms septynioms dienoms baigiantis, Azijos žydai, 
pastebėję Povilą šventovėje, sukurstė minią ir, nutvėrę.jį, Ez 
44,7, Apd 6,13-; 24,18-, 28 pakėlė riksmą: „Izraelitai, 
gelbėkite! Šitas žmogus visur visus moko prieš tautą, 
įstatymą ir šią šventovę. Jis netgi atsivedė šventovėn graikus 
ir suteršė šią šventą vietą", Apd 24,6. 29 Mat, jie prieš tai 
matė su juo mieste Trofimą iš. Efezo ir manė, jog Povilas jį 
atsivedęs į šventovę, Apd 20,4; 2 Tim 4,20. 

30 Sujudo visas miestas, subėgę žmonės, nutvėrė Povilą ir 
ištempė jį už šventovės vartų. Vartai tuojau buvo uždaryti, 
Mt 2,3; Apd 19,29; 26,12. 31 Jiems siekiant jį užmušti (įgulos 
viršininkui), — tribūnui buvo duota žinia: „Visoje Jeruzalėje 
kyla sąmyšis!" Apd 23,15. 32 Jis nedelsdamas su kareiviais ir 
šimtininkais atskubėjo ten. Jie, pamatę tribūną ir kareivius, 
liovėsi mūšę-Povilą, Apd 23,37. 33 Prisiartinęs tribūnas įsakė 
suimti Povilą ir surišti dviem grandinėmis. Ir paklausė, kas 
jis esąs ir ką padaręs, Apd 21,11; 20,23. 34 Tuo tarpu iš 
minios šaukė tai šį, tai tą. Negalėdamas dėl triukšmo nieko 
tikro sužinoti, įsakė nuvesti jį į kareivines, Apd 19,32; 
22,24.30. 35 Atėjus prie laiptų, dėl minios grūsties 
kareiviams teko jį nešte nešti. 36 Žmonės spraudėsi iš paskos, 
šaukdami: „Šalin jį!“ Lk 23,18; Jn 19,15; Apd 22,22. 

37 Bevedant į kareivines, Povilas kreipėsi į tribūną: „Ar 
galiu tau ką pasakyti?" Šis atsiliepė: „Tai tu moki graikiškai? 
38 Vadinasi, tu — ne anas egiptietis, kuris neseniai sukėlė 

sąmyšį ir išsivedė į dykumą keturis tūkstančius sikarijų!* Apd 
5,36-. 39 Povilas atsakė: „Aš esu žydas iš Kilikijos Tarso, 
taigi žymaus miesto pilietis. Prašau tavęs, leisk man prabilti 
žmonėms“, Apd 9,11. 40 Tribūnas sutiko. Povilas atsistojo 
ant laiptų ir pamojo ranka miniai. Visiems nutilus, jis prabilo 
hebrajų kalba, Apd 13,16; 22,2. 


Beveik įvyko, ko Jokūbas siekė. Jau buvo septinta diena, 
įžadų ir apsišvarinimo laikas baigėsi, auka aukojama, Povilas 
su nazariečiais vidiniame šventovės kieme. Kaip tik dabar 
įvyko, ką Dievas lėmė ir Šventoji Dvasia Povilui bei 
daugeliui kitų pranešė — ryšiai ir kentėjimai. 

Keli žydai, iš Mažosios Azijos — Efezo, pamatė Povilą 
šventovėje. Efeze Povilas ilgiausiai skelbė evangeliją, pats 
atsiskyrė nuo sinagogos, krikščionystė tapo plačiai žinoma 
- visoje apylinkėje. Šie žydai matė efezietį Trofimą draugė su 
Povilu mieste. Jie manė, kad Povilas įvedė jį į šventovės 
vidinį kiemą, kuriame pagonims nebuvo leista įeiti. Kas įėjo, 
buvo mirtimi baudžiamas. Efezo žydai pradėjo šaukti, kad 
Povilas sutepė šventovę. Jie nutvėrė Povilą ir šaukė gelbėti. 
Kilo sąmyšis visame mieste. Žydai tuojau norėjo nulinčiuoti 
Povilą. Jie išstūmė jį iš šventovės kiemo laukan, nes 
šventovėje buvo draudžiama žudyti, 2 Kar 11,13-16. 
Antonijos pilies bokšto sargybinis pastebėjo kas dedasi ir, 
pranešė įgulos viršininkui. Tas atskubėjo su kareiviais žiūrėti, 
kas čia darosi. Karininkas išplėšė, išgelbėjo Povilą iš žydų 
rankų, suėmė jį ir vedė į pilį. Povilas prisistatė karininkui ir 
prašė leisti kalbėti į minią. Karininkas manė, kad Povilas yra 
vienas nacionalistų vadinamų „uoliųjų“ vadas. Jie nesiskaitė 
su priemonėmis, savo priešus ir nepaklusnius jiems žudė. 
Todėl jie buvo vadinami durtuvų vyrais. Toks vienas 
egiptietis, prieš trejis metus, buvo surinkęs ir išvedęs į tyrus 
keturis tūkstančius vyrų laukti mesijo. Apie tai rašė istorikas 
Jezepus Flavijus. Karininkas suprato savo klaidą. Bet jis 
nežinojo, kas Povilas yra. Jis leido jam kalbėti, nes tikėjosi iš 
jo kalbos suprasti kas jis yra. 

Lukas aprašė labai vaizdžiai, kaip viskas vyko, bet nieko 
nepaminėjo, ką Povilas vidujiniai pergyveno. Jis pergyveno 
daug, matė išsipildant, kas buvo apie jį pranašauta. Jis turėjo 

progą paskutinį kartą kalbėti į savo tautiečius Jeruzalėje. 
Pagalba Povilui, o drauge ir suėmimas, atėjo visai nelauktai, 
iš romėnų. Kokia minia nepastovi! Ji nesuvaldomai triukš- 
mauja, išsigąsta romėnų, nutyla Povilo rankos pamojimu. 


POVILO PASKUTINĖ KALBA 
JERUZALĖJE, Apd 22,1-21 

1 „Broliai ir tėvai! Paklausykite, ką nūnai pasakysiu sau 
apginti", Apd 7,2; 13,26. 2 Išgirdę jį kalbant hebrajiškai, jie 
dar daugiau aprimo. O jis kalbėjo toliau, Apd 21,40: 3 „Aš 
esu žydas, gimęs Tarse, Kilikijoje, bet išauklėtas šitame 
mieste ir, pagal griežtą, protėvių įstatymą, išėjęs mokslą prie 
Gamalielio kojų. Aš buvau labai uolus Dievui, kaip ir jūs visi 
šiandieną, Apd 5,34; 9,1-29; 26,5-20; Gal 1,14. 4 Iki mirties 
bausmės persekiojau šį kelią (krikščionis), pančiodamas ir 
įkalindamas vyrus ir moteris, Apd 8,3. 5 Tai gali paliudyti 
vyriausiasis kunigas ir vyresniųjų taryba. Iš jų gavau laišką 
broliams Damaske. Ir keliavau, pasiryžęs tenykščius supan- 
čioti ir atgabenti į Jeruzalę, kad jie būtų nubausti. 6 Man 
keliaujant ir artinantis prie Damasko, apie vidurdienio metą 
staiga mane apsiautė stipri šviesa iš dangaus. 7 Aš kritau ant 
žemės ir išgirdau balsą, man sakantį: „Sauliau, Sauliau, kam 
mane persekioji" Mt 17,6. 8 Aš paklausiau: ,Kas esi, 
Viešpatie?" Jis man atsakė: „Aš esu Jėzus Nazarietis, kurį tu 
persekioji'. 9 Mano palydovai matė šviesą, bet negirdėjo man 
kalbančiojo balso. 10 Aš klausiau: „Kas man daryti, 
Viešpatie?" O Viešpats rūian tarė: „Kelkis, eik į Damaską, ten 
tau pasakys visa, kas tau reikia daryti, Apd 16,30. II 
Kadangi, tos veriančios šviesos apakintas, nieko nemačiau, 
palydovų už rankų vedamas, pasiekiau Damaską, Apd 13,11. 
12 Ten pas mane atėjo vienas dievobaimingas įstatymo 
vykdytojas, visų aplinkinių žydų vertinamas vyras Ananijas, 
Apd 6,3. 13 Atsistojęs prieš mane, jis tarė: „Broli Sauliau, 
praregėk!' Ir tą pačią akimirką aš jį pamačiau. 14 O jis 
kalbėjo: „Mūsų protėvių Dievas pasirinko tave, kad pažintum 
Jo valią, išvystum Teisųjį ir išgirstum Jo balsą iš Jo burnos, 2 
Kor 5,21; Gal 1,15; 3,14, 15 nes tu visiems žmonėms 
paliudysi, ką girdėjai ir regėjai, Apd 4,20. 16 Tad ko lauki? 
Kelkis, priimk krikštą ir nusiplauk nuodėmes, šaukdamasis 

Jo vardo! Apd 2,21; 2,38; 1 Kor 1,2; 6,11; 2 Tim 2,22, 

17 Vėliau, sugrįžęs į Jeruzalę ir melsdamasis šventovėje, 
buvau Dvasios pagautas, Apd 9,26; 2 Kor 12,1-4. 18 Išvydau 
Jį ir Jis sakė: „Skubiai pasitrauk iš Jeruzalės, nes jie nepriims 
tavo liudijimo apie mane'. 19 Aš atsiliepiau: „Viešpatie, juk 
jie žino, kad tavo tikinčiuosius sinagoga po sinagogos 
varydavau į kalėjimą ir plakdinau, Apd 8,3. 20 O kai buvo 
pralietas tavo liudytojo Stepono kraujas. aš ten stovėjau 
pritardamas ir sergėjau jo žudikų drabužius", Apd 7,57-; 8,1; 
Lk 11,48. 21 Bet Jis man pakartojo: „Eik, nes Aš tave siųsiu 
toli, pas pagonis'", Apd 9,15; 13,2; Gal 2,7-9. 


Nėra aišku, ar Povilas kalbėjo aramėjiškai, kaip tuo metu 
visi Palestinoje kalbėjo, ar hebrajiškai. Aramėjiškai Palesti- 
nos žydai geriau suprato, negu graikiškai. Senovinę hebrajų 
kalbą jie irgi suprato, nes ta kalba kiekvieną šeštadienį skaitė 
Šventąjį Raštą sinagogose. | 

Broliai ir tėvai! Toks kreipinys buvo oficialus. Jie tik ką 
norėjo užmušti jį. Povilas laiko save vienu jų, hebraju. 
Povilas buvo kaltinamas šventovės sutepimu (atšventinimu) 
ir nuo žydų tikėjimo atpuolimu. Jis pasiteisino, kad ką jis 
darė, darė Viešpaties įsakytaš, o ne pats iš savęs. Jis priminė 
žydams savo kilmę. Jis studijavo. Jeruzalėje, prie žymaus 
profesoriaus Gamalielio kojų. Mokytojai sėdėdavo ant 
paaukštintos vietos. Tad studentai sėdėdavo prie mokytojo 
kojų. Povilas buvo uolus tikėjimo gynėjas, tą žinojo gerai 
vyriausias kunigas ir visa aukštoji taryba. Bet Viešpats sutiko 
ji prie Damasko ir jis pakluso Jam, kaip aprašyta Apd 9 
skyriuje. Palyginus šią Povilo kalbą su Apd 9 skyrium yra 
mažų skirtumų, bet esmė yra ta pati. Evangelijos esmė nėra 
krikščionių mintys ir pasaulėžiūra, bet Viešpats. Kaip 
Povilas, taip ir kiekvienas krikščionis yra liudininkas ir 
pasiuntinys. Po atsivertimo Povilas lankė šventovę ir joje 
meldėsi, norėjo likti Jeruzalėje. Kaip tik šventovėje jis buvo 
pagautas Dvasia, matė Jėzų. Viešpats įsakė jam skubiai 
palikti Jeruzalę. Tą Jis įsakė pakartotinai. Povilas privalėjo 
paklusti Viešpačiui. 

POVILAS PASINAUDOJA ROMOS 
PILIEČIO TEISE, Apd 22,22-29 

22 Jie klausėsi jo iki šitų žodžių, o čia ėmė garsiai šaukti: 
„Nušluoti nuo žemės tokį! Nepalikti jo gyvo!“ Lk 23,18; 
25,54. 23 Jie klykė, mosavo drabužiais ir svaidė į orą dulkes, 
Mt 26,65; Apd 14,14. 24 Tribūnas įsakė nuvesti jį į 
kareivines ir tardyti plakant, kad išaiškėtų, kodėl žmonės 
prieš jį taip įsiutę, Apd 21,34. 25 Kai jau buvo pririštas 
diržais, jis kreipėsi į šalia stovintį karininką: „Ar jums valia 
plakti Romos pilietį, ir dar nenuteistą?" Apd 16,37; 23,27. 26 
Tai išgirdęs, šimtininkas priėjo prie tribūno ir pareiškė: ,,Ką 
darai? Tas žmogus yra Romos pilietis!" 27 Tribūnas atėjęs 
paklausė: „Pasakyk, ar esi Romos pilietis?“ Šis patvirtino: 
„Taip“. 28 Tribūnas tarė: „Aš šitą pilietybę įsigijau už 
didelius pinigus“. Povilas atsiliepė: „O aš turiu ją nuo' 
gimimo". 29 Bematant pasitraukė nuo jo tie, kurie turėjo jį 
tardyti. Sužinojęs jį esant Romos pilietį, tribūnas nusigando, 
kam jį surišdino, Apd 21,33. 


Daug žydų krikščionių gyveno Jeruzalėje. Visi žydai buvo 
pripratę prie to. Kai Povilas pasakojo apie tikėjimą į Jėzų, jie 
tylėjo. Bet kai Povilas priminė žydams, kad Jėzus jį siuntė 
pas pagonis, jie pradėjo iš naujo baisiai šaukti. 


Tribūnas mažai suprato ką Povilas kalbėjo. Jis norėjo 
išaiškinti kas tas suimtasis yra. Kodėl žydai taip įsiutę ant jo? 
Karininkas įsakė tardyti suimtąjį kankinant. Kai Povilą 
pririšo plakimui, jis paklausė tardytojo, ar jam valia plakti 
Romos pilietį? Tardytojas tuojau sulaikė plakimą ir pranešė 
tribūnui, kad suimtasis yra Romos pilietis. Kokią galią turėjo 
tas žodis „Roma!“ Neklausė Povilo jokių dokumentų ir kitų 
įrodymų, tuojau patikėjo, kad jis turi Romos pilietybę. 
Okupuotų kraštų gyventojus galėjo kankinti, bet Romos 
pilietį plakti buvo griežtai draudžiama. Tikintieji dažnai buvo 
laikomi niekšais ir beteisiais, Žyd 11,38. 

POVILAS ŽYDŲ TEISMO 
TARYBOJE, Apd 22,30-23,11 

30 Rytojaus dieną, norėdamas tiksliau išaiškinti, kuo jis 
žydų kaltinamas, tribūnas įsakė jį išlaisvinti iš ryšių, liepė 
sušaukti kunigus ir visą teismo tarybą ir, atvedęs Povilą, 
pastatė jų akivaizdoje, Mt 10,17-; Apd 21,34. 1 Skvarbiu 
žvilgsniu permetęs tarybą, Povilas prabilo: „Vyrai, broliai! 
Iki šios dienos elgiausi Dievo akivaizdoje visiškai gryna 
sąžinė", Apd 22,1-3; 1 Tim 3,9; Žyd 13,18. 2 Bet vyriausiasis 
kunigas Ananijas įsakė ten stovintiems smogti jam per burną, 
Jer 20,1-; Jn 18,22-; Apd 24,1. 3 Tada Povilas jam. tarė: 
„Tau smogs Dievas, tu, nubaltinta siena! Tu čia sėdi, kad 
mane teistum pagal įstatymą, o liepi mane mušti prieš 
įstatymą?“ Ez 13,10-15; Mt 23,27; Jn 7,51. 4 Ten esantys 
įspėjo: „Tu įžeidi vyriausiąjį Dievo kunigą“. 5 Povilas 
atsiliepė: „Broliai, aš nežinojau, kad jis vyriausiasis kunigas. 
Juk parašyta: „Nepiktžodžiauk savo tautos vadovui' *, 2 M 
22,27-, 

6 Žinodamas, kad viena dalis buvo sadukiejai, o kita — 
fariziejai, Povilas sušuko tarybai: „Broliai, aš fariziejus, kilęs 
iš fariziejų šeimos, ir jūs mane teisiate dėl mirusiųjų 
prisikėlimo vilties, Mt 10,16; Apd 22,3; 26,5; 28,20; Fil 3,5. 7 
Jam tai pasakius, tarp fariziejų ir sadukiejų kilo barnis, ir 
susirinkimas suskilo. 8 Mat, sadukiejai La mirusiųjų 
prisikėlimą, angelų ir dvasios buvimą, o fariziejai tuos 
dalykus pripažįsta, Mt 22,23. 9 Todėl kilo didelis triukšmas. 
Kai kurie Rašto aiškintojai iš fariziejų įsiterpė į ginčą ir sakė: 
„Mes nerandame nieko blogo šitame žmoguje, Apd 5,34.39, 
25,25. 10 O kas, jeigu jam kalbėjo dvasia arba angelas!“ 
Įsisiautėjus smarkiems ginčams, tribūnas, bijodamas, kad jie 
nesudraskytų Povilo, įsakė kareivių daliniui išplėšti jį iš 
minios ir nuvesti į kareivines. 

11 Kitą naktį jam pasirodė Viešpats ir tarė: „Būk tvirtas! 
Kaip liudijai apie mane Jeruzalėje, taip turėsi liudyti ir 
Romoje", Ps 124; Apd 18,9; 19,21; 27,24; 28,23. 


Miesto komendantas norėjo išaiškinti Povilo kaltę. 
Romėnas žinojo, kad kiekvienas žmogus teisina save. Todėl 
jis norėjo išgirsti kaltinimą iš Povilo kaltintojų. Valdovas 

sukvietė vyriausią tarybą, pats atvedė Povilą nesurakintą 
(laisvą) ir leido jam kalbėti tarybos akivaizdoje. 

Povilas stipriu žvigsniu permetė tarybos narius. Jų tarpe 
jam buvo daug pažįstamų veidų. Jis juos pasveikino pagal 
ano laiko paprotį, kaip brolius, ir sakė: „Iki šios dienos 
elgiausi Dievo akivaizdoje gryna sąžinė“. Nors jis buvo 
surinkimo persekiotojas, didelis nusikaltėlis, 1 Tim 1,15. Bet 
jis ir tuo laiku elgėsi gryna sąžinė, manydamas Dievui 
tarnaująs. 

Taryba galėjo kitus apaštalus pateisinti, kaip neišmanėlius, 
bet ne išmintingą ir uolų teologą Povilą. Taryba laikė 
tokią jo kalbą piktžodžiavimu. Todėl vyriausias kunigas 
įsakė smogti jam per burną. Povilas, daug metų nebuvęs 
Jeruzalėje ir neturėjęs sąryšio su taryba, nežinojo, kad. 
Ananijas yra vyriausias kunigas. Povilas atsakė jam, kad jis 
yra veidmainys, nubaltinta siena, Mt 23,27. Jis teisme privalo 
laikytis įstatymo, o visai nepaiso jo. „Dievas smogs tave“. 
Tai buvo pranašiškas žodis. Šis Ananijas, žydų sukilimo prieš 
romėnus metu, buvo pačių žydų užmuštas, kaip romėnų 
simpatikas. Arti stovintys įspėjo Povilą, kad jis įžeidžia 
vyriausį kunigą. Povilas priminė įstatymą sau, ir viešai 
atsiprašė. 

Povilas gerai žinojo, kad tarybos nariai buvo fariziejai ir 
sadukiejai. Jis tą padėtį vykusiai išnaudojo. Jis pats, nors 
buvo krikščionis, buvo fariziejus. Jis, kaip ir visi fariziejai, 
tikėjo dvasių buvimą ir prisikėlimą. Sadukiejai buvo 
laisvamaniai. Tokie žmonės buvo vyriausios tarybos nariai. 
Tarp fariziejų ir sadukiejų kilo triukšmingas ginčas. Įgulos 
viršininkas suprato, kad čia yra religinis ginčas ir jis nieko 
tikro nesužinos, o suimtojo gyvybei yra pavojus. Jis įsakė 
ateiti kariams ir išplėšti Povilą iš minios. 

Povilas vėl buvo romėnų kareivinėse, jų apsaugoje. 

„ Jeruzalėje buvo Jokūbas, surinkimo vedėjas, daug krikščio- 
zunių, bet nė vienas neaplankė jo. Rodos, tai buvo įmanoma? 
Povilas buvo vienišas. Visi prastojo jį. Bet Viešpats buvo su 
juo. Jis pasirodė jam naktį ir liepė būti tvirtam. Viešpats ne 
tik gali sakyti: „Būk tvirtas“, bet ir suteikti galią būti tokiu. 
Viešpats pranešė jam, kad jis davė gerą liudijimą Jeruzalės 
miniai ir vyriausiai tarybai. Tuo Povilo darbas buvo baigtas 

Jeruzalėje, sostinėje. Bet jo gyvenimas dar tuo nesibaigia. Jis 
turės progą liudyti ir Romoje apie tikėjimo viltį ir išganymą. 


ŽYDŲ SAMOKSLAS PRIEŠ 
POVILA, Apd 23,12-22 

12 Rytojaus dieną susirinko žydų būrys ir prisiekė nei 
valgyti, nei gerti, kol nenužudys Povilo. 13 Tokią sankalbą 
padarė daugiau negu keturiasdešimt žmonių. 14 Jie nuėjo pas 
aukštuosius kunigus bei vyresniuosius ir sakė: „Mes 
prisiekėme nieko neragauti, kol nužudysime Povilą, Apd 
28,22. 15 O jūs kartu su taryba prašykite tribūną, kad jis 
pristatytų jį jums, lyg norėtumėte tiksliau ištirti jo bylą. Tuo 
tarpu mes esame pasiruošę nudėti jį kelyje", Dan 12,2- Lk 
14,14; Jn 5,28-. 16 Apie šią sankalbą nugirdo Povilo sesers 
sūnus. Jis atėjo į kareivines ir pranešė Povilui, Apd 23,1; 2 
Kor 1,12. 17 Povilas, pasivadinęs vieną šimtininką, paprašė: 
„Nuvesk šį jaunuolį pas tribūną. Jis turi jam kai ką pranešti", 
Apd 11,29; 21,24: Rom 15,25-; 2 Kor 8,9; Gal 2,10. 18 Tas 
“paėmė jį, ir nuvedęs pas tribūną, paaiškino: „Kalinys Povilas 
pasišaukė mane ir paprašė, kad atvesčiau pas tave šitą 
jaunuolį. Jis turįs tau kai ką pasakyti“, Apd 21,27. 19 
Tribūnas, paėmęs jį už rankos, pasivėdėjo į šalį ir paklausė: 
„Ką turi man pranešti?" 20 Tas atsakė: „Žydai susimokė 
prašyti tave, kad rytoj nuvestum Povilą į teismo tarybą, neva, 
norėdami tiksliau pravesti tardymą. 21 Netikėk jais! Daugiau 
negu keturiasdešimt vyrų susitarę prisiekė nei valgyti, nei 
gerti, kol jį nužudys. Jie jau dabar pasiruošę ir laukia tavo 
sutikimo", Apd 23,6. 22 Tribūnas atleido jaunualį ir liepė 
niekam nesakyti, ką jam pranešė, Apd 23,26. 


Tai buvo apie 59 metus, trumpai prieš žydų didįjį 
sukilimą, 12 metų prieš Jeruzalės sugriovimą ir žydų 
išsklaidymą po visą pasaulį. Visur veikė žydų fanatikai 
nacionalistai, vadinamieji durtuvų broliai. Jie be pasigailėjimo 
žudė žydus, draugiškai romėnams nusiteikusius. Greičiausiai 
Povilą nužudyti susitarė ir prisiekė šie kraštutiniai nacionalis- 
tai. Jie buvo tikri, kad vyriausieji kunigai ir taryba jų planui 
pritars. O žudymą atliks jie vieni, tarybos nejvels. Taip bus 

šio „atpuolėlio", Povilo, klausimas išspręstas greitai. Kokį 
ryšį Povilo sesers sūnus su šiais žudikais turėjo — nežinome. 
Jis išgirdo šį sankalbį, pranešė apie tai Povilui. Povilo 
"nužudymas buvo sukliudytas, Dievo sprendimas įvykdytas. 


POVILAS IŠSIUNČIAMAS Į 
CEZARĖJA, Apd 23,23-35 

23 Pasišaukęs du šimtininkus, tribūnas įsakė: „Nuo 
trečios nakties valandos laikykite parengtyje žygiuoti į 
Cezarėją du šimtus kareivių, septynias dešimtis raitelių ir du 
šimtus ietininkų, Apd 27,3; 28,16. 24 Parūpinkite ir arklių, 
kad raitą Povilą saugiai nugabentų pas valdytoją Feliksą“, 
Mk 6,20. 25 Jis parašė tokio turinio laišką, Jn 16,8; 18,38; 
Apd 17,32; 26,28: 26 „Klaudijus Lizijas kilniausiajam 
valdytojui Feliksui siunčia sveikinimą, Mk 6,20. 27 Šitą vyrą 
žydai buvo nutvėrę ir norėjo nužudyti. Aš su kareiviais jį 
išgelbėjau, sužinojęs esant Romos pilietį, Lk 23,25; Apd 12,3; 
25,9; Rom -8,36. 28 Norėdamas patirti jo apkaltinimo 
priežastį, nusivedžiau į jų teismo tarybą, Apd 22,30. 29 
Radau, kad jis kaltinamas dėl jų įstatymo klausimų, bet ne 
dėl kokio nors nusikaltimo, baustino mirtimi ar kalėjimu. 30 
Kadangi man buvo pranešta apie jam gresiantį sąmokslą, 
nedelsdamas siunčiu pas tave. Taipogi nurodžiau kaltinto- 
jams, kad jie tau patiektų prieš jį turimus kaltinimus", Apd 
24,8. 

31 Kareiviai, vykdydami įsakymą, paėmė ir nugabeno 
Povilą nakties metu į Antipatridę. 32 Rytojaus dieną jie 
pasiuntė su juo raitelius, o patys sugrįžo į kareivines. 33 
Atvykę į Cezarėją, raiteliai įteikė valdytojui laišką ir pristatė 
Povilą. 34 Pėrskaitęs laišką, jis pasiteiravo, iš kokios 
„provincijos esąs. Sužinojęs, jog iš Kilikijos, 35 jis sakė: ,,Aš 
tave apklausinėsiu, kai atvyks tavo kaltintojai". Ir liepė jį 
sergėti Erodo Pretorijuje. 


Komendantas Klaudijus Lizijas žinojo žydų fanatizmą, 
kad jie nebijo mirti dėl savo siekių. Todėl jis paskyrė tokią 
gausią karių apsaugą Povilą išgabenti iš Jeruzalės. Lizijas 
buvo karo komendantas, o Feliksas krašto valdytojas — 

gubernatorius. Povilą išgabenti buvo įsakyta 9 valandą 
vakaro. Tai buvo dėl saugumo — tamsa, ir dėl patogumo — 
nekaršta. Lizijas sakė savo laiške, kad jis, sužinojęs Povilą 
esant Romos piliečiu, išgelbėjo jį. Tikrybėje jis tik po 
suėmimo sužinojo tai. Pabaigoje laiško sakyta, kad nurodė 
kaltintojus patiekti kaltinimus. Iš tikrųjų, kai laišką rašė, 
kaltintojams dar nebuvo pranešta. Graikai tokius praeities 
išsireiškimus naudodavo dabarties formoje. 

Antipatridė buvo vidurkelyje tarp Jeruzalės ir Cezarėjos, 
apie 50 km. Prieš dvi savaites Povilas viešėjo . Cezarėjoje 
Pilypo namuose. Dabar jis grįžo į Cezarėją, romėnų karių 
lydimas. Ką Agabas pranašavo buvo jau praeitis. Lizijas 
sunkių kaltinimų Povilui neturėjo, taipgi ir Feliksas ne. 
Povilas liko suimtas, bet apsaugotas nuo žydų. Ar Povilo 
pasikėsintojai, davusieji įžadus, nevalgyti ir negerti iki jį 
nužudys, laikėsi savo priesaikos? 


VYRIAUSIOJI TARYBA SKUNDŽIA 
POVILA PER ADVOKATĄ, Apd 24,1-9 

1 Po penkių dienų atvyko vyriausias kunigas Ananijas su 
keliais vyresniaisiais ir advokatu Tertuliu. Jie pateikė 
valdytojui kaltinimus prieš Povilą, Apd 23,2; 25,2.15. 2 Kai 
pastarasis buvo iškviestas,Tertulas pradėjo savo kaltinamąją 
kalbą: „Tavo dėka turime tikrą taiką ir daug pagerinimų 
tautai, įvestų tavo rūpesčiu. 3 Mes, prakilnusis Feliksai, 
visuomet ir visur tai pripažįstame su dideliu dėkingumu, Apd 
23,26; 26,25. 4 Nenorėdamas tavęs ilgai gaišinti, prašau tavęs 
trumpai paklausyti savo įprastu maloningumu. 5 Mes 
nustatėme, kad šis žmogus, tarsi maras, kursto sumišimą viso 
pasaulio žydijoje ir yra nazariečių atskalos vadovas, Lk 23,2; 
Apd 17,6; 1 Kor 4,13. 6 Jis netgi bandė išniekinti šventovę. 
Štai kodėl jį suėmėme, Apd 21,28-. 7 ir norėjome jį nuteisti, 
remdamiesi savo įstatymu. Tik tribūnas Lizijas beatodairiška 
prievarta išplėšė jį iš mūsų rankų ir liepė jo kaltintojams 
atvykti pas tave. 8 Iš jo galėsi pats pasiteirauti ir viską 
sužinoti apie mūsų kaltinimus“, Apd 23,30. 9 Tiems 
žodžiams pritarė žydai, tvirtindami, jog taip esą iš tikrųjų, 
Apd 7,1. 

Kai tik Lizijas pranešė Ananiju, kad Povilas yra 
nugabentas į Cezarėją ir jis gali ten kelti skundą prieš Povilą, 
vyriausias kunigas su taryba skubotai veikė. Ananijas, keli 
vyresnieji ir jų pasamdytas advokatas Tertulas, penktą dieną 
jau buvo Cezarėjoje pas Feliksą. Jie veikė skubiai. Kalė kol 
geležis karšta. Tertulas, atrodo, buvo romėnas. Jis mokėjo 
pataikauti ir gražiai kalbėti. Jis, vyriausiojo kunigo ir tarybos 
pritarimu, labai veidmairiavo; baltą vadino juodu ir atbulai. 

Romėnų rašytojai yra užrašę, kad Feliksas buvo žiaurus 
ir neteisingas valdovas. Jis buvo buvęs vergas, įgijo laisvę, 
turėjo brolį Romoje, kurio užtarimu gavo Pelestinos 
valdytojo vietą. Žydai nekentė jo. Tertulas sakė, kad žydai 
buvo labai patenkinti jo valdymu, jis suteikęs žydams ramybę 
(taiką) ir reformomis pagerinęs visą jų gyvenimą. 

Visi žinome, kad evangelija yra didžiausia Dievo palaima 
ne tik žydams, bet ir visam pasauliui. Tertulas pristatė 
Povilą, ir Ananijas su vyresniaisiais pritarė, kad Povilas yra 
didžiausias maištų kėlėjas, kurio reikia saugotis, lyg kokio 
maro. Jis yra nazariečių atskalos vadas, mėgino net šventovę 
išniekinti. Būtume jį nuteisę pagal savo įstatymus, bet Lizijas 
išplėšė jį iš mūsų. Tokie neteisingi kaltinimai prieš evangelijos 
skelbėjus yra daromi iki mūsų dienų. Gerosios žinios 
skelbėjai yra vadinami: skaldytojais, atskalūnais, tautos 
išdavikais. , 


POVILO APSIGYNIMO KALBA, Apd 24,10-21 

10 Valdytojui davus ženklą, Povilas atsakė: „Žinodamas 
tave jau daug metų esant šios tautos teisėju, su pasitikėjimu 
ginsiu savo bylą, Mt 10,19-. 11 Tau nesunku nustatyti, jog 
prabėgo ne daugiau kaip dvylika dienų, kai atvykau į 
Jeruzalę, kaip maldininkas, Jn 12,20; Apd 21,17. 12 Nei 
šventovėje, nei sinagogose, nei mieste manęs niekas nematė 
nei su kuo nors besiginčijant, nei suburiant minią. 13 Jie 
negali įrodyti to, kuo mane kaltina. 14 Aš tau išpažįstu, jog 
tarnauju savo protėvių Dievui pagal kelią, jų vadinamą 
„atskala“. Aš tikiu visa, kas parašyta įstatyme ir pranašuose, 
Apd 28,22. 15 Kartu su jais turiu Dieve viltį, jog bus teisiųjų 
ir neteisiųjų prisikėlimas iš mirusių, Dan 12,2; Lk 14,14; Jn 
5,28-. 16 Todėl stengiuosi visada turėti gryną sąžinę prieš 

Dievą ir prieš žmones, Apd 23,1; 2 Kor 1,12. 17 Po daugelio 
metų atkeliavau savo tautai atiduoti pašalpų ir aukų, Apd 
11,29; 21,24; Rom 15,25-; 2 Kor 8,9; Gal 2,10. 18 Kai kurie 
Azijos žydai, ta proga rado mane šventovėje apsivaliusį, be 
jokios minios ir be jokio triukšmo, Apd 21,27. 19 Jiems 
reikėtų dabar čia būti ir, jei ką turi prieš mane, kaltinti tavo 
akyse. 20 Pagaliau tegu ir šitie pasako, kokį nusikaltimą jie 
man įrodė teismo taryboje? 21 Nebent tik žodžius, kuriuos 
šaukiau, stovėdamas jų tarpe: „Šiandien jūs mane teisiate dėl 
mirusiųjų prisikėlimo! ", Apd 23,6. 


Povilas nepertraukė Tertulo. Jis klausėsi jam primetamų 
kaltinimų iki galo. Baigus kalbėti Tertului, buvo duotas žodis 
Povilui. Povilas nepataikavo Feliksui. Jis pasakė tinkamai, 
kad Feliksas yra ilgą laiką šios šalies teisėjas, žino papročius 
ir teises. Jis pasitiki teisėju. Į Tertulo iškraipytus kaltinimus 
jis atsakė, kad jie to negali įrodyti. Feliksas gali lengvai 
patikrinti, kad jis Jeruzalėje buvo tik 12 dienų, iš jų 6 dienas 
suimtas. Jis atvyko į Jeruzalę kaip maldininkas ir atgabeno 
jeruzaliečiams pagonių sudėtas aukas. Jis laikėsi ramiai. 
Povilas prisipažino esąs krikščionis. Jis pagal šį kelią 
tarnauja protėvių Dievui. Nors jie vadina tą kelią „atskala“, 
bet tai nėra jokia atskala. Jis pripažįsta visą įstatymą ir 
pranašus, viltį amžinojo gyvenimo ir prisikėlimą teisiųjų ir 
neteisiųjų. Jis turi gryną sąžinę prieš Dievą ir žmones. Jis 
nepadarė jokio nusikaltimo Jeruzalėje. Tą visą triukšmą 
sūkėlė žydai iš Azijos. Jie, jei ką turi prieš jį, turėtų būti Čia ir 
patiekti kaltinimus. Povilas neprisipažino kito .nusikaltimo, 
kaip tik tą, ką Jeruzalėje sakė taryboje: „Jūs mane teisiate 
dėl tikėjimo ir prisikėlimo vilties!“ 

POVILO KALINIMAS 
CEZARĖJOJE, Apd 24,22-27 

22 Feliksas, gerai nusimanydamas apie tą kelią, atidėjo 
skundo svarstymą, sakydamas: „Kai atvyks tribūnas Lizijas, 
tada išaiškinsiu jūsų klausimą“, Apd 23,26. 23 Jis davė 
nurodymą šimtininkui sergėti Povilą, darant lengvatų, ir 

netrukdyti jo žmonėms teikti jam paslaugų, Apd 27,3; 28,16. 

24 Po kelių dienų Feliksas atėjo su savo žmona Druzile, 
kuri buvo žydė. Jis liepė pakviesti Povilą ir išklausė jo 
pasakojimo apie tikėjimą į Jėzų Kristų, Mk 6,20. 25 Povilui 
dėstant apie teisingumą, susilaikymą ir būsimąjį teismą, 
Feliksas išsigando ir tarė: „Šiam kartui užtenka. Gali eiti. 
Kai turėsiu laiko, tave pasišauksiu", Jn 16,8; 18,38; Apd 
17,32; 26,28. 26 Jis taipogi tikėjosi gauti iš Povilo pinigų. 
Todėl dažnokai jį kviesdavosi ir su juo kalbėdavosi, Mk 6,20. 

27 Prabėgus dvejiems metams, Feliksą pakeitė įpėdinis 
„Porcijus Festas. Norėdamas įsiteikti žydams, Feliksas paliko 
Povilą kalėjime, Lk 23,25; Apd 12,3; 25,9; Rom 8,36. 


Feliksas gerai nusimanė apie tą kelią. Cezarėjoje buvo 
vienas jo šimtininkas krikščionis. Čia veikė krikščionių 
surinkimas. Jo žmona Druzilė buvo žydė. Ji tikrai kiek 
žinojo apie Jėzų Mesiją ir apie tą kelią. Feliksas turėjo Lizijo 
laišką ir girdėjo Povilo gynimosi kalbą. Valdovas nenorėjo ir 
negalėjo pasmerkti jo. Jis nenorėjo ir santykių pabloginti su 
vyriausiu kunigu ir taryba. Todėl jis atidėjo skundo 
svarstymą. Jis buvo toks teisėjas, kuris nebijojo Dievo ir 
nesigėdijo žmonių. Povilui buvo duota lengvatų. Jo draugai 
galėjo lankyti jį. 

Kartą Feliksas su savo žmona Druzile pasikvietė Povilą ir 
išklausė jo skelbimą apie Jėzų. Apie Feliksą jau minėta, koks 
jis buvo. Druzilė buvo jo trečioji žmona. Jis ją buvo 
paveikęs, per vieną žydą , žynį, palikti savo vyrą. Feliksas ją 
vedė neteisėtai. Ji, ištekėdama už jo, paliko žydų tikėjimą ir 
tapo pagone. Ji buvo karaliaus Erodo Agripo I duktė, Apd 
12,1-3. Erodas Agripas II buvo jos brolis ir Bernikė jos sesuo, 
Apd 25,13. 

Feliksas ir Druzilė buvo savimi nepatenkinti. Jie norėjo 
išgirsti skelbimą apie Kristų. Savo gyvenime jie siekė turtų, 
galios ir garbės visomis priemonėmis. Jie atsiekė daug. Bet 
sąžinė kaltino juos dėl daugelio dalykų. Juodų sėdėjo 
prabangiame bute išsipuošę. Povilas, kalinys, stovėjo prieš 
juos. Jam buvo reikalinga jų pagalba laisvei įgyti. Kalinys 
neprašė jos. Jis buvo evangelijos skelbėjas ir žinojo, kad 
evangelija yra reikalinga Efezo darbininkams, Korinto 

iškrypėliams taip pat ir šiems valdovams. Jis kalbėjo jiems 
apie teisingumą, kurio jie nesilaikė, apie susilaikymą, kurio 
jie nepraktikavo, apie būsimąjį teismą — kuris juos ištiks. 
Evangelija yra galia. Ji paveikė Feliksą. Jis išsigando, bet 
nedarė teisingo sprendimo Povilo byloje, taip pat ir 
apsisprendimo savo asmeniškame gyvenime. Jis manė 
sulaukti patogesnio laiko. Bet Dievo išgelbėjimo laikas gali 
praeiti, Šventoji Dvasia gali nebeveikti. Feliksas kalbėjosi su 
Povilu daug kartų. Bet visa, ko jis siekė, buvo pinigai, o ne 
išgelbėjimas — išganymas. Povilas pats buvo beturtis, bet jis 
galėjo gauti pinigų iš draugų. Tą žinojo Povilas ir Feliksas. 
Už pinigus pirkti laisvę, kuri Povilui priderėjo teisėtai, būtų 
buvęs nusikaltimas. Povilas to nedarė. Feliksas išlaikė Povilą 
apkaltą dvejus metus ir išvykdamas paliko jį kalėjime. 
Feliksas norėjo įtikti žydams, o nevykdyti teisę. 

Būtų žingeidu žinoti, ką Povilas veikė tuo laiku, ką rašė, 
kas lankė jį? Lukas apie visa tai žinojo, bet nepaliko mums 
jokių Žinių. 


POVILAS APELIUOJA Į 
CIESORIŲ, Apd 25,1-12 

1 Atvykęs į provinciją, Festas po trijų dienų nukeliavo iš 
Cezarėjos į Jeruzalę, Apd 23,23; 24,27. 2 Ten į jį kreipėsi 
aukštieji kunigai ir žydų didikai, kaltindami Povilą, Apd 
24,1, 3 ir prašydami malonės atsiųsti jį į Jeruzalę, klastingai 
šalvodami kelyje jį nužudyti, Apd 23,15-. 4 Festas atsakė, 
jog Povilas turįs būti saugomas Cezarėjoje. Be to, jis pats 
ketinąs netrukus ten grįžti. 5 Tegul jūsų įgaliotiniai, — tęsė 
jis, — keliauja kartu ir, jei tas vyras nusikaltęs, jį teskundžia. 
6 Pabuvęs tarp jų ne daugiau, kaip aštuonias ar dešimt dienų, 
jis sugrįžo į Cezarėją. Kitą dieną, atsisėdęs į teismo krasę, 
liepė atvesti Povilą, Apd 22,30. 7 Vos tik pasirodžiusį, 
apspito iš Jeruzalės atvykę žydai, mėgindami primesti eibę 
sunkių kaltinimų, tačiau neįstengė jų įrodyti, Lk 23,10. 8 
Povilas gynėsi: „Aš nieko nenusikaltęs nei žydų įstatymui, 
nei šventovei, nei ciesoriui". 9 Norėdamas: parodyti palan- 
kumą žydams, Festas paklausė Povilą: „Ar nori keliauti į 
Jeruzalę ir ten būti mano teisiamas dėl šių dalykų?“ Apd 
24,27. 10 Povilas atsakė: „Aš stoviu prieš ciesoriaus teismą ir 

ten privalau būti teisiamas. Aš nepadariau žydams skriaudos, 
kaip pats puikiai žinai, Apd 22,28. 11 Jei esu nusikaltęs ir 
padaręs ką nors verta mirties, neatsisakau mirti. Bet jeigu jų 
metami kaltinimai nepagrįsti, niekas neturi jiems manęs 
išduoti. Aš šaukiuosi ciesoriaus!" Apd 23,29; 26,32; 28,19. 12 
Tada Festas, pasitaręs su savo taryba, paskelbė: ,„Šaukiesi 
ciesoriaus — eisi pas ciesorių“, Apd 27,1.24. 


] Felikso vietą buvo paskirtas Festas. Apie Festą mažai 
ką žinome. Atrodo, kad jis buvo ramaus būdo žmogus. Jis, 
tik pradėjęs eiti pareigas, atvyko į Jeruzalę, žymiausią 
provincijos miestą, susipažinti su padėtimi ir žmonėmis. 
Žydai nebuvo atsisakę savo tikslo — nužudyti Povilą. Jie 
prašė naująjį valdytoją atsiųsti Povilą į Jeruzalę, manydami jį 
nužudyti kelyje. Festas atsakė, kad Povilas yra saugomas 
Cezarėjoje ir tegul jų įgaliotiniai vyksta į Cezarėją. Žydai 
tuojau tą darė — atvyko į Cezarėją. Jie kaltino Povilą senais 
kaltinimais ir, rodos, išgalvojo dar naujų, politinių. Povilas 
gynėsi tinkamai. Festas nenorėjo pačioje pradžioje savo 
valdymo sugadinti santykių su žydais dėl šio Povilo. Festas 
siūlė kompromisą: vykti Povilui į Jeruzalę ir ten leistis teisti 
jam (Festui) pirmininkaujant. Povilas gerai nusimanė, kad 
pirmiau, negu jis nuvyks į Jeruzalę, jis bus nužudytas. Todėl 
Povilas šaukėsi ciesoriaus teismo. 

Kaip su Romos aplankymu? Gal čia Viešpats davė 
Povilui supratimą, Apd 23,11, kad kaip jis suimtas, romėnų 
apsaugoje, liudijo Jeruzalės miniai ir vyriausiai tarybai, taip 
ir Romoje panašiai bus. Žmogiškai manant, tai buvo 
vienintelis, saugus kelias. Laisvą Povilą būtų nužudę žydai, 
kur jis bebūtų buvęs. Keista, bet taip buvo, saugiau Romoje 
Nerono apsaugoje, negu laisvam Jeruzalėje! Festas pasitarė 
su savo patarėjais ir nusprendė pasiųsti Povilą į Romą. 
Povilas galėjo to reikalauti turėdamas Romos pilietybę. 
Kokie nuostabūs Viešpaties vedimo keliai! 

FESTAS PRISTATO POVILĄ AGRIPUI 
IR BERNIKEI, Apd 25,13-27 

13 Praslinkus kelioms dienoms, karalius Agripas ir 
Bernikė apsilankė Cezarėjoje Festo pasveikinti, Apd 9,15. 14 
Viešnagei užtrukus, Festas supažindino karalių su Povilo 
byla ir papasakojo: „Feliksas paliko man tokį kalinį, Apd 
24,27. 15 Kai buvau Jeruzalėje, aukštieji žydų kunigai ir 
vyresnieji apsilankė pas mane, kaltindami jį ir reikalaudami 
pasmerkti, Apd 24,1. 16 Aš jiems atsakiau, kad romėnai 
neturi papročio pasmerkti kokį nors žmogų, nedavę 
kaltinamajam galimybės stoti savo kaltintojų akivaizdoje ir 
gintis nuo kaltinimų. 17 Jiems čionai atvykus, nedelsdamas 
rytojaus dieną atsisėdau į teismo krasę ir liepiau atvesti tą 
vyrą. 18 Skundėjai negalėjo įrodyti jokio nusikaltimo, kokio 
tikėjaus, Apd 18,14. 19 Jie vien tik ginčijosi ir jam 
kažkokio mirusio Jėzaus, kurį Povilas tvirtino esant gyvą, 
Apd 18,15; 23,29; 26,8.23. 20 Dvejodamas, kaip išspręsti 
tokius klausimus, paklausiau, ar jis norėtų vykti į Jeruzalę ir 
tenai būti teisiamas. 21 Bet Povilas pareikalavo, kad jo byla 
būtų perduota Augusto (Jo Didenybės) žiniai. Todėl įsakiau 
jį toliau kalinti, kol išsiųsiu pas ciesorių".22 Agripas tarė 
Festui: „,„Aš pats norėčiau pasiklausyti to žmogaus“. Anas 
sutiko: „Galėsi rytoj pasiklausyti", Lk 23,8. 

23 Rytojaus dieną Agripas ir Bernikė atėjo su didele 
iškilme. Jie įžengė į salę kartu su tribūnais ir miesto 
didžiūnais. Festas liepė atvesti Povilą, Mt 10,18. 24 Festas 
prabilo: „„Karaliau Agripai ir svečiai! Jūs matote žmogų, dėl 
kurio visa daugybė žydų kreipėsi į mane Jeruzalėje ir čia, 
šaukdami, kad jo negalima palikti gyvo, Apd 22,22; 25,27. 
25 Aš nustačiau, kad jis nėra padaręs nieko, kas būtų 
baustina mirtimi. Jam šaukiantis Augusto (Jo Didenybės), 
nusprendžiau jį ten pasiųsti, Apd 23,29. 26 Tačiau nežinau 
nieko tikro, ką turėčiau parašyti valdovui. Todėl iškviečiau jį 
jūsų akivaizdon, ypatingai tavo, karaliau Agripai, kad, jį 
apklausęs, žinočiau, ką turiu parašyti. 27 Mat, man rodos, 
neprotinga siųsti kalinį, nenurodant kaltinimo“, Apd 19,40. 

Karalius Agripas (Erodas II). Ano meto žydai neturėjo 
pavardžių, bet tik vardus. Mums tas yra neįprasta ir todėl 
dažnai neatskiriame žmonių. Visi, minimi Naujajame 
Testamiente Agripai, buvo Erodai. Erodas didysis .— jo 
laikais gimė Jėzus. Jo sūnus, Agripas I — nužudė apaštalą 
Jokūbą. Šis, Agripas II, buvo jo sūnus. Bernikė ir Druzilė 
buvo jo seserys. Agripas buvo karalius iš Romos malonės. 
„Apie Erlodą, Agripus, Druzilę ir Bernikę anų laikų rašytojai, 
romėnai ir žydai, atsiliepia labai nepalankiai. 

Bernikė buvusi reto grožio moteris, bet iškrypėlė. Ji buvo 
ištekėjus kelis kartus, gyvenusi su savo broliu, kaip žmona su 
vyru, buvo Vespesiano ir Tito meilužė. 

Agripas su Bernike atvyko pasveikinti Festo, jam 
pradedant citi prokonsulo pareigas. Užtrukus viešnagei, 
Festas papasakojo apie Povilą. Festui nuvykus į Jeruzalę, 
žydų vyriausi kunigai ir vyresnieji reikalavo pasmerkti Povilą 
mirti. Festas, laikydamasis romėnų teisės, atsisakė tai daryti. 
Romėnų teisė leido teisiamajam gintis kaltintojų akivaizdoje. 
Pristačius Povilą viešai teismui, jie negalėjo įrodyti nusikalti- 
mo. Festas suprato, kad čia yra ginčai tikėjimo klausimais, 
kas romėnų teise nebuvo nusikaltimas. Antras klausimas 
buvo apie mirusį Jėzų,kurį Povilas tvirtino esant gyvą. Jam, 
romėnui, tie klausimai buvo nesuprantami. Todėl jis pasiūlė 
teismą perkelti į Jeruzalę. Povilas atsisakė. Jis reikalavo 
teismą perkelti į Romą. 

Agripas žinojo, kad jo tėvas turėjo reikalų su šiais 
žmonėmis, Apd 12,1-3. Jis pats buvo daug apie juos girdėjęs. 
Jam pačiam nuvykti į jų susirinkimus buvo nepatogu. Bet 
turint tokią progą kaip dabar, jie mielai norėjo pamatyti ir 
išgirsti Povilą. Festas atsakė: ,;Rytoj galėsi". 

Rytojaus dieną Agripas su Bernike atėjo su didele iškilme; 
išsipuošę ir su palyda. Festas pasiruošė panašiai. Jis atėjo su 
kariais, tribūnais ir miesto didžiūnais. Atvedė kalinį Povilą. 
Šeimininkas Festas tinkamai pasveikino susirinkusius ir 
pristatė Povilą. Jis pasakė, kad Povilas yra tas vyras, kurio 
mirties reikalauja šaukdami žydai, bet jis nėra joks 
nusikaltėlis. Povilas šaukiasi ciesoriaus teismo. Nutariau jo 
prašymą išpildyti. Neturiu jokio kaltinimo kaliniui. Festas 
prašė padėti jam, surasti kaltinimą Povilui. 

POVILO KALBA, Apd 26,1-23 

1 Tada Agripas tarė Povilui: „Tau leidžiama paaiškinti 
savo bylą". Povilas, pamojęs ranka, pradėjo ginimosi kalbą, 
Apd 13,16; 21,40: 2 „Karaliau Agripai! Esu laimingas, 
galėdamas šiandien tavo akivaizdoje gintis nuo viso, kuo esu 
žydų kaltinamas, Mt 10,18, 3 juo labiau, kad tau pažįstami 
žydų papročiai ir ginčijami klausimai. Todėl prašau kantriai 
mane išklausyti. 4 Visi žydai žino apie mano gyvenimą nuo 
jaunystės, ir kaip jis prabėgo iš pradžių mano tautos 
aplinkoje, Jeruzalėje, Gal 1,13. 5 Jie pažįsta mane nuo seno 
ir, jei norėtų, galėtų paliudyti, kad kaipo fariziejus gyvenau, 
laikydamasis griežčiausios mūsų tikėjimo krypties, Apd 23,6; 
Fil 3,5-. - 6 Dabar čia stoviu ir esu teisiamas dėl vilties 
pažado, kurį Dievas yra davęs mūsų protėviams, Apd 28,20. 
7 Vardan to pažado mūsų dvylikos giminių tauta dieną ir 
naktį stropiai Dievui tarnauja ir tikisi sulaukti jį išpildant. 
Dėl šitos vilties, karaliau, ir įskundė mane žydai, Apd 24,15. 
8 Kodėl jums atrodo, |nejtikėtina, kad Dievas prikelia 
mirusius? Apd 13,30. 9 Kitados ir aš maniau, kad mano 
pareiga visais būdais kovoti su Jėzaus Nazariečio vardu, Jn 
16,2; Apd 9,1-29; 22,3-21. 10 Aš taip ir dariau Jeruzalėje. 
Gavęs iš aukštųjų kunigų įgaliojimus, daugybę ' šventųjų 
įmesdinau į kalėjimus, o kai jie buvo žudomi, pritariau. 11 
Dažnai įvairiose sinagogose grasinimais verčiau juos piktžo- 
džiauti ir, be saiko prieš juos įtužęs, persekiojau netgi 
svetimuose miestuose, Apd 8,3. 12 Tais pačiais "tikslais 
keliavau į Damaską, turėdamas aukštųjų kunigų įgaliojimus 
ir leidimą. 13 Kelyje, vidurdienį, karaliau, staiga išvydau, 
kaip mane ir mano kelionės draugus apšvietė šviesa iš 
dangaus, skaistesnė už saulę, Lk 2,9. 14 Mes visi parpuolėme 
žemėn, 0 aš išgirdau balsą, kuris man sakė hebrajiškai: 
„Sauliau, Sauliau, kam mane persekioji? Sunku tau spyriotis 
prieš akstiną" 15 Aš paklausiau: „Kas esi, Viešpatie?“ O 
Viešpats atsakė: „Aš esu Jėzus, kurį persekioji. 16 Kelkis ir 
laikykis ant kojų! Aš tau apsireiškiau, kad paskirčiau tave 
tarnu bei liudytoju tų dalykų, kuriuos matei ir kuriuos tau 
dar apreikšiu, Ez 2,1-4. 17 Aš tave gelbėsiu nuo tautiečių ir 
pagonių, pas kuriuos tave siunčiu, 1 Ch 16,35; Jer 1,7-19, 18 
kad atvertum jų akis ir jie iš tamsybių „gręžtųsi į šviesą, nuo 

šėtono galybės — į Dievą ir, tikėdami mane, gautų nuodėmių 
atleidimą bei dalį su pašvęstaisiais', Iz 35,5; 42,7.16; Ef 2,2; 
Kol I,12-14; Apd 20,32; I Pt 2,9. 19 Todėl, karaliau Agripai, 
negalėjau būti neklusnus dangaus apreiškimui, Gal 1,15-. 20 
Iš pradžių Damaske ir Jeruzalėje, o paskui visoje Judėjoje ir 
pagonijoje skelbiau, kad žmonės atsiverstų, grįžtų pas Dievą 
ir imtųsi tikro atsivertimo darbų, Mt 3,8; Apd 2,38. 21 Už 
tai žydai sugriebė mane šventovėje ir norėjo užmušti, Apd 
21,30-. 22 Bet, Dievui padedant, iki šios dienos tebeliudiju 
mažam ir dideliam, neskelbdamas nieko viršaus, o tik tai, ką 
skelbė įvyksiant pranašai irMozė,Lk 24,44-47, 23 būtent, jog 
Mesijas kentės, jog pirmutinis prisikels iš numirusių ir 
paskelbs šviesą tautai ir pagonims", Mt 4,16; 27,53; Lk 2,32; 
24,26; Apd 17,3; 1 Kor 15,4.20; 2 Tim 1,10. 


Povilui leidžiama kalbėti. Jis stovi grandinėmis sukausty- 
tas prieš visą Agripo ir Festo svitą. Jis turi savo Viešpaties 
pažadą, Mt 10,18. Povilas, aiškindamas savo bylą, panaudoja 
progą evangelizacijai. Povilas jaučiasi laisvas. Pamoja ranka. 
Pasidžiaugia Agripo žinojimu žydų papročių ir įstatymo. 
Prašo kantrūmo jį išklausyti. Povilas primena savo jaunystę 
ir gyvenimą Jeruzalėje, ką daugybė žydų gerai apie jį žino. Jis 
buvo fariziejus ne tik raidės ir nuostatų laikymo, bet ir 
protėviams pažadėtos vilties. Visi izraelitai laukė tos vilties — 
Mesijo. Kai šita viltis Dievo yra išpildyta Jėzuje, Povilas tiki 
ja, jis yra dėl jos teisiamas. Ta viltis yra į gyvą, prisikėlusį 
Jėzų. Jis prikels visus. Dauguma Povilo klausytojų buvo 
pagonys. Jie netikėjo prisikėlimą. Povilas tą pastebėjo ir 
kreipėsi į Agripą klausimu: „Nejaugi jums atrodo neįtikėtina, 
kad Dievas prikels mirusius?" Fariziejai tikėjo į prisikėlimą ir 
pomirtinį gyvenimą. 

O kas liečia Jėzų. Jis, Povilas, pirma elgėsi visai panašiai, 
kaip dabar su juo daro jo skundėjai. Jis buvo labai priešingas 
Nazariečiui. Jis didžiausiu įtūžimu persekiojo, kankino,žudė 
Jėzaus pasekėjus. Jis ne tik Jeruzalėje siautė, bet siekė ir 
kituose miestuose tą patį daryti. Jis tą darė ne vienas, bet su 
aukštųjų kunigų pritarimu ir įgaliojimu. 

Pas Povilą įvyko didelis pasikeitimas ne tiriant pasau- 

lėžiūrą, ir ne Šventąjį Raštą studijuojant, bet Viešpaties 
apsireiškimu. Bendrai, Izraelis tikėjo Dievą, kad Jis apsireiš- 
kė ir išvedė juos iš Egipto. Taip ir Naujojo Testamento 
tikintieji tikėjo ir tiki dievišku veikimu, kurį jie vadina 
atsivertimu — atgimimu. Tai yra akių atidarymas, kad 
Žmogus atpažįsta save ir Dievą. Žmogus pereina iš tamsos į 
šviesą, iš šėtono galios — į Dievą ir gauna nuodėmių 
atleidimą ir Šventosios Dvasios liudijimą. Prie atgimusiųjų 
nėra svarbu raidės tikėjimas, bet dieviškas apsireiškimas, 
pergyvenimas. Palygink įvykį prie Damasko tris kartus 
laisvai atpasakotą, Apd 9, 22 ir 26 ksyriuje. 

14 skyriuje aprašytas gyvulio raginimas ne botagu, bet 
akstinu. Jei gyvulys priešinasi akstinui spyrimu, jis pats dar 
daugiau susižeidžia. 

Povilas pakluso dieviškam apreiškimui, skelbė atsiverti- 
mą, grįžimą prie Dievo ir ragino imtis tikrų atsivęrtimo 
darbų. Atsivertimas, kuris pasireiškia tik jausmais ir 
pažiūromis, nėra biblinis atsivertimas. Biblinis atsivertimas 
pakeičia žmogų pagrindinai. Jei Povilas būtų tylėjęs ir nieko 
nesakęs apie atsivertimą, būtų galėjęs ramiai gyventi. Bet 
kadangi jis ėmėsi atsivertimo darbų, žydai norėjo užmušti jį 
net šventovėje. Povilas tik skelbė tą, ką rašė pranašai ir Mozė 
apie Mesiją. Fariziejai laukė politinio Mesijo. Biblinis 
Mesijas privalėjo kentėti, mirti, prisikelti, būti Izraeliui ir 
pagonijai šviesa! Tokį Povilas ir skelbė. 


KLAUSYTOJŲ ATSILIEPIMAI, Apd 26,24-32 

24 Jam taip aiškinant, Festas garsiai sušuko: „„Povile, tu 
iš galvos kraustaisi! Iš didelio rašto išėjai iš krašto", Mk 3,21; 
Jn 10,20. 25 Povilas atsiliepė: „Ne, nesikraustau iš galvos, 
prakilnusis Festai, bet kalbu tiesos ir sveiko proto žodžius, 
Apd 2,15; 24,3. 26 Šiuos dalykus žino karalius, kuriam taip 
atvirai kalbu. Esu tikras, kad iš viso to jam nieko nėrą 
nežinomo, juoba, kad šitai dėjosi ne kur nors užkainpyję, Jn 
18,20. 27 Karaliau Agripai, ar tiki pranašais? Žinau, ikad 
tiki". 28 Agripas atsakė: ,,Ko gero, įtikinsi mane krikščioniu 
tapti", Apd 24,25. 29 Povilas palinkėjo: „Duok, Dieve; kad 
ar per trumpą, ar per ilgą laiką ne tik tu, bet ir visi, šiandien 

girdėję mane kalbant, taptų tokie, kaip aš, tik be šitų 
pančių!" Rom 5,1-; Gal 1,15-; 2,20. 

30 Tada pakilo karalius, valdytojas, Bernikė ir visi 
svečiai. 31 Išeidami jie kalbėjosi: „Šitas žmogus nepadarė 
nieko baustino mirtimi ar kalėjimu", Apd 23,29. 32 Agripas 
Festui pareiškė: „Būtų galima paleisti šitą žmogų, jeigu jis 
nebūtų šaukęsis ciesoriaus“, Apd 25,11; 28,19. 


Kai Povilą skundė vyriausioji taryba ir jis ginčijosi su jais, 
Festas girdėjo kalbant apie kokį ten mirusį Jėzų, kurį Povilas 
tvirtino esant gyvą. Tada Festas nieko nesuprato. Bet dabar 
Povilas sakė aiškiai, kad šis Jėzus yra pirmasis prisikėlęs iš 
numirusių, Jis paskelbs, atneš šviesą tautai (žydams) ir 
pagonims. Tas buvo Festui perdaug. Jis palaikė Povilą 
pamišusiu. Pertraukė jo kalbą. 

Povilas turėjo dar daug ką sakyti, bet jo kalba buvo 
nutraukta. Jis tik mandagiai, vadindamas jį prakilniu, atsakė 
Festui ir kreipėsi į Agripa, kuris pirmininkavo šiam 
susirinkimui. Povilas paaiškino, kad jis kalba išmintingai, ir 
karalius žino apie tai. Kas įvyko su Jėzumi ir Jo veikla, 
dabar nėra užkampyje. Karalius Agripas gerai žino apie Jėzų 
ir, ką jo tėvas padarė su apaštalu Jokūbu ir Petru. Povilas 
buvo tikras ir neapsiriko, kad Agripas tikėjo pranašams, 
taipgi ir ką jie rašė apie Mesiją. Povilas drįso, būdamas 
kalinys, asmeniškai kreiptis į karalių. Asmeniški klausimai 
dažnai padeda žmogui apsispręsti. Agripas atsakė, kad 
nedaug reikia jį įtikinti tapti krikščioniu. Kai kurie mano, 
kad šis Agripo išsireiškimas, buvo pajuoka Povilui. Bet iš 
sekančių Povilo žodžių atrodo, kad Agripas rimtai kalbėjo. 
Daugelis žmonių aukštose pareigose pritaria ir tiki evangeli- 
jos skelbimui, bet patys neapsisprendžia. Bet yra ir tokių, 
kurie atsiverčia, priima evangeliją. 

Povilas meldė Dievą, kad ne tik Agripas, bet ir visi jį 
girdintieji įtikėtų Jėzų. Karaliaus titulas, prokonsulo užima- 
ma vieta, Bernikės grožis greitai praeis, bet tikinčio, nors ir 
kalinio, laukia amžina garbė. | 

Festo nepatenkinimą pastebėjo visi. Karalius pakilo. 
Susirinkimas buvo baigtas. Povilo kalba paveikė visus. Visi 

kalbėjo, ir Festas, gal dar su patarėjais tarėsi, kad Povilas 
nieko nenusikalto, kas baustina mirtimi ar kalėjimu. Agripo 
išsireiškimas: „Jį būtų galima paleisti, jei nebūtų šaukęsis 
ciesoriaus", buvo tik visai asmeniška pastaba. Juk buvo 
galima pranešti Povilui, jei jis atšauks savo reikalavimą, jis 
bus paleistas. Agripas buvo karaliumi tik iš Romos malonės. 
Prokonsulas Festas turėjo didesnę galią negu karalius. Festas 
nenorėjo sugadinti santykių su vyriausia taryba dėl šio 
kvailiojančio kalinio. Jis pasiuntė jį į Romą. 

Povilo kalinimas Cezarėjoje truko dvejus metus. Lukas 
tuo metu irgi buvo Cezarėjoje. Jis turėjo daug galimybių 
susitikti su krikščionimis, apaštalais ir Marija, Jeruzalėje ir 
visame krašte. Daug kurie mano, kad Lukas šiuo laiku 
parašė evangeliją. 

POVILO KELIONĖ Į ROMA, Apd 27,1-12 

1 Kai buvo nuspręsta, kada išplaukti mums į Italiją, 
Povilas ir keli kiti kaliniai buvo perduoti Augusto kohortos 
šimtininkui Julijui, Apd 25,12. 2 Įlipome į Adramitijos laivą, 
kuris turėjo plaukti Azijos pakrantėmis, ir netrukus leidomės 
į kelionę. Su mumis buvo makedonietis Aristarchas iš 
Tesalonikos, Apd 19,29; 20,4; Kol 4,10; Fm 24. 3 Kitą dieną 
atplaukėme į Sidoną. Julijus draugiškai elgėsi su Povilu, 
leido jam aplankyti bičiulius ir apsirūpinti reikmenimis 
kelionei, Apd 24,23; 28,2.16. 4 Iš ten mums teko buriuoti 
užuovėja, nes pūtė priešingi vėjai. 5 Perplaukę jūrą ties 
Kilikija ir Pamfilija, atvykome į Likijos miestą Myrą. 6 Ten 
šimtininkas surado Aleksandrijos laivą, kuris plaukė į Italiją, 
ir persodino mus į jį, Apd 28,11. 

7 Daug dienų plaukėme palengva ir vargais negalais 
atsiradome ties Knidu. Kadangi vėjas kliudė priplaukti prie 
kranto, plaukėme Kretos priedangoje, Salmonės iškyšulio 
kryptimi. 8 Vargingai jį aplenkę, atvykome į vietovę, kuri 
vadinosi Dailioji Prieplauka, netoli Lasėjos miesto. 9 
Prabėgo daug laiko, ir laivyba tapo pavojinga, nes jau buvo 
pasibaigęs rudens pasninko metas, 3 M 16,29; 2 Kor 11,25-; 
10 Povilas juos įspėjo: „Vyrai, numatau, jog šis plaukimas 
bus grėsmingas ir pražūtingas ne tįk kroviniams bei laivui, 
bet ir mūsų gyvybėms“. 11 Tačiau šimtininkas labiau tikėjo 

vairininku ir laivo savininku, negu Povilo įspėjimais. 12 
Kadangi uostas nebuvo tinkamas žiemoti, dauguma nuspren- 
dė iš ten plaukti toliau, kaip nors pasiekti Feniką, Kretos 


uostą, atvirą į pietvakarius ir šiaurės vakarus, ir ten žiemoti, 
Apd 28,11. 


Po dvejų metų kalinimo Cezarėjoje, Povilas siunčiamas į 
Romą. Ką Dievas jau seniai pranešė Povilui, tą dabar 
žmonės vykdė. Ši kelionė pradėta 60 metais. Lukas keliavo 
drauge. Tas matoma iš išsireiškimo „įlipome“ (mes). Drauge 
vyko Aristarchas, Apd 19,29, artimas Povilo bendradarbis. 
Povilas turėjo kelionėje artimą draugystę savųjų tarpe. Kas 
kiti kaliniai buvo, nežinome. Kalinius nugabenti į Romą 
buvo pavesta šimtininkui Julijui. Augusto kohorta buvo 
ciesoriškas dalinys — garbės vardas. Žinovai sako, kad šios 
kohortos kariai buvo vietiniai, bet karininkas Julijus buvęs 
romėnas. Jis greičiausia apie krikščionis žinojo iš šimtininko 
Kornelijaus ir Povilo, kurį girdėjo kalbant karaliaus Agripo 
akivaizdoje, Apd 26. 

Atplaukus antrą dieną į Sidoną, karininkas Julijus leido 
Povilui lankyti savo bičiulius ir apsirūpinti reikalingais 
daiktais tolimesnei kelionei. Draugais (bičiuliais) buvo 
vadinami krikščionys. Povilui buvo leista juos lankyti, bet, 
suprantama, ano laiko papročiu, su prie jo prirakintu kariu. 

Lukas tiksliai ir smulkmeniškai aprašė kelionės eigą. 
„ Myroj karininkas surado grūdus vežantį laivą iš Aleksandri- 
jos (Egipto) į Romą ir persodino jam pavestuosius į tą laivą. 
Tada keleivinių laivų, kurie plaukiotų pagal tvarkaraštį, 
nebuvo. Kelionė buvo labai varginga. Visą laiką pūtė 
nepalankus vėjas. Kretoje pasiekė Dailiąją Prieplauką. 
Vardas gražus, bet uostas menkas, netinkamas žiemoti. 
Rudens pasninkas būdavo 10-tą dieną „9-to mėnesio, 
pabaigoje rugsėjo. Jau buvo ruduo, kelionė pavojinga. Nuo 
spalio mėnesio iki kovo laivininkystė sustodavo. Vyko 
pasitarimas, ką daryti. Pasitarime dalyvavo ir Povilas. Jis 
patarė toliau neplaukti ir žiemofi čia. Laivo vairininkas, 
tiksliau — kapitonas, ir laivo savininkas buvo kitos 
nuomonės. Karininkas pritarė prityrusiems jūrininkams, o ne 
Povilui, taipgi ir dauguma pasitarimo dalyvių. 

AUDRA, Apd 27,13-38 

13 Kai pradėjo pūsti lengvas pietų vėjas, jie tikėjosi 
įvykdyti savo sumanymą ir, pakėlę inkarą, leidosi pirmyn 
palei Kretos krantus. 14 Bet greitai nuo salos pusės pakilo 
viesulas, vadinamas šiauriaryčiu. 15 Jis pagavo laivą, kuris 
nepajėgė jam priešintis, ir turėjome jį leisti pavėjui, Ps 
107,25-27. 16 Mus nešė pro mažą salą, vardu Klauda, ir 
turėjome daug vargo, norėdami išsaugoti gelbėjimo valtį. 17 
Kai ji buvo užkelta, jūreiviai ėmėsi stiprinti laivą — apjuosė 
jį virvėmis.Kad nepakliūtume ant Sirtės (seklumų), jie nuleido 
bures ir taip plaukė toliau. 18 Mus baisiai vargino audra. 19 
Todėl rytojaus dieną teko išmesti į jūrą dalį krovinio. Trečią 
dieną (jūrininkai) savo rankomis išmetė kai kuriuos laivo 
įrengimus, Jon 1,5. 20 Ilgą laiką nematydami nei saulės, nei 
žvaigždžių, smarkios audros blaškomi, pagaliau praradome 
bet kokią viltį išsigelbėti, Mt 8,25. 

21 Žmonės jau ilgą laiką nieko nevalgė. Povilas priėjo 
prie jų ir tarė: „Vyrai! Reikėjo paklausyti manęs ir neplaukti 
nuo Kretos į jūrą. Būtų išvengta pavojų ir nuostolių. 22 
Tačiau ir dabar patariu nenusiminti. Niekas iš jūsų nežus, 
vien tik laivas. 23 Šią naktį apsireiškė man angelas Dievo, 
kuriam priklausau ir tarnauju, Apd 5,19, 24, ir pranešė: 
„Nebijok, Povilai! Tu privalai stoti prieš ciesorių. Dievas tau 
dovanoja tavo kelionės draugų gyvybes', Mt 10,17-18; Apd 
9,15; 23,11. 25 Tad, vyrai, drąsiau! Aš tikiu Dievu, kad taip 
ir įvyks, kaip man pasakyta. 26 Mus išmes į kokią nors salą". 

27 Kai buvome svaidomi Adrijos jūroje keturiolikta 
naktį, apie vidurnaktį, jūreiviams pasirodė, kad artėjame prie 
sausumos. 28 Jie išmetė grimzlę ir nustatė dvidešimties jūros 
sieksnių gylį; išmatavę dar kartą, berado penkiolika. 29 
Bijodami užšokti ant pavandeninių uolų, jie išmetė iš 
paskuigalio keturis inkarus ir laukė aušros. 30 Jūreiviai 
mėgino pabėgti iš laivo. Jie nuleido į jūrą gelbėjimo valtį, 
neva, norėdami išmesti inkarus laivo priešakyje. 31 Povilas 
įspėjo šimtininką ir kareivius: „Jeigu šitie nepasiliks laive, jūs 
neišsigelbėsite". 32 Tada kareiviai nukapojo valties virves ir 
leido jai nukristi į jūrą. 33 Prieš rytą Povilas paragino visus 
valgyti, sakydamas: „Šiandien jau keturiolikta diena, kai jūs 
laukiate nevalgę, nieko burnoje neturėję, Ps 102,5. 34 Todėl 

aš jus prašau valgyti. Tai reikalinga jūsų išsigelbėjimui. Nė 
vienam jūsų nežus nė vienas plaukas nuo galvos!“ 1 Sam 
14,45; 2 Sam 14,11; Mt 10,30; Lk 21,18. 35 Tai pasakęs, jis 
ėmė duonos (kepaliuką), visų akivaizdoje padėkojo Dievui, 
sulaužė ir valgė, Lk 22,19; Jn 6,11; Apd 2,42; Lk 9,16. 36 
Tada visi pralinksmėjo ir valgė, Apd 9,16. 37 Laive iš viso 
buvome du šimtai septyniasdešimt šeši žmonės. 38 Pavalgę jie 
palengvino laivą, išmesdami jūron javus. 


Rodos ir gamta pritarė daugumos sprendimui, papūtė 
pageidaujamas pietų vėjas. Laivas plaukė pirmyn į tikslą. 
Tikrybėje tai buvo bėgimas nuo vilko ant meškos. Pakilo 
šiaurės rytų viesulas nuo salos pusės. Jūrininkai nebesugebėjo 
laivą valdyti. Viesulas pagavo jį ir blaškė dvi savaites. 
Jūrininkai vargais negalais išgelbėjo gelbėjomasi valtį, 
iškeldami ją ant laivo. Jie sustiprino laivą, apjuosdami jį 
Širvėmis, išmetė dalį krovinio ir trečią dieną dalį laivo 
įrengimų. Dangus buvo apsiniaukęs. Nesimatė dienos metu 
saušės, o naktį žvaigždžių. Audra nešė ir blaškė laivą. Visi 
nustojo vilties išsigelbėti. Taip kartais eina žmonėms ir 
dvasiniame gyvenime. +2 

Jūrininkai nebesugebėjo laivą valdyti. Niekas nebeėjo 
pareigų. Visi sėdėjo (gulėjo) bendroje patalpoje, sirgo jūros 
liga, negalėjo valgyti, buvo praradę viltį išsigelbėti. Tik tie 
gali tokią padėtį suprasti, kurie yra pergyvenę audrą jūroje. 

Vieną naktį Povilas turėjo regėjimą. Angelas pranešė jam, 
kad jis nuvyks į Romą, stos ciesoriaus teisme, laivas su 
“ kroviniu žus, bet keleivių gyvybės bus jam dovanotos. 
Povilas rytą visa tai papasakojo visiems. Povilas priminė, jei 
būtų paklausę jo, nereikėtų pergyventi šių baisybių. Jam 
pasirodė angelas, liepė būti drąsiam. Tai Šventajame Rašte 
labai dažnas posakis. Toliau angelas pranešė, kad laivas su 
kroviniu žus, bet visi keleiviai liks gyvi. Povilas tikino, jog 
taip įvyks, kaip jam apreikšta. 

Dviejoms savaitėms audrai laivą blaškant, jūrininkai 
pastebėjo, nakties metu, jog laivas nešamas piję kranto. 
Nesakyta, kaip jūrininkai pastebėjo. Jie turėjo patyzimo iš 
“bangų lūžimo, balso. Jie nuleido grimzlę ir nustatė dvidešimt. | 

sieksnių jūros gylį. Jūros sieksnis skaitomas arti 2-j)ų metrų. 
Dar kartą patikrino gylį ir nustatė, kad artėja prie krašto. 
Jūreiviai išmetė inkarus ir laukė aušros. Pasaulis mėgsta 
tamsa, bet išsigelbėti įmanoma tik šviesos laiku, kai dieviška 
malonė veikia. 

Jūreiviai suprato padėties rimtumą. Audrai siaučiant 
gelbėtis yra labai pavojingą. Todėl jie sumanė pabėgti vieni 
patys, o visus kitus palikti likimui. Jie nuleido valtį ir lipo į 
ją, nuduodami norį nuleisti inkarą laivo priešakyje. Povilas 
suprato tai ir pranešė šimtininkui. Jūrininkai turi patyrimą 
laivininkystėje ir gelbėjimo atveju. Jei jie pabėgs, visi kiti žus. 
Buvo labai nemaloni padėtis. Karininkas su kareiviais veikė 
greitai, nukirto virves ir leido valtį nukristi į jūrą. Jūrininkai 
nebeturėjo priemonės pabėgti, turėjo likti laive. Radosi 
įtempta padėtis. Dievas teikia apreiškimus ir viltį, bet mes 
žmonės privalome atlikti savo pareigas. 

Rytą Povilas ragino visus valgyti, kad sustiprėtų ir turėtų 
jėgų gelbėtis. Jis tikino, kad pagal Jėzaus žodį, nė vienam nė 
plaukas nežus. Keleiviams delsiant, jis, kalinys, ėmėsi 
iniciatyvos vadovauti. Nežiūrint labai nemalonios įtampos su 
jūrininkais, Povilas viešai, visų akivaizdoje meldėsi. Ar tai 
buvo pirmas kartas šiame laive? Po to jis ėmė duoną, laužė ir 
valgė. Tas Povilo pavyzdys taip paveikė visus, jog jie 
pralinksmėjo ir valgė. Pavyzdžiai patraukia. Laive buvo 276 
žmonės. Jie pavalgę sustiprėjo, galėjo laivo krovinį išmesti į 
jūrą, kad laivas palengvėtų ir būtų mažiau pavojaus užkliūti 
ant pavandeninių uolų. 


LAIVO SUDŪŽIMAS, Apd 27,39-44 

39 Rytui išaušus, jie negalėjo pažinti žemės, tiktai 
pastebėjo nedidelę įlanką lėkštais krantais, į kurią, jei bus 
įmanoma, jie nutarė pasukti laivą. 40 Nupiovė inkarus, 
palikdami juos jūroje, atleido vairo diržus ir, iškėlę prieš vėją 
priekinę burę, leidosi į krantą. 41 Atsidūrus prie seklumos, 
laivas užplaukė ant jos. Priekis liko tvirtai įsmigęs, o 
paskuigalis pradėjo irti nuo smarkios:bangų mūšos, 2 Kor 
11,25. ž 

42 Kareiviai sumanė išžudyti kalinius, kad kuris (iš- 
plaukęs) nepaspruktų, Apd 16,27. 43 Bet šimtininkas, 

gelbėdamas Povilą, sutrukdė jų sumanymą. Jis įsakė, kad 
mokantys plaukti pirmi šoktų į jūrą ir plauktų į krantą, 44 o 
kiti tai padarytų kas ant lentų, kas ant laivo nuolaužų. Tuo 
būdu visi išsigelbėjo ir pasiekė žemę, Apd 27,22-25. 


Išaušus matė žemę, bet nepažino krašto. Jie buvo 
priartėję prie žemės labai palankioje vietoje, prie įlankos 
lėkštais krantais. Jie tuojau parengė laivą plaukti prie krašto. 
Laivas užplaukė ant seklumos. Priekis tvirtai įsmigo, o 
paskuigalis pradėjo irti nuo mūšos. Laivas, labai nukentėjęs 
jūroje, neatlaikė prie krašto. Daugelis ir krikščionių, daug 
kentėję gyvenimo kovose, prie gyvenimo pabaigos patiria dar 
daugiau kovų. Koks išsiilgimas yra, išvargintam gyvenimo 
audrose, artėti prie amžinybės kranto. 

Povilas pranešė Dievo pažadą išgelbėti laivo keleivius. 
Bet kokie nepasitikį ir savimyliai žmonės! Jūrininkai nori 
išsigelbėti, o visus kitus palikti likimui. Kariai energingai tam 
pasipriešina. Bet jie nori išžudyti visus kalinius ir išvengti 
atsakomybės. Dievas pažadėjo Povilu visus išgelbėti. 
Karininkas gelbsti visus kalinius dėl Povilo. Įvyko, kaip 
Povilui buvo sakyta. Laivas ir krovinys žuvo. Žmonės buvo 
išgelbėti. 


MALTOJE, Apd 28,1-10 

1 Išsigelbėję sužinojome, kad sala vadinasi Malta 
(Melitė), Apd 27,26-39. 2 Vietos gyventojai su mumis elgėsi 
labai draugiškai. Užkūrė ugnį ir pakvietė mus visus prie jos, 
nes lijo ir buvo šalta, 2 Kor 11,27. 3 Povilas surinko glėbį 
sausų šakų ir metė į ugnį. Čia dėl kaitros iš laužo iššoko 
gyvatė ir įsikabino jam į ranką. 4 Pamatę prie rankos 
prikibusią gyvatę, gyventojai vienas kitam kalbėjo: „Tas 
žmogus tikriausiai žmogžudys: išsigelbėjo iš jūros, o keršto 
deivė vis tiek neduoda jam gyventi“. 5 Jis nupurtė roplį į 
ugnį, nepatirdamas nieko blogo, Mk 16,18; Lk 10,19. 6 
Gyventojai laukė, kada jis ištins ir kris negyvas. Laukę 
nesulaukę ir pamatę, kad jam nesidaro nieko blogo, jie 
pakeitė nuomonę ir kalbėjo, jog jis esąs dievaitis, Apd 14,11. 

7 Netoli tos vietos buvo vyriausio salos valdininko 

Publijaus valdos. Jis mus priglaudė ir tris dienas bičiuliškai 
globojo. 8 Tuo metu Publijaus tėvas susirgo karštine ir 
viduriavimu. Povilas užėjo pas jį, pasimeldė, uždėjo ant jo 
rankas ir išgydė, Lk 10,9; Jok 5,14-. 9 Po šito įvykio ir kiti 
salos ligoniai ėjo pas Povilą ir buvo pagydomi, Mt 10,8. 10 
Už tai žmonės mus didžiai gerbė, o išvykstant aprūpino 
viskuo, ko mums reikėjo. 


Maltos sala labai pagarsėjo Antrojo pasaulinio karo 
metu. Ją labai dažnai bombardavo vokiečiai, bet anglai joje 
išsilaikė. Audra, visai nelauktai ir netikėtai, laivą atstūmė 
prie Maltos. Vietiniai gyventojai, labai draugiškai, sutiko 
išvargusius keleivius, sukūrė jiems ugnį. Išgelbėtieji, kiek 
atsigavę, galėjo patys prisidėti prie ugnies kūrenimo. Povilas 
rinko šakas, kūreno ugnį. Suprantama, tą darė ir kiti. Povilui 
įsikibo nuodinga gyvatė į ranką. Jis patyrė Viešpaties pažadą, 
Mk 16,18. Vietiniai gyventojai žinojo šio šliužo pavojingumą. 
Todėl jie laukė, kada įkirstasis kris ir mirs. Kokie nepastovūs 
žmonės! Jie manė: „Jis žmogžudys! Kiek vėliau — dievaitis!" 
Vietiniai pagonys tikėjo Dievo teisingumu ir teismu jau čia 
gyvenant. Daugelis nusikaltėlių išvengia bausmės, bet Dievo 
teismo nė vienas neišvengs. 

Nelaiminguosius laivo keleivius tris dienas priglaudė 
vietos valdovas. Tuo laiku juos paskirstė, kur buvo vietos. 
Rodos, Julijus su kariais liko valdovo rūmuose. Už suteiktą 
globą Viešpats leido atlyginti Povilu. Tapo išgydytas 
valdovo tėvas ir daug kitų. Atrodo, Povilas, būdamas 
kaliniu, neturėjo teisės skelbti evangelijos. Kartais evangelija 
daugiau skelbiama darbu negu žodžiu, Apd 1,1. Žmonės mus 
didžiai gerbė. Povilą, turintį gydymo dovaną, gydytoją Luką, 
duodantį patarimus. 


IŠ MALTOS Į ROMĄ, Apd 28,11-16 į 
11 Po trijų mėnesių išplaukėme Aleksandrijos laivu, 
žiemojusiu saloje. Jis turėjo Dvynių herbą, Apd 27,6. 12 
Atplaukę į Sirakūzus, prastovėjome tris dienas. 13 Po to, 
buriuodami palei krantą, pasiekėme Regiją ir dar po dienos, 
pradėjus pūsti pietų vėljui, per dvi dienas atvykome į Puteolį. 

14 Ten susitikome su broliais, kurie pakvietė mus septynioms 
dienoms pasisvečiuoti. Taip atvykomę į Romą, Apd 21,4. 15 
Tenykščiai broliai, išgirdę apie mus, atėjo pasitikti iki 
Apijaus aikštės ir „Trijų tavernų". Juos išvydęs, Povilas 
dėkojo Dievui ir įgavo naujo pasitikėjimo, Rom 1,7-12; 2 
Kor 7,67; Apd 23,11. 16 Kai atvykome į Romą, Povilui buvo 
leista apsigyventi atskirame bute su serginčiu jį kareiviu, Apd 
27,3. 


Praėjus trims žiemos mėnesiams, buvo įmanoma tęsti 
kelionę. Čia Maltoje žiemojo Aleksandrijos laivas, kuris 
turėjo Dvynių herbą. Tai buvo Dioskūrai — Kastoro ir 
Polukso, mitologinio dievo Zeuso sūnų. Šiuo laivu prarasto 
laivo keleiviai tęsė kelionę. Atrodo, kelionė vyko sklandžiai. 
Laivas buvo sustojęs Sirakūze ir Regijoje. Laivas pasiekė 
Puteolio uostą, Italijoje, Neapolio įlankoje. Iš čia kelionė į 
Romą vyko sausuma. Reikėjo ilgesnio laiko tai kelionei 
pasiruošti. Julijus su kaliniais čia praleido septynias dienas. 
Povilas buvo kalinys, bet Lukas ir Aristarchas galėjo laisvai 
vaikščioti. Jie sutiko čia krikščionių. Kokiu būdu ir kaip čia 
surinkimas įsisteigė, Lukas nesako. Pakviestam Povilui buvo 
leista surinkimą lankyti. Iš čia sužinojo Romos surinkimas 
apie Povilą. Surinkimo nariai labai džiaugėsi ir ėjo pasitikti 
Povilo iki Apijaus aikštės, 60 km nuo Romos, o kita 
krikščionių grupė iki „Trijų tavernų", 50 km. Povilo noras ir 
džiaugsmas išsipildė, Rom 1,11-12. Nors Povilas atvyko kaip 
kalinys, bet susitikimas su Romos krikščionimis buvo viešas, 
džiaugsmingas, įtakuojantis, su maldomis, padėka. Per 
Romos vartus įėjo daug karių, nugalėtojų, galiūnų, garbingų 
svečių. Kalinio Povilo vardas yra už juos visus reikšmingesnis 
ir garbingesnis. Lukas tik užrašė: „„Atvykome į Romą“. Ir 
apie Povilo pergyvėnimą: „Povilas dėkojo Dievui ir įgavo 
naujo pasitikėjimo“. 

Roma buvo anais laikais pasaulio centras. Ji dar ir dabar 
vadinama: „Amžinasis miestas“. Jis,didelę reikšmę turėjo 
pasauliui du tūkstančius metų. Tada joje gyveno apie 
pusantro milijono žmonių; pusė jų buvo vergai. 

Julijus perdavė Povilą kalinių lagerio komendantui. 

Povilui buvo duota didelė lengvata — laisvas areštas. Jis 
galėjo turėti privatų butą, priimti svečius kada tik norėjo. Jį, 
kalinį, visą laiką, dieną ir naktį sergėjo prirakintas kareivis 
kariąja ranka prie Povilo dešiniosios. Jis kalbėjosi su 
svečiais, skaitė Šventąjį Raštą, meldėsi, miegojo sargybinio 
akivaizdoje. 

ROMOJE, Apd 28,17-29 

17 Po trijų dienų jis“ pasikvietė pas save žydų vadovus. 
Jiems susirinkus, jis +rabilo: „Broliai! Nors aš nesu 
nusikaltęs nei tautai, nei papročiams, buvau Jeruzalėje 
suimtas ir atiduotas į'romėnų rankas, Apd 23,1. 18 Tie 
ištardę norėjo mane paleisti, nes nerado jokio mirties verto 
nusižengimo. 19 Kadangi žydai prieštaravo, turėjau šauktis 
ciesoriaus, tiktai ne tam, kad apkaltinčiau savo tautą, Apd 
25,11; 26,32. 20 Dėl šios priežasties norėjau su jumis 
pasimatyti ir pasikalbėti. Juk aš nešioju šitą grandinę dėl 
Izraelio vilties!“ Apd 23,6; 24,15; 26,6; 2 Tim 1,16. 21 Jie 
atsakė jam: ,„Mes nesame gavę apie tave iš Judėjos laiškų, ir 
niekas iš brolių nebuvo atvykęs su blogomis žiniomis ar 
kalbomis apie tave. 22 Vis dėlto norėtume“ išgirsti tavo 
pažiūras. Mat, apie šitą atskalą tiek težinome, kad jai visur 
prieštaraujama", Lk 2,34; Apd 17,19-; 24,14; Rom 10,21; Žyd 
12,3. 

23 Nustatytą dieną jie gausiai susirinko jo bute. Nuo ryto 
iki vakaro jis dėstė jiems ir liudijo apie Dievo karalystę, 
įrodinėdamas jiems Jėzų iš Mozės įstatymo ir pranašų, Lk 
24,27; Apd 19,8; 20,7-11. 24 Vieni jo žodžiais tikėjo, kiti ne, 
Apd 14,4; 17,4. 25 Nesutardami tarpusavyje, jie pradėjo 
skirstytis, o Povilas tepasakė jiems vieną: „Teisingai Šventoji 
Dvasia yra mūsų tėvams pasakiusi pranašo Izaijo lūpomis: 26 
„Eik pas šitą tautą ir sakyk: girdėti girdėsite, bet nesuprasite, 
žiūrėti žiūrėsite, bet nematysite, Iz 6,9; Mt 13,14; Jn 12,40. 
27 Šitų žmonių širdis aptuko, jie prastai girdėjo ausimis ir 
užmerkė akis, kad kartais nepamatytų akimis, neišgirstų 
ausimis, nesuprastų širdimi ir neatsiverstų, ir aš jų nepagy- 
dyčiau', 2 Kor 3,14. 28 Todėl žinokite: šis Dievo išgelbėjimas 
yra pasiųstas pagonių tautoms, ir jos jį priims“, Ps 67,3; IZ 
52,10; Apd 13,46; 18,6. 29 Jam tai pasakius, žydai išėjo, 
smarkiai ginčydamiesi tarp savęs. 

Romoje Povilas sutvarkė savo reikalus. Jis pasisamdė 
privatų butą ir laukė teismo. Povilas išnaudojo tą laiką 
evangelijos skelbimui. Jis negalėjo eiti į sinagogas, kurių 
Romoje buvo 8, ir skelbti jose evangeliją. Tad jis pasikvietė 
žydų vyresniuosius į savo butą. Jie priėmė kvietimą ir atvyko. 
Povilas pasveikino juos, kaip savo tautiečius. Papasakojo 
jiems labai suglaustai, kad jis nenusikalto prieš tautą, nei 
prieš papročius. Tą jis tikrai darė. Jis nemokė pagonių 
priimti žydų papročius, nei žydus pagoniškai gyventi. Jis 
Jeruzalėje buvo suimtas, romėnų ištardytas, rastas nekaltu. 
Romėnai norėjo paleisti jį, bet žydai prieštaravo. Taip jis 
buvo priverstas šauktis ciesoriaus teismo. Jis savo tautos 
nekaltino ir nekaltins. Jis yra suimtas ir grandinėmis 
surakintas dėl Izraelio vilties — dėl tikėjimo į Mesiją. 

Vadovai atsakė, kad jie negavo jokių raštų iš Judėjos, 1r 
niekas žodžiu nieko blogo nepasakojo jiems apie jį. 
Nuostabu, kad Romos žydams -nieko blogo apie Povilą 
nepranešė tautiečiai iš Judėjos. Romos žydų vadai tik žinojo, 
kad vadinamajai (krikščionių) „atskalai“ prieštaraujama. 
Atskala, reiškia — atskilęs nuo viso (kamieno), tai yra nuo 
žydų bendros religijos. Bet žydų religija rėmėsi Šventuoju 
Raštu. Povilas įrodė, kad Šventasis Raštas mokė apie Mesiją. 
Tai tikrybėje krikščionių „atskala“ laikėsi Šventojo Rašto, o 
žydų religija buvo atskilus nuo pagrindo, Šventojo Rašto. Ji 
buvo atskala. Panašiai buvo ir yra su krikščioniškomis 
bažnyčiomis. Kurios nesilaiko Šventojo Rašto, tos yra 
atskalos, nors jos ir turi didelius skaičius narių. 

Jie mielai norėjo žymaus teologo ir fariziejaus pažiūras 
išgirsti. Buvo sutarta susirinkti Povilo bute. Sutartu laiku 
žydų vadų susirinko gausiai. Povilas liudijo apie Dievo 
karalystę visą dieną. Jis įrodė iš Mozės ir pranašų, kad Jėzus 
yra Mesijas. Dalis jų tikėjo, ką Povilas sakė, o dalis ne. Taip 
jie nesutardami vakare pradėjo skirstytis. Jiems Povilas dar 
priminė Iz 6,9-10, tai skirsneliai Apd 29,25-27. Žiūrėk. Mk 
4,12; Lk 8,10. 

Jėzus šaukė žydų tautą atsiversti, Mt 15,24. Povilas 
pradžioje visur skelbė evangeliją sinagogose, bet kadangi jie 
atmetė Dievo pasiūlymą, šis Dievo išgelbėjimas bus pasiųstas 
pagonių tautoms, ir jos priims jį. Tuo Povilas buvo tikras. 

POVILO VEIKLA ROMOJE, Apd 28,30-31. 


30 Jis pasiliko gyventi savo išsinuomotame bute ištisus 
dvejus metus ir priiminėdavo visus lankytojus, 2 Tim 1,17. 
31 Jis skelbė Dievo karalystę ir visiškai laisvai, netrukdomas 
mokė apie Viešpatį Jėzų Kristų. 


29 skirsnelio nėra geriausiuose rankraščiuose. Lukas, 
šiomis eilutėmis, baigia Apaštalų darbus ir Povilo veiklą bei 
gyvenimą. Jėzus įsakė mokiniams eiti į visą pasaulį, davė 
jiems galią Šventosios Dvasios. Dabar evangelija jau buvo 
skelbiama Romoje, imperijos sostinėje, pasaulio centre. Tą 
darė Jėzus per Šventąją Dvasią. 

Povilas buvo kalinamas Cezarėjoje dvejus metus ir čia 
Romoje vėl dvejus metus. Povilo butas buvo lyg bažnyčia 
tiems, kurie norėjo evangelijos klausytis. Povilui pačiam jo 
butas, lyg pilis, kurioje jis saugiai gyveno ir veikė visai 
laisvai, romėnų karių apsaugoje. Povilas, laisvas būdamas, 
visą laiką keliavo ir buvo persekiojamas. Čia jis ramiai 
gyveno ir skelbė evangeliją. Jis suimtas turėjo progos skelbti 
Jėzų karaliams ir valdovams, kurių, laisvas būdamas, nebūtų 
pasiekęs. Iš jų kai kurie įtikėjo, Fil 4,22. Jis pasiekė ir 
vargšus, čia būdamas. Žiūrėk laišką Filemonui apie Onezimą. 

Lukas žinojo, kad po dvejų metų Povilo laisvė pasibaigė. 
Gal jis buvo perkeltas į kalinių lagerį? Lukas nieko neužrašė 
kas po to sekė. Ano laiko skaitytojai žinojo, tik mes nieko 
nežinome. Ar Povilas atgavo laisvę, ar buvo nuteistas mirti? 
Viską, ką mes toliau žinome, yra tik spėliojimai, padavimai, 
legendos. Kai kurie mano, kad Lukas norėjo rašyti trečią 
tomą, 0 jei tokį parašė — jis žuvo. Mes, vakariečiai 
galvojantieji ir, kurie aukštiname žmogų, o ne Šventosios 
Dvasios Vyeiklą, manome, kad Lukas negalėjo taip staiga 
baigti rašyti apaštalų darbus. Atsiminkime, kad, bendrai, 
Šventasis Raštas neaukština žmonių, ir anais laikais dar 
jokių kankinių garbinimo ir gerbimo nebuvo. Lukas gerai 
žinojo apie apaštalo Jokūbo mirtį. O parašė tik: „Jis 
nukirsdino kardu Jokūbą, Jono brolį“, Apd 12,2. 

Iš šio laiko Povilo raštų žinome, kad jis parašė laiškus: 
efeziečiams, filipiečiams, kolosiečiams, Filemonui. 

Padavimai sako, kad 63 ar 64 metais ciesoriaus teismas 
išteisino Povilą ir jis lankė Ispaniją, kaip planavo, Rom 
15,28. Vėliau jis veikęs Kretoje, Judėjoje, lankęs surinkimus 
Mažojoje Azijoje, atvykęs į Romą, čia buvęs suimtas ir apie 
67 metus nuteistas mirti. Kaip Romos pilietis buvęs kardu 
nužudytas. Jei Povilas būtų buvęs išteisintas 64 metais, ar 
Lukas būtų rašęs Apd 20,25: „Ir štai dabar žinau, kad 
daugiau nebematysite mano veido jūs visi, kurių tarpe esu 
buvęs, skelbdamas Dievo karalystę?“ 

